
PREDGOVOR KAO SAMOGOVOR 


Ova knjiga, u svom prvom i drugom dielu, posljedak je 
neprekidnog čitanja i pisanja kroz više godina. Ona je po¬ 
sljedak čitanja i doživljavanja pisaca u obliku i sadržaju, 
kroz imaginaciju i spoznaju, ali opet ne samo kroz knjige, 
što bi bilo jednostavno i pomalo kukavički, nego je doživljaj 
umjetničkog u književnosti i traženje izražaja vlastitih misli i 
borbi za ono, što je najjače u nama, a to je duh i njegovo 
očitovanje ljepote u vanjskom životu, u samoj stvarnosti. 

Dobro rekoše naša dva pjesnika: 

»U službi liepom ostaje se mlad, 
i duša čežn|a nikad ne stari.« 

(Vinko Kos: »Kipar«, »Vječna frula«, str. 27.) 

Drugi završava jedan neobjavljeni sonet ovako: 
»Odkupiti sviel i život Ljepotom.« 

(Cvite Škarpa: »Izabrane pjesme«). 

Idući ovom stazom morao sam mnogo raditi, mogu oivo- 
reno reći marljivo raditi i boriti se kadkada s takovim po- 
težkoćama, koje bacaju snage duha i tiela u neko trenutačno 
stanje očaja. Borio sam se za samoizgradnju vlastitog ukusa 
i širi zrenik stajališta i odredjivanie obćih, ali estetski teme¬ 
ljitih zasada. Polemikom se nisam bavio, kao ni prozirnim i 
neprozirnim napadima. Borio sam se najprije sa samim sobom 
i sa svim onim negativnim, što nam ubacuje u duh vrlo često 
uzkogrudna sredina, a to nam, ako ne svladamo, može 
zasliepiti oštriji pogled i ubiti ljubav u ocjeni tudjeg djela. 
Ta borba bila je i ostaje u značajkama borbe za istinu i 
ljepotu, kao i ljubav za ljepotu Obe su kadkada skrivene 
čak u sumnji i mišljenju bližnjega, koji pošteno brani svoje 
stajalište. Zatim, uviek sam tražio i nastojao odkriti svoj put. 
Čitao sam knjige, upoznavao duhovne fizionomije pisaca i 
družtvovne prilike, ne odvajajući nikad djelo i pisca iz okvira 
vremena, ali sve opet kroz prizmu nepročišćenih težnji prema 
istini i ljubavi, jer ta katarsa Iraje do praga Vječnosti. Uviek 

sam nastojao i u dubini duše želio shvatiti, da je težnja mog 
bližnjega, pjesnika, književnika ili učenjaka uobće, isto tako 
istina i ljubav prema ljepoti, kao i borba za ove vriednosti, 
jednaka mojoj težnji. 

Ove studije, eseji i kritike, a i u ovim knjigama neob¬ 
javljeni feuilletoni i prikazi, kojih ima dosta, jer je kroz go¬ 
dine mnogo objavljenih djela privuklo pozornost moga duha, 
nastali su iz dojmova osobite vrste. Na prvom mjestu, studije 
i eseji, koji dodiruju antikne pisce, prvi su pokušaj u našoj 
'kritici, da se nepresušni izvori humanizma protumače u no¬ 
vom obliku i sa suvremenog stajališta. Onda, ti su dojmovi 
uobće nastali iz jednostavne duhovne potrebe i divljenja, kako 
se ljepota i misao izražavaju u nekom književnom djelu, dok 
je opet sve to trebalo tumačiti i produbiti radom, vrlo često 
napornim radom, da se postigne jasnoća, pa traženjem po 
knjigama i čekanjem, da se mo|i sudovi stalože i dobiju barem 
neki književni oblik. Kad bi došli, kad bi nastali ti trenutci 
i ta duhovna razpoloženja, stvarao sam tek tada u nekoj 
mirnoći duha i duše, u sintezi mašte i intuicije. Razumljivo je 
onda, da se može reći, da je ovakav način pisanja stvaranje, 
koje traži podpunu i cjelokupnu duševnu djelatnost. 

Stvarao sam kroz dugi niz godina. Mnogo je toga bilo 
razbacano — sve su to bila inembra d i s i e c t a, pa ih 
tiskam, da ne propadnu, jer će, nadam se, barem malo do- 
prinieti tumačenju nekih obćih pitanja, kroz koja nije prošao 
samo pisac o komu se govori, nego i naraštaj, komu on 
pripada. 

Razumljivo je, da sam u nekim prije tiskanim radovima 
popravio ovdje - ondje štogod, gdje sam mislio, dg će na taj 
način sama stvar više dobiti u jasnoći, ali nigdje nisam dirao 
u bit suda i samog zaključka, premda su oni nastali ranije. 

Najnovije svoje studije eseje i kritike tiskam zato, što se 
u njima odražava, iako u ulomcima, razvoj oblikovanja novog 
u hrvatskom izrazu osjećaja i misli. 

Pokupio sam svoje ulomke i poslušao onu izreku iz Evan- 
djelja: »Pokupite ulomke, da ne propadnu!« Premda su ovo 
ulomci, ipak oni mogu na razkošnoj gostbi duha i njegovih 
tumača ljepote i istine biti vriedni, te mogu kadkada utažiti 
glad borcu za ljepotu u ovoj našoj palestri duha i života.. 

PISAC 

Na nepresušnim izvorima 







GUNDULIĆEV TRAGIČNI OSJEĆAJ ŽIVOTA 


MICH AELI 
P R A Z A T T O 
BENEMERITO 
Cl VI E X. S. C. 

M D C X X X V I I I 

To je nadpis, koji pada u oči svojom jednostavnošću sva¬ 
komu, tko pohodi Knežev dvor u Dubrovniku. Figura Pracatova, 
kao da je namjerno podignuta na podnožju, koje je skoro 
nalik na starorimski žrtvenik. Njegovo je lice puno brige, a 
oči, kao da su uperene na pučinu pred Dubrovnikom, te kao da 
očekuje galije, koje će donieti blago. U liku Mihe Pracata, u 
ovom spomeniku jedinoj osobi u starom Dubrovniku, kao da 
se odrazuje sav onaj duh i misao za dnevni, ovozemni život. 
U loj figuri, kao i u biografiji Pracatovoj inkarnirano je jedno 
gledanje, ne toliko na suvremeni život, koliko na budućnost. 
Iste godine, kad ie bio podignul ovaj spomenik, umro je Ivan 
Gundulić. Čudna, ali ipak zanimljiva slučajnost! 

Koliko je kasnije podignut spomenik I. Gunduliću, onda 
kad .slobode u Dubrovniku nije bilo! 

Naravno je, da se historijski lik Gundulića i Pracata nikako 
ne mogu dovesti u vezu. Gundulić je jedan od predstavnika 
najvišeg i najjačeg umnog zamaha Dubrovnika, dok je Pracat 
idealna figura, najzgodniji karakterislikom dubovračkog tr¬ 
govca i onog ukorienjenog smisla za današnjicu i za diplo¬ 
matsku obazrivost. 

To su dva ekstrema. To su dva svieta! Samo što je 
Pracat iz duhovne superiornosti slobodnog Dubrovnika crpio 
velike koristi, dotle Gundulić cielog života živi skromno, po¬ 
vučeno; bez sjaja, sav u zanosu i odkrivanju novih snaga, kao 
r poriva za uzvišeniji život i život protkan posebnom 
duhovnošću. 

Pracatov spomenik u samom Kneževom dvoru govori 
mnogo za onoga, koji poznaje Gundulićevo djelo i koji zna 
ući u labirint njegovog pjesničkog stvaralačtva. 

li 

Suvremeni tadašnji poviestni vidici toliko su bili zamagljeni. 
I sa ovog stajališta osoba Gundulića veoma je aktuelna, a 
»aktuelno je sve ono što budi stvarnu pozornost čovjeka i 
društva. U koliko je ta pozornost dublja, tim je veća i zna¬ 
čajnija »aktuelnost« onoga što budi zanimanje.« 1 Aktuelnost 
Gundulićeva iz poviestnih perspektiva ne izključuje i proma¬ 
tranje Gundulića i iz bliže i nama pristupačnije narodne per¬ 
spektive. 

Uz ove misli osoba Gundulićeva znači mnogo, ona divno 
zrači zrakama posebne duhovnosti i posebnog pjesničkog uro¬ 
njavanja u tragiku zanosa čovjeka, koji mnogo vjeruje u samog 
sebe. Oduhovljeno i proživjeno Gundulićevo pjesničko obliko¬ 
vanje unosi u naše duše posebnu notu i jasniji timbar čovje¬ 
kovih težnji za čistom religioznošću. 

lil 

O Gunduliću postoji velika literatura, ali u toj literaturi 
još nemamo djelo, koje bi iznielo sve karakteristike njegove 
religiozne problematike i značenje ovog pitanja uobće za 
stariju hrvatsku književnost. 

Sva najjača djela hrvatske književnosti imaju posebni pečat 
težnji, ideja i duboke melafizičke izražajnosti u religioznom 
pravcu. Ta nota, to obilježje starije i novije književnosti po¬ 
kazuje, koliko je divnih sinteza kršćanstvo uspjelo ostvariti u 
narodnom duhu. Te sinteze, kao da su bili temeljni potezi više 
narodne duhovnosti i kao da su bili kamen temeljac za izgra- 
djivanje doista bolje i svjetlije fizionomije pri sudaru sa na¬ 
siljem i robstvom od nekoliko stoljeća. Ova činjenica, da je 
narodni genij uspievao izraziti se uzprkos robstva i nasilja, 
dokazuje opet, kolika je inspiratorska snaga ležala u samoj 
religiji tog naroda i kako su negativni životni uslovi stvarali 
odpor u duhovnijem gledanju na život i njegove probleme. 
Mnogi slom i katastrofa izazvali su kod pjesnika viziju o 
slobodi, o spasu i jakosti duha nad nasiljem. Što su to drugo 
bili, nego odrazi jake sinteze kršćanstva i narodnog biosa. 

Lučić, Marulić, Baraković, Gundulić i drugi stvaraju djela 
u ovom pravcu, kakova stvaraju nepoznati narodni pjesnici. 
Nego, ni tu se tradicija ne prekida! Stvarnost je drugčija, ali 
duh reagira, duh umije naći svoje mjerilo mogućnosti, da se 
izrazi bilo u pjesmi jednog Kranjčevića ili u prozi Vj. Novaka. 

To je jedan aspekt. Drugi bi bio jasno i u posebnom tonu 
izraženo tragično osjećanje života, koje se, napominjemo od¬ 
mah, ne smije izjednačiti s negacijom aktivnosti u samom ži¬ 
votu, a još manje s pesimističkim stajalištem u pojavama 
mikrokozmosa i makrokozmosa. 

IV 

Nemir i težnja, u lirskom gledanju pjesnika na život, ne 
izviru samo iz osobnih pjesnikovih nesreća. Ove pojave nisu 
jedino subjektivne, one su vrlo često objektivne naravi. 

Ova pojava objektivnog zla u svietu, kako znamo, od^ 
redila je Gunduliću smjer nadahnuća u jednom pravcu, koji se 
uviek nije s dovoljnim razumievanjem tumačio. Po neki put 
željelo se, da fizionomija Gundulićeva bude skučena, da ne 
bude osobna i najbolji odraz tadašnjih suvremeinh prilika, 
koje su zaista imale svoju problematiku. 

Nemir i tragično osjećanje života nije jedino značajno 
uobće za hrvatsku dušu, oni su pojačani i dubljim shvaćanjem 
samog kršćanstva, posebno proživljavanja nepoznatih tajna 
zla i smisla samog zemaljskog života. 

Taj je nemir izrazio i onaj nepoznati pjesnik, koji je na 
jednom aktu u državnoj kancelariji u Dubrovniku oko 1421. 
napisao prve stihove pune pjesničkog izraza o temeljnom 
gledištu pjesnika prema životu: 

— »Sad sam ostavljen 
srid morske pučine, 
valovi moćno b’jen 
dažd dojde s visine. 

Kad dojdoh na kopno, 
mnih da sam ...« 

V 

Ovaj fragmenat govori jasno o početnoj orijentaciji dubro¬ 
vačkog pjesničtva, pa, kao da se ovaj alkejski motiv nepre¬ 
stano ponavlja kroz cielu stariju hrvatsku književnost. 

Ovcikovo naglašavanje individualizma nije jedino posljedica 
humanizma. Kolikogod humanizam djeluje na naše stare pisce, 
da pišu na narodnom jeziku, jer, kako kaže Kukuljević: »Kako 
bi danas stajao nas jezik, da nismo imali one, za nas neumrle 
radioce na književnom polju, koji nam prvi dokazaše bogat¬ 
stvo našeg jezika!« — to opet ima i drugih elemenata čisto 
narodnih, koji su djelovali u pravcu budjenja i jačanja indivi¬ 
dualnosti. 

VI 

Meditativnost prožeta podpuno individua I ističkim koncep¬ 
cijama života, na pr. kod pjesnika Vetranića u XVI. stoljeću, 
stvara tragično preživljavanje tadašnje biedne stvarnosti. On u 
neobuzdanom zanosu svoga gledanja na sviet i u prkos svim 
neprilikama svoga vremena, kao kasnije Gundulić, traži utjehu 
kao i njegov »Piligrin« u dubljem poznavanju Boga. Vetranić, 
kao i Gundulić, pun je zanosa. U njihovom duhu i u srdeu 
neprestano vrije od smjelih koncepcija ... 

Vi I 

I upravo tada, na prielazu XVI u XVII. stoljeće, Dubrovnik 
je u zenitu svoje slave i bogatstva. 2 Renovirani katolicizam 
stvara u baroku novu problematiku i vodi je k jednom vid¬ 
ljivom i životvornijem impulsu života. U ovom pravcu dobro 
čini dr. Ljubomir Maraković* kad veli, oslanjajući se na djelo 
Gustava oehnurera, da je »izraz baroka ne samo pozitivniji, 
nego i točniji, jer je činjenica, da je taj pokret najsnažniji i 
najbogatiji baš ondje, gdje nije nikad ni bilo protestantske 

reformacije kao na pr. baš kod nas u Dubrovniku.« _ 

Moglo bi se odmah dodati, da se mnoge crte u stvaralačkom 
karakteru Gundulićevom mogu bolje razumjeti, kad se o 
samom baroku misli i kao o nekom posebnom tumačenju 
antike, jer, ako radjanje izvjestnih novih gledanja u doba 
renesanse i humanizma znači obnovu prema antičkom uzoru, 
to i barok ima u sebi ne samo predhodnika u trzavom izrazu 
Michelangelovih figura i u njegovoj lirici — nego još ranije, 
još u figurama škole poznatog tvorca dramatskog stila u va- 
jarstvu slavnog Skopasa. I u baroku je mnogo antiknog, kao 
i u renesansi, samo što je idejni momenat drugčiji, posebno 
religiozna problematika. U ovoj mješavini antiknih i novih ele¬ 

menata Gundulićev je genij odabrao baš ono, što je najbolje 
moglo ostvariti njegovu žedju za materijaliziranjem njegove 
osobne, kao i obće problematike. U ovom pravcu, možda i 
u ovom smislu mogu se razumjeti onoliko izticana protivna 
stajališta Gundulićeva u njegovim najboljim djelima, u S u- 
zama sina razmetnoga i Dubrave i. To je s jedne 
strane pojačana religioznost i tragično osjećanje života, a 
s druge himna životu, ljepoti života i vedrini, koja se ne 
razlikuje od vedrine jednog Platonovog dialoga. 

VIII 

Ja mislim, da su protivna stajališta u Gundulićevom stvara- 
lačtvu samo izmjene njegovih osobnih reakcija na objektivnost 
života i da su u njegovu stvaralačtvu, naročito u spomenutim 
djelima, kao i u »Osmanu« — barok, a i prava renesansa, 
našli genijalni izraz i utjelovljenje vječite čovjekove oscilacije 
i ravnoteže izmedju misli, rezignacije, tragičkog osjećanja 
života — i zanosa, koji je pun osjetnih ljepota u komu 
život vrije samo u jednom pravcu, ali je i to opet 
samo, kao i inače kod Gundulića, težnja za pravim odu- 
hovljenjem čovjekove osobe. Ova Gundulićeva težnja nije 
mogla uviek naći u jednom djelu pravu harmoniju, pa zato 
na prvi pogled i njegovo djelo daje dojam protivnosti u 
misli i osjećanju. Ali, ako shvatimo Gundulićevo pjesničko 
djelo, kac aspekt posebnog izražajnog doživljavanja stvar¬ 
nosti, koje nije uviek moglo bili isto, onda odpadaju mišljenja 
da je Gundulić bio konvertit, 4 da nije bio 5 i da nema konti¬ 
nuiteta u njegovu stvaralaštvu, 6 t. j. da je razvojna linija 
njegovog pjesničkog zanosa bila u razno doba njegovog 
života spiritualna sasvim, barokna, a inače renesansna, 
s poganskim oduševljenjem za život. 

IX 

Moglo bi se reći, da je i ovdje istina, kao i u svim ve¬ 
likim problemima, u sredini; ali onda ne bismo opet riešili 
sve ono, što je u ovom pogledu najvažnije za razumievanje 
duhovne i stvaralačke fizionomije samog Gundulića. Od svih 
poznatijih učenjaka, koji su tretirali ovaj problem, sredinu 
u protivnim zaključcima zastupa Alfred Jensen, samo što i on, 
baf »Suze sina razmetnoga«, smatra kao objektivizaciju 

pjesnikovih shvaćanja o griehu i zlu medju ljudima. 7 On djelu 
daje karakter uobćavanja pjesnikove ličnosti. Zar nije u kom¬ 
pleksu ovih pitanja i činjenica, da je Gundulić napisao poslije 
»Suza sina razmetnoga« 1628. god. »Dubravku«, dakle punih 
šest godina kasnije, a istovremeno da je pisao »Osmana« i 
mučio se toliko, da mu koncepcija ovog djela bude najsavr- 
šenija, od velikog značenja, da se obore mišljenja onih, koji 
misle, da je Gundulić bio konvertit? Jer, kako bi se inače 
moglo reći za njega, da je konvertit, pa da djela budu, kako 
opet ti literarni povjestničari misle, disparatna u osnovnim 
shvaćanjima. Jednu karakteristiku daju »Suzama sina raz¬ 
metnoga, a drugu recimo »Dubravci« ili nekim djelovima 
»Osmana«. 

Da je Gundulić paralelno radio na »Osmanu«, dok je 
pisao svoja djela »Suze sina razmetnoga« i »Dubravku«, to 
se vidi iz toliko citirane posvete »Pjesni pokornih«, kad kaže: 
»— dokli s nebeskom pomoći Jerusalem slobodjen, spjevanje 
čestitijem imenom prislavne krune kralja poljačkoga narešeno, 
svemu našemu narodu slovinskomu (t. j. hrvatskomu) ukažem.« 
To je bilo 1620. godine, a tad je Gunduiiću bila 31. go'dina, 
prema tomu bio je u podpunoj zrelosti izkustva života i 
mogućnosti, da stvara dobra djela. 

X 

U navedenoj studiji F. M. Čović 8 ovako karakterizira 
Gundulićevo pjesničko djelo: »Ako pogledamo Gundulićev 
pjesnički rad od najranije mladosti, od lirskih pjesama, pa 
do »Osmana«, naći ćemo uviek jednog te istog pjesnika, 
s istim naziranjem na život i književnost, bez jačeg duševnog 
i književnog preokreta, — što se obično krivo pripisuje proti- 
reformaciji i katoličkoj reakciji« ... 

Da protiretormacije, kao ni reakcije nije bilo u Dubrov¬ 
niku, dokazuje Rešetar 9 jasnom činjenicom, da se ne može 
govoriti o navedenim pokretima ondje, gdje je književnost 
osobito u 17. vieku evala, a ideologija pisaca 17. vieka jed¬ 
naka je onoj iz 16. vieka. Polazeći od ovog Rešetarovog sta¬ 
jališta, Čović dolazi do zaključaka, koji nisu samo zanimljivi, 
oni govore u prilog njegovoj tvrdnji, da Gundulić nije bio 
konvertit, ali ne dokazuju, da je linija njegovog pjesničkog 
stvaralačtva bila uviek jednolična ili, kako sam Čović kaže. 

da u Gundulićevim djelima imamo »jednog te istog pjesnika 
s istim osnovnim mislima, s istim nazorom na život i knji¬ 
ževnost, bez jačeg duševnog i književnog preokreta.« 

Možda je g. Čović u drugim dielovima svoje razprave 
dokazao detaljnije gornje svoje tvrdnje, tiskan je na nave¬ 
denom mjestu samo izvadak iz studije, ali u izvadku 
nije, jer, kako već rekosmo, osnovne misli u Gundulićevom 
djelu nisu uviek iste, njegov nazor nije uviek isto toliko 
objektivno izražen u njegovu djelu, onda sama stva¬ 
ralačka fizionomija Gundulićeva govori nam, iako nam je 
vrlo malo toga poznato iz njegove mladosti i posebničkog 
života uobće, o tomu, da je tokom pjesničkog rada Gun¬ 
dulić doživljavao duševne i književne preokrete, ali ne u 
smislu konverzija religioznih, nego u pravcu sinteze i objek- 
tivizacije svoje ličnosti, svojih različitih impulza, razpinjući 
svoje duhovne težnje izmedju dionizijskog i apolonskog na 
svom životnom putu. 

Značajka njegove epohe ima svoj smisao u promatranju 
svih onih snaga, koje su stvarale duhovnu fizionomiju nje¬ 
govog vremena, kao sublimaciju posebnog primanja svih 
vriednosti samog baroka, a ova umjetnička pojava nosi u 
sebi svojo različite porive, razpinjući Gundulića u težnjama 
njegovih cijela. 

XI 

Oscilacije u Gundulićevom pjesničkom stvaranju nalaze 
svoje opravdanje onda, ako se, kako liepo zapaža dr. Albert 
Haler, 10 »pjesničtvo smatra kao unutrašnja duhovna kreacija, 
koje ne može biti adekvatno objašnjeno vanjskom intelektu- 
alističko-empirijskom analizom«. — Ali, ni ovo nije uviek je¬ 
dino riešenje, budući da je put od pomisli kod pjesnika do 
ostvarenja, do djela, veoma složen i u većini slučajeva 
podpuno ne samo nejasan, nego i nerazjašnjiv. 

Intimne intonacije u Gundulićevim djelima nisu male, 
one upravo u svojoj raznolikosti i boji govore o trnovitom 
duhovnom putu pjesničkog duha. 

Gundulićevo traženje čvrstog temelja za radost života, 
kao i za opravdanje smisla patnje, u nama i oko nas, nije 
bilo jednako u svim njegovim djelima. 

Mislimo, da nije pretjerano, ako se tvrdi, da je u glav¬ 
nom mnogo toga u njegovim djelima autobiografskog karak- 


15 



Irm. Uzmimo predgovore, koje je napisao sam Gundulić za 
neka svo|a djela. Što oni dokazuju, nego namjeru Gunduli- 
ćevu, da uviek podvuče svoje težnje o sve dubljem i jačem 
traženju ravnoteže odnosa apolonskog, spiritualnog i 
dicnizijskog, životnog veselja, a ovo ne donosi podpuno 
smirenje i utjehu. 

Spomenuli smo prije, da Gundulić počinje pisanjem 
»Osmana« iza godine 1621. i da se to djelo u svojoj genezi 
dodiruje s drugim djelima, ali s druge strane, kao što sa¬ 
držaj »Osmana« od prekinutih pjevanja do nastavljenih po¬ 
kazuje u svojoj biti organičkih razlika, gubljenje veza obzi¬ 
rom na cielo djelo i na epizode, koje vezuju glavno sa spo¬ 
rednim, tako je i od »Suza sina razmetnoga« do Dubravke 
jasna pojava oscilacije jedne odredjene linije, ali i razum¬ 
ljive, jer se je Gundulić mogao samo razviti u jednom pravcu, 
a to je pravac podpunog priznanja vriednosti ljepote života 
u slobodi individua. 

Ovo posljednje slutimo u »Suzama sina razmetnoga«. 
Pjesnik to nalazi u čovjekovom dubokom shvaćanju milosti, 
dok u »Dubravci« ili u »Osmanu« nalazi u primanju života u 
svom njegovom optimizmu, koji bi nam jedini mogao pomoći, 
da shvatimo dobro. Tu je jasan utjecaj neoplatoničara i 
studija dr. Jelašića 11 u tom pravcu pruža nam novi prilog za 
tumačenje fizionomije našeg pjesnika. 

Ove misli, koje smo malo prije spomenuli, kao i osnovnu 
misao iz S. s. r. 1 - crpio je Gundulić iz svog kršćanskog staja¬ 
lišta na sviet. Heterogenost ili antipodna izražajnost pjesni¬ 
kova u S. s. r. i »Dubravci« nije u ovom smislu kontradikcija. 
»Dubravka« je napisana svakako kao odušak, u odmoru pri 
pisanju »Osmana« — ona je sigurno, in ultima linea — psiho- 
ložki najbolje ostvarenje zamisli o onomu, što Gunduliću nije 
uspjelo ostvariti u izražaju reljefnosti same osobe Osmana, 
da bi njegova katastrofa, kao čovjeka koji pati, koga raz- 
pinje život, bila jasnija. »Dubravka«, kao i S. s. r. napisani 
su u jednostavnoj scenskoj kompoziciji, bez velikih zapleta, 
jednostavno i jako, kao što su sva velika djela u umjet¬ 
nosti. »Dubravka« je najbolja materijahzacija pjesnikovih 
misli, koje su nastale u njegovom oduševljenju za trajnu po¬ 
bjedu i slavu Dubrovnika. 

Kao što ima pjevanja u »Osmanu«, koja znače vjeru u 
bolje, vjeru u slobodu, a takova ista, samo duhovnija, nalazimo 

oduševljenja u »Suzama sina razmetnoga«. U ovom djelu 
sloboda je metafizički uzvišena na nebo, a u »Dubravci« 
uzvišena u vizijama slobode jednog naroda, jednog grada 
na zemlji. »Dubravka« je svakako u osnovnoj misli utopija, 
to je sinteza misli, koje su nastale onoga dana, kad je 1620. 
god. Gundulić odredio, da opjeva poljskog kralja, samo je 
ta sinteza našla bolju i jasniju materializaciju u »Dubravci«, 
nego li u »Osmanu«. 

Dok su S. s. r. sasvim idealna vizija života s podlogom 
iz života miliona ljudi i s misterijom obnavljanja dobra u 
duši pojedinaca, kao i slika svraćanja Božjeg dobra u duše 
ljudi, tako je i »Dubravka« u Gundulićevoj misli o potrebi 
jačeg smisla životnog veselja u vrieme, kad je sve tonulo u 
mraku i ropstvu, sjajna vizija, napisana s oduševljenjem, o 
trajnosti Dubrovnika. U tom djelu, kao da je Gundulić našao 
onaj drugi pol životnog smisla, koji je bio već davno izražen 
u »Suzama sina razmetnoga«. 

Iza vizija o slobodi Gundulić uzimlje drugu, sebi najbližu, 
te piše djelo iz srdca, kao što je pisao i druga svoja djela. 
U težnji, da sve svoje pjesničke vizije ujedini u nekoliko 
osoba, Gundulić je izrazio, da je »glavni zadatak umjet¬ 
nosti: pokazati sebe, izraziti sviet, život sa najmanje sred¬ 
stava onako, kako ga čovjek gleda, bez obzira na sve obi¬ 
čajne metode i forme, koje izkrivljuju i sakrivaju bitnost stvari 
— tome zadatku i njegovu ostvarenju približio se na momente 
Gundulić, ostavivši iza sebe sve sitno pomodno pjevuckanje.« 1 * 

XII 

Psiholožka nota i njeno naglašavanje jasni su u ovim 
glavnim Gundulićevim djelima i površnom čitaocu. Ali, sve je 
to najvidnije u »Suzama s. razm.« Ono, što bi se moglo na¬ 
vesti, da je glavna značajka duhovnih ljepota u »Suzama sina 
razmetnoga« — svakako su psiholožka niansiranja u čovje¬ 
kovoj duši od dana, kad se upozna zlo, kad se počne lutati 
kroz pustinju grieha, do oduševljenja spoznaje dobra o svjet¬ 
losti duše. 

I razbludni sin u prvom pjev. s. 79. kaže: 

»Ako ja sam oni isti 
sad u sebi« — 

koji je razkošno i ludo živio, gdje su onda slasti i prijatelji, 
ali u njemu je i spoznaja (II. pj. s. 85): 

»Ah, ja niesam ki sam bio, 
ako u meni ni|e mene« — 

Gundulić svakako misli na psiholožku strukturu čovjeka, koga 
je oduševio grieh i koga oduševljava sada nešto drugo, ali 
očajava nad tim svojim stanjem. 

Prva Gundulićeva oduševljenja doista nisu bila samo 
duhovno, njega je mamio život — njemu je problem zla bio 
tudj, ali izkustva donieše drugo, donieše razočaranje, gub¬ 
ljenje ravnoteže u čistoći duha, skepsu u svoje osobno usavr¬ 
šavanje i onda, eto problema, koji se uviek i neprestano na¬ 
meću svakom čovjeku u njegovu životu. Biblijska parabola 
samo je bila temelj za sve one proživljene Gundulićeve me¬ 
ditacije na strmom i trnovitom putu čovjeka, koji teži, da 
bude etički bolji i duhovno mirniji. Ako je u prvom pjevanju 
crtanje bola napuštenog sina od prijatelja, a naročito od 
razbludne žene, samo jedna slika, manir, da bi se izrazilo 
najjače zlo, najdublji pad u smislu seksualne neumjerenosti 
i traženje samo uživanja u životu bez savjesti, dok drugi stra¬ 
daju i trpe, onda se stihovi (289): 

»Što ne učinih, što ne skrivih, 
u ku zlobu s nje ne upadoh? 

Tlačih zakon, neprav živih, 
tlapih, marnih, grabih, kraaoh, 
na vrlja se djela spravih, 
sram poplesah. Boga ostavih« — 
ne odnose na ženu, kao ženu, nego je uzeta samo jedna slika, 
način života i to upravo neumjereno seksualno uživanje, da 
bi jače bila izfaknuta težnja čovjekova za dobrim. 

U spoznaji svojih nedjela grješnik misli i na samoubojstvo 
(II. pjevanje stih 14.): 

»Netom ovi zrak udari 
u stražnika žirnijeh stada, 
vidje i pozna sve privari 
ke mu uzrok bjehu od jada, 
i da staše za satrti 
svoj zli život gorom smrti:« 
kakva je to snaga introspekcije u duši grjesnika! 

Dok je u prvom pjevanju bludni život u njemu uništio 
etičkog čovjeka, u II. pjevanju taj grješnik napada u ekstrem¬ 
nom gnušanju težnju za prolaznom ljepotom, a posebno la¬ 
komost — glad za zlatom. (Uzpor. st. 31—78.) U jednostav- 

nosti psiholožke obrade Gundulić, uz priznanje grješnika i 
njegovo ogorčenje, dodaje jednu naivnu, ali u svojoj biti finu 
poredbu (st. 91.): 

»Meni se dogodilo 
kao djetecu koje hrli 
gdi plam svieće ckili milo, 
najposlije ki ga oprli; 
kao lepiru koji udara 
oko ognja ki ga zgara.« 

Tog čovjeka punog tragičnog osjećanja života, ocrtao je 
Gundulić u biblijskom dekoru osude trčanja za blagom i 
slašću u poznatim stihovima (ii. s. 163.): 

»Ah, sad imam pamet hitru: 
sve je što sviet gleda i dvori, 
na ognju vosak, dim na vitru, 
snieg na suncu, san o zori, 
trenutje oka, striia iz luka 
kijem ootegne snažna ruka. 

* * * 

Ah, nije život ljudski drugo 
neg’ smućeno jedno more, 
neg’ plav jedna ku udugo 
biju vali kako gore; 
i sred ovijeh netom tmina 
čoek se rodi, mriet počima. 

Da je ova posljednja misao mnogo jaka, te da ona 
trajno obuzimlje velike duhove, velike pjesnike, neka nam 
posluži uzporedba s mislima iz pjesama Reiner M. Rilkea za 
koga poznati francuzki kritik kaže: 14 »Mais pour lui (Rilke) 
la mort netait pas isolee de la vie. On sait ces pages ou, 
tant en vers qu’ en prose, i! a montre la mort comme un fruit 
que l’on porte en soi des son berceau et qui grossit et s’ac- 
croit au cours de la vie pour eclater tout d’un coup et pro- 
duire ailleurs que!que chose, que nous ne connaissons pas.« 

To je adekvatno jednoj strofi Rilkecvoj: 

»O Herr gieb jedem seinen eigenen Tod, 

Das Sterben das aus seinem Leben geht, 

Darin er Liebe hatte, Sinn und Not. 

Denn wir sind nur die Schale und das Blatt. 

Der grosse Tod den jeder in sich hat, 

Das i** die Frucht um die sich alles dreht.« 

XI i I 

Uz ova razmišljanja dolaze još jača grješnikova prizna¬ 
nja, a to su u stvari stihovi, koji jasno govore, kao stihovi iz 
antikne tragedije, o Gundulićevom tragičnom osjećanju života, 
te o traženju dubljeg smisla samog života. Ovi stihovi, koji 
sliede, puni su one sumorne težine duše u suzama, ali te 
suze znače novo vidjenje, jednu stepenicu više na putu k sa¬ 
vršenijem životu, jer pjesnik tvrdi (pjev. II., s. 187.): 

»Smrt ne gleda ničije lice: 
iednako se od nje tlače 
siromašne kućarice 
i kraljevske tej palače; 
ona upored meće i valja 
stara i mlada, roba i kralja. 

* * * 

Vedre krune teška rala 
jednom kosom ona slama; 

Ijepos, blago, snaga i hvala, 
sve je prid njom na ognju slama; 
gluha i sliepa bez obzira, 
kud prohodi sve satira. 

U ovim mislima, težkim po svojoj muzikalnosti, kao neka 
Beethovenova skladba, izkrsava ona misao izražena u prvom 
pjevanju »Osmana« tako jednostavna, ali duboka u svojoj 
uzporedbi i po svojoj starini: 

»Kolo sreće naokoli 
vrteći se ne pristaje: 
tko bi gori, eto je doli, 
a tko doli, gori ustaje. 

io kolo života — rota vitae — pokazuje ne samo 
jednu obću pojavu u ljudskom družtvu, to je kolo simbol 
onih oscilacija bilo duhovne ili materijalne prirode u Gundu¬ 
lićevom pjesničkom oblikovanju. 

Ovo se dopunjava sa stihovima u kojima se osjeća dobra 
rezignacija (II. pj. s. 237. i si.): 

»a jer je umrli život ovi, 
čoek u srcu miran nije;« — 

(isto pjev. stih 251 i si.): 

»na hipu se brieme vrti, 
jedan hip je sve do smrti.« 

Sve ove misli u svoj rezignativnoj snazi Gundulić dopu¬ 
njuje svojom realnom vizijom života u čemu osobito ne 
odskače njegovo tragično osjećanje života, nego smireno gle¬ 
danje života, koje je u protivnosti s predjašnjim, jer u istom 
pjevanju pjeva (stih 259): 

»Tko se rodi, svak umrije, 
i bi, kao ti, prije lebe; 
da, kao njemu, i tebi je 
mrtvu biti od potrebe, 
da za tobom rode opeta 
novi narod, nova ljeta.« 

Misii, koje sliede iza ovih stihova sasvim su drugčije. 
Tako, u trećem pjevanju grješnik, koji svoju konfesiju i dalje 
iznosi, nazivlje sebe »skotom nesviestnim« (s. 319), zatim sa¬ 
trtim »tukačem pustijeh strana« i »Ubogarom«, da bi došao 
do poznatih klimaksa (III pj. s. 481): 

»Bježeć razlog, sliedeć volju, 
njegda bogat, njegda služen, 
sad sam upo u nevolju 
i potišten i poružen 
sahnem, ginem, mrem od glada, 
ubog, tužan, go, pun jada.« 

Taj klimaks pjesnik završava u jednoj posebnoj moli¬ 
tvenoj simfoniji, kao u psalmu, stihovima (s. 508): 

»smiluj mi se po mnogomu 
milosrdju ćaćko, Ivomu!« 

da bi u podpunoj duhovnoj sreći ugledao jednom (s. 540 i 
si.) kako: 

»a otac ga blagi srete 
pun dobrote vječne, svete.« 

* # # 

»Primi od sina ponižena 
molbu, i cjelov da mu tada, 
i sred dvora razvedrena, 
gdje viek sunce ne zapada, 
povede ga rukom svojom, 
da rashladi trud pokojom.« 

U ovom smjeru i u ovakovom zanosu Gundulić nastoji 
protumačiti sve one psiholožke procese, koji vode od zla 
k dobru, od grieha k čistoći. Svu skalu ove divne katarze, 
osobite po izrazu u cieloj staroj književnosti, Gundulić daje 
u jednom oscilativnom traženju oblika, nijansi i jednostavnih 
uzporedaba, da bi sama glavna misao ovog njegovog djela, 
koje sam u Uvodu nazivlje »maiahan plod od pameti«* 
bila jače podcrtana, a to je njegovo kršćansko tragično osje¬ 
ćanje života, koje ima svoj naročiti aspekat u ovom djelu, 
drugi u »Đubravci« i treći u »Osmanu«. 


XiV 

Kroz ovo svietlo, gledaoci na liniju Gundulićeva pjes¬ 
ničkog djela i njegovog jakog uzpona, mi vidimo, da je 
upravo Gundulić dao mnogo od svoje osobe, kad je tako 
značajno znao i uspio kazati o nejednakim strujanjima, na 
prvi pogled veoma protivnim, u svojim najboljim djelima. 

Mogli bismo i drugo o ovom važnom problemu dodati, ali 
za sada završimo s ulomkom iz govora Pavla Stoosa, koji je 
držao povodom dvjestogodišnjice Gundulićeve smrti u crkvi 
sv. Katarine u Zagrebu 20. prosinca 1838. Taj ulomak glasi: 

»O čestiti oni, koji drugo za nama nastupajuće stoletje 
na uspomenu svetkovat će, a jošte sretniji, koji izgledom 
neumrle njegove dike i vekoviloga u narodu života užiženi, 
na svekolika dgla dobra i prava giblju se smiono.« 


1 Dr. F. Veber: Nacionalizam i kršćanstvo, Ljubljana 1938, 
str. V. — Uvod. 

2 B. v'odnik: Poviest hrvatske književnosti, I. sv. Zagreb 
19.3 str. 224 - 247 . — Jensen Alfred: Gundulić und sein Osman, 
Goleborg, 1900 , passim. — Lozovina Vinko: Dalmacija u 
hrvatskoj književnosti, Zagreb, 1936 , passim. 

' :1 Dr. Ljubomir Maraković: Gundulić u okviru baroka, 
Hrv. revija br. 12, qod. 1938, str. 6—56. 

Šrepel dr. Milivoj: O Gundulićevim Suzama sina raz¬ 
metnoga. Rad, knjiga 127 . (god. 1896 .), str. 102 - 140 . — Vodnik: 
op. cih, str. 228. — Lozovina: op. cif., str. 140 . 

‘ Čović Fra Mirko: Da li je'Ivan Gundulić bio ilterarni i 
religiozni konvertit? Hrv. revija br. 12, god. 1938. Spomen-broj 
u čast Ivana Gundulića. 

G Vodnik: op. cit., c tr. 228. — Lozovina: op. cit., str. 140 
— Jensen A.: op. cit., str. 108. 

7 jensen: op. cit. i p. 

8 Vidi bilježku pod br. 5, str. 652. 

» Rešetar u referatu o knjizi B, Vodnika, op. cit. u Archiv 
fur slavische Philologie, XXXVI, g. 1916. Str. 266. 

10 D r . Albert Haler: O »Suzama sina razmetnoga«, cit. broj 
»Hrv. revije«, str. 625. 

11 Dr. Fr. Jelašić: Gundulić prema filozofiji cinguecenta, 
cit. broj »Hrv. revije« str. 660 i si. 

12 Suze sina razmetnoga. , 1QOyl . 

13 Antun Barac- Knjiga ese|a. Zagreb, 1924, str. 42. 

14 Edmond Jaloux: Reiner Maria Rilke. Pariš, s. 91. 1 92. 

PUTOVI HRVATSKE KULTURE 


U jeanom svom eseju, u komu sam nastojao dati okos- 
tnicu sinteze hrvatskog kulturnog razvoja kroz stoljeća, kao i 
obrazložiti jasne aspekte ove sinteze, naglasio sam tri raz¬ 
vojne značajke hrvatskog duha tokom hrvatske kulturne po- 
viesti. Genij hrvatskog naroda očitovao se u svom stvara- 
lačtvu i izrazio kroz tri aspekta i to kroz: herojski, stvaralački 
i kroz državnički. U herojskom obliku razvoja očitovala se 
bioložka odpornost hrvatskog naroda, u stvaralačkom obliku 
razvila se književnost i umjetnost uobće, dok se u držav¬ 
ničkom obliku, kroz nekoliko stoljeća, odrazio smisao za ču¬ 
vanje odredjenog narodnog zemljišta, da bi prva dva oblika 
došla do svog podpunog i jedinstvenog izraza. Državnički 
oblik hrvatskog genija u današnjim prilikama uzko je pove¬ 
zan i uklopljen u vitežki (herojski) i stvaralački, budući da 
se stvara kulturno na jakom temelju, a to je država. 

Ova osnova i temelj traže žrtve, možda su one po svom 
terelu teže od jakosti naših leaja, ali se ne smije zaboraviti, 
da duh pomaže tielu i da, drugim riečima, bogatstvo tradicije 
može dati snage našem unutarnjem svietlu i našoj vjeri u 
budućnost. 

Tradicija onog najboljeg u nama, onog što je bilo naj- 
izvrstnije, postoji, premda bi se moglo misliti, da je ona ta¬ 
kova, da nam ne može mnogo toga dati, ali takovo je ra- 
mišljanje samo trenutno, budući da mi možemo reći, da je ona 
takove naravi, te ni ne opažamo, da njoj u najboljem smi¬ 
slu rieči sve dugujemo. Tu tradiciju, prema onim oblicima 
hrvatskog stvaralačkog genija, koje smo malo prije spomenuli, 
nosimo u sebi. Bez nje ne možemo, ona oplodjuje naš duh 
i mi s onim, što je u njoj najbolje, osiguravamo sadašnjicu. 
Ova tradicija je stara preko tisuću godina, ona živi u krvi 
naroda i redovno se obnavlja onda, kad narod osjeti, da je 

proljeće moguće, kad se osnaži vitežki i državnički oblik, 
kao u našoj sadašnjici. Ova tradicija je isto tako vjeran izraz 
ravnoteže u hrvatskoj kulturnoj poviesti bez koje ne bismo 
mogli shvatiti, da nam je za estetski izraz, kao najbolji u 
kulturi, uviek bilo potrebno slobodno disanje. Ta tradicija, te 
onaj duhovni kvasac u njoj, jest najbolji zalog razvoja, ona 
je najbolji kisik za duhovna pluća hrvatskog naroda. Taj 
kisik može stvoriti jedino sloboda neba i zemlje hrvatskog 
narodnog prostora, a uz slobodu i čuvanje tog prostora. 


Ravnoteža hrvatske kulture u prošlosti bila je raznolika, 
ali je glavno, da je postojala. Nisu uviek bile jedinstvene 
koncepcije života, ali izvornost stvaranja nikad nije mogla 
presušiti od narodnog bezimenog umjetnika i umjetnice, pa 
do jednog Marulića, kao i onih koji su iz humanizma uzeli 
ono najbolje, a to je stvaranje na svom vlastitom jeziku, dok 
su mnogi medju njima europski zračili svojim duhom, kao 
Gundulić, Zoramć ili Bošković sve do devetnaestog stoljeća 
i kroz ovo stoljeće, a da ne spominjemo veliki napredak kroz 
ovo stoljeće, mi opažamo samo neprestani razvojni put stva¬ 
ranja. Sve je to zlatni lanac, koji se nije nikada kidao ili 
prekinuo. U ovom neprekidnom zamahu stvaranja nastojao je 
uviek genij hrvatskog naroda osigurati svoj glasni izraz 
stvaralačtva, jer bez toga glasa i izražaja narodna duša ne 
umire, ali može zamrieti, a narodno tielo izgubiti životvcrne 
sokove i snage. 

Ono, sto je važno za budućnost hrvatske kulture zaista 
je očuvanje kontinuiteta stvaralačkih snaga, a da bi se to 
očuvalo potrebno je upoznati poviestne razloge raznih pre¬ 
poroda, koje je hrvatska kultura doživjela na ovom putu za 
osvajanje čistog duhovnog carstva. 

III 

Poslije smrti zadnjeg hrvatskog kralja i promjena, koje su 
nastale u vanjskom političkom europskom okviru, hrvatski je 
narod i dalje stvarao. Prva njegova kulturna renesansa u 
doba narodnih vladara nije bila sasvim obojena medju- 
narodnim obilježjem tadašnje kulturne europske razine. Narod 
je u stvaranju svoje umjetnosti, naročito u sačuvanoj ornamen- 

tici, prvim pisanim spomenicima i izrazu svoje vlastite arhi¬ 
tekture pokazao samostalnost i izvornost. Prva, početna kul¬ 
turna središta i dalje su, kad je kraljeva nestalo, živjela, jer 
su stvaralačke narodne snage bile, kao i ; sada neumrle. 
Istina je, da se slomio ili dielom prelomio vanjski državni 
okvir, ali je ostala živa i budna sviest o državničkoj tradiciji. 
Tad se dogodilo prvi put u našoj kulturnoj poviesti čudo, 
»hrvatsko čudo«, pa se i politički živjelo prema današnjoj 
perspektivi u malim oazama, kao na pr. u Dubrovniku, ali 
se živjelo i kulturno stvaralo. 

Iza ove prve renesanse iz doba narodnih vladara 
dolazi druga, koja zrači iz mnogih središta, te snažno ob¬ 
navlja prvu i dopunjuje. Središte druge jest u glavnom poli¬ 
tički samostalni Dubrovnik, premda ima drugih središta, koja 
brane duhovni procvat. Ali, Dubrovnik je najviše dao i bio 
uviek u toku svih europskih pojava kroz stoljeća. 

U razvoju druge renesanse bilo je hrvatskih krajeva, koji 
su imali različitu političku fizionomiju, pa se ipak i tamo kul¬ 
turno živjelo. Ipak živjelo se kulturno najjače ondje, gdje je 
odpor bio jači i gdje je sposobnost ujedinjenja narodnih 
snaga bila jača od kolektivnog ili osobnog sektaštva i cie- 
panja narodnih snaga. Sporo se razvijala u širokim narod¬ 
nim slojevima patriarkalna kultura, ali je ona sa svim tim 
na taj način sačuvala ono, što je bitno u slvaralačtvu hrvat¬ 
ske duše i duha. Bez obzira, da li je to bila narodna pjesma, 
narodni vez ili glasba, u svemu tomu ogledalo se stvaranje 
i ljubomorno čuvanje gomila blaga, koje je opet narodna 
sposobnost pokupila i čuvala u svojoj riznici za budući pre¬ 
porod. 

U vrieme druge renesanse, a ona traje više stoljeća ima 
nekoliko repriza i obnova. Ove reprize ne znače ponavljanja u 
kulturnom stvaranju. One se mogu u svojim značajkama ozna¬ 
čiti, kao prilog stvaranju u unutarnjem i vanjskom okviru samo, 
da se spasi bitno i da se uspava pokretačka snaga narodnog 
vulkana, koji je iz raznih manjih središta bio vučen koheziv¬ 
nim snagama k jednom središtu, a to središte, koje se može 
naslutiti i intuitivno vidjeti u književnosti od nekoliko stoljeća, 
osobito u devetnaestom stoljeću, nije bilo ništa drugo, nego 
slobodna država. 

U doba druge renesanse hrvatski narod stvara razvije¬ 
nije temelje književnosti i drugih grana umjetnosti, pa i zna- 

nosli. U epohama ove renesanse on radja iz svoje sredine 
poznate graditelje, moreplovce i vojskovodje. Hrvatski narod 
na taj način očituje svoju obću duhovnu sposobnost i na 
materialnom polju. 

Dok traje ova druga renesansa, on je u glavnom defen¬ 
zivan za obće kulturno dobro i stvara na jednaki način, 
možda vrlo često i više, nego li drugi narodi, na kulturnom 
polju, a ovo nije, kako se obično misli, samo ograničeno na 
književnost. 

Hrvatski narod ima u svom geniju osim duhovne ravno¬ 
teže i značajku upijanja onog, što je dobro kod drugih, ali 
i jaku značajku da primi dojmove, ali da te dojmove u svom 
samostalnom krazisu izvorno oplodi i podje svojim poviešću 
odredjenim putem. 

Trajanje druge renesanse bilo je dugo, repriza i obnova 
bilo je više, kao što rekosmo. Tek u novije vrieme, u moder¬ 
nom elanu života s novim koncepcijama, on se napinje iz 
petnih žila i u opasnoj utakmici stvara svoje. Kroz drugu 
renesansu najbolji sinovi duha hrvatskog naroda izskorišćuju 
sve tekovine, da bi afirmirali svoj narod i njegov stvaralački 
genij. Sjetimo se samo, kako su se neki izvrstno služili latin¬ 
skim jezikom i u njemu izrazili svoje misli i osjećaje, pa opet 
prevodili na taj jezik n. pr. Homera za druge kulturne narode. 
Što je ovo bilo, nego težnja, da se naravna sposobnost izrazi 
onako, kao što su se i drugi izražavali. 

Kroz ovu drugu renesansu hrvatski je narod izkoristio 
sve elemente' tadašnjih suvremenosti i upio ih u sama sebe 
ne gubeći svoju duhovnu ravnotežu. On je uviek za vrieme 
njenog razvoja bio na tragu prave izvorne autokristalizacije 
i stvaralačtva, te se nije nikad zapleo u mreže nekog suvre¬ 
menog ili modnog stvaralačkog relativizma. Bio je uviek u 
smjeru uzpona. To je ujedno i kulturna filozofija ovog nje¬ 
govog drugog preporoda. Nije nikad na putu tog uzpona 
bio bez vječnog ideala, koji znači vjerovanje u bezgraničnost 
vlastitih stvaralačkih mogućnosti, budući da hrvatski narod 
jest narod, koji vjeruje u Vječnost. Odatle njegova ciuho ma 
snaga, odatle njegove simbioze u reprizama i ponovama 
drugog preporoda. 

Glavna repriza drugog preporoda bila je u toku devet¬ 
naestog stoljeća, a osobito na kraju. To je bilo unutarnje 

čišćenje za samostalnu orientaciju, to su bile više pula i gol- 
gotske obnove u duhovnoj borbi za prostor i goli život, ali 
je taj narod i tada stvarao. 

Stvorio je hrvatski narod u nekoliko posljednjih obnova i 
repriza u razno vrieme mirnih ili nemirnih strujanja u obćem 
europskom kompleksu u državničkom pogledu jasnu osnovu 
svojih aspiracija za svoju samostalnu državu, kad je baš osje¬ 
tio, da se stoljećima toliko obogatio, da ima sve uslove za to 
narodno očitovanje. Onda je stvaralački genij u književnosti 
stvorio roman i svoju noviju liriku, svoje obnovljeno slikar¬ 
stvo i moderno kiparstvo; ovo posljednje s lirikom jedinstveno 
je u svom izrazu u Europi. Zatim je stvorio svoju kritiku, svoje 
kazalište i svoje narodne škole, i to pučke, srednje i visoko 
školstvo. U ovom stvaranju stvorio je svoje kulturno središte, 
s trudom i naporom od nekolik6 desetljeća. 

Bogate su ove posljednje reprize i obnove drugog pre¬ 
poroda. One su to bogatije i raznovrstnije u koliko se snaga 
crpi dobrim dielom sa sela, a oblikuje u gradu i glavnom 
kulturnom središtu. 


IV 

Osnove treće renesanse bile su u spomenutim naporima 
položene, pa je tako mnogo toga bilo spremno, da se uokviri 
ova duhovna potreba postulatom narodnog stvaralačkog ge¬ 
nija u obliku slobodne države. Ona je sad ostvarena, ona se 
izgradjuje i cementira u svojim temeljima žrtvama, koje traži 
vrieme. 

Prva i druga renesansa su sad sadržaj, dok je treća ba¬ 
rem za sad nejasni okvir. Treća će, crpeći iz osebujnosti prve 
i druge, stvoriti najjači vanjski polet. Treća renesansa je omo¬ 
gućena prvom i drugom. Sretan kontinuitet stvaralačkog u 
ovoj renesansi! Sve će biti pročišćeno plamenom novih za¬ 
nosa i stvaralačkih težnji. 

Ona, koja naravno sliedi iz prve i druge, ne može se 
zamisliti oez samostalne države, budući da je zakon vremena 
i zakon filozofije kulturne poviesti traži kao conditio sine 
qua non, da se ona očituje i kao ostvarenje komu može je¬ 
dan narod kao nečemu najbilnijem težiti. 

Budućnost hrvatske kulture bit će zavisna o suvislosti i 
duhovnoj spremnosti primanja onog iz prve i druge rene¬ 

sanse i uklopljavanja- svega toga u pojam državnosti koji je 
temelj osnovni izgradnje naše treće renesanse. 

Tok razvoja naših preporoda kroz poviest imao je uz 
reprize i svoje uzpone, lagano treperenje u napredku kao i 
zastoje, onda i izolacije u nekim osobama, te na kraju pre¬ 
viranja i kristalizirala u narodnoj • vlastitosti. U ovom 
toku razvoja možemo uočiti i konkretizam nekih nadarenih 
duhova, želju za stvarnim, dok s druge strane poviestno se 
mogu utvrditi višestruke simbioze i prilagodjivanja, asimila¬ 
cije. Način primanja tudjeg uviek je bio kritičan, jer tudje 
samo onda vriedi, ako se može navrnuti na dio duhovne i 
vlastite izvornosti. 

Za plodno stvaranje duhovnog uzpona i razgranjivanja 
treće renesanse mi imamo i posjedujemo unutarnji i vanjski 
državni okvir. Hrvatsko čudo stvaranja uokvireno je stoljet¬ 
nom voljom naroda, da se na koncu jedino u ovakovom obli¬ 
ku može oblikovati kultura. Peripetije i ostali zapleti poviestni 
odredjuju nam budući stvaralački smjer. Trenutne oscilacije 
i traženje ravnoteže odgovaraju duhu vremena, ali ravnoteža 
se mora i može naći, budući da nije ni prije ona bila odkri- 
vena bez uzdrmanog unutarnjeg kompleksa u stvaralačtvu 
narodnog genija. Oganj čišćenja su razne neprilike i sumnje 
dnevnog života, premda se genij u svom nadvremenskom iz¬ 
razu može pokolebati, kao što se mogu pojedinci pokolebati. 

Treća renesansa je posljedak dogme o uzkrsnuću hrvatske 
države, a tko ne vjeruje u tu dogmu, laj ne vjeruje u hrvatski 
kolektiv i zajednicu neumrlih duša hrvatskog naroda, a ove 
stvaraju iz sebe rezultantu stvaralačkog genija. 

Na putu k oživotvorenju i utjelovljenju svih duhovnih 
snaga potrebno ie stvoriti sve uslove, da se izgradi podpuno 
samostalniji izraz hrvatske kuiture. Koliko nam tu pomaže 
ono, što je do sada stvoreno, uvjeravamo se tek onda, kad 
objektivno prosudimo ono, što je stvaralački bilo najbolje i 
što nam nas je održalo, a to opet dokazuje divno snalaženje 
i prisebnost, da se održi duhovno. Te duhovne snage doživ¬ 
jele su svoje razne materializacije, koje opet najviše znače u 
obćoj utakmici europskih naroda. 

Zato ćemo morati mnogo i sistematski podieliti snage. 
Sadašnji naraštaj najviše trpi zbog obćih prilika na unutarnjoj, 
obće rečeno kulturnoj izgradnji, pa će se upravo zbog toga on 
morati uklopiti u najbolje snage tradicije. Tu su škole, niže 

i više, a od njih moramo tražiti, da nam obrazuju naraštaj 
u bitnom, u kvaliteti znanja, a ne kvantiteti znanja ne zabo¬ 
ravljajući, da se moramo odhrvati mašinizmu budućeg razvoja 
vanjskog života. 

idealizam i oduševljenje za taj rad morat će imati, kao 
glavnu značajku, etičke vriednosti. Tu nam ne će pomoći pod- 
puno tudja izkustva, jer mi imamo svoje polrebe i iz tradi¬ 
cije nasliedjene osebujnosti svoje narodnostne vlastitosti. 

Sloj elite mora biti u vezi s tradicijom. Taj sloj izabranih 
i u svakom pogledu dobro duhovno spremnih dat će trećoj 
renesansi ne program, nego što je bitno i glavno akciju, 

stvorit će djela. On ne smije biti oblikovan za širinu, jer za 

to nema snaga, on se mora oblikovati za dubinu. U ovom 

pogledu važni su naši dodiri s inozemstvom. Ne možemo 
živjeti osamljeno zbog samih zakona, koji vladaju u duhov¬ 
nom životu medju narodima, tad bi postali jalovi, pa zato 
moramo upoznati strane jezike, književnosti i politički život 
drugih naroda. U nama, u sadašnjem i budućem naraštaju 
mora se obnoviti jaka volja za ovu temeljilu spoznaju. 

Za dobre nove i cementne temelje treće renesanse u da¬ 
našnji se naraštaj mora usaditi i u njemu odgojiti ljubav i 
poštovanje za intelektualni rad. Tajna treće renesanse zaista 
se sastoji u izboru i odgoju izabranih, t. zv. intelektualne elite, 
duhovne aristokracije. Stvaranje ovog izbora kreće se u obli¬ 
kovanju duhovnog stvaralačtva. Cielo blago kulturnih tekovina 
stranih naroda mora proći kroz filtar naše duše, drugim rie- 
čima, sve moramo stvoriti sami. Moramo stvoriti prievode stra¬ 
nih književnih ili naučnih i znanstvenih djela, ali izvornih, pa 
zatim samostalne studije i razprave o duhovnim pokretima i 
stvaraocima kulture u Europi. Treća renesansa traži izvornost, 
traži kvaiitet, traži izabrane. Dobro je prevesti strane što 
vriedi, ali je najbolje u svojoj sredini imcti ljude, koji znaju 
o stranom stvaranju i stvaraocima izgraditi svoje mišljenje. 
Imati na primjer ljude, koji će samostalno pisati o Goe- 
theu, Moliere-u, o Mauruiacu, Leopardiju, Papini ju, o Sofoklu 
i Shakespeareu, o Kantu i Platonu, znači razviajti najveći 
potencijal duhovnog i intelektualnog stvaranja. Ovo traži 
okvir treće renesanse. U ovom okviru očitovat će se kroz 
izabrane i druge intelektualne sposobnosti potrebne za druž- 
tvovni napredak, a posljedak su tz. zv. egzaktnih znanosti. 

Treća renesansa traži za svoj unutarnji okvir mnogo više 
nego li druge, ali nam je slvarnost najviše i dala. Samo¬ 
stalna država najveći je zalog za razvijanje ovih darova, 
koji su nastali kao plodovi napora, stvaranja u prošlosti, ona 
je isto tako jedina mogućnost, da se stvori budućnost hrvat¬ 
ske kulture u sponi s najboljim u tradiciji i etički intelektual¬ 
noj oblikovnoj i izabranih duša, nadahnutih genijem stvaraoca 
hrvatskog naroda. 

RACINEOVA STRAST 


Račine, kao pjesnik i dramatik svojom umjetnošću i svo¬ 
jom problematikom može zaista i danas podpuno zanimati 
modernog čitaoca, koji vidi u pitanju dramatske akcije i nje¬ 
nog prikazivanja ponora ljudske duše u Racineu velikog maj¬ 
stora. S pravom Karl Vossler na kraju svoje studije kaže o 
shvaćanju Racine-ove tragike ovo: 1 »Racine-ova tragedija 
zaslužuje, da je proučavamo iz bližega i sva svake sirane i to: 
kritičke, hronoložke i povjestno-umjetničke. Zaslužuje, da se 
razjasni put k njenom opravdanju. Kad se poslije ovog na¬ 
pora na kraju stoji pred njom, onda ona još jedino traži, da 
je čujemo iz ljudskih usta, to jest iz usta jednog glumca, koji 
nas, kao Goethe-ova »Ifigenija«, može svečano umiriti: »Nisu 
ovo rieči, koje žele samo zabliešiiti. Ja sam ti odkrila duboki 
ponor svog srdca«. 

Talijanski esteta B. Croce u dodatku na kraju Vosslerove 
knjige, u svojem eseju o njezinoj vriednosti tvrdi, »da će ova 
mala Vosslerova knjiga pomoći svakomu, koji bude želio, da 
se temeljito pripravi za čitanje Racineovih tragedija i da raz¬ 
mišlja o njegovoj umjetnosti. (»Račine i kritika njegovih tra¬ 
gedija«.) 

Od g. 1871., kad je prvi put u Zagrebu bila prikazivana 
Racineova »Fedra«, pa do ove godine, kad je prikazana u 
novom prievodu, pisalp se i kod nas o Racineu. Ne mnogo, 
ali informativno. Uz predgovor prievodu »Fedre« od knji¬ 
ževnika Prpića, koji je napisao dr. D. Ćepulić, moramo spo¬ 
menuti i kritiku nanovo postavljene »Fedre« od VI. Kovačića, 
u kojoj je naglašeno sve ono, što se je do danas kod nas 
o Racineu napisalo i što je vriedno, du se Racineova tragika 
što bolje razumije. 2 

Uz sve ovo, htio bih u ovom svom eseju ujediniti sve 
ono, što sam tokom čitanja samih djela Racineovih, studija 
i eseja o njemu zabilježio ili, što sam razmišljanjem upravo, 
o njegovoj »Fedri« zaključio. Slažem se s onima, koji drže, 
da je tragedija »Fedra« najbolja Racineova tragedija. U njoj 

je Račine, kao ni u jednoj svojoj tragediji zahvatio velike 
probleme i to.- problem ljubavi u njezina dva ekstrema i 
problem savjesti. S ovom problematikom afektivno-etičke na¬ 
ravi, Račine je kroz svoju tematiku dobro riešio pitanje ka¬ 
janja. Racineova težnja, da nam, bez obzira na svoje vjer¬ 
ske preokupacije, dramatski razrieši zamršeno vezani čvor 
čistog srdca, dobila je u tragediji Fedri svoje najbolje rie- 
šenje. Njegov učitelj na polju dramatike Euripid našao je 
svog dobrog nasljednika. Kao što je Ibsen zaorao svoju dra¬ 
matsku brazdu, kad je smjelo ušao u problematiku sukoba 
ljudskog srdca, tako je i Račine s više poezije, ali i s više 
mira i sjaja utonuo u ista pitanja. B. Croce na istom mjestu 
veli, »da je Racineovo nadahnuće strast u cieloj svojoj raz- 
bludi i u svom mučenju; ono ima misteriozni značaj i gra- 
bežljivost strasti«. Zaista, ova nas je misao potakla, da po¬ 
gledamo neke svoje stare bilježke i tamo nadjosmo sve ono, 
o čemu ćemo dalje pisati. 

O Racineu sigurno znamo, da je dobro poznavao grčki, 
jezik i da je u izvorniku čitao grčke klasike, osobito Euri- 
pida. O tom njegovom oduševljenju za grčki jezik pripovieda 
njegov mladii sin ovo: 3 »Slučajno je moj otac negdje našao 
grčki roman pisca Heliodora o ljubavi Teagena i Harikleje. 
Čitao ga je strastveno, ali ga pri čitanju zateče crkvenjak 
Cloude Lancelot (tad se mladi Račine nalazio u školi u Port- 
Royalu) — on mu zgrabi knjigu i baci je u vatru. Moj otac 
našao je način i novac, da dobavi drugi primjerak istog ro¬ 
mana, ali i ovaj doživi istu sudbinu. Morao je tad kupiti i 
treći primjerak, ali, da ne bi i on doživio istu sudbinu, on 
ga od prve do posljednje stranice nauči na pamet. Kad ga 
je dobro naučio na pamet, odnese treći primjerak crkvenjaku 
i reče: »Možete spaliti i ovaj primjerak!« 

Ova anegdota mnogo nam kaže. Ona će nam kasnije 
pomoći, kad budemo pokušali razjasniti, barem dielom, pro¬ 
blematiku Fedre i ono glavno, što je Račine u njoj dao,^ a 
to je elementarnu svježinu strasti. Zna se i to, da je Račine 
iste godine, kad se oženio napisao svoju tragediju Fedru i to 
1677. Dok je Račine stvarao Fedru, Pariz je bio jako uzbu- 
djen zbog afere markize Marije-Madeleine de Brinvilliers, 
višestruke trovačice, koja je otrovalo svog otca i više mu¬ 
ževa, pa je zato bila spaljena na lomači g. 1676. Dr. D. 
Ćepulić u predgovoru za prievod M. Prpića (izd. Hrv. izd. bi- 

bliografskog zavoda) str. 7. liepo kaže: »Da li da tome do- 
gadjaju pripišemo značenje, koje mu pridaje kritičar Brune- 
tiere? Koliko taj dogadjaj može imati dodira ili je imao sa 
stvaranjem Racineovim? Nitko to ne zna. Tko dakle može 
reći, koji su elementi života, odgoja, baštinjenja djelovali? 
Jedno je stalno, a to se čita iz samih djela Racineovih: 
on je tragediju svakako pjesnički doživio, on nije akademik, 
nije čak ni samo sladki i »nježni« Račine, kako se kaže, nego 
je i »tamni« Račine. I u tome je njegova veličina.« 

Tamni Račine ie i živio u vrtlogu života prije, nego li se 
podpuno povukao u krug svoje obitel|i i posvetio se njoj i 
službi dvoru. Poslije Fedre on je napisao još nekoliko dra- 
malskih i drugih djela, ali |e napustio kazalište. Bolni do¬ 
življaji, osobito onaj, kad je dvie godine poslije nego li je 
napisao Fedru, skoro dospio u tamnicu zbog smrti glumice 
du Pare, kao i drugi djelovali su, da je prekinuo produbljiva¬ 
nje problematike, koju je započeo u tragedijama: Tebaiđa, 
Andromaha, Britanik i drugim, a naročito u Fedri. 

Taj tamni Racme mogao je, kako je to liepo jednom 
obrazložio E. Gilson 4 crpsti svoje nadahnuće za tragediju 
Fedru i pri čitanju Descartesovog djela: »Razprava o stra¬ 
stima«. 

Ova razprava bila je objavljena g. 1649. Ona je u svo¬ 
joj biti fizioložko-psiholožko razjašnjenje afekata u najširem 
smislu. Ima ih šest i to glavnih. Oni su: Divljenje, ljubav, 
mržnja, čežnja, radost i žalost, a najjači afekat je ljubav 
prema Bogu. 

I prije Descartesa znalo se, da su strasti u svojoj biti 
nerazdvojne, ali ono što je novog bilo u toj razpravi, kako 
misli spomenuti pisac, to je temeljna teza ovog filozofa, da 
su sva osjećanja duše prouzrokovana djelovanjem tiela na 
razne načinć, i da ona nastaju, djeluju i nestaju prama tomu. 
Gilson se pita, zar nije ova teza mogla zanimati jednog 
pjesnika kakav je bio Račine? On smjera na treći prizor 
prvog čina Fedre. Na tom mjestu Fedra o Hipolitu ovo kaže 
svojoj dadilji Eoni: 

»Čim spazih njega, stadoh, 

čas crvena, čas blieda. 

Izbezumljena stadoh, 

u smutnji, živa blieda 

Obnevidjeh, ušutjeh, 

ja utonuh u dubinu 
I osjetih po tielu sad studen, 
sad vrućinu. 

Ja Veneru prepoznah, 

strahote njena žara 
1 muke, roda, što ga i 

progoni i kara.« 

(Prievod Prpića) 

Nešto slično čitamo kod Descartesa u spomenutoj nje¬ 
govoj razpravi u II. poglavlju čl. 112. i dalje. Tamo potanko 
Descartes kaže, kako n. pr. luga zbog kolanja krvi bliedi 
lice, a strast da stvara toplinu, koja prouzroči crvenilo 11 . d. 
Gilson misli, da su teze Descartesove mogle biti u dramat¬ 
skom obliku prikazane pred gledaocima u kazalištu. 

Njemu je duhovito odgovorio u poznatoj reviji (Revue uni- 
verselle) A. Rousseaux i svomu eseju dao naslov: »Je Ii pje¬ 
snikinja Sapfa čitala Descartesa?« Gilson je na to opet du¬ 
hovito odgovorio u citiranom t|edniku (27. V. 1939.) i u svom 
odgovoru iznio razloge, kako je u tragediji Fedri, koja je 
tragedija čežnje i strasti kroz koju se mieša duboka i puna 
katastrofe tuga. Gilson isto ponovno dokazuje, da je Račine 
volio Descartesa, a knjigu takvog sadržaja svakako je i pro- 
čitao. 

Sad, da vidimo, zašto je jedan od spomenutih pisaca spo¬ 
minjao pjesnikinju Sapfu? Spominje je za to, što je Sapfa 
napisala (živjela od prilike u 7. st. prije ls.) lirsku pjesmu u 
kojoj je isti sadržaj, kao u stihovima, koje smo citirali iz 
prvog čina Fedre. 

Sapfina pjesma, od koje je i velik rimski lirik Katul slo¬ 
bodno preveo tri prve strofe, u prievodu glasi (Frag. 2): 

»Bogovima sličan čini mi se 

Onaj što no pred tobom smije sjedit, 

Te iz bliza čuje te kako sladkim 
Gučeš mu glasom, 

Pa se smiešiš sladko, — od toga mi 
Cielo srdce zaigra u njedrima. 

Čim te vidim samo za trenutak jedan, 

Glas mi se gubi, 

Jezik mi se osuši, pa me nježna 
Cielim tielom ljubavna vatra prožme, 

Niti vidim očima, niti čujem. 

Uši mi bruje. 

Znoj mi čelo obliva, sva se tresem, 

Kao prut, a žuča sam nego irava, 

Čini mi se: samo ioš malo,, pa bih 
Od boli presvisla jadna.« 

(Prievod moj) 

Sličnost izmedju Racineovih stihova i ovih, uzeli u ruke 
Katulovu ili Sapfinu pjesmu, |e jasna i ona nas ne može 
ostaviti ravnodušnima. 

Prije smo naglasili da je Račine dobro poznavao grčki 
jezik, pa u koliko nije mogao doći do ove pjesme, on ju 
je sigurno čitao u Katulovoi verziji, što opet ne mienja samu 
stvar. 

Sad bismo i mi cjepidlačeći mogli kazati ovo: — Možda 
je sam Descartes čitao Sapfu ili Katula? — Ostavimo to 
drugima, ali naglasimo ono što je bitno! I Sapfa, kao i Katu! 
nisu manie poznavali ljudsko srdce i samu ljubav, nego li 
su ih upoznali Descartes ili Račine. Posljednji osobito. Tamni 
labirint ljudskog srdca protumačio je u tragediji Fedri Ra¬ 
čine, kao što su to kraće, ali isto tako duboko učinili i po¬ 
stigli Sapfa i njezin kongenijalni prevodilac Katul. Moguć¬ 
nosti su razne i ovdje se ne pita, tko je na koga djelovao 
i tko ima prvenstvo u ovako opisanom razvoju strasti, koja 
se očituje na tielu, nego se pita, tko na nas dublje djeluje. 
Sapfa svojom ljubavnom lirikom, kao i u ovoj prevedenoj 

pjesmi djeluje iako. ništa manje Katul, ali Račine dramatski 

intonira ovim stihovima cielu tragediju i u njima se nalazi 

čvor za odgovor. Račine je i pjesnik zvučnog stiha, jasnog 
stiha i izvrstnog ritma, pa nas dublje, nego li Euripid uvodi 
u spomenutu problematiku. 

Ipak spomenimo još, da izmedju citiranih stihova Raci¬ 
neovih i Furipidovih u njegovoj tragediji »hl i polit«, drugi čin 
prvi prizor, ima refleksnih dodira zbog samog istog sadržaja. 
Ali, dok Euripidov Hipolit, kao i Fedra ubijaju svoj dramski 
razum voljom i mržnjom, dotle Racineova Fedra i Hipolit 

razmišljanjem zaista oslabljuju volju, ali i to traje kratko i 
onda kroz ponorske vizije pjesnikovog ritma postaju bliži 


36 


nama, koji držimo, da je najvažnije unieti svietla u mrak naše 
duše, kako to kaže Racineov Hipolit u IV. činu opravdava¬ 
jući svoju šutnju o Fedrinom priznanju ljubavi, premda pred¬ 
osjeća sudbinski gubitak svoje, da je glavno da: »Da ni dan 
jasniji od dubine srdca moga nije«. To svietlo unosi u naše 
duše Račine, dok Euripid, a uza nj i Seneka, više nalazi utje¬ 
he u riečima: 

»T& mučit se i patit — lo udes je ljudski«. Uzporedba 
Euripida i Racinea vrlo je poučna i za razumievanje razvoja 
tragosa od velike koristi. Ove uzporedbe i citati iz djela 
pjesnika i filozofa Descartesa pomoći će nam, da još dubije 
i boije shvatimo tragediju ljubavi, kao što je Racineova Fe¬ 
dra. Opazit ćemo i naslutit ćemo, kako je duboko ljudsko 
srdce i kako nas mnogo toga veže s davnim pjesnicima i 
mnogim filozofima. Možda ćemo tako naslutit tajnu bezsmrt- 
nosti same umjetnosti. 


1 Uzp. talijansko izdanje: Karl Vossler; Račine, str. 248. 
(izdanje Guanda 1942.) 

2 Vidi »Novu Hrvatsku« od 3. prosinca 1942. 

3 Oeuvres de J. Račine, VII, II. izd. Pariš 1923, I, str. 219. 

4 Uzp. E. Gilson: »Je li Descartesova razprava: „Razprava 
o strastima' nadahnula Racinea u Fedri?« Nouvelles litterai- 
res 15. IV. 1929. 

UTJECAJ HORACIJA NA GENEZU »DUBROVAČKE 
TRILOGIJE« 


Nije potrebno izticati ime i veliku vriednost jednog i 
drugog pjesnika za onoga, koji voli književnost. 

Horačeva genijalnost odredjena je dugim vremenom 
pozitivne kritike i utjecaja, koji je on učinio na sve europske 
književnosti, jer upravo njegovim utjecajem, kao i mnogih 
drugih umova, u Europi se, uza sve druge razlike u pojedinim 
književnostima, može opaziti jedna nit, koja spaja sve ove 
književnosti. To bi bila jednakost duhovnoga oblikovanja 
pojedinih književnika, a ova se kasnije diferencira i nijansira 
prema mogućnosti pojedinog narodnoga etosa, te daje od 
sebe najbolji prilog obćem europskom duhu. 

U ovom pravcu Horacije je zaista krupno ime. 1 Vojno- 
vićev prilog našoj književnosti veoma je velik, dok s druge 
strane njegovo djelo ima i obći značaj, budući da je on dao 
nekoliko djela, koja uz narodni karakter imaju vezu — du¬ 
hovnu vezu s ostalim europskim književnostima. Vojnović je 
sjajno završio jedan zaista svietao period dubrovačke knji¬ 
ževnosti i dao magistralan finale književnosti i kulturnoj hi¬ 
storiji, koje su naš ponos. 

Istina, inspiracije njegovih predhodnika i njegove veoma 
se razlikuju. Dok pjesnici Dubrovnika kroz stoljeća nalaze 
nadahnuće u životu, koji se stvorio u jednom uzponu razvoja 
i uz koji oni, pod stranim utjecajima, posebno humanizma — 
dakle grčko-rimskih klasika — znaju razviti svoj aktivitet na 
rođjenom jeziku, 2 dotle Vojnovića boli ono što prolazi, a 
ne boli ono što je prošlo 3 — i u tome nalazi stvarnu^ inspi¬ 
raciju za svoje najbolje djelo — Dubrovačku trilogiju. 


Čitajući Horacija i Vojnovića više puta smo pomišljali na 
na izravnu sličnost jednog motiva, koji nije bio nepoznat 
antičkoj Književnosti, a nije ni kasnije odbačen. To je motiv 

za cielo književno ili filozofsko djelo, bilo da je podpuno 
obradjen ili je samo u nekom djelu upotrebljen. Motiv 
ima sadržaj čovjekove težnje za stvaranjem neke po¬ 
sebne države, u kojoj bi sloboda i ljubav omogućili bolje 
dane. Motiv bi se mogao okarakterizirati i kao bježanje u 
novu stvarnost, koja bi čovjeku omogućila intenzivnije osje¬ 
ćanje života. To je bježanje iz tragične stvarnosti u novi 
sviet obojeno kod Horacija u njegovoj prvoj lirskoj pjesmi 
— 16. epodu — idiličnim karakterom zlatnog doba, 4 a kod 
Vojnovića poznata scena u prvom dielu Dubrovačke trilo¬ 
gije, kad Orsat. u nemogućnosti da nagovori plemiće na 
odpor, predlaže, da svi, cieli Dubrovnik, emigriraju na 
neki otok u Grčkoj — zemlji bogova. 5 Motiv, kako rekosmo, 
nije po svojem sadržaju izravan. On nije, kako ćemo kasnije 
vidjeti, sigurno nastao utjecajem lektire samog Horacija, ali 
paralelnost situacija — kod Vojnovića Orsatova ličnost, a kod 
Horacija osobni doživljaji, kondenzirani kao izraz ciele jedne 
generacije, pružaju kontaminaciju motiva sličnosti 6 i jednu 
vrstu krasisa za onu divnu Orsatovu viziju o seobi cielog 
Dubrovnika na neki otok, kao i za Horacijevo opravdanje 
životnog smisla poslije brodoloma mladenačkih ideala. 

Kao što je pri zamisli i izrazu za Orsatovu figuru bila 
u Iva Vojnovića snaga dramske projekcije spontana i 
ogromna, ali je koordinacija elemenata za karakter Orsata 
išla, čini nam se, sporo i kombinirano, 7 tako je i Horacijev 
izraz u njegovom 16. epodu bez one agresivnosti, 8 koju ima 
skoro većina tih epoda, nastao iznenada, kao religiozni poziv 
u obćem klanju, pa je i vizija, koju želi pružiti svojim suvre¬ 
menicima melem na ranu u tadašnjim prilikama. 

III 

Dogadjaji iz 1806. godine, nestanak slobode i samostal¬ 
nosti Dubrovnika, dobro su nam poznati, ali se zato moramo 
podsjetiti na one dogadjaje, koji su predhodili spomenutoj 
Horacijevoj pjesmi. 

Znamo, kako je završio Cezar. Jedna velika opozicija, 
koja je za sobom povukla i mnogo mladeži, bilo u samom 
Rimu ili u drugim centrima po provincijama, pokušala je još 
jednom obnoviti oronulo tielo republike u Rimu. Ova opo¬ 
zicija imala je u sebi sve karakteristike starih rimskih bo- 

raca za Siobodu, ah be 2 izradjene koncepcije o reformi 
onoga što je već, prema stalnom historijskom zakonu, 
moralo propasti, — te je bila sama republika izživljena, a 
reforme su bile toliko potrebne. 

Ova opozicija, bolje rečeno ova generacija, doživjela je 
brodolom svojih ideala i koncepcija zbog svoje neizgradjene 
ideologije poslije poraza republikanaca pod vodstvom Bruta 
i Kasija kod Filipa 42. god. pr. Krista u Macedoniji. U bitci 
kod Filipa sudjelovao je i mladi Horacije, kao oduševljeni omla¬ 
dinac u Brutovoi vojsci, napustivši bojno polje i mladenačke 
ideale, kako sam kaže, kukavički — u pjesmi posve¬ 
ćenoj prijatelju Pompeju Varu. 9 IJ toj pjesmi, poslije dviju 
strofa u kojima izražava radost, što mu se je prijatelj vratio, 
on ga želi podsjetiti na mlade dane, pa pjeva: »S tobom 
sam proživio borbu kod Filipa i bijeg, kad bacismo kuka¬ 
vički štit, kad slomljen bijaše junački odpor i kad junaci 
puni prietnje ustima poljubiše prasnu zemlju«, 

IV 

Znamo, da se poslije amnestije Horacije vraća u Rim, ali 
stara gorčina u njegovoj duši ne prestaje, kad gradjanski 
ratovi i dalje traju. Tako u jeku republikanskog rata (41.—40. 
pr. Krista), on s tugom pomišlja na bratoubilačke ratove, koji 
traju već dva naraštaja. Tako se malo pomalo u pjesnikovoj 
duši oblikuje jedan patriotski protest, koji on kasnije u svojoj 
lirici detaljnije obradjuje. J ° On pomišlja na Sretne otoke 
(današnji Kanarski otoci) u Oceanu na kojima nema još zla. 
Unoseći ovaj filozofski karakter u rimsku liriku, Horacije 
inače prvi uvodi filozofske spekulacije u liriku; on sve ovo 
boji jednom posebnom religioznom notom. Još je Sertorije 11 
pomišljao ozbiljno osnovati jednu novu državu na tim istim 
otocima, ali je njegova misao propala njegovom nenadanom 
smrću. Pa, kao što su Fokejci iz Male Azije, kako nam pripo- 
vieda Herodot, 12 a to je njegovo pripoviedanje u svojoj pje¬ 
smi izkorišćava Horacije, ne želeći podnositi više perzijski 
jaram, napustili djedovska ognjišta i krenuli na Zapad 
trbuhom za kruhom, da osnuju nove kolonije, tako bi i 
Rimljani, misli Horacije, sliedeći ovaj primjer, mogli, ako osje¬ 
ćaju u sebi staru hrabrost, bez tuge napustiti domovinu 
i u tudjini potražiti bolju sreću. Nekad je Rim bio moćan, 

kako pjesnik na početku svoje pjesme iztiče, a sada jedi.io 
ostaje, kao najbolji izlaz seoba, jer je tu zemlju Jupiter sa¬ 
čuvao za one, koji još znaju, Što je vrlina. I glavni ^sadržaj 
Horacijeve pjesme bio bi: Daleko, daleko podjimo iz ovog 
j ac j a ! __ Gorčina Horacijeva na kraju pjesme obojena je ro¬ 
mantičarskom vizijom sretnog života, kao u nekoj bajci. 13 

V 

Liepo opaža Ribbeck, kad karakterizira sadržaj ovoga 
epoda: 14 )'ldiličke predočbe mira, zlatne sreće i zadovoljstva 
kojima svršava melanholična pjesma, a ove nas podsjećaju na 
četvrtu Vergilijevu eklogu, stoje u jasnoj protivnosti prema 
divljim borbama i prietećoj opasnosti, predodžbama, kojima 
pjesma počinje.« 15 

VI 

Realan impuls za uvjerljivost i logično grupiranje scena 
oko jedne osobe i situacije, iz kojih izlazi i bez mnogih 
rieči tragično, sigurno je Vojnović crpio bilo iz usmene pre¬ 
daje ili iz rukopisa djela svoga brata, 10 ili njegovog osobnog 
saobćenja, jer je prvi dio Dubrovačke trilogije tiskao 
i cielu kasnije izdao prije, nego li je njegov brat izdao svoju 
historijsku monografiju. 17 lako znamo, da je stvaran priedlog 
o seobi e n masse predložio senator Ivo Kaboga, 18 mi 
ipak možemo navesti sličnost motiva i pjesničke reljefnosti 
izmedju Horacija i Vojnovića. S druge strane postoji, sigurnost, 
da se Vojnović mogao ugledati i dobiti poticaj i od Šenoe, 19 
jer bi zametak vizije Orsata Velikoga bio sličan impulsu koji 
je Thiers pružio Šenoi za njegovu povjesticu — Pro¬ 
past Venecije. 20 Šenoa, uz drugo, prikazuje u pjesmi, 
kako u sjednici senata u noći pod predsjedničtvom dužda, 
dok ovaj izvještava, da će Napoleon topovima razoriti grad, 
ako mu ga milom ne predaju, ustaje mladi plemić i vatreno 
se zalaže za oružanu obranu. 

Ali ga umiruje neki siecli senator s motivacijom o nesi¬ 
gurnosti obrane i o potrebi, da se barem sačuva kulturno 
blago Venecije, kad nema u oronuloj Veneciji više one stare 
odporne snage. Vieće je oduševljeno priedlogom mladog ple¬ 
mića, ali se odjednom začuju vika, buka i prosvjedi pred 

duždevom palačom. To je demonstracija naroda, puka, koga 
predvodi vojnik, a ovaj je napustio stražarsko mjesto pred 
duždevom palačom — oduševljen, kao i ostala masa Napo- 
leonovim obećanjima o bratstvu, jednakosti i slobodi. Tako 
nestaje u Šenoinoj pjesmi Venecije. 21 

VII 

Da bismo sličnost motiva jače podvukli, mi znamo da i 
Orsat veliki predlaže oružani odpor. Tu je sličnost sudbine 
Venecije i Dubrovnika i po uzrocima i posljedicama. 22 

Mi mislimo, da je Šenoa mogao utjecati samo u jednom 
pravcu na Vojnovića, iako smo prije spomenuli, da je bio 
predložen stvaran priedlog o emigraciji. Šenoin je patricij 
samo jedna slučajna slika za impuls Vojnovićeve fantazije, 
ukoliko taj patricij, kao i Orsat, predlaže odpor Napoleonu. 
Isto se tako može kazati, da je Vojnović prema usmenoj pre¬ 
daji ili iz samog Thiersa, što nije nevjerojatno, mogao 
saznati za držanje venecijanskih patricija na sjednici u noći 
12. maja 1779. god. na kojoj se burno raspravljalo o Na- 
poleonovom ultimatumu. Kako bilo, to su ipak kombinacije. 
Izgleda nam, da Petravić točno opaža, kad kaže, da je 
glavni stimulus u razvijanju dramske figure Vojnovićevog 
Orsata dao Šenoa. Ta Šenoa je uveo Vojnovića u književnost 
tiskavši mu prvu pripoviest Geranium! (Vijenac, 1-1-1880.). 

Akcija Orsatova podieljena je na dva diela. Prvi dio 
već smo i^nieli to je bio priedlog o oružanoj obrani Du¬ 
brovnika. Drugi dio akcije je u onom, čega kod Šenoe nema, 
ali je u stvarnosti bilo, u navedenom priedlogu Kaboge. Iz 
toga priedloga Vojnović je stvorio najljepši • i najpotresniji 
dio prvoga dijela Dubrovačke trilogije u onim 
poznatim riečima. 23 

Orsat: » Pa ako ova tisućgodišnja zemlja 

slobode valja da propadne, a mi ho’mo!-braćo, — 

djeco! Eno nam lagja našijeh u portu. Ukrcajmo se, po- 
nesimo barjak i Sv. Vlaha, pa odjerimo, kako naši davni 
oci! — Oh! sretnoga plova!... Ho’mo! Ho’mo! Galebi i 
oblaci će nas pitati — Ko ste? Koga ištete?... a jedra će 
odgovoriti: Dubrovnik plovi!... Dubrovnik opet ište pustu 

hrid, da skrije Slobodu.-Kažite nam je oblaci!... Do¬ 

vedite nas do blage grčke zemlje, do zemlje bogova! 

(Svi su se približili. Svi su uzrujani, ganuti. Neki imadu 
suze u očima. Gjivo se nehotice stresao): Oh... (Orsat u 
božanskoj slasti, da je rieč postala čin): Oh!\.. blagoslov¬ 
ljene te suze!... brzo, brzo... trčite... zadržite ključeve... 
Oh! spašeni... spašeni«... (čuje se jedan udar topa). 

Tu je konac Orsatove vizije i zanosa. Top ruši sanje. 
Dubrovnik i njegova sloboda nalaze se u posljednjim tre¬ 
nutcima agonije. 

VIII 

U navedenim Orsatovim riečima zabačeno je njegovo 
časovito predosjećanje tragizma i podpune propasti, jer Orsat 
ovim riečima, upravo ovom vizijom, postaje u igri sudbine 
protagonist slobode i nosilac posebne Iragične volje, koja se 
lomi, kao skupocjena vaza. Aureole tog voljnog zanosa ne¬ 
staje u sukobu i vrtlogu historijske nužde. Orsatov san se 
gubi, a da bi ga realno i psiholožki aktualizirao, Vojnović 
ovom Orsatovom vizijom još jače baca svietlo na obće du¬ 
hovno, socijalno rasulo, kao i na razsap mišljenja i volje du¬ 
brovačkih patricija. Orsata svi napuštaju, iako su se malo 
zagrijali u početku njegovom vizijom, napuštaju ga, kao što 
se mrtvac napušta na groblju. Onda on tolstojevskim stoi- 
cizmom i logikom čovjeka, koji ne shvaća novo vrieme, ne 
misli radjati robove. To je slom volje jednog heroja. Autoh¬ 
tonost Vojnovićeve pjesničke vizije veoma je jasna. 24 Sklop 
situacija veoma je jednostavan kod Šenoe, ali zato kod Voj¬ 
novića veoma kombiniran, naročito, jer dramatski iznosi bez 
retorike Figuru, koja je dominantna za cielu Trilogiju. 

Na ovo smo se morali osvrnuti, budući da nam ovaj 
materijal daje mogućnost, da ne stvorimo zaključke, koji bi 
bili u sukobu sa svim onim rekvizitom utjecaja, koji su 
Vojnoviću pomogli, kao gola stvarnost, izraditi svoje dra- 
mctsko djelo. 

Dok možemo predpostaviti, da Šenoa ili Kabogin pried¬ 
log stvaraju plodno tlo za Vojnovićevu fantaziju, dotle 
smatramo, da su mutne impresije iz ovih vremena i pjesnikovo 
uživljavanje u Napoleonovu epohu, kao i sklerotičan odpor 
Republike, samo pojačali podsviestno izticanje jake figure, 
kao što je Orsat. 

Uz Kabogin priedlog, koji nije nego hvatanje davlje¬ 
nika za slamku, mi mislimo, da je i Horacije mogao u spo¬ 
menutom epodu pružiti neki elemenat Vojnoviću za onu za¬ 
nosnu viziju o boijem životu na pustoj hridi u zemlji bogova. 

IX 

Iz navedene Horacijeve pjesme mi, kao da osjećamo, da 
je njegova vizija zabačena nekom bojazni za Rim, koji se 
tada mučio u porodjajnim mukama novog vremena jednaka 
kao i Dubrovnik. Bez sumnje, da je Vojnoviću ovaj epod 
bio poznat. Sad se ne radi o tom, da li je taj Horacijev 
motiv direktno utjecao na Vojnovića, nego je problem 1 u 
ovomu, da je epod svojim vizionarsko-religioznim 
karakterom, svo|im oblikom i sadržajem, a p ose bio, i to je 
najvažnije, sličnošću historijske stvarnosti i stajališta Horacijeva 
prema novom vremenu, u tananoj i otmjenoj paralelnosti 
s elementima Orsatove vizije. 

Rekosmo malo prije, da je Horacije doživio propašću Bruta 
kod grada Filipa brodolom svoje mladenačke republikanske 
ideologije, tako i Vojnović u Trilogiji doživljava gašenje velike 
kulture i tragiku njenih nosilaca, koji ne mogu, da se zbog 
budućnosti pokore novom vremenu. Prije stvaranja svojih 
djela jedan i drugi pjesnik doživljavaju neku vrstu bezizlaz- 
nosti u kompleksu pitanja, koja im stvarnost nameće. 

Horacije ne stvara dramal kao Vojnović, on pjeva prvu 
svoju pjesmu koja, to moramo iztaknuti, nema kao prva 
stvar svu jačinu i ljepotu jedne Trilogije, ali je zanimljiva za 
studiranje i razumievanje ostale Horacijeve lirike, a tim u 
vezi i same njegove duhovne i lirske fizionomije. 

Horacijeva pjesma od 66 stihova u svojoj unutrašnjoj 
konstrukciji mogla bi se podieliti na sedam dielova u kojima 
ima mnogo mladićke, ali iskrene patetike ... Historijska stvar¬ 
nost njegova vremena, kao i kod Vojnovića, veoma nam je 
bliza i prisna, mnogo prisnija i reliefnija, nego li u nekom 
Jnistorijskom djelu. I Vojnović, kao i Horacije, zahvaća u hi¬ 
storijsku gradju, evocira uspjelije i genijalnije od njega jedan 
grandiozni slom i nalazi u viziji Orsatovoj, u već navedenim 
riečima, utjehu i opravdanje u njenom Iragizmu. Horacije traži 
u svojoj pjesmi izlaz. U suvremenoj gnjusobi on stvara za 
sebe i za one, koji još nisu zaboravili vrlinu, viziju sretne 

zemlje na otocima blaženih — prave zemlje bogova, gdje 
problem rata i zla ne će hvatati ljude, kao neka mora za 
dušu. 25 

XI 

Naveli smo onaj ulomak iz Trilogije u komu je izražena 
Orsatova vizija o spasu Dubrovnika, a sad, da bismo bolje 
razjasnili Horacha, iznesimo ono što on kaže, kad govori o 
slavnim predjima i njihovim junačkim djelima. Sav žar i po- 
božnost rodoljuba nalaze se u ovim prvim Horacijevirn stiho¬ 
vima. Evo, što u svom epodu kaže Horacije: 

— (I)- 6 Evo već drugi naraštaj propada u gradjanskim 
ratovima. I sam Rim u propast srlja svojom vlastitom snagom. 

— (2) Rim, koji ne mogoše srušiti Marsi 27 ni etrurska 
vojska Porsene :8 punog prietnje ni snaga zavidijive Kapue 29 
ni smjeli Spartak 30 i u novim đogadjajima vjerolomni Aiobro- 
žanin. 31 Njega ni divlja Germanija ne pokori pomoću plavo¬ 
kosih vojnika ni Hanibal proklet od naših djedova. Taj Rim, 
mi bezbožnički naraštaj — krv prokleta — hoćemo upropa¬ 
stiti i na mjesto, gdje je Rim opet će nagrnuti divlji zvjerovi. 

Jao! u prah će sve barbari oboriti-i Rim će ukrotiti 

konjanik jakim kopitom konja. 32 Oh, strašne li slike! Svojim 
rukama obiesni barbari bestidno će razsipati kosti Romulove, 
koje danas čuva grobnica od vjetra i od sunca. 

— (3) Pitat ćete zajednički ili bolji dio vas, što nam po¬ 
maže, da bi se spasili od težke nesreće? Za to nema bolje 
odluke od ove: Kao što su Fokidjani, 33 proklevši stari grad 
— državu, napustili ga, a njive, djedovska ognjišta i svetišta 
prepustili veprovima i grabežljivim vukovima — tako i mi, 
podjimo, kamo će nas noge ponieti, kamo će nas uputiti 
južni vjetrovi po moru ili žestoki jugo-zapadnjak. To je od¬ 
luka, a možda netko nešto bolje umije savjetovati? Što 
oklievamo, da se na ladje ukrcamo uz povoljna znamenja 
ptica? 

— (4) Ali zakunimo se na ovo: Ne budi nam dozvoljeno, 
da se vratimo nego onda, kad natrag dopliva kamenje iz 
dubine izvadjeno, i da nas ne mrzi okrenutim jedrima kre¬ 
nuti domu, kad rieka Pad bude proticala niz vrhove Matina 34 
ili kad u more iztrči visoki Apenin, kad čudna ljubav novom 
strašću udruži nemani tako, da se dopadne tigrovima. 

oploditi košute, a u preljubi živjeti jastriebu i golubici, da se 
bojažljiva stada ne boje sivih lavova 35 i da brzi jarac zavoli 
slano more. 

— (5) Ciela država, uz prokletstvo onoga, tko bi izne¬ 

vjerio, neka krene napustivši sve, što bi moglo pružiti misao na 
sladki povratak! Ili da krene bolji dio, nego li neuvjerljiva 
gomila, koja raznježena i bez nade, neka se nepreslano pre¬ 
mišlja na bezbrojnim ležajima. O, vi, koji imate hrabrosti, 

odtrgnite se od ženskog kukanja i odjedrite uz etrusko žalo! 

(6) Nas očekuje široki Ocean oko blaženih njiva. Podjimo 
na te njive, krenimo na bogate otoke, gdje svake godine 

žetvom neizorana zemlja radnja, 38 gdje cvjeta nikad neobre¬ 
zana loza, gdje klijaju mladice uviek rodne masline i gdje 
granu svoju ukrašava crnkasta smokva. Tamo kaplje med 37 iz 
šupljeg hrasta, a sa visokih planina sporo žubori voda. 

Tamo svojevoljno na muženje dolaze kozice i dragovoljno 

stado pruža puna vimena. 38 Ne obilazi večernji medvjed 
tamo tor, tamo zemlja nije puna starih ljutica zmija! 

Sretni divit ćemo se mnogim pojavama, kako gustim ki¬ 
šama iztočni i kišoviti vjetar ne izspire plodne njive i, kako ne 
izgara sjeme u suhim grudama, jer kišom i suncem umjereno 
upravlja Jupiter. 

Nije ovamo na veslima doplovila ladja Argo 59 niti stu¬ 
pila na ovo tlo bezsramna Koihidjanka. 40 Ne okrenuše ovamo 
Sidonjani' 1 mornari kljunaste ladje niti izmučeni Odisejevi 
drugovi. 42 

Ovdje nikakva zaraza ne škodi stadu i stado ne mori 
ljetna žega nijedne zviezde. 

— (7) Ta žala odredio je Jupiter pobožnom narodu, kad 
je dozvolio, da se zlatno doba izopači bakrenim. Bakrenim, a 
zatim željeznim učini on život težkim. 

Blagi spas od ovog doba pobožnim ljudima se sprema, 
što navieštam ja, kao pjesnik — prorok! 43 

XII 

Kad se sad uzporede rieči Orsatove i pjesme Horacijeve, 
naročito stihovi pod brojem 6, onda se možemo uvjeriti, da 
sličnost nije izravna, ona je u unutrašnjoj paralelnosti stvar¬ 

nosti, koje su i jednom i drugom pjesniku omogućile evoka¬ 
ciju vizije, koja je ipak zbog svih razloga, koje smo naveli, 
ne toliko genijalno i nezavisno nalik jedna na drugu, koliko 
je to doista motiv, koji svakako ima i kod Vojnovića svoj 
dublji, ali ipak izraziti korelat, a ovaj se nameće pri lektiri 
Horacija. 


1 Cfr. Non omnis moriar. Prag 1936, I, II, sv. studije čeških 
klasičnih filologa. — IĆtudes horatiennes. Bruxelles, VII vol. 
Travaux de la Faculte de philosophie et lettres, 1937, str. 265. 
— Orazio nella letteratura mondiale, Roma, 1936, str. 234, 
izdanje L’instituto di studi romani. — Cfr. još: Anton Sovre: 
Horatius: Pismo o pesništvu; Nikola Šop: Knjiga o Horaciju. 

2 Cfr. Dr. Ivan Kasumović: Utjecaj grčkih i rimskih pje¬ 
snika na dubrovačku liričku poeziju. Rad akad., knjiga 199, 
str. 153—161. 

3 Hans Theodor Pluss: Horazstudien, Leipzig, 1882, str. 17 
i passim. 

4 Otto Ribbeck: Geschichte der romischen Dichtung, II, 
str. 114. 

5 Cfr. Ivo Vojnović: Dubrovačka trilogija. Predgovor na¬ 
pisao M. Lisičar. Zagreb 1918; Allons enfants, str. 91. 

6 Albin Lesky: Motivkontamination u: V/iener Studien. 
Wien 1937, str. 21—31. 

7 Uzp. studiju Plussa, passim. 

8 M. Schanz: Geschichte der romischen Literatur, II, str. 141. 

9 Uzpor. Carm. lib. II, c. Vil, izdanje Nauck-Hoppe: Oden 
und Epoden, I. dio, Teubner, Leipzig, 1915. 

10 Frederic Plessis: La poesie latine (de Livius Andronicus 
a Ruti 1 i us Numantianus) Pariš, 1909, str. 332. (Svoju ideologiju 
o novoj generaciji H. razradjuje posebno u knj. III, pjesme 
1—6, tako zvanim Carmina Romana). 

11 Kvint Sartorije iz Nursije vrlo je interesantna osoba 
rimske poviesti iz I. v. prije Krista. Iztakao se je kao dobar 
vojskovodja. Bio je pristaša Marijev. 83. god. poslan je u 
Španjolsku. Zbog njegove pravičnosti svi su ga voljeli. Onda 
ustaje protiv Senata. Tuče mnoge vojvode. Pomaže ga Per- 
perna. Tad se bavi mišlju da osnuje na Kanarskim ototima 
kraljevstvo. Kasnije prelazi iz Afrike ponovo u Španjolsku i u 
gradu Oski (danas F1uesJ<a) osniva jednu veliku školu, obra¬ 
zuje osobnu gardu i Senat. Zbog sukoba s Perpernom na jed¬ 
noj gostbi ubiju ga urotnici — njegovi vojvode — pod 
vodstvom Perperne, jer je, kako se misli, došao u sukob sa 
svojom okolinom, ali se ne mora zaboraviti da je Pompej, da 
bi ga uništio, bio odredio veliku ucjenu. Možda je to sklo¬ 
nilo Perpernu da ga liši života. 

12 Cfr. Herodotus, I, 165. 

13 Cfr. komentar u izdanju Nauck-Hoppe u bilježci 9 t 
str. 212. 

14 Cfr. Citirano djelo str. 114, i još: Ernst Bickel: Lehrbuch 
der Geschichte der romischen Literatur, Heidelberg, 1937, str. 
556 i sliedeće. 

15 O postanku i pravom smislu jedne i druge pjesme 
Schantz u citiranom djelu, str. 142 ovo veli: »Von Interesse 
ist das Verhaltnis der beide Gedichte zueinander; wahrend 
Horaz unfer dem Eindruck der traurigen Gegenv/art das Heil 
der Romer in der Plucht nach einem phanlastischen Lande 
erblickt, zeigt Vergil, dass in Rom selbst eine neue Aera des 
Gluckes und des Priedens anbreche.« — O ovom pitanju po¬ 
stoji velika literatura, pa ćemo ipak navesti jedan zaključak 
Alfonsa Kurfessa iz Philologische V/ochenschrifta, 1938, str. 
812—816 koji u prilogu — Hat Linkomies Auftassung der vier- 
ten Ekloge wirklich dem Rdtselraten ein Ende bereit? — o 
jednoj i drugoj pjesmi ovo kaže: »Dass das Gedicht nicnt als 
Geburtstagsgedicht auf einen Sprossling des Konsuls Asinius 
Pollio von den Zeitgenossen aufgefasst wurde, sondern als 
politisches Gedicht, beweist mir Horazens scharfe Gegner- 
schaft in der 16. Epode.« (Vgl. diese Wochenschrift, 1935, 331 
ff.; Philologus 91, 417 ff.) A onda u bilježci koja na kraju 
ovoga pasusa sliedi, bilježi ovo: — Nachtrdglich sehe ich, 
dass auch W. Kroll, Pad. Zenlrallblatt 12, 1932, 445 fur die 
Prioritdt der 4 Ekloge eirigetreten ist: — In nec magnos me- 
tuent armenta leones (v. 23) liegt ein orientalisches Motiv vor. 
Vielleicht losst sich von hier aus ein Indizium fur das Ver- 
haltnis zu Ploraz’ 16 Epode gewinnen: das Erscheinen dieses 
Motivs auch bei ihm (v. 33 credula nec ravos timeant armenta 
leones), aer sonst von Orient nicht beeinMusst scheint, deutet 
auf Vergils Prioritdt.« — Sehr feinsinnig bemerkt K. Kerenyi, 
Klio 29 (1936.) 35: »Es ist in der Tat der Zauber des Orients, 
der im Rom zuerst durch Vergil so suss wurde, wie wir ihn, 
nach den grossen geistigen Morgenlandfahrten des Westens, 
seii dem Mittelalter kennen. Oft und aus verschiedenen Ge- 
sichtspunkten hat man die 4. Ekloge und Plor. Epod. 16 zu¬ 
einander in Gegensatz gestellt. Der zutiefst liegende Gegen- 
saiz ist wohl dies: der Epodendichter ist ergriffen von dem 
lnselmythos, dem ewigen Mythos des Westens, Vergil aber 
in der Ekloge, wo er Milleniumdichter ist, von dem grossen 
Mythos des Ostens.« Uzporedi još: Thadee Zielinski: Horace et 
la societe romaine du temps a'Auguste, Pariš, 1938, str. 20-42, 
glava: Conversion politique d Horace. Posebno str. 28: la 
qua1rieme eglogue, ecrite en 40 (la date est certaine) est 
generalement envisagee comme une reponse de Vergile a la 
preposition de son jeune ami.« 

Uporediti još članak L. Hermanna u Revue des etudes 
anciennes, 1937 str. 330—338: La date de la XVI-e epode 
d’Horacs. p isac misli: »de toutes facon elle est posterieure 
de huit ans au moins a la IV bucoligue de Vergile, dont elle 

apparait comme la efutations meiancolique et desenchantee, 
a la veille de la langlante melee d’Actium«. 

lfi Lujo Vojnović: Pad Dubrovnika, Zagreb, 1908, I—II sv. 

17 Vidi: Ante Petravić: Pete studije i portreti, Zagreb 1935, 
str. 175. 

18 Cfr. citirano djelo u bilježci 17, str. 178, 1: »Jedan je 
dalmatinski suvremeni historičar zabilježio iz te znamenite 
sjednice glas, da je senator Dživo Kaboga predložio emi¬ 
graciju en masse, pa da Dubrovčani, ukrcavši svoje najdra¬ 
gocjenije stvari, odplove u Egejsko More, da bi od Sultana 
izmolili otok za Republiku.« 

19 Sr. Petravić, citirano djelo, str. 174. 

20 Cfr. opet Petravić, citirano d., str. 168—173. 

21 Cfr. za karakteristiku mladog i ratobornog patricija i 
starog oportuniste dva pasusa iz pisama slavnog kipara, su¬ 
vremenika ovih dogadjaja, a istovremeno Venecijanca Anto- 
nija Canove: Jedan je pasus iz pisma datiranog 8. V. 1797., 
dakle šest dana pred posljednju sjednicu Velikog vieća, a 
drugi dvadeset dana kasnije. Oba pisma pisao je Canova 
svom vjernom prijatelju Selviu. U prvom pasusu kaže: »Tante 
sono le angustie che mi divorano per I infelicissima nostra 
patr.ia che non ne possono piu«. U drugom članku veli: »Mi 
basterd che ii nostro benedetlo Paese si accomodasse con 
tranquilitd. Questo saria desiderabile assai«. Jedan i drugi 
članak citiramo prema knjizi: Ugo Ojetti: Piu vivi dei vivi, 
Milano 1938, str. 248. 

22 Cfr. citirano djelo Petravića, str. 176. 

23 Cfr. cit. izdanje i str. u bilježci 5.^ 

24 Cfr. Petravić citirano dielo, str. 176 gdje on priznaje 
da je Vojnović, premda mu je Šenoa bio uzorom, ipak stvorio 
»nešto nesravnjivo bolje i podpuno proživljeno«. Onda za¬ 
vršava svoju studiju ovako: »Kod Vojnovića je ovaj motiv 
njegovom dramskom razradom postao prava umjetnina, i 
stvorio tako sa ostalim dvjema dielovima ove drame jedno 
od najboljih djela naše književnosti«. 

25 u Fedonu 115 D čitamo ovo: »Ne ću više kod vas ostali 
kad popijem otrov, nego ću pohitati na nekakve otoke 
blaženih. — Cfr. Georgija 523 A: »U doba Hronovo po¬ 
stojao je zakon — on i sad vriedi medju bogovima — da 
onaj, koji je svoj život proveo pravedno i čestito, odlazi po 
smrti na Otok blaženih i ondie uživa punu sreću, daleko od 
svakog jada«. Cfr. još Hesiod, Poslovi i dani 166 173. 

2(5 Brojevi u zagradama znače dielove na koje smo po- 
dielili cielu pjesmu; njih ima sedam. 

27 Marsi vrlo ratoborno italsko pleme. 

28 Poznati e+rurski kralj iz Kluzija, koji je prema pripo- 
viedanju Uvija 2, 9 i si. htio povratiti na priestolje progna¬ 
noga Tarkvinija ali je bio pobiedjen od Rimljana. Poznati 
prizor sa Scevolom. 

29 Kapua, grad u Kampanji na Api|6voj cesti, žl6/žio. 
god. pristaje uz Hanibala. 

30 Spartak - Tračanin — gladiator koji je 73. god. prije 
Kr. s velikom vojskom zauzeo krajeve oko Vezuva i potukao 

V š |Sk< 7 I k °!5 '- e R . ,m , slao Protiv njega. Kasnije ga Kras 
odb.o i Spartak bježi. Jedan manji dio njegove vojske tuče 
Pompej na povratku iz Španjolske. Zanimljivo je, da Sparta- 

Španjolskoj" 0 P ° da ° iSt ° vrieme ' kad ■ Sertorieva akcija u 

.. • i’ A| obrožani (Allobroges) moćno keltsko pleme, koje je 
z.v|elo izmediu današnje Rhone i Isere. Pomogli su pri odkri- 
van|u Katalimne urote. I kasnije su Cezara pomagali i bili 
dok je on vodio borbu u Galiji, neutralni 

Ovaj konjanik svakako je Part. O Portima u djelu 
p Horaci|a vidi studiju A. Ollramare: Auguste et les 

Paithes, Revue aes Etudes Lahnes, 1938 str 121_139 

’ 3 ' Ulp ° r * di ioi 
33 Matin (Matinus) brdo u Apuliji. 
leones^ Ver 9 'lius : IV. Ecl. — nec magnos metuent armenta 

36 Cfr. Vergilius, IV Ecloga v. 39 i s l 

37 Cfr. O vid i us: Met. I, VI2. 

r e nt 3 !i-S fr \ Vergili n S ' IV , Ecl °9a v. ipsae lacte domum refe- 
rent distenta capellae ubera. 

rim ; 9 L°dia , Ar 9° na kojoj je heroj Jazon s ostalim morna- 
nma krenuo iz Jolka po zlatno runo. Legenda svakako u vezi 

«pZZa'tdeT ' U ' d ° naŠnie9 Cm ° g M ° ra - 

41 Sidonjani = Feničani. 

bottai ofl'iidslflok’o"^, 30 S " ° vi ° ,0ci !l °- 

43 Pnevod smo izvršili prema cit. izdanju Nauck-Hopoe 
žalim prema ovim izdanjima: Michael Petschenig: Q. Horatii 
Raca Carmina selecta Wien 1888; Q. Horatius Raccus: Car- 
mma, latemisch und deutsch, Miinchen 1927, prievod Wil- 

stratus 0 lt°r ; i?T tUS u H ° ratlUSplaCCUS a Joane Bond illu ' 
stratus, Venetns 1739, i Horace: Oeuvres completes. I odeš 

ltabh, 0< traduit et°2nn^. n ° UVe " e de Fmn? ° IS Richard 


50 


SUVREMENOST PLATONA 


Goethe je oštroumno izrazio vriednost antiknih klasika, 
kad je u svojim razgovorima s Eckermannom kazao: 

»Uman čovjek zaista mora u sebi osjećati potrebu, da se 
druži u duhu s velikanima misli iz prošlosti, što sve poka¬ 
zuje njegovu osobitu naravnu sposobnost. Možemo prouča¬ 
vati Moliera i Shakespeare-a, ali je potrebno i povrh svega 
dobro proučavati kulturu starih Helena.« Dodajmo Goethe- 
ovim riečima jednu rečenicu T. Zielinskoga: »Sa svakim 
širim i dubljim kulturnim stupnjem i pogled se na antiku 
produbljuje i širi, a i njena vriednost od jedne kulturne 
epohe do druge postaje jača... to znači, da djelokrug antike 
nije još podpuno proučen i da to ne će nikada ni biti, bu¬ 
dući da se s usavršavanjem naše kulture i značenje antike 
produbljuje i dobiva veću vriednost.« 

Ove misli osvietljavaju nam činjenicu, da je u nama na- 
ravna potreba želje upoznati upravo one epohe u ko¬ 
jima je čovječanstvo stvorilo temelje, na kojima gradimo cielu 
zgradu suvremene problematike. I skromnije poznavanje po- 
viesti filozofije i djela velikog Platona uvjeravaju svakoga 
od nas, da se Platonovo značenje u toku kulturne poviesti 
nikad ne gubi. Ono je trenutno jače, a trenutno i slabije. 
Ono jednom jače i jednom slabije dominira. Platon čas vodi, 
čas nadahnjuje, ali nikad u svojoj snazi ne prestaje. 

Suvremenost Platona nije samo u snazi njegovih filo¬ 
zofskih dijaloga, u njegovom nenadkriljivom stilu, dramatič¬ 
nosti Sokratove pojave, ona je više i što |e zanimljivije, u 
Platonovom idealističkom učenju i u njegovoj karakteristično! 
borbi protiv materijalističkog smjera u družtvenom životu 
Atene. On je, kao i Sokrat, otac novog vremena u komu samo 
duhovno jaki i za žrtvu spremni moraju voditi poviesl svog 
naroda i to, kako kulturnu, tako i političku. 

Platon, kao borac za nove vriednosti, kao onaj, koji je 
prvi naslutio i donekle u glavnim crtama odredio figuru vodje 
i vodstva našeg vremena — veoma je suvremen, premda ne 

u cieloj svojoj političkoj koncepciji u kojoj, pokraj dubokih 
zamaha, ima i naivnih riešenja družtvenih pitanja. 

Nego, Platon nas trenutno više zanima kao teoretik umjet¬ 
nosti, osobito njegov odnos prema pjesnicima i pjesničtvu, 
budući da su problemi pjesničtva i pitanje pjesničkog stvara- 
lačtva i cilja pjesničkog djela, ako hoćete i praktičnog cilja 
pjesničtva, zanimali Platona, kao što zanimaju i nas. 

Rješavanje pjesničkog pitanja, naime o pjesničkom stva¬ 
ranju, o načinu nadahnuća, uobće cieia psihologija stvara¬ 
lačkog akta, počinju još od filozofa Demokrita. U njegovim 
sačuvanim fragmentima imamo na dva mjesta sliedeće: »Sve 
je ono, šta pjesnik stvara u oduševljenju i u nekom božan¬ 
skom nadahnuću, veoma liepo.« I: »Homer je, nadaren uistinu 
božanskom sposobnošću, izgradio kao riedko tko zgradu 
svoga pjesničtva.« 

Kroz stoljeća mnogo se razpravljalo o Platonovom mi¬ 
šljenju o pjesničlvu. Tumačenja su bila razna, a kadkada i 
neobjektivna. Svojim pretjeranim idealizmom Platon je zaista 
ostrakirao u svom djelu »Država«, slikarstvo, vajarstvo i pje- 
sničtvo, ali ono, što je on iznio kao teoriju, koja je, kao nikad 
u poviesti pokazala podpuno protivurječje u teoriji i praksi 
estetike, to je on sam stilom svojih dialoga i bujnošću svoje 
fantazije pobio. Kao rodjeni umjetnik i filozof Platon je, 
ustajući protiv nekih struja u umjetnosti svoga vremena na¬ 
glasio njezinu najidealmju stranu, jer u djelu Timej piše, da 
umjetnik mora uviek tako stvarati, da mu cilj bude ideja 
vrline, a ne obična stvarnost. Isto tako, kao rodjeni umjetnik 
i filozof, Platon je, protiv materijalističkog shvaćanja umjet¬ 
nosti. Umjetnik svojom idejom ima svoju odredjenu ideju i ta 
»certa idea«, kako je govorio Rafael, omogućuje mu dostići 
ideal. Prema Platonovom mišljenju taj cilj može postići bolje 
glasba, nego li pjesničtvo. Platon nije odvojio estetske zahtje¬ 
ve od etičkih zahtjeva družtva. 

Poznavalac Platona Fouille liepo veli: »Platonu je jedino 
bila težnja sve podložiti svom idealnom nastojanju, da se 
»sviet pojava« i »sviet dogadjaja« u sebi, t. j. stvarni i idealni 
sviet, ono, što se čini i ono, što jest, dovede u dublje je¬ 
dinstvo«. 

Poznato je, da su Platonove teorije o pjesničtvu odraz 
njegovog učenja o idejama. Njegova je ideja biće za sebe. 
To su bića, koja postoje pokraj realnih stvari, kao posebni 

sviet. Za nas su ideje misli, koje žive ili se razvijaju, kao 
čista misao. Ideja može biti daleko od stvarnosti i ona je 
obično cilj, komu ide onaj, koji želi toj svojoj čistoj misli, 
unutarnjoj snazi svog duha, dati neki stvarni oblik. Kad ka¬ 
žemo antika, barok ili impresionizam, onda mi mislimo na 
različite manifestacije duha, a ne, kao Platon, na ono, što on 
govori u desetom poglavlju svoga djela »Država« u komu se 
na dugo razpravlja o pjesničtvu. Tu Platon smatra, da je 
pjesničtvo imitacija ideje, ono je samo odsjaj ideje i to zato, 
jer je puno opisa strasti, bola, a sve nam ovo opet koči 
idealno razvijanje umnih snaga, kad u nama budi razne 
strasti. I sad bi se s pravom moglo reći, da je Platon pobio 
samog sebe. I jest, ali dielom. Kad čitamo njegove dialoge, 
mi u njima osjećamo pjesnički zamah, mi vidimo u njima 
oduševljenja do kojih se stiže jedino pjesničkim ronjenjem 
u more ljepote. Mi ne znamo odrediti granicu pjesničkog 
oduševljenja i točnog mišljenja. Zašto? — U njegovim djelima 
opažamo neprestanu borbu izmedju onoga, što je u nama i 
onoga, što je izvan nas. Ovo u nama Platon zove idejom 
dobra, a ideja dobra njemu je jednaka ideji ljepote. 

Vidimo odmah, da je Platon razstavio etiku i estetiku, ali 
je ipak dozvolio u svom moralizmu, osobito u kasnijem svom 
djelu »Zakoni«, da je poezija, premda je oponašanje idejo, 
potrebna čovjekovom duhu. U svom moralističkom estetizmu 
icfe od predpostavke, do je stvaranje liepog nerazdvojno od 
dobra. Zato u djelu »Država« preporučuje, da se dječaci na¬ 
ročito pouče u glasbi, da bi im ona kasnije budila u duši 
samo ono, što je uzvišeno, budući da je dobro ono, koje je¬ 
dino stvara liepo. U djelu »Gostba« ovako to razjašnjuje: 
»Duh, koji uroni u ocean ljepote, te prožet i izpunjen ovom 
uzvišenom kontemplacijom, ne zna tada za drugo ništa, nego 
za ljepotu.« 

Platon je na više mjesta u svojim djelima napao pjesnič¬ 
tvo, osobito u djelu »Država«. Kasnije je te napade popravio 
i nazvao cielo pjesničtvo zadovoljstvom, koje je naivno t. j. 
mudracu i mudrom nepotrebno. 

Platonovo tumačenje pjesničtva i umjetnosti uobće iznieto 
je više, kao baza za njegovo idealno družtveno uredjenje, 
dok u drugim dialozima Platon ima sasvim drugčije mišlje¬ 
nje o pjesniku, pjesničtvu i ljepoti, koja izlazi iz tih djela. 

Možemo kazati, da je Platon bio samo protiv onog oblika 
ljepote u kojoj je ova umjetnost ostvarena. On je bio protiv 
umjetnosti, koja izaziva požude. On se boji za gledaoce 
tragedija i /komedija, za slušaoce lirike. On teži za idealnom 
gradjevinom, te je zato bio strog i ponegdje nepravedan. 
Ipak je za Homera kazao, da je bio odgojitelj svih Helena, 
a pjesnikinju Sapfu nazvao desetom Muzom. 

U spomenutom djelu »Goslba« Platon ovo kaže za liepo: 
— »Ono liepo, koje je uviek prvo od svega dano, koje niti 
postaje niti prestaje, niti raste niti iz-čezava, koje nije dielom 
liepo, dielom ružno, ovdje liepo, a tamo ružno, za jedne 
liepo, a za druge ružno, u odnosu na jednu stvar liepo, a 
uzporedjeno s drugom ružno. To se liepo ne javlja ni u ko¬ 
jem obliku ni kao osoba, ni kao ruka, ni kao razgovor, kao ni 
spoznaja, ono se ne nalazi na nečemu drugom, niti na zemlji 
niti na nebu, nego postoji po sebi i za sebe i vječito je svugdje 
isto. Sve drugo liepo sudjeluje na neki način u tom liepom, 
ali tako da, premda ovo liepo drugo postaje i nestaje, ono 
prvo liepo niti gubi niti dobija, a niti se s njim što 
drugo dogadja.« Ovdje se jasno vidi Platonovo shvaćanje 
ideje liepoga, a tu ideju traže i najbolji pjesnici njegovog 
vremena, da spomenemo samo Sofokla. 

Platon priznaje, da pjesnici stvaraju u zanosu, da str 
ljepotom i nečim nadnaravnim u svojim zanosima izpunjeni, 
jer u Fedru kaže: »Treći način oduševljenja dolazi od Muza. 
Kad Muza gospodari umjetnikovom nježnom i čistom dušom, 
ona budi i potiče, da pjesnik piše ode ili drugu vrstu lirike.« 

U svom tumačenju pjesničkog stvaranja Platon je bio mio 
romantičarima. On je u svom tumačenju nadahnuća i u svom 
tvrdjenju o stvaralačkoj moći čovjeka i danas suvremenom 
stvaraocu bliz. Pjesnici stvaraju u zanosu, ali taj zanos i lu¬ 
dost su, kako misli Platon, božanskog podrietla. On smatra 
u djelima: »Fedar« i »Fedon«, da je pjesničtvo snažnog na¬ 
dahnuća vriednije, nego li pjesničtvo, u komu ga nema. Ve¬ 
lika je vriednost Platonove teorije o pjesničtvu i u tomu, što 
je upozorio, kako nastaje pjesničko djelo i odakle mu izvori, 
a oni su svakako duhovnog izvora i imaju smjer i težnju 
oduhovljenja čovjeka u njegovoj borbi za dobro protiv zla. 
Platon nije u svim svojim teorijama dokazao, ali jesi u glav¬ 
nim dialozima, da umjetnost ima veliki družtveni utjecaj. 

budući da je u stvarnosti ideja i dopušta slobodu u tuma¬ 
čenju raznih pitanja. 

Platonova težnja za apolonskom ljepotom izraza i sa¬ 
držaja i njenim oslobodjenjem od dionizijskog dokazuje, da 
su tu ljepotu tražili i u velikoj mjeri izrazili pjesnici njego¬ 
vog vremena kao n. pr. Sofoklo i Aristofan, pa i on sam. 
Platonov strogi idealizam, kojim je odvojio pjesničtvo, kao 
umjetnost, koja ostvaruje idealnog gradjanina i * pjesničtvo, 
koje služi za zabavu, nije u kasnijim stoljećima bio s pra¬ 
vom primljen. Bilo je čak i samih loših tumačenja kroz sto¬ 
ljeća Platonovog strogog idealizma, ali, kao sjajan pisac i 
tvorac dialoga, koji kadkada imaju sav čar jednog filozof¬ 
skog dramata, Platon je opravdano nazvan divin us, a u 
tomu je njegova trajnost i suvremenost. 




POVIESTNA PROZA TITA UVIJA 


Krajem prošle godine navršilo se dvie tisuće godina oa 
kada je Tit Uvije ugledao Božje svietlo u Padovi. Cieli kul¬ 
turni sviet proslavio je ovu značajnu uspomenu. U Italiji su 
proslave posebno bile u toku. Za one, koji poznaju u tančine 
epohu Tita Livija, nije bez osobite karakteristike, što ova 
proslava pada u vrieme, kad se ciela Europa bori za svoju 
vjekovima i naporom, ali s uspjehom izgradjenu uljudbu. 
Tit Livije, u svom velikom poviestnom djelu, pokušao je stvo¬ 
riti temelje na kojima se je imalo izgraditi i organizirati novo 
vrieme, ali tako, da bude u vezi s onim, što je bilo najpo- 
zitivnije u tradiciji. 

Livije je pisac kojega Dante smatra, kao povjestničara. 
koji u pisanju ne grieši. Livije je pisac u čijem djelu Petrarca 
nalazi dostojanstvo misli i pravilnu mjeru izraza, a čita|ući 
njegovo djelo duboko osjeća živo slikanje Livijevih junaka i 
u njima vidi predstavnike onoga, što je tipično rimsko. 

Njegovom se djelu ne dive samo naraštaji kroz dvije 
tisuće godina, a pogotovu od 1469., kad je njegovo djelo 
bilo tiskalo u Rimu, već se njegovo djelo studira, a mladeži 
služi, u opisivanju rimskih heroja, koji su uviek bili spremni 
na žrtvu i patnje za domovinu, kao svietao uzor, kakav se 
mora biti i kako se mora sve staviti u službu onog smisla, 
koji je sadržaj izreke, da je spas države najviši zakon. Li¬ 
vije je pisac, koji je mnogo dao nama svima, koji smo ga 
čitali u vrieme svoje mladosti. Zato sam mnogo godina ka¬ 
snije, kad sam napustio klasičnu gimnaziju i čitao jedno Pli- 
nijevo pismo (Pisma, II. 3.) u kome nam on pripovieda, da je 
neki obožavatelj Livija iz udaljenih strana rimskog carstva 

— iz Kadiksa — došao u Rim samo zato, da vidi Livija, a 
onda kad ga je vidio, vratio se zadovoljan u svoj zavičaj, 

— jer ništa ga drugo nije zanimalo u veličanstvenom Rimu cara 
Augusta, — razumio ne samo tekst pisma, nego i počeo raz¬ 
mišljati, što je Livije, kao pisac učinio za mnoge i mnoge na¬ 
raštaje. 

Da je Livije bio, kao i Ciceron, sinteza svoga vremena, o 
»ome nije potrebno razpravljati. Livije je možda najbolje 
shvatio Cicerona; nije ga samo oponašao u sjajnom stilu, 
on ga je sliedio i na stazama stvaranja. Ipak, kad govorimo 
ili mislimo o nekom piscu, mi ga ne smijemo odvajati iz 
okvira njegova vremena. Točno opaža Taine: »Kao što va¬ 
lovi u velikoj rieci, tako i svaki od nas stvara svoj pokret; 
svaki od nas šumi u dugoj struji rieke, koja nas nosi sa so¬ 
bom. Ali ipak mi se krećemo zajedno s drugima, mi ne bi¬ 
smo mogli napredovati, kad nas drugi ne bi gurali. Kulturu, 
kritiku, filozofiju, vještinu pisanja, kao i sve ono drugo, što 
nalazimo u djelu Livija, mi možemo uočiti dielom, kao una- 
pried stvoreno u znanosti i književnosti njegovog vremena.« 1 

Livije je, kao i Ciceron, ne samo učenjak, on je književnik, 
te zahvaljujući svom sjajnom stilu i jasnoći kakovu imaju 
svi veliki pisci, on je stvorio osobiti način historijskog pi¬ 
sanja, kao i shvaćan|a poviesti. Ciceron, Livijev uzor, smatrao 
je, da je dužnost poviesti, da nas pouči, razveseli i da nas 
oduševi. Istina, Ciceron misli, da je poviest svjedok vremena, 
svietlost istine, život pamćenja, učiteljica života i tumač istine. 
To isto misli Livije, kad u svom djelu na jednom mjestu 
kaže, da mu duh, dok opisuje stare aogodjaje, postaje sta¬ 
rinski, a da to ne može sebi razjasnili. (»Ab urbe condita«, 
knj. 43.). Sve ovo dokazuje, koliko se je Livije umio i mogao 
uživjeti u prošlost, koju je tako liepo opisao, duboko doživio 
i idealizirao. Livije cielim svojim djelom želi dokazati su¬ 
vremenicima i potomcima, da je poznavanje prošlosti snaga 
u žrtvama i jadima sadašnjice. Ovim priznanjem, Livije je do¬ 
kazao u samom djelu, da je imao intuicije ne samo za prošle 
dogadjaje, nego i za potrebe svojih suvremenika, kao i za 
nastojanja cielog kruga velikih i snažnih umova Augustove 
epohe, na prvom mjestu Vergilija. 

Rodni grad i bliži Livijev zavičaj u ono vrieme, kad se 
on rodio, bili su vrlo napredni. U svojoj uglednoj obitelji 
Livije je bio odgojen onako, kako su bili obično odgajani 
stari Rimljani. Glavna značajka tog odgoja bila je u ljubo¬ 
mornom čuvanju tradicije. Ona je bila izvor svih vrlina. 
Poslije, kad je naš historik prešao u Rim, skoro do svoje smrti 
živio je u Rimu. 

Kad se on rodio, Vergiliju je bilo jedanaest godina, Ho- 
^aciju pet a samom Augustu »ri. Ciceron je vodio tad ljute 

borbe sa svojim političkim protivnicima. Izleaa, da je Livije 
započeo svoje veliko poviestno djelo upravo onda, kad je 
Vergilije započeo svoju »Eneidu«. Gradjanski ratovi, koje je 
proživio sa Vergilijem i Horacijem, stvorili su u njegovoj duši 
čežnju, da jednom bude, kad August uspije u svojim obno¬ 
vama, kako političkim, tako i etičkim, s ovim posljednjim, 
pomoću književnosti, — »vječna ljubav prema miru u komu 
živimo i gradjanska briga za slogu«. (A. u. c. IX. 19., 17.). 

Izgleda mi, da nije točno, što se obično misli i piše, da 
je Livije iz ljubavi prema republikanskim običajima starog 
Rima opisivao s toliko žara, kadkada bez modernog kriti¬ 
cizma u pisanju poviesti, staru poviest Rima. Livije je i po 
svom odgoju, medjutim, a po svojoj intuiciji dobro shvatio 
svoju ulogu i doprinio obol mozaiku velike obnove, koju su 
za mislili uz Augusta veliki pjesnici, kao što su Vergilije i 
Horacije. 

Poslije Augustove pobjede kod Akciuma (31. prije I.), 
nekako izmediu 99. ili 25. prije I., Livije počinje svoje djelo, 
koje je svima*poznato pod naslovom: »Ab urbe condita« 

»Od osnutka Rima«. Taj urbs - grad — država u Livijevo je 
vrieme bio glava svieta, (capul mundi). Taj grad je vodio tada 
sve kulturne narode i za slavu i ponos te carevine Livije 
počinje svoje poviestno djelo, koje je malo po malo sve veće 
postajalo s malim promjenama u ritmu opisa dogadjaja i 
ritmu uloga, koje su odigrali stvarni ili nestvarni heroji. 

Od sto i četrdeset i dvie knjige ovog ogromnog djela 
sačuvano nam je samo trideset i pet knjiga. Kako je cielo 
djelo bilo podieljeno na dekade,, t. j. deset knjiga stvara 
jednu cjelinu, to imamo sada sačuvanu prvu dekadu u kojoj 
su opisani dogadjaji od početka Rima (753. prije I.) do 293. 
prije I., zatim treću, četvrtu i prvi dio pete dekade. (218. prije 
I. do 167. prije I ). Osim ovoga imaaemo fragmenata i kra¬ 
ćih izvadaka iz njegovog djeia. Neki manji ekcerpti, t. zv. 
periochae, nastali su kasnije kroz vjekove, od šestog vieka 
poslije Isusa, kad je Livijevo djelo zbog svoje veličine pre¬ 
trpjelo mnoge nezgode prema onome, što je pjesnik Kalimah 
kazao za rukopise, koji su se uvijali u volumene oko malog 
štapa i bili napisani na pergameni kadkada dugoj i do 30 
metara, da je »velika kniiaa, veliko zlo«. Drugim riečimta, 
u koliko ie rukopis knjige bio veći, bolje dulji, i u dielovima, 
u toliko je knjigu bilo ne samo težko čitati, nego i sačuvati 

za kasnija vremena. Zamislite, kako je danas zgodno čitati 
neku knjigu. Otvorite je po volji, oči vam klize po slovima, 
vi ih svojim magičnim duhom oživljavate i nehotice postajete 
stvaraoci onih misli, liepih opisa i osjećaja, koje je napisao 
književnik. A u antikno doba b>!o je malo teže. Morali ste 
smotak -* volumen — odvijati, morali ste imati mnogo strp¬ 
ljivosti. Tko je onda stradao najviše? Upravo pisci s velikim 
brojem knjiga — poglavlja u svom djelu. 

I danas se traže drugi dielovi Livijevog djela. Uzalud je 
još Papa Nikola V. sredinom XV. stoljeća naredio, da se 
traže podpuni rukopisi u bibliotekama Sjeverne Europe, do 
danas nije mnogo toga pronadjeno, ali vjerujemo, da će se 
jednom naći. 

Svojim velikim djelom Livije je suvremenicima oživio staru 
slavu, on ju je na više mjesta idealizirao, ali je htio u 
prvom redu, da etičke i odgojne veličine, bile one bez au¬ 
reole legende ili s njom, ne propadnu i da djeluju na po¬ 
tomke. 

Djelo: »Od osnutka Rima« moramo suditi više, kao djelo 
književno, umjetničko. U tom djelu ima mnogo svjetlosli i 
topline, ono ne zamara. Dušama su u magli dana svietli he¬ 
roji Livijevog djela, kao svjetionici mornarima u buri i ne¬ 
vremenu. Onda, Livije nije bio samo književnik, bio je i filo¬ 
zof. Njegovo djelo s praktične strane, kao znanstveno 
djelo, ima mnogo mana, ali, ako pročitamo pažljivo Uvod 
u njegovo poviestno djelo, onda ćemo razumjeti njegovo 
pisanje, njegovu metodu i njegovu .želju za istinom. Livije 
je bio pijan od ideala i to svoje oduševljenje htio je prenieti 
na suvremenike i potomke. I uspio jei 

Stil je njegov pun krasnih sl'ka, ritam fraza teče, pripo 
viedanje ie veoma živo, umije vam dočarati osobu, koju opi¬ 
suje, zna vas oduševiti; u jednu rieč on umije pisati epski i 
dramatski, on kao i pjesnici doživljuje dogodjaje, a ne 
umrtvljuje ih, kao što rade suhoparni pisci dogodjaja, ako- 
prem su više puta, pa i u cjelini svoga djeia kritični. 2 Prema 
tomu veće su svakako Livijeve zasluge od njegovih mana, 
Četrdeset godina svoga života posvetio je Livije svom djelu 
odričući se časti i kariere. Živio je za svoje djelo kao i Ver¬ 
gilije, ž : vh je za buduće naraštaje, kojima je udahnuo novu 
dušu svojim djelom. 

Livije smatra, da je dužnost historika, da proučavajući 
napredak i opadanje države u prikazivanju prošlih dogo- 
djaja, pokaže »što se mora oponašati, a što izbjegavati«. 
Dakle, poviest je učiteljica života, pa i ako je Schiller pri- 
mietio i dodao, ali bez učenika, misleći na površnost 
ljudi u studiju poviesti, mi ipak moramo kazati, da je Livije 
U tom smislu pisao i postigao svoju svrhu. Čitaoci kroz vje¬ 
kove su nas u to uvjerili. 

Livijevo pisanje poviesti, koje prema riečima Cicerona, 
mora biti vrlo blizu pjesnicima t. j. načinu pisanja pjesnika 
i to u prozi, ima koncepciju, da samo etičke vrline mogu 
spasiti jedan narod. Zato je poučan i za nas, zato je klasik. 

Livije u Uvodu svog djela kaže, da mu je svrha »vidjeti, 
kakovim se je životom, kakovim se je običajima i kojom 
vrstom ljudi i državnih ustanova, gradjanskih i vojničkih stvo¬ 
rilo i razvilo takvo carstvo, kao što je rimsko i zbog koga je 
razloga narod, gospodar zemlje, toliko se razvio, da je već 
skoro počeo trpjeti od te svoje veličine«. 

To isto želi Vergilije opjevati u bezsmrtnoj »Eneidi«. Može 
se jedino na temeljima prošlosti cementirati i učvrstiti bu¬ 
dućnost. To isto želi Horacije u svojim t. zv. »Rimskim odama«, 
pjesnik, koga je toliko poštovao i oduševljavao se s njim naš 
Otac domovine. 

Nezaboravni portreti starih rimskih junaka, o kojima smo 
čitali u našoj mladosti, naduhnuli su nas često kasnije u 
životu, budući da je Livije znao sa srdcem, kao umjetnik 
pisati poviest; on nije mnogo razmišljao o dogodjajima i 
njihovim uzrocima, ali ie zato heroje prikazao s osjećajem 
i ljubavlju, tako da je njemački učenjak Theodor Birt pra¬ 
vilno Livijevo djelo uzporedio s ogromnom zgradom, koja 
počiva na sto četrdeset i dva stupa. 

To je granitni Panteon rimskih junaka. To je epos u 
prozi, pa se zato može kazati, da je Livije bio pjesnik, koji 
je imao bujnu maštu i dobru dušu. 
v 


1 H. Taine: Es$ay sur Tite Live, p. 11. Livije cielim svojim 
djelom želi dokazati suvremenicima i potomcima, da je po¬ 
znavanje prošlosti snaga u žrtvama i jadima sadašnjice. 

2 ) Nap.: A. Rostagni: La letteratura di Roma republicana 
ed augustea, str. 385.—393. 

PLATON I ARISTOTEL 
Nacrt njihovih teorija o pjesničtvu 


U nama postoji potreba, da upoznamo upravo one epohe 
u kojima je čovječanstvo stvorilo temelje na kojima gradimo 
cielu zgradu suvremene problematike, a svaki od nas, koji 
misli i koga zanimaju ideie i njihov napredak u poviesti, ne 
može biti ravnodušan prema Platonu i Aristotelu, kad zna, 
koliko su ova dva filozofa plužila na njivi duha. Svatko od 
nas zna, da se od 4. stoljeća pr. Krista Platonovo i Aristote¬ 
lovo shvaćanje pjesničtva proleže, kao crvena nit, ne samo 
kroz poetike u europskim književnostima, nego što više i 
kroz sklop problematike i druga očitovanja duha. Naša pa¬ 
ralela Platon—Aristotel nije slučajna, jer svi dobro znamo, da 
se učitelj i učenik, kao rijedko kada u poviesti filozofije, ne 
samo dopunjuju, nego uviek i kontrasliraju. 

Rekosmo, da su problemi poezije, kao i pitanje pjesničkog 
stvaralačtva i cilja, ako hoćete, praktičnog cilja poezije, 
jednako zanimali Platona i Aristotela, kao što zanimaju 
nas. Pjesničtvo ovdje ne znači samo uzki krug jednog diela 
književnosti, ovdje znači sve ono, što se obično zove književ¬ 
nošću, sve ono, što se služi gradivom, koje je na pjesnički 
način stvoreno, te koje, kao lakovo može djelovati na našu 
imaginaciju. Zanimanje za rješavanje pjesničkog pitanja 
stvaralačtva počinje još od filozofa Demokrita. Vidjeli smo, 
da u sačuvanim njegovim fragmentima 1 2 imamo na dva 
mjesta sliedeće: »Sve je ono, što pjesnik stvara u 
entuzijazmu i u nekom božanskom nadahnuću, veoma 
liepo« i: »I Homer je nadaren zaista božanskom Spo¬ 
sobnošću izgradio, kao riedko tko zgradu svoga pjesničtva«. 
— Ovdje, ondje mogli bismo naći još koje starije mišljenje 
o poeziji i o pitanju pjesničkog stvaralačtva, ali nam je 
glavni cilj odrediti pomoću kontrastiranja paralele Platon- 
Aristotel, kako se prvi put u njihovim djelima javlja, kao dio 
njihovog sistema filozofskog. Ovo je pitanje pjesničtva, pro- 

blema stvaralačtva, zakcna o pjesničkom djelu, liepom i cilju, 
koji ima neko pjesničko djelo u sebi, ili bi, kao dobra tvo¬ 
revina i materijalizirani izraz duha, moglo imati. Iz kontrasta 
ove paralele vidjet će se najbolje, koliko je jedan ili drugi 
filozof djelovao ne toliko na svoje suvremenike, koliko na 
stoljeća, koja su predhodila stvaranju i obrazovanju europskih 
književnosti i na one epohe, koje su u tom pravcu dale re¬ 
zultate, koji počivaju na temelju onoga, što su ova dva filo¬ 
zofa iznieli, kao najbolje za pjesničko stvaranje. Isto tako će 
se vidjeti da, ukoliko jedna pjesnička teorija obiluje nega¬ 
cijom, druga obiluje afirmacijom. Ako prelistate bilo koju 
poviest književnosti, na pr. njemačku, francusku ili talijansku, 
uvjerit ćete se, da je na jednak način bilo perioda, koje su 
išle stopama Platona ili Aristotela; ovog posljednjeg 
više, a zašto, vidjet ćemo odmah, kad budemo iznieli u cje¬ 
lini Aristotelove misli o pjesničtvu. 

Ni jedan ni drugi filozof, nije obradio svoje shvaćanje o 
pjesničtvu, a da ga nije spojio i poobćio prema svojim rješe¬ 
njima problema, koji su ga zanimali kao filozofa. Tako Plato¬ 
nove teorije o pjesničtvu uobće nisu drugo, nego odraz nje¬ 
govog učenja o idejama. On raspravlja u više svojih spisa 
o pjesničtvu, ali ćemo samo uzeti upravo ono djelo, koje je 
izraz ne samo konstruktivne Platonove misli, nego i najjasnije 
za razumievanje njegove teorije, to je njegov najveći i naj¬ 
dublji dialog »Država«. Sokrat je u ovom dialogu glavna 
osoba. U desetoj knjizi toga djela on razpravlja s Platonovim 
bratom Glaukonom na dugo i široko o pjesničtvu i praved¬ 
nosti. Platonova teorija o poeziji odraz je njegova učenja o 
idejama. Mi danas, kad govorimo o ideji mislimo da jedna 
misao živi ili se razvija čisto kao misao. Ona je često da¬ 
leko od stvarnosti, ona je obično cilj komu ide onaj, koji želi 
da toj svojoj čistoj misli, unutarnjoj snazi svoga duha, koja 
ga vodi dati neki materijalni oblik u vremenu i prostoru. 
Znači, kako smo već jednom naglasili, ideje za nas pred¬ 
stavljaju naročita očitovanja duha, naravno ne moraju uviek 
biti ostvarene u svom savršenom obliku. Platon obrnuto, kad 
je htio djelovati i praktično primijeniti svoje učenje i nije 
drugo težio nego, da u zakržljali helenski organizam unese 
onaj dincmizam, koji život traži od onoga, koji želi u svom 
vremenu nešto učiniti. Plafon u svim svojim djelima teži, da 
ono što pomišlja u mističnom žaru, obrazloži i intelektualno. 2 

U toj državi sve mora biti podredjeno razumu, ideji dobra, 
koja je vrhovni cilj njegove etike. Sve ono, što bi moglo 
smesti onoga, koji bi imao voditi državu, mora se ukloniti 
najprije iz odgoja, a onda i iz te države. Nama će ove stvari 
biti jasnije, kad ukratko kažemo, što su to Platonove ideje. 

Sokratovo shvaćanje, da je pojam norma za spoznaju, 
Platon je proširio i dao mu metafizički oblik. Platonu je 
znanje apsolutno nužano, a ono što se zna, što se kao nepro¬ 
mjenljivo zna, to je osnova prema kojoj naša duša ima spo¬ 
sobnost zamišljanja pojmova, onog što je obće, onog, što nije 
osjetno, onog, što je nadosjetno. Kao što opažaju i predodžbi 
odgovara osjetna stvar, tako isto i znanju mora odgovarati 
nešto realno, a pošto nije stvarno, nije u osjetima, ono je 
nadosjetno, to je ideja. Sve ono što je osjetno nije drugo, 
nego imitacija ideja. Sve stvarno, pa T pjesničtvo bilo bi samo 
odsjaj ideje, dok je ideja biće za sebe, a pjesničtvo, kao imi¬ 
tacija ideje to ne može biti. Prema Aristotelovu tumačenju, a 
ono možemo smatrati najtočnijim, Platon shvaća ideje, kao 
supstancijalna bića, koja postoje pokraj osjetnih stvari, kao 
posebni sviet. U »Državi«, Plafon, da bi razjasnio svoje ideje, 
upoirebljava ovu sliku: U pećini su svezani ljudi licem okre¬ 
nuti prema zidu pećine. Oni mogu vidjeti samo zid pećine. 
Pored pećine prolaze drugi ljudi i nose razne predmete i 
sjene se ovih predmeta piojiciraju na zid pećine. Svezani 
ljudi misle, da su te sjene stvarni predmeti, a to su u stvari 
sjene. Kad bi se mogli okrenuti, prave bi predmete smatrali 
neshvatljivim. 

Kako je državi zadaća ostvariti vrlinu, t. j. moralni 
život, to je pjesničtvo kao imitacija ideje — ili ideja, u tome 
ometa. Umjetnost je prema tomu niža od znanosti. U svom 
idealizmu Platon ide tako daleko, da osim himni bogo¬ 
vima i hvala herojima, cielo ostalo pjesničtvo zabacuje, a 
naročito tragediju i komediju. Kasnije ćemo vidjeti, kako Pla¬ 
ton na usta Sokratova napada pjesničtvo, a sad da vidimo, 
što Platon misli uobće o umjetnosti. 

U svom moralističkom estetizmu Platon polazi od pred- 
postavke, da je stvaranje liepcga nerazdvojno od dobra. 
Još u trećoj knjizi Države Platon preporučuje, da se dječaci 
u muzici tako pouče, da im ona kasnije kroz cieli život budi 
u duši samo ono, što je uzvišeno. On nije na pr. znao odvo¬ 
jiti svoj moralizam od svoje esietike, pa je zato proskribirao 

cielu poeziju. U trećoj knjizi kaže: »Jedan dio pjesničtva sa¬ 
stoji se samo od imitacije, kao što je to slučaj u komediji i 
tragediji«. Platon razlikuje u svom estetskom optimizmu 
umjetnost, koja je imitacija ideja, to je pjesničtvo u svim svojim 
granama, i umjetnost, koja nije imitacija, to je znanost, to onda 
nuždno za njega sliedi, da pjesničtvo nije potrebno u jednoj 
idealnoj državi, kao što je Platon zamišlja. Liepo je za Pla¬ 
tona sjajni odbljesak dobrote i istine. Dobro je za njega 
causa genetrix liepoga, a ako nas ljepota upućuje, da vo¬ 
limo dobro, onda mi i težimo k istini. Ipak umjetnik, Platon 
nam opet kaže u spisu »Timeju«, mora uviek tako stvarati, 
da mu cilj bude ideja vrline, a ne obična stvarnost. Potrebno 
je, da umjetnik, ukratko rekavši, idealizira stvarnost. 

Slab odnošaj pjesnika i filozofa — primjer: Sokrat-Ari- 
stofan — u mnogomu je doprinio, da je Platon osudio cielu 
poeziju. Tako u početku desete glave »Države« kaže Glau- 
konu i drugim slušaocima: »U povjerenju želim vam kazati, 
ali nemojte me odati tragičarima i ostalim pjesnicima, koji 
imitiraju, da ništa ne može otrovati ljudsku dušu, kao ova 
vrsta pjesničtva.« Dalje razjašnjava Sokrat, da je potrebno svu 
imitativnu poeziju ukloniti iz države, budući da je pjesničko 
stvaranje nesavršeno, kad je imitacija ideje. Imitacije pjesnika 
daleko su od stvarnosti, a pjesnici na pr. tragički, koji govore 
o mnogim stvarima, nemaju pojma o tome, kako se mora 
upravljati državom i voditi rat i t. d. (Uz. Plat. Apol. gl. 7.). 
On uzima za primjer Homera i pita svoje slušaoce, kakovu 
je korist Helenima pružio Homer? On je imitirao stvarnost, 
a istini nas ne može naučiti. U ovoj Sokratovoj osudi Ho¬ 
mera mi nalazimo veliku zabludu i Platon je i suviše oštar, 
on je nepravedan u svom* utilitarizmu, kad ne priznaje Ho¬ 
meru, kao pjesniku, veliku vriednost. Sokrat ide dalje i smatra, 
da je pjesničko stvaranje slično igri djece, i t. d. Imamo ove 
optužbe Platonove protiv pjesničtva: 1. Pjesničtvo ne daje 
izvorni izražaj ideje predmeta do koga jedino filozofija može 
doći. 2. Pjesničtvo je nemoralno, jer u nama budi strasti mjesto 
da nas od njih oslobadja. 3. Pjesničtvo se ne osniva na razumu, 
ono budi većinom nizke strasti, koje se obično izrode u za¬ 
dovoljstvo i bol. Platon je zaboravio, kako znamo, da jedan 
Sofoklo ili Euripid uz nizke karaktere crtaju i uzvišene, a 
da pjesničtvo nije protiv razuma uvjerava nas Sofoklo, kad 
čitamo njegovu najbolju tragediju »Edip kralj«, koja nas 


64 


sigurno i danas svojim duhovnim problemima o zlu i borbi 
čovjekovoj za spoznaju toliko može potresli. Sokrat na jed¬ 
nom mjestu u Državi kaže: »I pjesnik i slikar pripadaju istoj 
kategoriji stvaralaca, budući da stvaraju djela, koja ne odgo¬ 
varaju stvarnosti. Zato ih ne trebamo u našoj državi u kojoj 
moraju vladati mudro pamelni prema dobrim zakonima. 
Kada pjesničtvo budi nagone, onda ih jača i ne dozvoljava, 
da naš razum vlada u našem životu.« 

Ova svoja shvaćanja Platon je ublažio u svom djelu 
»Zakoni« i nazvao cielu poeziju zadovoljstvom, koje je naivno, 
t. j. mudrom nepotrebno. 

Odakle potječe ovaj strogi sud Platonov o poeziji? 
Znamo, da u djelima Platonovim, na pr. »Apologiji« ili »Fedonu« 
— u prvom je prikazan Sokrat pred sudcima, a u drugom 
njegova smrt — ima mjesta koja, kad se pročitaju, ostavl|aju 
u nama dojam, koji je isto toliko uvjerljiv, kao jedan čin iz 
Sofoklove tragedije »Antigona« ili »Edip kralj«. — Gd|e 
prestaje u Platonovim dialozima pjesnički zamah, koliko vla¬ 
da religiozna vjera, dokle dopire veza pjesničkog doživljaja 
s religioznom vatrom oduševljenja i vjerskim blaženstvom, a 
gdje počinje vlast čistog i preciznog mišljenja? To znači 
da je Platon, kao umjetnik u svojim opisima pobijao samog 
sebe? Bit će nam ovo jasnije, kad kažemo, da je Platon u 
svom optimizmu bio razočaran negativnom ulogom književ¬ 
nosti svoga vremena, te je tražeći idealni liek za prilike svoga 
vremena, proskribirao cielo pjesničtvo i umjetnost uobće. Mo¬ 
ralne svoje ideje, svoje postulate o koristi zajednice, Platon 
nije odvojio od estetskih postulata i uviek, kad je tražio 
ideal odgoja gradjanima, zanemario je srdce, a dao prvenstvo 
razumu. Ipak, kad odvojimo Platonovo mišljenje o odgoju 
gradjanina u njegovoj idealnoj državi i spojimo njegovo uče¬ 
nje, cielo razumije se, s onim što mi nazivamo stvaralačtvo, 
ovdje u prvom redu pjesničko, uvjeravamo se, kako kaže 
Fouille, 3 što smo već citirali, »da je Platonu jedino 
bila težnja, da sve podredi svom idealnom nasiojanju, 
da se »sviet pojava« i »sviet dogadjaja u sebi«, t. 
j. stvarni i idealni sviet, ono, što se čini i ono, što jest, 
dovede u dublje jedinstvo«. U Platonovim djelima, prema 
tomu, opažamo neprestanu borbu izmedju onoga, što je u 
nama, što je izvan nas, onoga, što on naziva dobro — idejom 

dobra, koja je jednaka ideji ljepote. Zato je znanost uzvišenija 
od umjetnosti. Platon nije protiv ljepote, — to je ideja jed¬ 
naka dobru, ali je protiv umjetnosti — imitacije stvarnosti 
i onoga, što je osjetno. Ljepota je jedna od ideja, koje su 
stvari utoliko ljepše, ukoliko više realizirahu ideju ljepote. 

Medjutim prava ljepota je u samoj ideji: u svietu ide¬ 
alnom postoji ideja dobrog, istinskog i liepog. Platon je 
dakle samo protiv onog oblika ljepote u kojoj je ova u 
umjetnosti izražena i obradjena. Umjetnost po njemu izaziva 
osjetna osjećanja i požude; a pjesnici, koji malo znaju i malo 
misle, iznose pogrješne predodžbe o svietu i bogovima i šire 
praznovjerje. Platon ne dozvoljava, da se u njegovoj državi 
čita Homer ili Heziod, najmanje dramski pisci. On se boji 
da će gledaoci težiti ostvariti ono, što im se na lažan 
način iznosi, kao stvarno. Zato umjetnička djela moraju 
biti podložna cenzuri vladalaca, koji imaju procieniti, da 
li odgovaraju moralnim pojmovima ili ne. Ali, mi bismo mogli 
odgovoriti Platonu onim ulomkom iz njegova djela Simpo- 
zion. (Uzporedi naš esej: »Suvremenost Platonova« str. 54.). 

Platon je predvidio, da umjetnost, kao družtveni činberiik 
ima veći utjecaj na ljude, nego li filozofija, budući da je bliža 
stvarnosti i dopušta slobodu u tumačenju problema kozmosa 
i mikrokozma. Umjetnost producira ljepotu, ali Platon ne bi 
htio, da pjesnici za sticanje ove ljepote i za njeno budjenje 
u dušama ljudi upotrebljavaju bilo koji oblik, nego onaj koji 
je najuzvišeniji. Njegovo shvaćanje poezije, kao običnog opo¬ 
našanja, — kao rrnmeze, biio je posljedica neodvajanja 
osjetno liepoga i moralno liepoga i tvrdjenja, da je konačni 
cilj poezije budjenje zadovoljsiva. Ovaj strogi idealizam, u 
komu se odvaja pjesničtvo, kao umjetnost, koja ostvaruje 
idealnog čovjeka, kao gradjanina, i pjesničtvo, koje služi za 
zabavu, nije u svom idealnom obliku bio primljen kasnije 
kroz stoljeća, iako ne moramo zaboraviti, da je jednostrano 
razumievanje Platonovog shvaćanja umjetnosti stvorilo i 
takova shvaćanja, koja poriču uobće slobodu stvaralačtva u 
umjetnosti, ali iz drugih razloga. Obći Platonov zahtjev o 
idealnom pjesničtvu još je kod njegovog učenika Aristotela 
izazvao prosvjed, taj nam je prosvjed najjasniji u Aristote¬ 
lovom malom djelu »O pjesničkoj umjetnosti«. 

Poetika, da nazovemo kraće Aristotelovo djelo, možda 
je jedino djelo u svjetskoj književnosti o komu su se napisale 

lako brojne razprave i komentari. 4 Ono nije podpuno. Iz¬ 
gleda, da je sadašnji oblik djela nacrt za predavan,a, ko,a 
je Aristotel držao svojim učenicima. Djelo je prevedeno ma 
naš jezik, lako se u cielom djelu Aristotelovom ne spornije 
ime Platonovo, mi ipak naslućujemo, da je ono tihi prosvjed 
protiv Platonove rigorozne osude pjesničtvo uobce, a na¬ 
ročito traaičnog. Gudeman, koji je izdao najkritičnije izdaje 
Aristotelova djela Poetike, izdao je i bibliograf i|U o tom 
djelu. Do danas napisano je o Poetici i o pitanjima o kojima 
u njoj raspravlja Aristotel oko tisuću što većih što manjih raz- 
prava. Odkuda ovo veliko zanimanje? Ono dolazi odatle, sto 
je mnogo od onoga, što Aristotel kaže u tom djelu uobće 
suština pravilnog mišljenja o književnosti. Pitanje je, koliko 
se uobće može u biti dodati onomu, što je Aristotel kazao o 
pjesničkoj umjetnosti. Na žalost ima mnogo lakuna u tom 
djelu, ima neprotumačenih mjesta, ali zato ima stranica, ko|e 
svojom jednostavnošću dokazuju, kako je svakomu onomu, kop 
želi ući u tajne pjesničkog stvaralačtva i koga ta pitan|a 
zanimaju, potrebno početi s ovim djelom. 

U obćem dielu ovoga djela Aristotel definira pjesničku 
umjetnost i sredstva, koja joj u tomu pomažu. I njemu |e 
umjetnost oponašanje — mimesis, ali ta mimeza nije ista, 
kao ona Platonova. Ako se u drugim spisima Aristotelovim 
traži, naći ćemo, da u Et. Nikomahovoj (1140a 1—23) on točno 
označuje, što je poezija uobće. On kaže ovo: 

1. Princip umjetnosti je stvaranje, 2. cilj je stvaranja u 
djelu i 3. misao u slikama ili riečima vodi nas do istine. Defi¬ 
nicija bi umjetnosti bila »sposobnost da se mudro prikaže«. 

rt'štc UETa Uyov noir]TU(^) 

Rieč mimesis, koja je obično prevodjena kao oponašale, 
a onda tako i shvaćena, ima sasvim drugi sadržaj. U IV. 
poglavlju svoga djela Aristotel ovo kaže: — »Uobće, izgleda, 
pjesničku umjetnost stvorila su dva, i to u ljudskoj naravi 
osnovana, uzroka. Jer je oponašanje čovjeku urodjeno još 
od djetinjstva i on se od ostalih stvorenja razlikuje po tome, 
što on najviše naginje oponašanju i što prve svoje spoznaje 
stiče oponašanjem ... A kako nam je oponašanje od prirode 
dano, to isto vriedi i za osjećanje harmonije i ritma.« — Mi 
ipak moramo mimezu — nazovimo je oponašanje — dublje 
i pravilnije shvatiti. Aristotel ne misli kao Platon da je pjes¬ 
ništvo doslovno oponašanje realnosti, lako su Aristotela shva- 

tili neki za vrieme renesanse i kasnije. Aristotel misli, kad kaže 
mimeza ono, što mi nazivljemo pjesničkim izražajem, umjet¬ 
ničkim stvaranjem. Kaci Sofoklo svojim djelom »Edip« stvara 
jednu tragediju, onda on želi, kao i današnji umjetnik, da 
u obujmu jednog sadržaja pruži sve ono, što se u njegovom 
unutrašnjem životu dogodilo i što se može dogoditi u duši 
svakog gledaoca ili čitaoca te tragedije ili jedne pjesme, a to 
sve pomoću njegove stvaralačke mašte, koja izdvaja jednu 
fabulu iz jedne cjeline i daje joj značaj obćeg. 

Eto, takova se vrsta oponašanja nalazi u Aristotelovom 
djelu o »Pjesničkoj umjetnosti«. Što je Homer trebao oponašati? 
Pjesnik stvara viziju života, on oponaša, ali idealno ono, što 
je u realnosti. On uzimlje ono, što je obće, kao elemenat za 
umjetničko djelo u ljudskom životu. 5 Mimeza je prema tomu 
pjesničko oblikovanje jednog stvarnog ili zamišljenog sadr¬ 
žaja. 0 Mimeza je bliža oznaka zo.noirjoic ,— pjesničko stvara¬ 
laštvo. Kad Aristotel kaže, da umjetnost oponaša prirodu, to 
onda ne misli na vanjski sviet, na prirodu oko nas; on pod 
riečju priroda misli na tvoračku snagu, koju sama priroda 
ima u sebi. Kao što priroda ima u sebi tvoračku snagu, tako 
i pjesnik oponaša ovu prirodu na taj način, što stvara, kao 
što Gomperz, u uvodu za prievod ovog djela, liepo kaže, 
da bi se na to djelo mogla prilagoditi izreka Schopenhauerova, 
da je suština u umjetnosti znali stvoriti umjetničko djelo. To 
znači: Aristotelu je glavno umjeti iznieti, pronaći sadržaj i 
obraditi ga, a funkcija obrade, izraza, i veza radnje u jednom 
pjesničkom djelu bila bi mimeza — oblikovanje, iz čega pro¬ 
izlazi snaga nekog umjetničkog djela. U drugom dielu svoga 
spisa Aristotel obradjuje, što nam je u cjelini sačuvano, kako 
umjetnik mora obraditi tragediju. U VI. poglavlju Poetike 
sačuvana nam je slavna definicija tragedije. Za tumačenje te 
definicije napisane su mnoge studije i knjige, ali nije po¬ 
stignuto jednoglasno riešenje. Definicija glasi: »Tragedija je 
oponašanje ozbiljne radnje, koja je u sebi završena i ima 
odredjenu veličinu, govorom koji je otmen i poseban za svaku 
vrstu u pojedinim dielovima, osobama koje djeluju, a ne pripo- 
viedaju, pa budjenjem milosrdja i straha vrši pročišćavanje 
takvih osjećaja.« To jest vrši katarsu. Što je Aristotelova ka- 
tarsa, tragična katarsa, mi ne znamo i ne ćemo nigda znati, 
budući da definicija nije podpuna, ona ne odgovara pravilima, 
koja je sam Aristotel postavio za pravilno postavljanje defi- 

ničije. Nama nisu sve razlike u njoj razjašnjene, naročito 
nam nije razjašnjena sama rieć katarsa. Ovo je veoma za¬ 
nimljivo pitanje i traži osobita razjašnjenja. Mi ipak možemo 
kazati, da je valjda Aristotel pod riečju katarsa mislio na onaj 
posljedak, koji može neka drama izazvati u našim dušama. 
Taj bi posljedak bio, da nas jedno umjetničko djelo, kao što 
je tragedija, ne čisti od osjećanja straha i milosrdja, budući 
da je to psiholožki nemoguće, nego da nam katarsa omogu¬ 
ćuje ući u smisao umjetničkog djela, te da onda to 
umjetničko doživljavanje prinuenimo na sve dielove našeg 
duha. Moguće, ponavljamo, jer to Aristotel ne kaže. Ipak je 
Aristotelova katarsa protumačena na pr. kod Crocea tako, 
da joj ovaj esteta daje isto značenje i karakter, koji ima 
uloga pjesničlva u našem savremenom životu; ona bi mogla 
imati oslobodilačku funkciju. (Estetica, Bari, II ed. 1905. 
s. 24—25). Ali Aristotel na jednom mjestu Poetike nešto drugo 
kaže, a to je značajno za njegovo shvaćanje pjesničkog stva- 
ralačtva. U 9. poglavlju Poetike imamo karakteristiku poezije 
kao stvaralačtva i poviesti kao znanosti: »Iz ovoga, što smo 
do sada rekli, b|elodano je i to, da nije pjesnikova zadaća 
iznositi ono, što se istinski dogodilo, nego ono, što se moglo 
dogoditi, i što je moguće po zakonima vjerojatnosti ili nuž- 
dnosti. Historik i pjesnik ne razlikuju se po tomu, što prvi piše 
u prozi, a drugi u stihovima, jer bi se i djelo Herodotovo 
moglo napisati u stihovima, jer bi ono isto tako bilo poviest 
u stihovima, kao i u prozi — nego se razlikuje po tome, što 
jedan govori o onome, što se istinski dogodilo, a drugi o 
onomu, što se moglo dogoditi. Zato i vriedi pjesničtvo, kao 
više filozofska i ozbiljna stvar, nego li poviest, jer pjesničtvo 
prikazuje više ono, što je obće, a poviest ono, što je pojedi- 
,načno.« To znači, da Aristotel u ovim rečenicama misli ona¬ 
ko, kako mi danas mislimo, naime da je pjesničtvo bolji tu¬ 
mač stvarnosti, budući da se jedno umjetničko djelo, obra- 
djeno u dobroj mimezi, odnosi na sve ljude i na sva vre¬ 
mena. Pjesničtvo iznosi obće, a poviest pojedinačno. 

Aristotel ne bježi od nekog realizma, budući da je uvje¬ 
ren, da je konačni cilj umjetnosti u hedonističkom značaju, 
ali ta fjdovfj — to zadovoljstvo — mora biti oblikovano pre¬ 
ma zakonima vjerojatnosti i nuždnosti. Zato je cilj na pr. 
tragedije ne u obradi karaktera, nego radnje, budući da lica 
u. radnji odkrivaiu svoj karakter. To znači, da bez fabule 

nema drame. Radnji Aristotel u svom djelu posvećuje veliku 
pozornost i na dugo iznosi svoje zahtjeve. Zadovoljstvo kod 
gledalaca, prema Aristotelu, od jedne tragedije nastaje, ako 
je oblikovanje straha i milosrdja u njoj tako, da se ne pro¬ 
tivi našim moralnim osjećanjima. Osim straha i milosrdja, kao 
zadovoljstva, koje imamo iz |edne tragedije, pjesnik može 
upotriebiti i druga sredstva, kao što su prepoznavanje i peri¬ 
petija. Tragedija postizava svoj cilj podpunije, nego li epopeja, 
ona savršenije djeluje i u svom djelovanju zaista daje ono, 
što je obće, trajno za sva vremena i za sve ljude. 

Zašto je Aristotel toliku pažnju posvetio sklopu radnje 
za dobru tragediju u svom djelu? Jednostavno zato, da bi 
dokazao svoje mišljenje, da pjesničtvo, osobito oklevetana 
tragedija, ima isti efekat na duše ljudi, kao i čitanje nekog 
filozofskog djela, jer prisustvujući prikazivanju tragedije, 
ili čitajući na pr. Euripidovu Elektru, mi s njom zajedno 
osjećamo njezine patnje, a to osjećanje budi u našoj duši 
ne samo zadovoljstvo fjćovrj nego iz tog zadovoljslva, iz 
pasionalne fikcije, mi ulazimo u suštinu tragičnog; mi uspie- 
vamo odgovoriti na traženje naše prometejske želje, da u 
ovom spiritualnom doživljavanju nadjemo suštinu obćih vried- 
nosti smisla našeg života. 

Objektiviranje mimeze, ovaj Arislotelov »konkretni rea¬ 
lizam ili bolje idealizirana stvarnost«, je temelj za pjesničko 
stvaranje, budući da u sebi sadržava sintezu materije i oblika. 
Ovu sintezu umjetnik može poslići, ako je iznese prema prin¬ 
cipu jedinstva i reda u obradjenom sadržaju: iv [iEy£&£i xal 
xd^ei 

na taj način on odgovara Aristotelovoj definiciji lie- 
poga koje, kad je dobro, mi i težimo za njim, u koliko je 
dobro (Retorika I, 9). Prema tomu, kako bi kazao Aristotel, 
Platon nema pravo, kad smatra, da je poezija po svom zna¬ 
čenju usmjerena samo k dionizijskom, ona ima i svojih apo- 
lonskih crta, da se poslužimo izrazima Nietsche-a. Pjesničtvo 
nije samo kopija stvarnosti, ono kopira samo utoliko 
stvarnost, što mora crpiti sadržaj iz te stvarnosti. Da bi iz- 
nielo obće, ono mora poći od dionizijskoga k apolonskom, 
t. j. pjesničko djc'o u nama vrši intelektualnu, emocionalna 
i estetsku ulogu, ono nas prozirnije svojim realizmom, ali 
nam istodobno pruža i odredjeni idealizam bez koga bi 
umjetnost bila nepotrebna. 

Odakle i kako nastaje ovo kontrastiranje izmedju Plato- 

nova i Aristotelova shvaćanja o pjesničtvu i pjesničkom stva- 
ralačtvu? Ono ima izvor u helenskoj stvaralačkoj sviesti. Kroz 
cielo helensko umjetničko stvaralačtvo vidimo, da se provlači 
kontrast izmedju umjetničke i estetske sviesti. Dok je umjet¬ 
nička sviest više odredjena i prožeta patosom, strastima i 
mučenjem duha i tiela, dotle je estetska helenska sviest od¬ 
redjena i sva obuzeta spirituainim vriednoslima dobra i lie- 
poga. Tu je odvajanje bilo nuždno. U ovoj borbi helenske 
sviesti, u ovoj velikoj drami shvaćanja i misli na pozornicu 
ideja i shvatanja stupaju jednakom snagom Platon i Aristotel. 
Borba se završava Plotinovom sintezom, koji umjetnosti uobće 
daje značaj one snage, koja teži samo za liepim i dobrim. 
Aristotel je ipak sa svoje strane spojio nagonsku stranu he¬ 
lenske psihe i duhovnu, kad je mimezi, osobito tragičnoj, 
dao funkciju tumačenja stvarnosti, budući da je umjetničko 
djelo sinteza ideja i stvarnosti. 

Naglasimo još nešto! Pitanje liepoga ^roz cielu antiku 
nema autonomnega karaktera, ono se mieša sa sferom prak¬ 
tičnog u životu, zato i nastaje očajni dualizam izmedju duha 
i umjetnosti, izmedju Platona i Homera, izmedju Platona filo¬ 
zofa i Platona umjetnika. Mieša se liepo i dobro, liepo in¬ 
telektualno i liepo moralno, zaboravlja se na duhovnu dje¬ 
latnost, koju jedno umjetničko djelo može imati bez obzira 
na način i problem, koji obradjuje. Aristotel je pokušao za- 
jaziti ovaj jaz u helenskoj sviesti, ali nije uspio podpuno. 
Ostavio je stvaralačkim duhovima, da to učine poslije njega, 
ali ni do danas taj jaz nije zajažen. 

Mi znamo, da je malo Aristotelovo djelo mnogo utjecalo 
na estetska shvaćanja u evropskoj književnoisti od Horacija 
do danas. Ta vitalna snaga njegove Poetike dokazuje, da u 
njemu ima nešto, što je vječno, što se nikada ne može pod¬ 
puno izcrpsti, a to je način, da se pitanje pjesničtvo i pje¬ 
sničkog stvaralačtva moraju tretirati nezavisno i slobodno, 
ali uviek u nekoj težnji, da umjetnost bude tumač i vodič 
života. Na mnoge je narode Aristotel izravno vršio utjecaj, 
a na neke neizravno preko Horacijeva djela: O pjesničkoj 
umjetnosti. 

Od 1548., kad je Francesco Robortelli izdao prvi komen¬ 
tar pa do 1934., kad je Gudemm izdao posljednji put Ari¬ 
stotelovo djelo i ogroman komentar, ovo je djelo sačuvalo 
svoju snagu. 7 Spomenimo utjecaj ovog djela na Corneille-a, 

koji navodno utjecajem Aristotela stvara one poznate zakone 
o jedinstvu radnje, mjesta i vremena u drami, iako te zakone 
Aristotel nije nikada napisao, Corneiile na taj način stvara 
cielu jednu školu. Lessing u »Hamburg. Dramaturgiji« 1 * 3 4 5 * 7 8 tu¬ 
mači Aristotela. Genijalno ga razumije i lako otvara put 
k razumievanju Shakespearea. Boileau lakodjer pod utjecajem 
Horacija stvara djelo: »L’art poetigue, koje je zapravo zbirka 
pravila i realnih uputa za pjesničko stvaranje, koje bi se 
u glavnom oslanjale na razum. Boileau je kasnije izazvao 
svojim djelom kod romantičara cielu uzbunu, kad su oni po¬ 
čeli naglašavati, da je akt pjesničkog stvaralačtva posljedak 
dinamizma. Racionalni klasicisti niesu uviek točno shvaćali i 
tumačiti Aristotela, te romantičari pristaju uz idealistički smjer 
pjesničtva, ali suštinu svoga djela, njegov postanak tumače 
kao dionizijsko oduševljenje nekom idejom. Aristotel je prema 
tomu otac raciona'ista, a Platon je otac romantičara. I ta 
borba nije bila bez razloga, budući da je Platon pjesničtvo 
shvatio kao stvaranje, komu je temelj osjećaj, dok je Aristo¬ 
telu u tom pogledu temelj osjećaj i razum. Razum za kom¬ 
poziciju, a osjećaj za druge snage u djelu. 

Platon nam je u svom tumačenju inspiracije, u svojoj 
tvrdnji, da je umjetnost stvaralačka moć čovjeka, u svom 
naglašavanju kontrasta izmed|u razuma i osjećaja bliži, bu¬ 
dući da kaže, da se pjesnici izražavaju, prema svom talentu 
(nagonu), u oduševljenju zaneseni nekom ludošću, koja je 
božanskog podrietla (Apol. 22a i si.). Platon takodjer misli, da 
je pjesničtvo, u komu ima snažne inspiracije, vrjednije od pje- 
snićtva u komu toga nema. (Phaidr. 245a, Phaidon, 61a). 
Znamo, da Platon ni spoznaju ne može zamisliti bez zanosa 
(Phaidr. 249d, Phileb. 15e), ali nam Platon nije bliz onda, kad 
svoje tvrdnje o postanku pjesničkog zanosa smatra, kao ma¬ 
nje vriedne od onoga, što stvara razum, kad želi umanjiti 
značenje i umanjiti okvir njenog djelovanja na naš duh. 

U tom smislu i Platonove tvrdnje nisu ni danas od malog 
značaja, kolikogod njegov rigorozni idealizam ne može imati 
pristaša. Platon je na strani onih modernih tumača pjesničkog 
stvaralačtva, koji više tumače djelo, jer u tom nalaze njegovu 
suštinu, a Aristotel uglavnom naglašuje upoznavanje činbe- 
nika pjesničkog stvaranja. Od humanizma do danas imamo 
neprestano borbu i neprekidno tumačenje o biti pjesnič¬ 
kog stvaralačtva. Kazali smo, da se Platonova osuda pjesni- 

čtva ne može primiti, on ju je sam ublažio, ali zato od njega 
možemo primiti to, kao eno, što zasieca u sferu tumačenja 
i u način postanka onih činbenika, koji su odlučni za takovu 
pojavu u našem životu, kakovo je pjesničtvo. Dok je Platon 
težio, dci se usavršavanje unutrašnjeg čovjeka postavi kao 
uzor za svakog gradjanina i zato izključio sve ono, što bi 
ga na tom putu moglo ometati, Aristotel je iztakao i vanjske 
potrebe tog gradjanina i dao im više i jače značenje. 
Vriednost Platonove teorije o pjesničtvu je u tomu, 
što je upozorio na način, kako nastaje pjesničko djelo, 
odakle mu dolaze izvori. Aristotel je pokušao u svom 
djelu analizirati te njegove tvrdnje i dati im onakvo 
tumačenje, koje najviše odgovara obrani oklevetanog 
pjesničtva. Vriednost njihovih teorija, prema svemu što smo 
izložili, nije mala, jer kao pokretači velikog problema o pje¬ 
sničkom stvaralačtvu i riešenju problema najboljeg cilja i 
unutrašnje vriednosti jednog djela, bilo soneta, drame ili ro¬ 
mana ili nekog drugog oblika u pjesničkoj umjetnosti uobće, 
oni zaslužuju veliku pozornost, a na tom putu Platon i Ari¬ 
stotel nisu malo učinili, jer je cjelokupno razviće čovjeka 
stalna borba za sticanje samospoznaje i za shvaćanje nje¬ 
govog položaja u cjelini stvarnosti. 


1 Diels: Fragmenta der Vorsokratiker, fr. 17, 18, 21. Uzpor. 
Cicero: De divinatione, 1, 37, 80, De oratore, 11, 46, 194 i 
Horatius: Ars poetica v. 295. Plutarch.: Quaestiones convi- 
vales 1, 623e, VII, 715e. Uzporedi esej: Suvremenost Platona. 

4 Uzp. V. Gudeman u. Cooper: A Bibliography of the 
317.-319. 

3 Fouille: La philosophie de Platon, sv. I., str. 136. 

4 Uzporedi naš esej: »Suvremenost Platona«, str. 51.—56. 

4 Uzp d. Gudeman u. Cooper. A Bib!iography of the 
Poeiics of Aristotle, London 1928 i Gohlke: Uberblick uber 
die Literalur zu Aristoteles (do 1925. god.). 

5 Bignami: La poetica di Aristotele e ii concetto dellarte 
presso gli antiehi, Firenze 1932. Uzp. Bignami cit. d. str. 17 
i 19. Svvoboda: L’estetique d Aristote, Brno 1927, str. 23. 95. 
Semprimi: Platone, Milano, str. 115.—121. 

■« Gomperz*. Aristoteles Poetik - prievod, uvod; uzp. Vahlen: 
Beitrage zu Aristoteles Poetik I, Wien 1865, s. 2.—30. # 

7 Gudeman: Aristoteles Ilegl noirjuufjg sa kritičkim apa¬ 
ratom i komentarom, Berlin 1934. 

8 Lessmg: Hamburgische Dramaturgie, Leipzig, 1928, 74—79 
dio razprave. Dr. F. Marković: Razvoj i sustav obćenite estetike, 
Zagreb 1903, str. 105—106. M. Kuzmić: Aristotelova Poetika 
s prievodom i komentarom, Zagreb 1911. 


73 





DODIR HELENIZMA S KRŠĆANSTVOM 


Doista, onaj koji proučava antiknu književnost i ide dalje,, 
pa želi upoznati veze kršćanstva s antikom, mora razmišljati; 
o pitanju i cielom jednom kompleksu pitanja, koja zasiecaju 
u sferu bilo helenizma ili kršćanstva. Obrada jedne i druge 
pojave u kulturnoj poviesti obuhvaća veliku literaturu, a nju 
podpuno nije moguće iznieti na ovomu m|estu. Mi ćemo se 
držati ovih termina i pojava, koje su uključene u njima ona¬ 
ko, kako mislimo, da je najbolje i najzgodnije, da osvietlimo 
prvi dodir helenizma s kršćanslvom i da upozorimo na neka 1 
sitnija pitanja. 

Još je Droysen 1836. god., kad je izdao knjigu »Geschi- 
ckte des Helenismus« označio ovim terminom historijsku epo¬ 
hu kulturnog razvoja, a i političkoga zamaha Helena, koji 
počinju u glavnom pojavom Aleksandra Velikoga i završavaju 
se u prvom stoljeću poslije Krista. Nije dobro helenizam, kao 
kulturnu pojavu, tako uzko poviestno ograničiti, jer njegove 
pozitivne snage proživljuje Iztok i Zapad i dalje u jednom 
vremenski neodredjenom prostoru. Te vitalne snage heleniz¬ 
ma, koje crpe odpornost od egejske civilizacije, pa se po¬ 
jačavaju pojavom i |ačanjem kršćanstva, traju do naših dana,, 
ali izmienjene utoliko, što se pravac spiritualnih vriednosti, 
kao i njihov sadržaj, drugčije shvaćaju i doživljuju. Heleni¬ 
zam je, prema tomu, u prvom redu termin za kulturni razvoj: 
samih Helena, a baza mu je stara njihova aspiracija, da 
stvore uz jedinstvenu kulturu i veliku, jedinstvenu državu. U 
tom pogledu osoba Aleksandra Velikoga igra značajnu ulo¬ 
gu, iako su idejni predhodnici ove zamisli i mnogi filozofi. 
Ovdje možemo spomenuti, da se na Zapadu zaboravlja vrlo 
često, da je ovaj kulturni pokret sa svim svojim snagama 
nastao upravo u Grčkoj i dobio tu svoje konture, kao i 
da je pružio sve mogućnosti, koje su kasnije dale toliki za¬ 
mah samom kršćanstvu bez koga se svakako ne može za¬ 

misliti napredak kulture na Zapadu. Ed. Meyer kaže za hele- 
nizam, 1 da on, kao kulturni i politički pokret u svojoj biti, u 
toku stoljeća ignorira samostalni i pojedinačni razvoj poje¬ 
dinih narodnosti i postavlja na njihovo mjesto homogeni po¬ 
jam prosvietljenog čovječanstva, koji bi se mogao na temelju 
helenske kulture razviti i postati obća čovječanska kultura. 
On smatra, da su ovu ideju nasliedile kasnije dvie religije, 
kršćanstvo i islamska religija. Isti dojam se ne dobiva, kad 
se pročita knjiga Wechsler-a. 2 

Ipak još od vremena humanista mnoge je umove zani¬ 
mala činjenica, kako je došlo do izmirenja u kulturnom po¬ 
gledu i idejnom razvoju izmedju helenizma i značajne reli¬ 
gije, kao što je kršćanstvo. O ovomu prielazu razpravljao 
je Gulielmus Budaeus još 1535. god., kad je u Parizu izdao 
knjigu: »De transitu helenismi ad chrisManismum«. 

Mora se priznati, da su mišljenja u tom pitanju podie- 
Ijena. Dok jedni vide u kršćanstvu napredni helenizam, drugi 
čak smatraju, da je kršćanstvo napredni paganizam. 
Ali, uz spomenutog humanistu, imamo još jednog koji je, kako 
nama izgleda, po svojim idejama i tumačenjima historijskog 
razvoja predhodnik, ali sa više optimizma i stvarnije kritike 
O. Spengleru i Unamunu. Mnogi su naši savremenici u svo¬ 
jim djelima iznieli duboke koncepcije o t. zv. tragičnom raz¬ 
voju europske poviesti, ali su ipak zaboravili na jednog svog 
kolegu iz XV. stoljeća, na Nikolu Cusariusa, 3 koji u svom 
djelu »De docta ignorantia« (1440.) iznosi misao, da duh i dušu 
Europe, u širokom značenju ove rieči, moramo kritički pro¬ 
matrati,. kao »complexio oppositorum« t. j. kao sklop protiv¬ 
nosti, što znači da jednom prevladjuje jedna nuždnost u hi¬ 
storijskom razvoju, .poslije ove izbija druga, sasvim protivna 
prvoj, znači teza, antiteza, a u sredini se nalazi sinteza iz 
koje opet izbija druga, sasvim nova. To bi bila »complexio 
oppositorum«. To znači, da europska kultura ima u svome 
sjemenu i klici neizcrpnu inicijativu i razvojnu snagu, znači 
da njen vitalni dinamizam ni|e još izcrpljen. Tako su i te¬ 
melji današnje kulture nastali iz mješavine helenske kulture 
i latinske organizatorske discipline, a, ako ovamo ubrojimo 
pojave, koje se očituju u duhovnoj fizionomiji europskog 
čovjeka, onda imamo sasvim jasan pregled i neki ključ za 
razumievanje današnjih duhovnih pojava u Europi. Ipak je 

nepobitno, da postoje dvie riznice iz kojih crpimo najviše; 
to su: antika i kršćanslvo. Mislimo da bi bilo bolje, 
kad bi se kazalo- helenizam i kršćanstvo. Ovo do¬ 
kazuje, da je dubina i vriednost čovječje misli, koja je nastala 
iz sinteze ovih suprotnih poviestnih pojava, nepobitan dokaz, 
da i moderni čovjek mora na osnovi tradicije tražiti bolje 
oblike ne samo kulturnoga, nego i političkoga života. Još se 
nešto mora naglasili: helenski duh u svojoj bili je razpoložen 
racionalistićki, a moderni voluntaristički. Zar 
orije pojave moderne tehnike nemamo u najranijim snagama 
kršćanstva, kao i danas, ove dvie tendencije spojene i na 
čudan način udružene? Zatim, moderan je čovjek pojedi¬ 
načno više svoje težnje odredio, da ne kažemo en masse, 
prema zemlji, dok je Helen više u svome duhu i u trans- 
cendentnom tražio harmoniju. 4 Ovo je bilo potrebno na¬ 
vesti, da bi se naglasilo, kako se epohe preloma, epohe kriza 
u europskoj poviesti na naročiti način ukrštavaju, te, kako 
sadašnjost ima veze s prošlošću, a budućnost sa sadašnji¬ 
com. Mnogo se toga ponavlja u ovomu sklopu protivnosti, a 
ući u dubinu sklopa problema ovih protivnosti, možda je je¬ 
dino, što je najtočnije, kad se promatra dodir helenizma i 
kršćanstva. 

II. 

Podpuno razumievanje helenizma nije moguće, ako se ne 
razjasni uloga polisa u helenskoj poviesti, jer, kad razjasnimo 
ulogu polisa, onda će nam i univerzalna uloga helenizma 
biti jasnija. Ako »complexio oppositorum« primienimo, kao 
poviestno tumačenje na helensku poviest, bit će nam mnogo 
toga razjašnjeno. Protivnosti u helenskoj poviesti nisu male. 
Dok se s jedne strane država kod Helena smatra, kao 
najidealniji cilj za koji je gradjanin dužan dati i svoj život, 
dok imamo pojave o značaju i ulozi moralne jačine pojedi¬ 
naca u helenskom polisu, dok imamo pojave, koje ograniča¬ 
vaju polis, 0 dotle imamo težnju za jednom velikom monar¬ 
hijom, državom, kojoj nije teritorija grad i okolina. U ovom 
polisu u komu je izražena težnja Helena za partikularizmom 
i jačanjem osobe svakog pojedinog gradjanina, stvara se 
pojam grčke demokracije iz zajedničkog ideala, da mora 
postojati harmonija izmedju raznih individualiteta pojedinih 
gradjana. Uloga pisanog zakona je podloga ove demokra- 

čije; zakon je onaj koji vodi polis na jednaki način u Ateni, 
kao i u Sparti. Izonomija je osnova razvoja polisa, jer kako 
kaže Heraklit 7 »Za zakon mora se narod boriti isto kao i za 
slobodu svoga grada«. Iz jačanja osobe, iz davanja slobode 
onima, koji su sposobni u koncentriranju cielog državnoga 
života za jedan grad, nastaje onaj polet u kulturnom životu, 
Atene i drugih gradova u V. stoljeću prije Kr. Ne smiemo 
zaboraviti, da je i zemljopisni položaj Helade djelovao na 
državno uredjenje Helena. 8 Ipak svi ovi polisi činili su jednu 
kulturnu zajednicu, a izražaj jedinstva bio je veoma jako 
izražen u olimpijskim igrama, u književnosti, u filozofiji, a 
osobito u drami, u tragediji. Ovo se je jedinstvo pojačalo, 
kad je od III. stoljeća pr. Krista nastao skoro jedinstveni he¬ 
lenski jezik \xoivy\ čiđAeKTog)' koji je mnogo doprinio, da je 
helenizam upravo u Rimu, te kasnije po cielom rimskom im¬ 
periju cvjetao i doživljavao u pojedinim epohama male rene¬ 
sanse, koje su se osnivale na bogatoj baštini iz vremena 
Sokrata, Platona, Euripida i Aristotela. 

Oblik atenskog polisa na pr., podpuno je u protivnosti 
s oblikom spartanskog. U Ateni razvija se individualitet, dok 
je u Sparti on drugčije oblikovan. U ovom različitom obliku 
i nalazimo odgovor, zašto je Atena toliko napredovala u 
kulturnom pogledu. Postojao je kult osobe. U jedinstvu držav¬ 
noga života kod svih Helena zrcali se, kao slika u ogledalu 
jedinstvo duhovne kulture. 9 Da bi nadoknadili zemljopisnu i 
teritorijalnu skučenost polisa, mi znamo da su Heleni osnivali 
kolonije, a ove su opet, zato, što su živjele u vezi sa svojim 
metropolama, udarile temelj širem obujmu helenske kulture i 
stvorile mogućnost stvaranja helenizma. Uloga kolonija za 
univerzalno značenje jedinstvene kulture nalazi svoga pred- 
hodnika još u epohi egejske civilizacije. 10 

Činjenicom, da je postojalo kolonijalno jedinstvo, i činje¬ 
nicom, da je svugdje bila jednaka duhovna razina u helen¬ 
skom stvaralačtvu ili širenju postignutih tekovina, najbolje se 
može rastumačiti onaj očevidni značaj težnje helenstva, da 
ili apsorbira ili oboji svojim autohtonim bojama druge 
kulture. Tek onda, kad je polis podpuno razvio svoju indivi¬ 
dualnost, u petom stoljeću prije Kr., on se malo pomalo počeo 
ciepati i doživljavati svoj razsap. Preveliki i često neuravno¬ 
teženi razvoj individualnosti u samom političkom smjeru 
(sjetimo se borbe Demostena s Filipom Macedonskim) i kul- 

turncm, sjetimo se filozofa, ovdje naročito cinika, koji prvi 
razvijaju ideju kozmopolitizma — Diogen i drugi, djelovao je 
u tom pravcu, da su kohezivne snage polisa počele popuštati. 
Sad počinje borba izmedju individue i družtva, a to radja 
odvajanjem sposobnijih od sudjelovanja u političkom životu, 
pa nam ta činjenica jedino može razjasniti brzi uspjeh pan- 
helenističke ideje. Ova je ideja u tiesnoj vezi s razvojem 
cjele helenske kulture, ona je odraz sklopa struja, koje su 
se. u duhovnom pogledu razvile *z polisa. Uobćavanje svih 
kulturnih vriednosti, spomenimo tragika Euripida, stvara je¬ 
dinstvo i težnju širenja tog jedinstva najprije u književnosti i 
filozofiji. Uloga perzijskih ratova nije mala. Uspjesi Alek¬ 
sandra V. pojačali su ovu tendenciju i dali helenizmu, kao 
kulturnoj pojavi, 11 trajni pravac i onda, kad su Rimljani 
osvojili Heladu. Tu je i smisao Horacijevih stihova: »Graecia 
capta ferum victorem cepit et artes 

Intulil agresti Latio... (Ep. 1. 1!. V. 156-7). 

Još prije Aleksandra Velikoga ima pokušaja, da se u 
organiziranju jedne velike monarhije nadje riešenje obrane 
helenske kulture, kao Dionizija iz Sirakuze, Jazona iz Fere, a 
sjetimo se i avanturiste Pira. To su pojedini vladari, ali imamo 
i drugih umova, koji su radili oko ostvarenja te ideje. Tako 
suvremenik Demostenov Izokrat piše brošure i drži govore, 
te na taj način stvara ideologiju o panhelenizmu, koju pri¬ 
hvaća Aleksandar Veliki, a ne odbija je ni genijalni Aristotel. 12 
U tom duhu pišu i povjestnici Teopomp, Arijan i drugi po¬ 
slije njih. 

Osvajanja Aleksandra Velikoga mogu se tek onda ra¬ 
zumjeti, kao i uspjeh Aleksandrovih namjera, ako se njegovom 
osvajalačkom radu doda panhelinistička ideologija. Osim 
njegove osobne ideologije, prema kojoj prvi put u poviesti 
osoba monarha postaje organizatorno načelo u oblikovanju 
jedinstva u državi, dodajmo i ideologiju obće helenske kul¬ 
ture, obći sklop težnje, koji je on prihvatio, a taj je, da na 
cieloj tadašnjoj kulturnoj i naseljenoj teritoriji stvori sim¬ 
biozu svih kultura, čak i egipatske i babilonske, s he¬ 
lenskom. ! prije je na Orijentu bilo ovakovih pokušaja, 13 ali 
sad prvi puta helenski genij uspieva stvoriti jedinstvo antičke 
kulture i to na taj način, što je htio dati velikoj zajednici 
I jednu dušu, koja bi obuhvatila sve narode jednako. 
Ovo mi i nazivamo helenskim izrazom traženja harmonije u 

•duhu, ci to traženje može nam omogućiti razumievanje, zašto 
se je kršćanstvo kasnije od II. stoljeća aklimatiziralo prema 
vanjskom obliku helenizma. Helenizam je tada, u toj periodi 
poviestnih peripetija, u novom sklopu — krasisu — sa krš¬ 
ćanstvom produbio kod čovjeka težnju za duhovnim skladom. 
Potrebno je još naglasiti, da je ciela helenska kultura, 
pa onda i helenizam, tipično kultura grada \n6Aig) i ona je 
i poslije razsapa polisa, kao tipa države, vezana na grad, a 
to i do danas traje. I onda, kad je Aleksandrova država 
bila podieliena, mi znamo, da su nastala manja ili veća sre¬ 
dišta, kao na pr. Aleksandrija i Pergamon, a kasnije u sasvim 
drugom državnom obliku i Rim. Tada je helenizam skoro sa¬ 
svim izgubio političku ideologiju, ali je zadržao svu svoju 
kulturnu vriednost i sav svoj životni dinamizam, pa je onda 
i razumljivo, da je kao takav, već pri prvom susretu s kršćan¬ 
stvom, od sv. Pavla ili sv. Augustina, 14 omogućio teren za 
novi sklop duhovnih protivnosti, koje se mogu lakše razumjeti, 
ako se u poviestnoi perspektivi promatra humanizam. 

Prije smo spomenuli cinike i njihove težnje o prielazu 
polisa u ekumenu, a sad dodajmo, da se taj ekumenski značaj 
iz polisa, jednog grada, prenosi na cielo čovječanstvo, te krš¬ 
ćanstvo svojom do sada neprotumačenom snagom, ali i svo¬ 
jim učenjem, dodaje životu jedan novi sadržaj, produbljuje 
ideju helenizma i uspieva proširiti pojam grčkih filozofa, kako 
cinika, tako i stoika o jedinstvu u kulturnom pogledu svih 
ljudi i o potrebi zajedničkog života na temelju pravde i jed¬ 
nakosti. Sve je to počivalo i počiva na jednoj osobi, kojoj u 
poviesti nema ravne i koja sama u sebi čuva tajnu ove po- 
viestne zagonetke. 15 Helenizam je tražio odgovor na mnoga 
pitanja. Slom pod težinom pitanja predosjećao se sve više. 
Kršćanstvo je upravo u dobar čas izvršilo transfuziju svih snaga 
u ovaj k’onuli organizam. Kao što svaki pojedinac pokazuje 
u svom duhovnom razvoju napredak i borbu, tako su i na¬ 
rodi zadojeni helenizmom i n|egovim tekovinama rado pri¬ 
hvatili kršćanstvo, budući da su u njemu vidjeli duhovno 
združenje raznih snaga i težnja, kao i izraz jedinstva u 
svojim prometejskim težnjama za boljim. 

III 

Malo prije naglasili smo ulogu antike u obrazovanju 
europskog duha. iako smo uviereni, da je osim te vriednosti 

filozofija Helena majka cielo.ii filozofskom razvoju u svietu. 
Njen razvoj ne samo, da je zanimljiv, on je svojim pravcima, 
u obliku Platonovog idealizma i Aristotelovog realizma, glav¬ 
no mjerilo za naše filozofske struje i pravce. I onomu koji 
nije čitao sva djela Platona, Aristotela ili stoika jasno je, da 
\e u cieloj helenskoj filozofiji izražena osamljenost čovjeka 
i njegova nemoć u borbi s prirodom. 

Još kod Homera njegovi junaci uzdišu za zemaljskim ži¬ 
votom i na jednom mjestu AhiJ kaže: »Više bih volio 
biti običan kmet na gornjem svielu, nego kralj u pod¬ 
zemnom«. Što znači ta rečenica? Zar ona nije izraz pesimiz¬ 
ma, nesigurnosti prema vječnosti, koju zamišlja primitivna he¬ 
lenska religija, kao i nedostatak uvjerljivog stajališta prema 
najvažnijim pitanjima biosa i etosa, lo je pesimizam takove 
kvalitete, koja je u podpunoj protivnosti s optimizmom stoika 
Marka Aurelija s obzirom na ovaj sviet. 10 Ali ipak ovaj jaz 
izmedju čovjeka i prirode nije produbljen. Čovjek i priroda 
u helenskoj filozofiji često se kontaminiraju u čudnom kra- 
sisu. 17 Stoici u svom sistemu podpuno predaju čovjeka na 
milost i nemilost prirodnim zakonima, oni ne priznaju jaz izme¬ 
dju duha i prirode. Na taj način jasno izražavaju u svom uče¬ 
nju čežnju za harmonijom, a to je glavna težnja, kako smo prije 
kazali, heienske duhovnosti uobće. Kršćanstvo je tek tada moglo 
računati na svoj uspjeh, kad je skepiticizam helenizma u svom 
filozofskom razvoju sasvim popustio i kad je izcrpio sve mo¬ 
guće snage, te u djelima jednog Lukijana ili idealnije kasnije 
Plotina podpuno zaplivao novom strujom svježeg ideoložkog 
zamaha, koji je novom družtvenom životu dao Krist. 

IV 

Sad, kad smo razjasnili uzroke stvaranja ove kulturne 
pojave i bitnosti njenih faza, bit će nam lakši i jasniji od¬ 
govor, ako postavimo pitanje, koje je veoma važno za nasu 
misao dalje, a ono glasi: Zašto je prielaz iz politeizma u 
monoteizam bio tako spontan, le kako je iz antiteze helenizma 
i kršćanstvo došlo do sinteze. Jedan od glavnih razloga, da 
se shvati duboko značenje helenske kulture i da se ocrtaju 
glavne težnje helenskog naroda, mi smo razjasnili na taj način. 
Što smo iznieli uglavnom sve one historijske momente, koji 
su omogućili razvoj helenizma kroz stoljeća, a ti isti po- 

viestni elementi ’• trenutci mogu razjasniti i neuspjeli pokušaj 
Julijana Apostate, koji je bio pokušao obnoviti ideoložku 
stranu helenske religioznosti. Taj pokušaj nije uspio, izgleda 
kao paradoks, ali je ipak objektivna činjenica, upravo zbog 
toga, što je došao u sukob ne toliko sa kršćanstvom koliko 
s osnovnim pravcem helenizma, koji je u kršćanstvu našao 
svoju sintezu i najbolji odgovor na stoljetno traženje sklada 
i odgovor na tragičnu problematiku, a ova postoji od Homera 
do pokušaja Julijana Parabetesa. Ni stari kult sunca, kao ni 
obožavanja rimskih imperatora, kao bogova, nisu mogli za- 
jaziti duboki smisao helenstva za skladom. 

Prema tomu težnja za skladom i ravnotežom u duhovnom 
pravcu bila je uviek helenski ideal. Tumačenje cvjetanja tra¬ 
gedije u V. stoljeću prije Kr. i razlog, zašto se ona nije do 
Shakespeare-a skoro više u svojoj svježini obnovila, leži u ne¬ 
mogućnosti epoha, koje su sliedile Euripidu, da nam postave 
takovu problematiku, kao što je učinio trolist tragika: Eshil, 
Sofoklo i Euripid. Agonistički karakter helenskoga života na¬ 
lazi u tragediji svoj najtočniji odgovor. Pohlenz 18 s pravom 
misli, da je tragedija izraz duha vremena i da se u njoj 
ogledaju odrazi helenskoga duha i moralna pitanja, koja su 
dramatici sebi postavili za cilj. Izgleda, da je sukob izmedju 
volje i težnje, da se svlada moira, ananke, t. j. sudbina 
i da se udje u njihov metafizički karakter, stvorio tragediju 
stila jednog Sofokla. 19 Ideal sklada i ravnoteže nije samo 
ideal tragedije — u tom pravcu mogao bi se tražiti najpo¬ 
voljniji odgovor, što je Aristolelova katharsis i koji je njen 
obujam — to je ideal helenske filozofije, to je konačni ideal 
helenizma. lf cielom helenskom pjesničtvu imamo malo ana- 
kreontike, a više tragosa, više tragičnoga osjećanja života. 
Ovako osjećanje života nije negativno, ono je najzgodnije 
stajalište duhova, da odgovore na probleme života u smjeru, 
koji im najbolje odgovara. Ovo se osjećanje proteže kroz 
cielu književnost do dana današnjega, samo su razlozi te 
pojave đrugčiji, nego li su razlozi, koji su budili tragos u he¬ 
lenskom duhu. Istina da ima dodirnih točaka, ali se ipak ne 
može ova pojava izjednačiti. 

Kolikogod da onda, kad promatrate hram Partenon ili 
skulpture Praksitela i drugih umjetnika, opažate na figurama 
ili reljefima težnju za skladom, to ipak kod tih harmoničnih 

finija vi naslućujete, da je taj vanjski idealizam, u obliku oz¬ 
biljan, stvoren za divljenje i misaon u stilizaciji dorskog stupa 
ili jonskog kapitela, prikrivena tragika, da je težnja za 
skladom. To može osjetiti svatko, ako posjeti Akropolu, a 
osjećanja na Akropoli su tako čudna, tako neiztražena. U 
Laokonovoj skupini imamo jače naglašen nemir, a potpuno 
izražen bol, silnije i neodol|ivo, kao što je izražen u Sofo- 
klovoj tragediji »Edip kralj«. Glavni i vodeći motiv tragedije 
je strepnja pred Moirom, pred Anankom polga, đvccyxrj. Jedna 
i druga izbijaju u bilo kojem obliku u helenskom duhu, mir¬ 
noće nema, jer i prividni vanjski sklad ne znači klonulost ili 
jalovost u borbi i borbenosti, naprotiv on je izraz težnje za 
redom, on je na prvom mjestu težnja za razumskim riešenjem 
ciele naše životne problematike. Znamo da su svi radosni 
momenti i motivi lirike na pr. kod pjesnikinje Sapfe začinjeni 
ovom tipičnom mišlju o sudbini. Goetheovo shvaćanje o mir¬ 
noći helenskoga duha i Nietscheovo podcrtavanje dionizij- 
skoga i s druge strane apolonskog vrlo je značajno. Ako 
uzmemo za primjer tragedije, odmah ćemo se uvjeriti, da 
sunce i ljepota zemljopisnog položaja Helade nijesu nadah- 
nuli hedonizam u duši njenih stanovnika već tragizam, a taj 
tragizam je zbroj svih oni težnji borbenog, ali bez strasti 
protkanog helenskog duha. 

U svim tragedijama možele naći ovakove tvrdnje; život 
je jad! Čovjek je igračka bogova! Skoro sve tragedije u svom 
završetku, u završnoj pjesmi kora imaju misao o nemoguć¬ 
nost čovjekovog duha, da bi on mogao dati bolje riešenje 
cielom sklopu pitanja, koja nuždno pruža sudbina, život ili 
slučaj, zatim tajna života i tajna sukoba u tom pitanju. 

Kod Eshila (»Agamemnon«) imamo ove stihove: 

»Po jadu, patnjama 
pravda uviek daje ti,« 

da bi to dopunio u »Žrtvama na grobu«, kad kaže: 

»Oj muko rodjena! 

Oj grdna grieha, krvava rano! 

Ao, brigo bolna, ležka 
Ao, jade kroz vieke vječni.« 

Taj vječni jad i nije drugo nego borba protiv dvdyxr\ Kod 
Sofokla ovaj jad još je jače naglašen. Borba osoba u nje¬ 
govim tragedijama sastoji se u stajalištu osoba tragedija pre- 

ma obćem i kozmičkom, koje je u helenskoj duši budilo na¬ 
ročit nemir. U ovom traženju istinitog odgovora stablo helen¬ 
skoga duna sve više je granalo svoje grane i jačalo ih, pa 
su prema tomu u toj nemirnoj težnji i nalazili razni umovi 
pravu svoju snagu. 

Sofoklo svoju tragediju »Edip kralj« ovako završava: 
»Zato ne ću ja, dok zadnji onaj dan ne ugledam, 

baš smrtnika nijednog sretnim zvati, doklegod 
ne stigne kraju života, a ne zadesi ga jad.« 

Taj jad, to izbjegavanje jada u životu, ali ne odklanjanje ži¬ 
vota, iz čega nastaje i pitanje o njegovom postanku, a isto 
tako tragična nemogućnost dati mu uzvišeniji smisao, jest 
dubina ove tragedije. 

U tragediji »Antigoni«, dok s jedne strane imamo himnu 
čovjeku stvaraocu, dotle Sofoklo s bolom završava: 

»Budi razborit! jer to je prvi i pravi sreće 
zahtjev i ni u čemu o bogove se nemoj ogriešiti.« 

Znači, Sofoklo vjeruje u mogućnost, da njegove gledaoce 
može razum spasiti u problematici životnog tragizma, on oi 
mu bio jedini izvor za sklad i ravnotežu duha. Ali to je samo 
konac tragedije i on doista nije mogao umiriti gledaoce ili 
čitaoce ove najljepše antičke tragedije, kad se osjeća slično, 
kao i u Shakespeareovom »Makbetu« neprestana težnja, da 
se istina i odkrije i spozna. Utjeha Sofoklova na kraju tra¬ 
gedije ne zadovljava. 20 

Euripid, kao realniji filozof i dublji psiholog, koga Steiger 
uzporedjuje s Ibsenom, ne vjeruje u razum i u njegovu spaso¬ 
nosnu moć, kad, u stilu Horacija, završava tragediju »Elektru«: 
»Oj, veseli budite! Koji čovjek može 
veseo biti, ako strada od nesreće koje. 

A taj, što ne strada, sretan je, 
taj sretan život živi.« 

Euripidu je sudbina [dvdyxrj~ necessitas) okrutna i ne¬ 
umoljiva, ona je sfinga i vječni upitnik pred njegovim stvara¬ 
lačkim očima. Njegova tragedija »Alkestida« ima ovaj 
završetak • 

»U sudbine Božje mnogoliko je lice, 
preko nade svašta bogovi izvrše. 

Kad tvrdo se nadaš, izdaje te nada.« 

Ovaj se motiv javlja još nekoliko puta (na pr. u tragediji 
»Bakhe«). Andromaha u tragediji s istim imenom ovo po¬ 
jačava: 

»Na svietu nikog nikad nemoj sretnim zvati, 
dok mrtvu njemu dana posljednjega ne vidiš, 
u carstvo podzemno, kako sadje on.« 

Sliedi, da je smrt bolje riešenje od razuma. U tragediji 
»Feničanke«, Edip ovako kuka: 

»Gradjani domovine slavne, pogledajte Edipa biednog! 
Prvi čovjek u gradu svome sam bio i zagonetku onu riešio,, 
. Sfinginu moć sam, krvlju okaljanu, ustavio, 
a sad bolna, bez časti, iz zemlje mene tjeraju! 

Ali, što se ovo jadan ja žalim uludo? 

Sudbu snositi moram, jer čovjek smrtan sam ja.« 

U »Hipolitu« dadilja Fedre ovako razmišlja (II. čin): 

»Sav život je ljudski žalostan, tužan, 

I od muke u njemu počinka nema.« 

A onda malo zatim nastavlja, kad tješi Fedru: 

»AF strpi se, diete! Mirna mi budi, 
jer lakše ćeš u miru i jakog srdca 
podnositi i trpjeti strastni bol svoj. 

Ta mučit se i zlopatit se, to udes je ljudski.« 

Na jednom mjestu Ifigenija kaže (»Ifigenija na Tauridi«): 

»Zadovoljstvo najveće je sunca gledati zrak, 
a ne donjeg svieta tamni mrak, 
jer luda želi sebi smrt, 

ta jadno je živjet bolje, neg‘ sjajno umrieti.« 

Samo iz ovih primjera, a njih ima vrlo mnogo, možemo 
zaključiti, da je helenizam u svom zamahu, u svojoj filozofiji 
pojačao osjećaj tragičnoga. U svemu ovomu opaža se tra¬ 
ženje sklada u nemiru duha. Na jednom grobnom nadpisu 
iz trećega stoljeća poslije Kr. imamo ovakav tekst: 21 

Nema ladje u Hadu, ne postoji vozar 
Haron, nema tamo (pravednog) sudca 
Eaka, nema Cerbera. Mi svi smrtnici, 
koje u zemlju pokapaju, samo smo 
prah i kost.« 

Horacije, još u prvom stoljeću prije Kr. na isti način u 
svojoj vedrini i čežnji za izživljavanjem života, vidi riešenje 
zagonetke cilja života, iako se kadkada oslanja na narodnu 
religiju, u izrazu: »pulvis et umbra sumus«. 22 

Borba protiv materijalitičkog učenja o cilju života nije 
započeta pojavom kršćanstva. Ona se vodi i prije, iako su 
sredstva spiritualne pokretljivosti slabija. Još Anaksagora za¬ 
počinje borbu i uvodi spiritualistički elemenat u helensku filo¬ 
zofiju. Pojavom Sokrata i Platona ovaj se pravac sve više 
izstiče. Traženje Boga postaje glavni zahtjev helenske duše. 
Ova se težnja vidi i kod filozofa Epikura, koji nastoji, da 
-čovjek u duševnom miru i moralnoj sviesti nadje žudjem 
sklad. Rimski filozof, pjesnik Lukrecije u svom djelu »O pri¬ 
rodi« na mnogo mjesta kuka zbog sljepoće ljudi, a u njegovom 
vlastitom odricanju bilo koje metafizike ima mnogo tragizma 
cinizma. Epikur i stoici poriču prekogrobni život, ali u svojim 
sistemima izražavaju traženje mira. Ataraksia — vedrina 
duha kod Epikura, te apatia = strpljivo podnošenje bola i 
patnje kod stoika, vrlo su blizu u svojoj težnji, da se he¬ 
lenskom životu pruži dublji smisao, ravnoteža i harmonija 
najprije u srdcu, a onda u duhu. Pjesnik Simonid ovako savje¬ 
tuje čitaoca u jednoj pjesmi: 

Budi mirno, moje diete, i spavaj 
spokojno, jer spava ogromno more 
i naš bezkonačni jad.« 

Marko Aurćlije u svom »Dnevniku« (Razmalranja o samom 
sebi) osjeća neizvjesnost i drhće pred vječnošću. Prema tomu, 
filozofija je morala naći lieka i riešenje ovomu svomu strahu. 
Duh je tražio svoje. Krasis s kršćanstvom bila je neizbje- 
živa, te u svojoj gladi za vječnošću helenizam u kršćanstvu 
dobija odgovor na veliki sklop pitanja, dok mitraizam sa 
svojim kultom sunca i svojom slabom ideoložkom strukturom 
nije mogao zadovoljiti duhove. 

Spengier u svom djelu »Propast Zapada«/ 2 " u glavi, koja u 
posebnom izvadku ima zgodan naslov: Antička i zapadno¬ 
evropska tragika, liepo izlaže misao, da je prauzrok jedne 
kulture uviek duša, duh, koji je ne samo stvara, nego i izpu- 
njuje. Prema njegovom tumačenju kultura je kao cviet, koji 
pupa, cvjeta, ocvjeta i ugine. Ipak od duha neke kulture 
mnogo toga ostane, ako ne sve, ono barem glavno, sjeme. 
Mi mislimo, da je Cusanusovo tumačenje kulturnih izmjena 
kao »complexio oppositorum« ipak bolje, te promatrano pod 
historijskim uglom, objektivno tumačenje. 

Prema kršćanskom stajalištu čovjek je jedino biće u kos- 
mosu, koje u sebi ima metafizičkih težnji. 

Dok helenizam uglavnom pokušava racionalno riešiti 
problem odnosa čovjeka prema prirodi i vječnosti, kršćanstvo 
još u svom početku postavlja problem duhovne ljubavi i 
nadosobne, a taj je problem dobio svoje divno riešenje u Evan- 
djelju. Te stranice Evandjelja dobijaju svoj božanski čar, koji 
će ostati uviek u njima, dok se ono bude čitalo. 24 Pavlova 
pohvala ove nadzemaljske ljubavi kao jedinoga movensa, koji 
može ujediniti duhovno ljude (1. Kor. 13) nalazi svoje riešenje 
u Pavlovom shvaćanju filozofije historije u pismu Rimljanima. 
U tom pismu sv Pavao kaže, da je antički sviet, ovdje naš 
helenizam, uglavnom bio obojen fizički, dok je duh kršćan¬ 
stva više duhovno uravnotežen. Priznaje, da postoji borba 
»zmedju ovoga dualizma t. j. izmeaju duha i materije, te bi 
za n|ega ova borba i stvarala poviest. 25 

U ovom duhovnom sveti Pavao vidi sintezu i izpunjenje 
vječne težnje helenskoga duha za skladom. Utvrdjivanje 
transcendentnoga stajališta u kršćanstvu helenizam prima po¬ 
stepeno. Dobra je misao filozofa Vebera, kad nazivlje Pavlove 
misli i njegovo gledište kopernikanskim za tadašn|i duhovni 
sviet. Taj duhovni pravac Pavlov razlikuje se od faustovskoga 
stajališta. Pavlovo je stajalište, da se ne pita, što radiš i što 
doživljuješ, nego se pita tko si ti koji sve to radiš i doživljuješ 
i zašto to doživljuješ, kao i koji ti je krajnji cilj? Ne možemo 
kazati, da ova filozofija nije usmjerena čisto čovječanski, 
jer joj je bitni i glavni cilj, da čovjek ne služi kao sred¬ 
stvo, kad svaki čovjek ima u sebi viši i dublji smisao o 
svom cilju i svojoj odgovornosti. Prema tomu je sv. Pavao 

formulirao odgovore za osnovne probleme helenizma, a kas¬ 
nijim organizatorskim izgradjivanjem i svojim duhovno ne- 
izcrpnim snagama, kršćanstvo je uspjelo upiti sve pozitivne 
preokupacije helenizma i dati svoj novi smjer. 

O HUMANIZMU 


I. 

Više puta pisao sam o humanizmu, stotine ga puta branio 
pred djacima i ukratko, na svakom mjestu, bilo pri pisanju ili 
u razgovoru branio sam ono, što je jezgra ne samo europske 
kulture, nego na čemu počiva hrvatska prošlost, hrvatska tra¬ 
dicija, naša slava preko imena toliko brojnih humanista od 
Marulića do Kunića, da ne spominjemo druge. I nedavno dugo 
sam razgovarao s jednim rumunjskim humanistom, te u jed¬ 
nom eseju, u obliku razgovora, 1 iznio u glavnom svoje misli 
s kojima se složio i ovaj uvaženi predstavnik rumunjske kla¬ 
sične filologije, koji je upravo sad izdao dva svezka studija 
iz klasične filologije u kojima je posebna studija: »Potreba 
k I a s i c i z m a«. 2 

U našem vremenu u komu su mnogi pesimisti, koje je 
problem raznih kriza toliko uznemirio, da ne mogu jasno i 
bez tjeskobe gledati na potrebe sadašnjice, a kamo li na 
probleme budućnosti, svakako je potrebno govoriti i braniti 
ono, što vrlo lako može biti smatrano kao suvišno, a to je 
pitanje humanizma. U duhu suvremenog intelektualca, kod 
dobre većine, ima nešto što je negativno, a to je, da se na 
svakom koraku sve kritizira. 3 U prijašnim desetljećima bilo 
je političkih sustava kojima je bilo baš potrebno, da rušilački 
nastoje oboriti ono, što šmo mi Hrvati kroz vjekove svoje tra¬ 
dicije ljubomorno čuvali. Na prvom mjestu udarilo se na kla¬ 
sični odgoj u školama. Udariti na škole i stvarati t. zv. inte¬ 
lektualce, koji su svladavali kvantite znanja, a ne kvalitet, bio 
je sustav Školske politike kroz dva desetljeća. Uobće problem 
klasicizma nije postojao, jer je trebalo stvoriti neku iluzornu 
političku sintezu, koja bi na prvom mjestu imala osiromašiti 
duhovno Hrvatsku i oslabiti njezinu inteligenciju. 

Danas više nije vrieme biti pesimista. Danas vriedi iz¬ 
reka, da se Muze i za vrieme rata bore, a ne da šute. lnter 
arma pugnant Musae! Hrvatska kao država proći će sve 

kušnje i kroz vatru borbe biti će čeličnija i odpornija za bu 
dućnost. Da bi sadašnji naraštaj bio svjestniji svoje uloge za 
budućnost, on se mora odgojiti u duhu u komu su bili odgo¬ 
jeni toliki naraštaji, koji su izdržali najteže borbe. Budući 
da problem humanizma dodiruje jezgru i sferu same kulture i, 
jer se u njegovom pojmu izprepliću pitanja sadašnjice i 
tradicije prošlosti, to onda, kad kažemo ili, kad pišemo o 
humanizmu i o njemu raspravljamo, onda osim, što mislimo 
na odrecljeni filozofski problem, mi mislimo i znamo, da je 
pitanje humanizma i obrane 1 klasika za nas Hrvate vrlo važan 
kulturni problem. 

irancuzki pjesnik Ronsard jednom je liepo kazao: »L' 
humanisme est un acte de patriotisme.« Drugim 
riećima znači, da je borba za humanizam smisao ne samo 
veze sadašnjeg zamaha kulturnog s tradicijom, nego da je i 
njega humanizma najbolji zalog za budućnost. Humanizam 
na taj način odgaja naraštaj vitežki, herojski, a vitežko mi¬ 
šljenje jest ono, koje stvara temelje za žrtvu i za onu jakost 
volje koja čini, da se svaki narod obračuna s problemima, 
koji mu se nameću. 

Pitanje je humanizma, pitanje kulture duha. Odmah 
moramo naglasiti, da ima pitanja u kulturnom životu o kojima 
ne mogu svi kolektivno rasprovljati. Ne sutor ultra crepidam! 
— vriedi za humanizam. Doživjeli smo u prijašnjim vreme¬ 
nima, da je o učenju Homera, Horaca i drugog, odlučivao 
upravo onaj, koji o njemu nije imao pojma. Nama je to mnogo 
škodilo, ali ćemo i to, kako i sve drugo popraviti, budući da 
smo uvjereni, da je antika temelj naše nikad stare Europe i 
vječno žive i odporne Hrvatske. Ta antika unosi vedrinu u 
naše duše, ona dokazuje i danas, upravo nama, koji katkada 
toliko zabrinuti za suvremenost, mislimo, da smo sami sebi 
ostavljeni, da čovječanstvo, da hrvatstvo ima u sebi one ži¬ 
votne snage, koje će sve krize, sasvim razumljive i prirodne, 
prebroditi. 

II. 

Humanizam nije po vremenu ograničen, kako su to že¬ 
ljeli mnogi iz prošl h de c etlieća prikazati. On je bio pun snage 
kroz stoljeća i pun onih klica, koje baš onda probiju, kad 
mislimo, da smo na rubu propasti. 

Zanimanje za klasike u novije je vrieme veoma živo. Tko 
prati kulturni život drugih zemalja, to dobro zna. 

Ali, tvorci humanizma su veoma udaljeni od nas, jer je 
Platon, 4 uz Cicerona i Augustina kasnije, prvi odredio njegov 
sadržaj i smjer. Sv. Augustin, kao religiozni mislilac sav je 
prožet ljepotom humanizma. Antikni humanizam kroz staro¬ 
kršćanske pisce prelazi u Srednji viek. 

Uloga Srednjeg vieka za humanizam veoma je značajna. 

Obično se zaboravlja, da je upravo ova epoha europske 
poviesti vrlo cienila antiku, iako je upravo ova epoha prakti¬ 
cirala t. zv. moralistički humanizam, dok je Novi viek prakti¬ 
cirao kasnije t. zv. voluntaristićki humanizam. Izgleda, đa se 
ova dva ekstrema nekako smiruju u vrieme Renesanse. Pi¬ 
tanje je, da li je sinteza pogodjena. Srednji je viek, kad su 
se Aristotelova djela počela na sveučilištima proučavati, do¬ 
kazao prema potrebama i prilikama, da je izvršio naročiti 
amalgam kršćanstva i antike u užem smislu.*Tako S. Bernard 
u djelu: »De c o n s i cl e r a i i o n e«, I!. 3, dobro karakte- 
zira srednjevjekovni moralni humanizam ovim riečima: »Ti 
bi mogao saznah za sve tajne, mogao bi iztražiti cielu povr¬ 
šinu zemlje: visinu neba i dubinu mora, ali, ako ne poznaješ 
samog sebe, onda sličiš čovjeku, koji gradi bez temelja, — 
ti gradiš ruševinu, a ne gradjevinu ... Prema tomu počni sa¬ 
moga sebe proučavati, što više, potrebno je, da se to prouča¬ 
vanje i završi poznavanjem tvoje osobe. Ti si alfa i omega 
za sebe.« 

Obrnuto ovom shvaćanju, u komu ima i mističnih aspe- 
kata, nalazimo u djelima humanista iz doba Renesanse 
odredjenu težnju, da se voljom dopuni individualno osjećanje 
prirode, koje Burckhardt smatra za neko potencirano nagla¬ 
šavanje individualizma 

Točno je, da je Srednji viek bio prema svome moralizmu 
bliži helenskim aspektima i n|ihovim duhovnim preokupaci¬ 
jama, dok je Renesansa bila u svom djelokrugu bliža rimskom 
impulziranom, kadkada i agresivnom voluntarizmu. 


.Cilj humanizma i nije drugo, nego kult duha i traženje, 
da se ostvare jedino duhovne kvalitete i da u životu, kao i u 
društvu, vriedi kao prvi princip hierarhija duhovnih i moralnih 

sposobnosti. Točno Gilson opaža: 6 »Da bi humanizam postao 
kultura, potrebno je, da se znanstvenom proučavanju književ¬ 
nosti helenske i rimske — to bi bila filologija — pridruži ukus 
za ovo proučavanje, a i želja, da se tim poslužimo, kao 
dobrom metodom za oblikovanje intelektualno i moralno, a 
ta je metoda možda uspješnija, nego li sve druge metode.« 
Dodajemo, da nam klasični jezici, mislim na latinski i grčki, 
omogućuju, osjetiti bogatstvo mudrosti i ljepote. 7 Antikni 
pisci mogu biti ne samo vodje u sticanju nekog sustava za 
izgradjivanje misli, nego i sigurnost i prave vodje moralnog 
života. 

Prema tomu i u nastavi potrebno je humanizam udružiti 
s filologijom, ali ona ne smije biti cilj, nego sredstvo, budući 
da je cilj humanizma stvaranje elite. 8 Idealni kult individuali¬ 
teta glavna je značajka humanizma. Kad kažemo individu¬ 
alitet, onda mislimo na kalokagatiju, t. j. odgoj čovjeka tje¬ 
lesno i duhovno uzporedno. Na taj način uviek će se moći 
distingvirati jak duh od slabijeg, na taj način nastaje hierar- 
hija vriednosti. Na taj se način stvara duhovna elita, du¬ 
hovna aristokracija, koja se pripravlja još u najmladjim go¬ 
dinama, da radi za dobro države i znanosti. 

Ovdje se, što se samo po sebi razumije, ne može go¬ 
voriti o metodama učenja klasičnih jezika, o pedagogiji, ovdje 
se samo brani princip i potreba humanizma, a metode učenja 
u srednjoj školi i na sveučilištu su stvar za sebe. Isto tako 
posebno je pitanje sustava srednjih škola. Mi ovdje govorimo 
o pitanju humanizma i na taj način branimo školu kvaliteta 
protiv škole kvantiteta, pa bila ona srednja ili sveučilište. 

IV. 

Humanizam, premda nije definiran, ima u sebi toliko 
pojmova, da ga ne će, možda, nikad učenjaci ni definirati, 
jer se upravo u tomu i nalazi njegova prava snaga. 

Humanizam se kroz duhovnu europsku poviest provlači 
kao zlatna nit, pa se onda može samo opisati, a ne definirati. 
Njegovi se vjekovni sadržaji mogu opisati, produbiti i tek 
onda razumjeti. U slučaju, kad bi se humanizam definirao, 
onda bi zaista bio nezgodno definiran i njegova bi apolo¬ 
gija uviek bila slabija. Schopenhauer je jednom, braneći la¬ 
tinski jezik kazao: »Čovjek, koji ne poznaje latinski jezik, 
nalik je onomu, koji se po maglovitom vremenu nalazi u 

nekom liepom kraju i njegov je zrenik skučen i samo ono, 
što je najbliže, on vidi jasno, a kad korakne nekoliko koraka 
napried, zaluta u ^nepoznato. Horizont poznavaoca latinskog 
jezika širi se daleko, kroz Novi viek, kroz Srednji viek i 
dopire u Stari viek.« 0 Ovo, što je Schopenhauer kazao za 
latinski jezik, vriedi uobće za humanizam u užem smislu, 
vriedi za onakvu školu, kakvu bismo prema njenom sadržaju 
morali imati. 

Dalje, humanizam znači prihvaćanje helensko-rimske kul¬ 
ture obuhvaćene u njenom razvoju u koliko ga sadašnjost 
hoće i zna spojiti s tradicijom, koja mora u sebi imati 
plodnih snaga, koje oživljuju. Ovakav humanizam je bitni ele- 
menat našeg kulturnog života. Moramo naglasiti, da su kla¬ 
sična filologija i helensko-rimski, ili jednom riečju latinski hu¬ 
manizam, dva pojma. Dok klasična filologija znači središte 
oko koga se okupljaju druge znanosti kao: arheologija, 
numizmatika, papirologija, epigrafika i t. d. — u kratko ona 
pomaže, da se upozna antika, — doHe je humanizam ne 
samo poznavanje antike, nego njeno doživljavanje. Huma¬ 
nizam, onakav kakvog je upoznala i hrvatska kulturna po¬ 
viest ne izključuje ništa od onoga, što je za čovjeka i družtvo 
koristno. Naprotiv, budući da je on intelektualna kultura, on 
je nadahnuće srdca i duše. 10 

Kad smo malo prije karakterizirali humanizam Srednjeg 
vieka, rekli smo, da je on bio u glavnom moralistički, dok 
smo za humanizam Renesanse rekli, da je bio niansiran 
voluntarist'čki. Sad možemo dodati, da je humanizam Srednjeg 
viekg imao i filozofski karakter, dok je onaj iz doba Rene¬ 
sanse imao literarni značaj. Istina je, da humanizam ne može 
biti samo filozofski ili literarni, on mora biti i znanstven. Upo¬ 
znavanje znanosti glavni je dio humanizma. Uostalom, može 
li se shvatiti filozofska refleksija bez znanosli? — Zar nisu 
antikni Heleni smatrali znanost, kao prvi uslov filozofske misli? 
Prema tomu potvrdjuje se činjenica, da u poviesti antikne 
kulture i civilizacije znanost igra glavnu ulogu i onda, da se 
helensko-rimska kultura ne može’shvatiti bez svog znanstvenog 
aspekta. Budućnost humanizma može se graditi na: a) lite¬ 
rarnom, e) filozofskom i c) znanstvenom temelju. Ne zabo¬ 
ravimo, da humanizam u obrani i ostvarenju svojih ideala 
mora biti borben. Humanizam je jednak pojmu duhovne akcije. 

On je u svojoj biti sasvim pun optimizma, on izključuje iz 
svog kruga mediokritete. Humanizam je duhovna snaga, koja 
se bori protiv duhovnog nereda i nepoznavanja mjere. Hu¬ 
manizam je za harmoniju misli i rada. On nam jedini može 
povratiti osjećaj reda, mjere i vjere u rad. 

Harmonija izmedju duha znanosti i snaga humanizma 
mora postojati, kao što postoji i mora postojati harmo¬ 
nija izmedju odgoja duha i srdca. Zato ne može postojati 
ili se pojaviti sukob izmedju nastave grčkog i latinskog jezika 
s jedne strane i t. z. živih jezika, ako su ti jezici na terenu 
humanizma, budući da se ni jezično ni književno ne mogu 
razumjeti bez antike. Taj jaz može zajaziti koordinacija u 
samoj nastavi. Cilj je koordinacije, da gojenac, kao budući 
intelektualac, bude odgojen i prožet obćom kulturom. Sa¬ 
dašnji naraštaji uz tjelesnu spremnost moraju čeličiti i du¬ 
hovnu spremnost. Humanizam je najbolja škola. 

V. 

Naš viek kao viek stroja, kao viek, koji je stvorio toliko 
vanjskih uspjeha u europskoj civilizaciji, stvorio je i omogućio 
je, da se razvije pojam površnog humanizma, koji bi se mo¬ 
gao uokviriti u izraz: homo oeconomicus. Ovakav tip 
čovjeka, tjelesno i duhovno poclpuno je negativan, On je 
okrenut prema materiji, on je relativist; neprestano se bori 
s tipom čovjeka, koji bismo mogli nazvati: homo h i s to- 
ricus, koji je herojski razpoložen, ima smisla za tradiciju 
i metafizički je okrenut u duhu prema Bogu, prema vječnost!, 
smatrajući tehniku ne ciljem nego sredstvom, da se olakša 
život u dolini suza. 

Hrvatski je čovjek kroz vjekove uviek bio homo histori- 
cus. U ovom tipu čovjeka snaga je moralna i državna sa¬ 
dašnje Hrvatske, pa onda i budućih naraštaja. 

Humanizam nije zavjetrina i brana protiv nevolja i briga 
osobnog i družtvenog života, on je simbol borbe za duhovne 
vriednosti, budući da bez kulture srdca nema mogućnosti za 
bolji život. Humanizam unosi pravilno stajalište u mašinizam 
života u nama i oko nas, on iztiče uviek osobu. 

Humanistička kultura nije u citiranju helenskih i rimskih 
auktora, poslovica i t. d. Ova kultura mora biti stvaralačka, 
kao što je bila u doba Sv. Augustina, Kasiodora, Alkuina, 

Erazma Roterdamskog, Marulića, Gundulića, Kunića, Goethea 
i. t. d. Humanizam je dao snagu ovim imenima, da 
mogu dodirnuti dno duše čovjekove i da tako odkriju sebi 
i drugima u svojim djelima spoznaj'e života, morala i ljepote. 
Humanizam preko antiknih klasika odkriva zdravu stegu u 
mislima i pruža kalup prema komu se može raditi i dalje 
rodjena misao razviti. Proučavanje klasika, prevodjenje lek- 
stova, to je priprava za spremnost duha za učenjaćki rad 
ili za osobno usavršavanje. Samostalno prevesti neki pasus iz 
Tukidida ili Horaca znači naviknuti svoje duhovne snage i 
sposobnosti na stegovni kompleks za budući rad u znanosti. 
Istinito je, da možemo sadržaj svojim mislima proširiti, ali 
ono, što je stvoreno u prvim početcima i nadahnućima mladog 
helenizma i kasnije kršćanstva kroz stoljeća, samo se dopu¬ 
njuje i oplodjuje. Tu nema novog stvaranja, kao što nema u 
svim egzaktnim naukama, tu ima samo odkrića, popunjavanja 
i divnih lumačenja... 

Humanizam nije nikakva razkoš, ukras ili što drugo, on 
je bitni elemenat naše kulture. Humanizam je za europsku, 
pa i za hrvatsku kuliuru ono, što su crvena krvna »jelešca 
za ljudski organizam. On je naše pradjedove u Dubrovniku 
osokolio, da pišu na hrvatskom jeziku onako, kako su kla¬ 
sici pisali na grčkom i latinskom. Kako je antika našim pis¬ 
cima u Dubrovniku i u drugim gradovima Dalmacije dala 
snage, da stvore staru hrvatsku književnost, a tim i da nama 
ostave u baštinu tako staru kulturu, koja svima bjelodano i 
|asno govori o našim duhovnim sposobnostima, tako je 
ona i drugim europskim narodima omogućila renesansu. Hu¬ 
manizam poznaje reprize i njegova buduća repriza bit će u 
sintezi svih njegovih snaga, koje će uspješno razviti tip čo¬ 
vjeka iz našeg naraštaja, a ovaj će biti homo historicus 
u pravom i najjačem smislu. 

Th. Zielinski u svojo; studiji ^Antika i mi« liepo tumači, kako 
nas biologija života uči, da se znanje ne može osobno naslie- 
<liti, a kad kažemo znanje, onda mislimo na ono, štc se obično 
• matra kulturom duha. Moramo uviek početi od slova A, da 
bismo razumjeli sebe i da bismo ušli u cieli niz problema, 
koje nam nameće bios i etos naše sudbine. 11 Zielinski je 
dobro opazio, da je antički čovjek bio racionalistički razpo¬ 
ložen, dok je moderni, suvremeni, voluntaristički. Ovaj vo¬ 
luntarizam se mora oplemeniti i on ne smije pasti u podpunu 

službu stroja, on u svom voluntarizmu mora ići k savršenosti 
tipa homo historicus u koji je uključen i izraz homo 
p o I i t i c u s. 

Ono, Što je materializam razbio u duhu Europe, mora se 
popraviti pomoću humanizma. Ono, što je u XV. stoljeću u 
svom djelu: »D e docta ignoranti a« (1440.) razvio 
učeni Nicolaus Cusanus, tumačeći historički razvoj 
kao: complexio o p p o s i t o r u m, 12 a što bi značilo 
da europska kultura ima u svojoj klici i dosadašnjem raz¬ 
voju inicijativu i snagu, a što znači, da u njoj, u njenoj kom¬ 
pleksnosti, ima uviek dostatno skrivenog živolnog dinamizma, 
mi ćemo uzeti kao simbol vremena i kazati, da complexio 
oppositorum znači borbu za sintezu. 

Pri kraju ovog eseja mogu reći, da nisam u nastojanju 
oko preporoda humanizma u Hrvatskoj rarus nans in gurgite 
vasto, ali sam želio jednom skupiti razasute napomene i misli 
o djelotvornoj snazi antike i onoj ulozi humanizma, koju će 
on sigurno igrati, kao i u prošlim vremenima, u životu vječne 
Hrvatske. 

»Humanizam je djelo rodoljublja« — reče Ronard, a slavni 
rumunjski pjesnik Eminescu napisa: »Duh antike takav je, da 
upravlja našom inteligencijom i našim karakterom.« 

Spojimo ova dva smisla i učinimo, stvorimo sintezu. To 
je naš dug prošlosti, tradiciji, a i smisao naše borbe za bu¬ 
dućnost. 


1 Uzp.: Jedan sat s profesorom Dr. N. J. Herescuom, — 
»Nedjeljne viesti« od 18. siečnja 1942. 

2 Dr. N. J. Herescu: Milliarium, I., II., Bucuresti, 1941., II.,. 
str. 1—45. Vidi passim I. sv. str. 127 i si. 

3 J. Kuizinga: La crisi della civilta, talijansko izdanje, 
1938. Uvod. 

4 L. Robin: La pensee grecque, str. 210—284. 

5 Uzp. referat E. Gi!son-a: Philosophie medievale et hu- 
manisme u publikaciji: Congres de Niče, actes du congres, 
(klasičnih filologa) 24—27. avril 1935., str. 442., izd. »Les belles 
lettres« Pariš. 

6 Uzp. bilježku br. 5. op. id. str. 340. i sL; Enrico 
Turolla: Saggio su la poesia di Omero, 1930, uvod: A. Ro- 
stagni: Classicita e spirito moderno, 1939, str. 54. i sL, kao r 

7 Thasillo Schefer: Von heutigen Wert des Humanismus u 
reviji: »Das Gymnasium«, 1937., str. 4. i si. 

s Dr. N. J. Herescu: op. cii. I. str. 73. 

9 Cit. prema: Franz Skutsch: Die lateinische Sprache, s. 
562. u djelu: Die griech. u. lat. Literatur und Sprache von U- 
Wi!amowifz etc., teubner, 1912. (»Parerga«, II. § 299). 

ISTINA I LEGENDA O KLEOPATRI 
Poviestna bilježka 

Poviestne epohe, koje se, slično kao naša, moraju sma¬ 
trati epohama od odlučnog utjecaja i važnosti za smjernice, 
koje su izvršile u prošlosti ili kao naša, koja može izvršiti u 
budućnosti ovo oblikovanje poslije jednog dugog traženja 
novog — doista su za onoga koga zanima poviest vrlo 
važne. 1 2 3 4 5 6 7 * 9 

Prenesimo se duhovno u prvo stoljeće prije Krista. Epoha 
doista za Europu značajna i odlučna. Epoha u kojoj se obli¬ 
kuje novi sviet, u kojoj je sukob Iztoka i Zapada dao novi 
tok poviesti. Koliko važnih i velikih osoba živi u tom vre¬ 
menu! Spomenimo samo Cezara, Cicerona, Kleopatru, Augu¬ 
sta, Horacija i Vergilija, a o drugim da ne govorimo. 

To stoljeće prije Krista i u kulturnoj histori|i puno je na¬ 
ročitih uzpona, za rimsku književnost — to je vrhunac stva- 
ralačtva. Ta epoha svakako je nadahnula neke poviestnike, 
da stvore iz njegova tragizma više, nego li iz tragizma 5. 
i 6. poslije Krista svoju teoriju o propasti zapadne^ kulture. 
U toj epohi raznih strujanja, ali i raznih političkih želja živi 
i Kleopatra. Njeno ime svima je poznato, ali njena osoba 
nije točno osvietljena, budući da je i s te sirane prati tra- 
gizam uloge, koju je kao posljednja iz slavne porodice Ptolo- 
meja morala odigrati. Prema onomu što nam kažu izvori, 
što možemo iz bezbrojnih detalja raznih pisaca izkonstruirati, 
mi se uvjeravamo, da postoje dvije Kleopatre i to jedna u 
legendi, a druga u poviestnoj istini na osnovi činjenica, ovdje 
prvenstveno izvora. Izvori su, kao što rekosmo, mnogi. Osim 
Plutarha, koji nam je izvrstno ocrtao osobu Antonija, mi mo¬ 
žemo prema djelu Suetonija, Diona Kasija, Apijana, Josipa 
Flavija, Strahona, Plinija Starijega i drugih prikazati u sa¬ 
svim drugom svietlu Kleopatru, nego li ona izgleda u legendi. 

Kako se stvaraju legende o pojedinim činjenicama, a 
kako opet mitosi, o tom bi se dalo dugo govoriti. Mi ćemo 


Susreti s knjigama i piscima 7 

odmah ukratko iznieti, kako |e i zašto je stvorena legenda 
o Kleopatrinoj osobi, tko je stvorio i zbog kojeg razloga? 

Nije nam zato potrebno uzeti u ruke najnovija stručna 
djeia u kojima je Kleopatra točno prikazana, n. pr. djelo 
VVeigalia/ Stadelmanna,. 3 Birta 4 kao i najnovije od W. Gor- 
liza, 3 pa da se uvjerimo da je legenda umjetno stvorena kao 
zgodno sredstvo za političku borbu i ostvarenje onoga, što 
je njen najjači protivnik Oktavijan-August hlio ostvariti. 

Politički pokreti svih vremena za svoje ostvarenje dikti¬ 
rali su umjetnicima kadkada jače i izraziti je odredjenu ten¬ 
denciju, a tako je bilo i u vrieme Augusta. Krug pjesnika: 
Vergilija, Horacija, Gala i drugih osjeća novo strujanje vre¬ 
mena i izražavaju ga u svom stvaralačtvu na osobiti način. 
Tako je Horacije 6 u svojim poznatim pjesmama pun aluzija 
na suvremene prilike i onda, kad je, kako sam kaže, izdao 
republikance Bruta i Kasija kod Filipa 42. pr. Krista, što je 
»nečasrno bacio štit« — nastojao je u svojim zrelijim go¬ 
dinama opravdati svoj stav u mladjim, te je u prvoj knjizi 
svojih oda, u 37. pjesmi 7 izrazio svoje razpojasano veselje, 
što je Kleopatra dotučena. Misli iz te poznate ode, koja se 
može nazvati Kleopatrinom pjesmom, svakako su našle svoj 
najjači izvor u svim mogućim lažima, koje su Oktavijanovi 
ljudi, a i rimski političari još, dok je Cezar živio, pričali i 
u pamfletima širili o ovoj ženi. U toj pjesmi imamo sve ele¬ 
mente za stvaranje jedne lažne legende pune tendencioznosti, 
da ne kažem paskvilske perfidnosti. 

Oda počinje: »Sada pijmo, sad slobodno igrajmo!« Za¬ 
što? Pobiedjena je kraljica koja je hfjela »krdom sramotnih 
eunuha i pijana od povjerenja u sudbinu srušiti Rim«. Ona 
je bila fatalna nakaza, bila je kukavica da Irgne mač i da 
se ubije, već je zmiju otrovnicu pozvala u pomoć, ali Ho- 
raci|e je kavalir i dodaje na kraju pjesme: 

»Oslobodjena smrću još je drskija 
i odričući mrkim ladjama da je odvedu 
ko ženu običnu i poniženu za triumf ponosni«. 

Ovo Horacijevo stajalište, a i ostalo, što su drugi pisali 
prije njega, dobilo je pobjedom Oktavijanovom osobitu 
draž i kasnije nastavilo živjeli u slici u kojoj je Kleopatra 
dobila naziv »regina meretrix«. Englezki pisac Haggard 8 u 
svom dobrom romanu »Kleopatra« pokušava ublažiti ovu 
ocjenu, ali, dok glavnog junaka svoga romana Harmakisa 

želi prikazati kao borca za nacionalnu-egipalsku stvar, dotle 
i ne htijući Kleopatru crta šarenim bojama. To je roman po¬ 
sebne ljepote, ali Kleopatra nije točno poviestno prikazana. 

Mi ćemo i kasnije nastojati u prikazivanju aelog raz¬ 
voja Kleopatrine osobe i njene tragične sudbine razložiti sve 
momente/koji su pridonieli onako .nepravednoj osudi ove za¬ 
ista velike žene ili, kako je Strack naziva, najinteresantnije 
pojave u cieloj antici u seriji žena, koje su igrale ulogu u 
ovom periodu poviesti. 9 

Dvor Ptolomeja u gradu Aleksandriji u I. stojeću pri|e 
Krista živi u duhu erotsko-literarnog opadanja. Otac njen 
imao je nadimak Ptolomej svirač na flauti-aulet. — Taj kralj, 
koji nije, spomenimo odmah, čistih ruku preuzeo staro pri- 
estolje Ptolomejevića, živio je razkošno, ali je svoje postupke 
uvijao u plašt blistavog esprit-a ne tražeći i ne birajući 
društvo snobova, nego učenjaka i poznatih književnika. Na 
njegovu dvoru živi glasoviti liečnik Dioskurid i ružni filozof- 
platoničar Demetrios. U ovakvoj atmosferi rodila se je 69. 
pr. Krista Kleopatra. Neki su mislili da je Aulet imao samo 
jednu zakonitu kćer 10 Bereniku, ie bi Kleopatra bila nezakonito 
diete, ali historik Stahelin 11 zgodno dodaje, da argumen- 
tum e x silentio govori obrnuto, jer u svojim napadima 
nijedan autor to ne spominje. Horacije u svojoj pjesmi ne bi 
radi efekta to propustio. Majka Kleopatrina umire rano, 
Auletu metrese radjaju još troje djece. Gorlitz točno opaža/ 2 
da je Kleopatrina osoba prava iznimka u onom odgojno- 
empirijski utvrdjenom načelu, da okolina ima odlučni značaj 
na budući razvoj čovjekove osobe. Prepuštena robovima, dok 
je njen otac u razkoši rasipao blago i zdravlje, bistra po 
prirodi, dobila je dobar odgoj. Već tada, kao i poznata vla- 
darica Katarina, ima u duši čedni predosjećaj o svom po¬ 
slanju, pa uči pomoću robova razne jezike. Kasnije joj je 
poznavanje više od 12 jezika pomoglo u političkom radu. 
Osjećaj osobitog životnog i poviestnog poziva razvijao se |e 
postepeno u Kleopatrinoj duši i ona je razvojem prilika če¬ 
kala samo zgodan trenutak. 

Svirač — kralj — nije bio obljubljen u svom narodu. 
Uništeno novčarstvo, a sigurno i stalne nerodice uniele su tako 
nezadovoljstvo medju njegove podanike, da je morao bje¬ 
žati iz svoje zemlje, dok rimskom senatu sve više raste tek 
za bogatim posjedima u to vrieme ne baš solidnih monarhija 

na iztoku. Još prije nego li je veliki protivnik Rima Mitridat 
bio zavladao, rimski senat je 94. pr. Krista dobio u nasljed¬ 
stvo od predhodnika kralja Svirača neke posjede u Sjevernoj 
Africi. Aulet to izkorišćuje, obraća se senatu za intervenciju 
ne priznavajući kraljevsku vlast svoje kćeri Berenike. Rimski 
senat postepeno i oprezno širi svoje područje. Ciceron u 
jednom svom govoru brani stajalište Auleta. la Pompej, koji 
se je tad nalazio u Maloj Aziji, pomaže ga, kao i još jedna 
nevidljiva ličnost, a to je Rabiiije, bogati rimski bankar. Ovaj 
bankar nudi i daje ogromne svote novaca Auleiu, pomaže 
ga čak i Cezar, a Pompej šalje prokonzula Gabinija, da s ne¬ 
koliko legija vrati na priestolje Auleta. Tad je Kleopatri bilo 
14 godina. I ona je jednoga dana sa visoke verande dvora 
u Aleksandriji promatrala trijumfalni ulazak Auleta u grad u 
sjenci rimskih orlova. Interesantno je, da je zamjenik Gabi¬ 
nija, koji je vodio spomenute legije bio Antonije. To je bio 
prvi susret čarobne Kleopatre sa mladim i liepim častnikom 
Antonijem. Istina, Gabinija je senat kasnije osudio zbog ko¬ 
rupcije, a uvriedjeni Antonije prešao je u politički logor Ce¬ 
zarov, da nastavi svoju borbu. 

Rimske legije su se povukle iz Egipta, ali tamo ostaje 

bankar Rabirije, sigurno kao zastupnik senata, i njemu ne¬ 
sposobni vladalac povjerava vodjenje državne riznice. Ne¬ 
zadovoljstvo opet izbija na površinu, Rabirije bježi i Ciceron, 
kao pristaša senatske stranke, brani ga u jednom govoru. 14 

Politički i ekonomski čimbenici nisu dozvoljavali rimskom 
senatu da preuzme bilo kakvu vojničku intervenciju jačeg 

značaja u Egiptu. Zašto? Cezar je već tada vodio veći dio 
svoje osobne politike i senat se nije osjećao tako jakim. 51. 
god. umire Aulet i u oporuci odredjuje kćer Kleopatru i sina 
Ptolomeja XII. za nasljednike. Po starom faraonskom običaju 
Kleopatra je morala svoga brata uzeti za muža. Taj njen brat 
bio je sin jedne hetere koga je Aulet dobio za vrieme svoga 
progonstva. U vrieme, kad Kleopatra stupa na prijestolje, njoj 
je 18 godina. Ona već tada osjeća da je, kao što joj i ime 
kaže, »slava otaca«, valjda posljednja u svom kraljev¬ 

skom rodu, koja mora povratiti opet Egiptu staru moć i slavu. 
Utjecaj predaje i slavne egipatske prošlosti, kad je Egipat bio 
sila prvoga reda na Mediteranu budi u Kleopatrinom duhu 

ne samo nove aspiracije već i posebni plan, kako bi naj¬ 
uspješnije ušla u borbu s Rimom. Bila je uvjerena, da je 

Egipat, njena zemlja, cilj rimskog imperijalizma. Znala je da 
je pokušaj Mitridata, da osnuje veliku imperiju na iztoku 
propao, a u tome puna sarnouvjerenja, da na vršku helenske 
kuliure mora izpuniti neostvarene planove Aleksandra Veli¬ 
koga ujedinjujući Iztok i Zapad u jednu ne samo političku 
nego i kulturnu cjelinu, Kleopatra je smjelo započela pripre¬ 
manje svojih planova. 

Kakvo je bilo stanje u Egiptu, kad je Kleopatra preuzela 
vlast? A) novčarstvo očajno, b) vojska u rasulu, c) vanjska po¬ 
litika nikakva. Strast mržnje protiv Rima ovo sve više pojača¬ 
va. Ona dobro vidi, da se nalazi na razkršću, uvjerena je, da 
mora izvesti važnu misiju, ona u takvom položaju radi ono 
što bi i druge osobe činile, koje se uviek na razkršću epohe 
pojave. Ona nastoji, da se u vlastitoj zemlji osigura i ojača 
na vlasti, pa da onda odredi odlučan pravac u vanjskoj po¬ 
litici. Možemo odmah reći, da je Kleopatra do kraja svoju 
političku misiju odigrala, kako je najbolje umjela i znala. 
Spomenimo da mi često neke ličnosti iz antikne poviesti pro¬ 
matramo samo prema rimskim izvorima, t. j. onako, kako je 
pobjednik pisao, a u tom pisanju, razumljivo je, ima mnogo 
tendencije. Da nisu izgubljeni izvori prema kojima bi mogli 
kritičnije ocieniti jednog Hanibala, Mitridata, pa i Kleopatru, 
i to u profilu dogadjaja, kako su njihovi pisci gledali na po¬ 
litiku Rima, mnogo bi više i poviesir.ički točnije, bez sumnje, 
cienili i odlučne protivnike senata. 

Malo je vjernih ljudi Kleopatra u početku svoga vladanja 
imala oko sebe. Njen brat i suprug, kao nesposoban mladić 
ima većinu na dvoru. Razumljivo, ali i tragično za njega. 
Kleopatra najprije ostvaruje jedan plan, ali sporo, sporo. 
Cezar je vjerovnik Egipta. Tamo je on investirao oko 17 i po 
milijuna. Borbe izmedju njega i Pompeja dobijaju kod Farzala 
završnu fazu. U isto vrieme Kleopatra mora bježati iz Alek- 
sandrije u pustinju. I Pompej bježi, a njen ga brat ubija. Cezar 
dolazi u Aleksandriju, plače, kad mu donose glavu nekadaš¬ 
njeg njegovog prijatelja, a Plularh* ’ u poznaloj sceni opisuje, 
kako je Apolodor Kleopatru donio jedne noći na ćilimu odjevenu 
u sidonsku svilu. Znamo, da su čar i ljepota Kleopatrina opili 
Cezara i u njemu učvrstili njegovu iendenciju, da pomoću 
Kleopatre obnovi ne Egipat, nego da formira veliko carstvo, 
kojemu bi granice bile na zapadu Atlanski Ocean, a na 
Iztoku Indija. I republikanski Rim treba uvjeriti. Cezaru je po- 

treban legitimitet, a rekosmo da je Kleopatra nasljednica po¬ 
litike Aleksandra Velikoga. Genijalni i blagi vojskovodja želi 
svoje aspiracije povezati s tradicijom. Njegovi i Kleopatrini 
planovi blagim utjecajem ljubavi odmah postaju identični. Ali 
general Potinos, vodja kamarile na dvoru, diže ustanak i iz¬ 
bija t. zv. aleksandrijski rat. U stvari taj rat je borba komu 
će pripasti liepa Kleopatra, ta »Helena s Nila«. Bankar Ra- 
birije opei se pojavljuje, Cezar izpliva iz težke situacije, a 
Kleopatra opet Hobija podpunu vlast nad cielim Egiptom. Na¬ 
čelo rimskog senata »divide el impera« Kleopatra želi upo- 
triebiti za svoje odnose s Rimom. Pristaje podpuno uz Ceza¬ 
rovu politiku, jer u svojoj podsviesti kao da osjeća, da bi 
mogla protivnika tuči njegovim vlastitim oružjem. 

Zaljubljeni Cezar putuje s Kleopatrom do izvora Nila i u 
njemu se radja nova ideja, ideja o osvajanju Indije preko 
Egipta. Cezar mora krenuti u Zapadnu Afriku, a prema onome 
što imamo od historika Diona Kasija, njihovo dopisivanje 16 
puno je rieči i izraza dvaju bića, koja se vole. 47. god. 
Kleopatra rodi sina. Aleksandrinci ga nazivlju pogrdno »Ce- 
zarion«, iako mu je prvo ime dala Kleopatra: Cezar-Ptolomej. 
Koliko je nade u svoga sina polagala Kleopatra! On bi, mi¬ 
slila je i sigurno još uz njegovu kolievku sanjarila, imao biti 
vječna veza s Cezarom, a i nada u buduću slavu. Iste godine 
ona polazi u Rim. Službeni izvještaj senata glasi, da dolazi u 
Rim, da bi podpisala pakt prijateljstva izmedju Egipta i Rima, 
ali nju vuče druga misao, ona želi postati žena Cezarova 
i gospodarica svieta. U njenoj pratnji je slavni astronom So- 
zigen, Cezar mora završiti borbu s prislašama Pompeja u Špa¬ 
njolskoj, dotle Kleopatra čeka u Rimu, ali u to vrieme podpuno 
se uvjerava u genijalnost ovoga čovjeka i, dok čita njegova 
djela, uvjerava se, da su planovi Cezarovi blizu stvarnosti, da 
je točno ono što će Suetonije kasnije navesti kao frazu Ceza¬ 
rovu: 11 »Republika je ništica, šuplje ime bez tiela i sadržaja«. 
To odgovara njenim aspiracijama, koje su se pojačale poslie 
smrti Cezarove, što sve Dio Kasije 18 uvija u jednu rečenicu: 
»Jednom ću i ja krojiti pravdu na Kapitolu«. 

Cezar se vraća kroz to vrieme u Rim. Sprema se za rat 
protiv Parta, a njegovi pristaše za novi oblik države. 
Indija mu lebdi u fantaziji, ali da bi imao Indiju jednom, 
potreban mu je Egipat. Cezar je uviek u akciji, on na taj 
način lieči svoju epilepsiju i mienja svoje stajalište prema 

Kleopatri. Ljubavi više nema, zanosa je kao proljetnjeg cvieća 
nestalo, preostaje još jedino račun, slava i samo slava, dok 
je Kleopatra sredstvo. U isto vrieme napadi na Kleopatru 
bivaju sve žešći. Napadaju je Ciceron i gomile drugih politi¬ 
čara. Šire se fantastične priče. Cezar forsira svoje imenovanje 
za doživotnog imperatora, Antonije ima pune ruke posla, a 
zavjerenici rade sa svoje strane grozničavo. Udes Cezarov 
znamo. Pao je 15. III. 44. Točno znamo, da su ga napustili 
prijatelji u trenutku, kad su ga napali zavjerenici, — svi su 
se rastrčali, jer obično kad veliki hrast drvosječe obore, onda 
se osjeća praznina u šumi; osjećala se je tako praznina poslije 
pada ovoga titana. Da ga nisu s 23 rane prijatelji napustili, 
mogli su ga liečnici spasti, ali sudbina je htjela drugčije. Tog 
kobnog dana Kleopatra je bila sigurno u svom ljetnikovcu, 
ništa nije poduzela, a o njenom držanju pri viesti o smrti ne 
znamo ništa. Znamo, da je Cezarova oporuka izazvala medju 
gradjanima uzbudjenje, jer je odredio kao baštinika Oktavi- 
jana, nećaka, a ne Cezariona — svoga i Kleopatrina sina. 
Masa u Rimu pristaje dušom i srcem uz prijatelje Cezarove. 
Antonije počinje igrati utjecajnu ulogu u tom trenutku, dok 
ojad|eni gradjani spaljuju tielo Cezarovo i dok Kleopatra iz 
aleje čempresa svoje vile promatra plamen koji obvija mrtvo 
tielo Cezarovo, u njenom srcu propada jedna velika nada, 
ali se radja nova misao o novoj borbi s Rimom. Antonije 
uvodi u početku Oktavijana u vrtlog političkih borbi, tako da 
Ciceron u jednom pismu prijatelju razočaran piše: 19 »Tiranija 
i dalje živi, iako je tiranin pao«. 

Nije potrebno podrobno opisivati sve one dogadjaje, koji 
su nastali poslije ubojstva Cezarova. Naglasimo, da je voj¬ 
nički talenat Antonijev kod Filipa u Trakiji 42. god. riešio 
zapletaj u korist Oktavijana protiv pristaša starog republi¬ 
kanskog režima. Antonije nije samo po imenu nasljednik Ce¬ 
zarov i vodja demokratske stranke, on zasada vodi prvu rieč 
u nutarnjoj i vanjskoj politici. Boležljivi Oktavijan i treći 
trijumvir Lepid pokorno slušaju naredbe Antonijeve. I, dok se 
Antonije nalazio u Tarsosu, u Maloj Aziji- šalje svoga dele¬ 
gata Delija, da Kleopatra učini sve moguće diplomatske ko¬ 
rake, koji bi je mogli opravdati od sumnje, da je pomagala 
Kasija i Bruta. 

Karakter Antonijev nalazi pomagače u izrazitom tipu 
pustolova Delija. Uz svoje sjajne vojničke sposobnosti An- 

ton i je ima bezbroj mana. Često se opija i mienja žene kao 
odiela, zamišljao je, da je on Dioniz. Tomu je izvrstno po¬ 
moglo njegovo zdravlje. 1 kasnije ćemo vidjeti da je ovaj 
vojskovodja bio samo dobar vojnik, ali slab političar; bio je 
rodjen, da ga vode, ali ne da vodi. Kleopatra, kao dobar 
psiholog ne odlazi odmah u Tarsos. Htjela je podpuno svra¬ 
titi svu Antonijevu pozornost na sebe i jednog dana dodje 
u Tarsos, ali ne kao ono k Cezaru kao ljubavnica, već kao 
boginja u ornatu Izide. Mlada i puna cara jako je zaniela 
srdce Antonija. Uspjela je Anlonija učiniti svojim robom, ali, 
kako ćemo se kasnije uvjeriti, voljela ga je do kraja života 
i rato su ločne rieči Birta: 20 »Koliko kao historik mogu utvrditi, 
Kleopatra je samo sa Cezarom i Antonijem imala intimne 
odnose. Ona je svoju ženstvenost u naročitom obliku uzdržiji- 
vosti sačuvala za svoju političku djelatnost«. Slično, ali odre- 
djenije misli i VVeigall, englezki historigraf Kleopatre i njenog 
vremena. 21 

Malo zatim Antonije dolazi u Aleksandriju. On tamo 
ostaje stalno na dvoru. 40. god. Kleopatra mu rodi blizance: 
Aleksandra-Heliona (sunašce) i Kleopatru-Selene (mjesec). 

Parti na iztoku pustoše rimske provincije, a u Rimu Anto- 
nija lišavc ju trijumvirske časti. Oktavijanov ugled sve više 
raste. Ovaj strogi i zakopčani značaj sve radi s računom. 
Nije sposoban, ali u naknadu zato služi se izborom jednog 
od najsposobnijih generala toga vremena, i to Agripom, a 
državničke sposobnosti dopunjava skupljanjem, vještim izabi¬ 
ranjem širokog kruga iskrenih savjetnika. Borbe u Rimu po¬ 
primile su takvu oštrinu, da je i žena Antonijeva Fulvija mo¬ 
rala bježati u Grčku, gdje i umire. Antonije misli, da mu je 
sudbina pružila jgcdan momenot. pa, da dade zakonski oblik 
svojoj bračnoj vezi sa Kleopatrom 40 god.> sastaje se s Okta- 
vijanom u Brundirijumu i na tom sastanku je morao zbog 
svojih planova sklopiti brak s Oktavijom, starijom polusestrom 
Oktavijanovom. Ova dobra žena nastojala je, da ova dva 
političara ujedini u njihovim političkim aspiracijama, ali nije 
uspjela. Zašto? Nije Antonije mogao zaboraviti Kleopatru 
kao ni ona njega, htio je ostvariti svoj plan o velikoj mo¬ 
narhiji u kojoj bi i državničke sposobnosti Kleopatre, zbog 
naročitih prilika na iztoku, taj plan jedino i mogle učvrstiti. 
Ugroženi rimski posjedi na iztoku od Parta natjeraju Antonija, 
da se ponovo sastane sa Kleopatrom, da mu pomogne u 


104 


novcu i savjetima u jednoj vojni, koja je po svom završetku 
ravna jedino Napoleonovom pohodu u Rusiju. 

Tragičan posljedak ra*a protiv Parta ulije u dušu Antoni¬ 
jevu neodlučnost, on gubi volju i upravo onda, kad su prilike 
političke od njega tražile najveću aktivnost, on se opija i pro¬ 
vodi skupocjeno vrieme u bludu. Nije se Antonije znao snaći 
ni pomoću Kleopatre na vjetrometini dogadjaja, koji su se 
razvijali munjevitom brzinom. Kao duh sposoban u jednom 
pravcu, vojničkom, nije mogao razumjeti sukob dvaju svjetova 
u njihovom kulturnom, historijskom i političkom strujanju, te 
tako postaje obična igračka u rukama svojih slabih savjetnika. 
Sigurno je pomišljao na izmirenje sa Oktavijanom, ali, kad 
Kleopatra počne poboljevati, u njemu se ponovo radja stari 
elan, kida podpuno s Oktavijanom, a da bi u Rimu bar nečim 
opravdao svoj postupak, ponovo udara na Parte iznenada i 
na izdajnički način, kad ubije armenskoga kralja Artavadesa 
i kad oplieni njegovu priestolnicu Arlaksatu, pojačava svoj 
položaj, ali zadnji put. 

Naravno da razkošni trijumf u Aleksandriji nije izostao. 
U to vrieme nešto na umjetni način, nešto iz političkih raz¬ 
loga stvara se u Rimu fanalična mržnja protiv Kleopatre. 
Antonije bude, kao neprijatelj domovine obtužen za mnoge 
zločine. Njegov i Kleopatrin moralni ugled bio je podpuno 
uništen. Ratna groznica na iztoku i zapadu hvava duhove. 
Da bi bio sigurniji, Antonije sklopi savez sa Medij om. Najprije 
se vodi t. z. papirnati rat, diplomatskim dopisivanjem. Okup¬ 
ljaju se oko Antonija svi vazalni vladari na Orijentu i god. 
32. Antonijev glavni stožer seli u Atenu. U to vrieme Horacije 
pjeva onu svoju poznatu aiegoričnu pjesmu u kojoj tadašnju 
državu uzooredjuie s ladjom u oluji. U toj pjesmi jedan jedini 
stih jasno govori, da je posljedak pobjede jednog ili drugog 
triumvira bio problematičan, jer Horacije veli* 

»O ladjo, odniet će te na pučinu valovi novi 
Oh, kamo ploviš? Brzo u luku uplovi! 

Zar ne vidiš da kormila nemaš 
A jarbol je slomljen od težkog južnog vjetra, 

Dok katarke škripe. Da li će tvoja koritasta 
Rebra bez konopa burnije izdržati moći more? 

Dal ta država kormilara nema, ona, misli Horacije, težko 

će izdržati. Jednom riečju, dobro je na vidiku, ali posljedak je 
borbe nesiguran i za Antonija kao i Oktavijana. 

U jesen iste godine senat objavljuje rat Antoniju. 

Antonije ima ovakav plan: 

On će s brodovljem i ostalom kopnenom vojskom pro¬ 
valiti u Italiju, a iz Afrike, ono što je Hanibal učinio, navali* 
će nove legije, ali Oktavijan brže radi i njegov plan je jedno¬ 
stavniji. On smišlja napad na Antonija. Oktavijan je pun 
briga, ali i pouzdanja, Antonije se opija i da nema u nje¬ 
govoj blizini Kleopatre, predao bi se. Slomljen i očajan po¬ 
činje u sve sumnjati. Kleopatra, kao vješt psiholog, bar za 
neko vrieme, spašava položaj. Glavni stožer prelazi na Krf, 
a onda u Patras. Oktavijan iznenada navaljuje. Prebacuje 
trupe iz Brundizijuma. Antonije gubi glavu. 2. rujna 31. u 
odlučnoj borbi kod Akcijuma u ambricijskom zatonu uništava 
Antonijev dio brodovlja, dok kopnene čete prelaze na 
stranu Oktavijanovu. Kleopatra bježi sa svojim dielom bro¬ 
dovlja u Aleksandriju, odlučujući, da se iz svoje zemlje brani. 
Antonije leti za njom i tako tisuće ljudi kod Akcijuma ne 
znaju, zašto su pali. Ali Kleopatra ne ulazi u Aleksandriju 
kao pobiedjena, ona ulazi u trijumfu, prevarila je mase, ali 
onda, kad se dozna prava istina, narod bjesni, vazalni vla¬ 
dari je napuštaju, a vojnici Antonijevi prelaze na stranu 
Oktavijanovu. I Antonija i Kleopatru napušta sudbina, ona 
ih izdaje. 

Kleopatra pokušava bježali u Indiju, ali joj pokušaj pro¬ 
pada, ne smije se nigdje udaljiti iz Aleksandrije. Oktavijan 
je već u Siriji i kad on traži od Kleopatre, da ubije Antonija, 
pa da nju poštedi, Kleopatra uvriedjena i ponižena vidi, da 
|e smrt jedini izlaz iz tragičnog položaja. Zato naredjuje 
liečniku Olimposu, da čini pokuse za najbolji način samo¬ 
ubojstva. Dok Olimpos vrši pokuse na kažnjenicima sa 
zmijama, dotle Oktavijan prodire sa svojim legijama skoro 
u Deltu Nila. Antonije uspieva zaustaviti njegove slabije trupe 
za neko vrieme. Kad čuje da se je Kleopatra ubila, pokušava 
izvršiti samoubojstvo, ali ne umire odmah, umire na rukama 
žive Kleopatre, kad su ga prije toga uvukli na konopcima u 
kulu u koju se zatvorila Kleopatra. Od sada smrtna pjesma 
sve više i jasnije zvuči u Kleopatrinim ušima, a kad Prokulej,- 
Oktavijanov povjerenik na lukav način prodre u kulu Kleopa- 
trinu i zarobi živu Kleopatru, ona uvidi, da je sve svršeno.. 

Stare slave Kleopatrinog Egipta više nema i Kleopatra sama 
više ne zna, da li je sve, što se oko nje dogadja, san ili java. 
Odluka je tu, ali kad i kako da je izvrši, kad je potrebna 
Okiavijanu za ukras trijumfa? Njihov susret svakako je bio 
dirljiv. 

Kako je Kleopatra umrla, mi ne znamo točno. Još je i 
Plutarh davno liepo opazio, da mi način i tok njene smrti 
ne znamo. 

Možemo li ustanoviti onu svima poznatu legendu o 
seljaku, koji joj je donio košaricu smokava u kojoj je bilo 
nekoliko otrovnica? Svakako sa sigurnošću ne možemo, ali 
ipak ta nas legenda uvjerava da je sudbina, kad je spuštala 
zavjesu na pozornicu jedne velike historijske epohe, glavnog 
protagonistu uvila u nimbus herojske legende. 


1 Heinrich Stadelmann: Kleopatra Aegytens letzte Konigin, 
1938, p. 1—17. 

2 VVeigall: The life and time of Cleopatra, 1914. 

3 Cfr. cit. op. 

4 Birt Th.: Die Frauen der Antike. 1932, p. 160, ex cit. 
passim. 

5 VValter Gorlitz: Kleopatra, (Bildnis einer damomschen 
Frau), Hamburg 1936. 

6 Humanistisches Gymnasium 1936, p. 205—207. Hor. C. 
II, c. VII. 

7 H. C. 1. I, c. XXXVII. 

8 R. Haggard: Kleopatra, slovenski prievod, Ljubljana, 
1928. god. 

9 Strack: Historische Zeitschrift, Bd. 115 (1916) p. 475. 

10 Strabo: XI. 

11 Stahelin: RE, XI, Sp. 750. 

32 Cit. d. s. 5. 

33 Cicero: Pro rege Alexandrino. 

14 Cicero: Pro Rabirio. 

15 Plutarh: Caesar, 49. cfr. Dio Cassius, 42, 44. 

30 Dio Cassius: 51, 52. 

17 Suetonius: Caes. 77. 

18 Dio Cassius: 49, 51. 

19 Cicero: Ad Att. XIV 9. 

20 Th. Birt* op. cit. 

31 VVeigall: op. cit. p. 10: »For ali know she may have 
been a very moral vvoman.« 

STUDIJE IZ STAROHELENSKE LIRIKE 
I. SUDBINA SAPFE 


Starohelenska lirika, premda fragmentarna, ipak u kri¬ 
tičkim antologijama znači za europsku liriku uobće najviše. 
Fragmenti kadkada govore više, nego li sačuvano djelo u 
cjelini. Medju mnogobrojnim helenskim liricima bilo je i žena 
pjesnikinja, ali nijedna od njih, kako je kazao Goethe, nije 
tako krasno u svojim pjesmama prosanjala san mladosti i lje¬ 
pote, kao Sapfa sa sunčanoga Lezba. Tako je Ivan Stobaeus 
iz Stobija u Macedoniji napisao u svojoj poznatoj antologiji, 
da je atenski zakonodavac Solon, slušajući jednog svog ne¬ 
ćaka, koji je recitirao neku Sapfinu pjesmu, uzkliknuo: »Ne ću 
biti zadovoljan, ako prije smrti ne naučim ovu pjesmu na 
pamet!« Sigurno znamo, da su gradovi Lezba: Mitilena i Eres 
kovali njen lik na svom novcu, a na jednoj vazi, koja se 
danas čuva u Munchenu, podrietlom je iz Akraganta na Siciliji, 
nalazi se njezina slika. 

O njezinom pjesnićtvu sačuvana je u djelu: O uzvišenom, 
za koje se misli, da ga je napisao Longin, prijatelj duhovite 
palmirske kraljice Zenobije, ova estetska karakteristika Sap- 
finih pjesama: / 

»Moramo se, čitajući Sapfme pjesme, diviti, kako ona 
vezuje dušu, tielo, uho, jezik, oči, boju, u jednu rieč sve, premda 
je to po sebi različno. Moramo se, dalje, diviti, kako ona u 
svom djelu ujedinjuje suprotnosti, jer u isti mah zebe i gori, 
gubi pamet i opet je dobiva. Ona drhće i blizu je smrti, tako 
nam se u njoj ne pojavljuje samo jedna jedina strast, nego 
više njih.« 

Sapfu je Platon u jednom epigramu nazvao desetom 
Muzom. Kasniji naraštaji u Heladi zvahu je ženskim Homerom. 
Pjesnik Alkej nazivlje je svetom (čistom), a govornik Demetrije 
čak divnom. Pa odkud onda, da je Sapfa, premda je u zna¬ 
nosti danas drugčije utvrdjeno, oklevetana, kao spolno po¬ 
kvarena žena, kao psihopat, a njezine pjesme karakterizirane 
kao turpes amores (grješne ljubavi)? 

Vidjet ćemo te neopravdane razloge i razjasniti, kako 
je nastala jedna sramna legenda. Sapfa je jamačno bila prva 
žena-pjesnik, koja je bila hrabra, da svoje srce u stilu ta¬ 
dašnjeg riečnika odkrije bližnjemu. Ona je prva svojim burnim 
osjećajima znala dati umjetnički oblik. Oklevetanu Sapfu prva 
je znanstveno pokušala obranili Francuzkinja Anne Dacier još 
g. 1682., a poslije nje poznati klasični filolozi, kao što su: 
Wilamowitz, Bascoul. U koliko je nisu podpuno i drugi obra¬ 
nili, kao Fr. Schlegel i G. VVelcker, oni su kritički gledali na 
legendu o Sapfi. 

Nego najprije, da vidimo nešto drugo. Sapfin lirizam je 
uzko povezan s razvojem obćeg helenskog lirizma. Za razliku 
od suvremene lirike, helenska lirika nije bila samo za čitanje, 
ona se je i pjevala. Poslije jakog zamaha epskog pjesničtva, 
javlja se pod utjecajem narodne poezije subjektivna lirika. 

VVestfal dobro kaže, kad veli, da je helenski lirizam 
udružio u sebi: kiparstvo, slikarstvo i graditeljstvo. Ta lirika, 
što je vrlo zanimljivo, razvila se u narječjima, pa je i prema 
svom sadržaju i kasnije sačuvala svoje narječje. Prema tomu 
bitni su dielovi ovog lirizma: književni oblik i glasba. Ciela 
ta lirika dieli se na: monodičnu i horsku liriku. Monodična 
se zove tako, što ju je pjevala uz glasbalo samo jedna osoba, 
a dieli se na elegiju — većinom misaonu, na jambografiju — 
pjesme žučne, i meliku t. j. popievku. Melika je najbliža našoj 
modernoj lirici. Korska lirika (pjesme pjevane u zboru) dieli 
se opet na svjetsku i vjersku. Korska (zborna) ima obilježje 
kolektiva, dok melika se sve više razvija u podpuni osobni 
izraz. Onda još, monodijska lirika je kraća, skoro ima pje¬ 
sama vrlo kratkog daha, dok je korska po obliku veoma 
duga. Jedna i druga zastupana je jakim pjesnicima. Imena, 
kao što su Mimnermo, koji prvi uvodi u liriku osobni trenutak 
i postaje prvi pjesnik »svjetskog bola«, onda misaoni Teognis, 
rodoljubni Solon, Semonid, Sapfa, Alkej, Anakreont, Stezihor, 
Simonid, Bakhiliđ i Pindar — sve su imena pjesnika, koji su 
stvorili svoj vlastiti izraz i riečnik za blago ljepote, koje su 
nosili u sebi, a ono što je jednom stvoreno kao liepo, pa bila 
to pjesma ili kip — to uviek ostaje liepo. 

Heleni su bili podieljeni na plemena. Svako pleme raz¬ 
vilo je svoje stvaralačke značajke ili se u mješavini s drugim 
ponovo oplodilo Glavni predstavnici u eolskoj lirici, koje 
je središte bio otok Lezb, jesu: Sapfa, Alkej i Anakreont. 

Otok Lezb je domovina mnogih slavnih ljudi. Sa Lezba bio je 
učenik Aristotelov Teofrast, pa glasbenik Terpendar i Longus, 
pisac romana: Dafnis i Chloe, kao i mnogi drugi. 

Još u VII. stoljeću prije Isusa imadu savršenu liriku. Tako 
suvremenik Sapfe, Alkej sažimlje u jednoj pjesmici svu tra- 
giku svojih dana, kad kaže: 

»Ne pojmim pravca burnim vjetrima: 
sad s jedne strane vali se valjaju, 
sad s druge, a mi u sredini 
plovimo na crnom brodu morem. 

U ljutoj buri stradamo jadno, 
jer već od vode hoće da tone brod; 
jedra sva su razderana, 
velike krpe već vise 
i ne drže uža. 

Ne treba dušu puniti žalošću, 
od jada koristi nema! 

Oj, Bakho, daj nam vina! 

Najbolji melem tu je vino.« 

(Ovaj prievod, kao i drugi, su moji.) 

Završetak Alkejev sasvim je u stilu njegovog gledanja na 
sviet, njegov hedonizam u opieci je s dubinom misi. u prvim 
stihovima. U ljepoti prirode Alkej osjeća tragički život. 

Suvremenik Alkeja je Sapfa. Živjela je u sedmom stoljeću 
prije Isusa. Pripadala je aristokratskoj obitel|i. Imala |e tri 
brata, koje je ona, kako to znamo iz nekih pjesama, |ako 
ljubila. Čini se, da je njena obitelj još dok je bila diete pres a 
iz zavičaja, grada Eresa, u poznatu M.t.lenu. Tu se udala 
za bogataša Kerkila. Iz tog braka znamo za |ednu kćer po 
imenu Kleidu o kojoj ona pjeva: »Imam krasnu d|evo|Cicu. 
U licu je slična zlatnom cvietu. Imam Kleidu srdce mo|e. Ne 
bih je dala ni za svu Lidiju, ni za dragi Lezb.« (Frg. 152.). 
Sapfa je rano ostala udovicom. Nije čudo, da su |e mnogi 
prosili, ali ih je sve odbila. I kasnije, kad je ušla u godine, 
prosio ju je neki prosac, ali mu je ona odgovorila: »Ako si 
mi prijatelj, odaberi sebi mladju drugaricu. Ja ne^ mogu s to¬ 
bom živjeti, kad sam starija od tebe.« (Frg. 100). Da Ii |e 

Sapfa odlazila na Siciliju u progonstvo, to ne možemo točno 
kazati, kao što nam nije poznato, kad je i gdje je umrla. 

Da bismo bolje shvatili Sapfu, moramo barem u kratkoj 
napomeni nešto kazati o živo!u žena u doba Sapfe. 

Hipertrofija prirodnih Ijepoia otoka Lezba stvoriia je hi¬ 
pertrofiju osjećanja, pa zato možemo razumjeti, da su Eolci 
bili slobodniji i vedriji u pjesničkom izrazu. 

Eoljanke su bile odgajane u posebnim školama. U njima 
su učile pjevanje, ples i sviranje. Sudjelovale su na svečano¬ 
stima u čast bogova. Ta natjecanja djevojaka i žena zvala 
su se kalistije. To su natjecanja u ljepoti. Agonistika (natje¬ 
canje) sve je stvorila u Heladi. Sve: od lirike do tragedije. 
Kalistije su imale vjersku značajku, a održavale su se u gaju, 
dubravi, posvećenim božici braka, Heri. Uz kult Here, bio je 
na Lezbu razvijen i kult Afrodite. I za to su bila posebna 
učilišta t. zv. dvorovi Muza. U jednom takvom učilištu Sapfa 
je skupljala učenice i učila ih pjevanju, plesu i pjesničtvu. 
Djevojke su bile iz raznih krajeva. Nekima znamo i imena. 
Ona ih nježno spominje u svojim pjesmama, u kojima ih uči, 
da ljepota tiela vodi ljepoti duha, Sapfa je za produhov¬ 
ljenu ljubav. Za ovo imamo dokaza u mnogim fragmentima. 
U jednom na pr. pjeva: 

»Umriet, u grob ćeš jednom leći, ali spomena o tebi ne 
će biti ni tada ni poslije. Ruže pijerijske nisi ubrala, zato 
ćeš u tamnom Hadu ko sjena lutati; u Hadu, gdje crne vla¬ 
daju sjene.« 

U pjesmi kori učenicu, šio ne voli pjesničtvo, t. j. što nije 
ubrala ni jednu ružu pijerijsku i što nije nastojala, da svoj 
duh obogati umjetnošću stiha i glasbe. 

Za jednu učenicu pjeva ovo: 

— »Ona je kao jabuka sladka, na vrhu stabla što se 
crveni, gore na grančici posljednjoj. Zaboravili su je ubrati. 
— — Ne, nisu je zaboravili, nisu je mogli doseći.« 

O drugoj učenici, koja se udala u tudjini pjeva- ovo, sje¬ 
ćajući se s Atidom, koliko ona čezne za domovinom: 

Iz grada Sarda često puta 
Njena miso amo hrli i luta. 

Dok smo skupa, Arignoto, bile 
Atida ko božicu te gledala 
i grlu se tvomu jako radovala. 

Sad medju Lidjankama sjaš, 
kao što, kad sunce utone, 
rumenkasti mjesec zviezde jasne 
prekrije sve i svjetlost siplje 
preko mora slanog 
i ovih cvjetnih livada. 

Biserna rosa pada svuda, 
ruža tad pupa, trava niče 
i djetelina meka. 

Tad ona luta i mnogo puta 
mile se Atide sjeti; 
čežnja dušu joj lomi, 
a čemer srdce mori. 

Glasno tad nas zove. 

Krik njen tad čujemo, 

jer s tisuću ušiju noć preko mora sve čuje, 
ali tiha i niema ...« (Frg. 98.) 

Pjesma nije dovršena, ali nam u glavnom može dočaratr 
ono, što je Sapfa s njom htjela. 

Iz ovih primjera, a i iz mišljenja uglednih pisaca helen¬ 
skih, mogli smo se uvjeriti, da |e legenda o njezinoj pokva- 
renosti mogla nastati samo iz zlobe i krivog tumačenja nje¬ 
zine lirike, pa onda iz nepoznavanja života na samom otoku 
Lezbu. Oko njenog imena izprepletena je i legenda o liepom 
mladiću Faonu, koga je navodno Sapfa kao starija zavolila, 
a kad ju je on odbio, onda se ona strmoglavila sa leukadske 
pećine u valove morske. Njemački filolog Wilamowitz ovu 
legendu, koju je popularizirao rimski pjesnik Ovidije i nazvao 
Sapfu tribadom, dabome prema svojoj mašti, tumači da bi 
ime Faon značilo čežnju Sapfinu prema apobnskoj ljepoti, 
a voljeti Faona znači gorjeti od čežnje. On o SapFi kaže, »da 
je imala čistoću duše udruženu s vrelim osjećanjem, pa je 
svojom ljubavlju prema Faonu govorila za tisuće sestara, koje 
su običaj i život osudili, da u sebi pokopaju čežnje svog 
tiela i |OŠ više svoje duše. Gamo njoj dadoše bogovi da kaže, 
što su one trpjele i što trpe. laj Božji dar je čudo. Tko je 
prvi kazao, da je Sapfa volila Faona, taj ie znao zagonetku 
njezine naravi tako liepo i istinito riešiti u simbolu, kao što 

ne mogu rieči.« — — Ovo mišljenje mnogo kaže. 

Drugim riečima Sapfa se borila za dostojanstvo žene, 
ali su njezini suvremenici i kasniji potomci odgovorili kleve¬ 
tom. Tako na pr. jedan pisac komedija govori o njenim lju¬ 
bavnim vezama s pjesnikom Anakreontom, iako se ovaj rodio 
poslije njene smrti, onda je Difil napisao komediju »Sapfa« 
u kojoj se pjesnici Arhiloh i Hiponakt javljaju kao njeni obo- 
žavaoci, premda znamo, da je prvi umro prije njenog ro- 
djenja, a drugi živio sto godina kasnije. Tako su pisali i 
drugi. Ismijavali su je i pikantnim lažima omogućili, da le¬ 
genda postane stvarnost. Ovidija smo spomenuli, ali je naj¬ 
više njenom glasu škodio gnostičar Tatijan, koji ju je nazvao 
pomahnitalom bludnicom. Mnogi humanisti u svojoj naivnosti 
i nekritičnosti povjerovali su u gornje klevete, a one, na ža¬ 
lost, za neke i danas vriede. 

Od velikog Sapfinog pjesničkog djela, devet knjiga oda, 
sačuvano je po prilici 170 fragmenata, a med|u tim fragmen¬ 
tima imamo samo tri podpune pjesme. Dvie su sačuvane 
preko citata antičkih pisaca, a egipatski papirusi sačuvali su 
nam neke fragmente. Talijanka Medea Norsa objavila^ je 
1937. prvi put jednu novu Sapfinu pjesmu. Njeno pjesničko 
djelo sastoji se od: himni, epitalamija (t. zv. svatovci) — ima 
fragmenata ove vrsti pjesama, a čini se, da je Katulova pje¬ 
sma: »Večer se spušta, mladići« (Vesper adest iuvenes) slo¬ 
bodan prievod jednog Sapfinog epitalamija onda imamo 
pjesme: rnitoložke, ljubavne., elegije i epigrame. 

U Saofinim pjesamama oblik je različit, a sadržaj uviek 
isti: ljubav i ljepota Gospodar njezine misli je Eros, koji bez 
prestanka budi njeno srdce i njeno nadahnuće. Ljepota u nje¬ 
nim pjesmama mila je i nasmijana. Sadržaju ovog pjesničtva 
odgovara fini izraz i melodičnost stiha. Ritam i metar su 
raznoliki ■ bogati. Ona je pjevala u raznim oblicima, i u strofi 
koju su prozvali Sapfinom strofom, a ovu talijanski humanist 
Scaligeri u svojoj »Poetici« zove: suavissimum Sapficum. Sapfi 
je priroda najbolji izvor pjesme, pa je u crtanju i slikanju 
prirode nadmašila svoje suvremenike, a tomu se divi Hora- 
cije i drugi pjesnici. Ona ne osjeća samo prirodu, ona je u 
duši doživljuje. Tako na pr. fragmenti o mjesečini puni su 
čari. U frag. 94, kaže: 

— »Utonula je već Selana (mjesec) i Plejade; ponoć stiže; 
mladost već prolazi, a ja ipak bdijem sama.« — 

Opisujući prirodu osobito je voiila ruže i ptice. Osim 
toga zlato, kao i u Pindarovim stihovima, često joj služi za 
liepe slike Voli eoitete: liep, .sladak, Ijubak, razkošan, me¬ 
kan, šaren, rujan, zvonak, sjajan i si. U Frg. 117. pjeva o 
zumbulu ovako: 

— »Kao zumbul, koga noge pastira zgaziše u planini, 
pa cviM u ruju krvari...« 

Za plamen svoje ljubavi kaže: (Frg. 50.): 

— »Ljubav mi je srdce potresla, kao vjetar, kad puhne 
sa planine i potrese hrastovo lišće«. 

Opisi prirode su izvorni i kao takovi i danas su puni 
svježine. U Frg. 120. ovako opisuje večer: 

— »Večeri, kad se svjetlost razprši, 
ti sve u krilo mira dovodiš. 

Dovodiš ovcu, dovodiš kozu 
i majci vraćaš sina.« 

U cieloj njenoj ljubavnoj lirici nalazimo osjećanja, kao 
što sj: I j u b a v, žudnja i čežnja. U frag. 20. kaže: 
»Čeznem i žudim. Značajka njenog ljubavnog pjesničtva jest 
izkreno nadahnuće. Romagnoli dobro karakterizira ovu osje¬ 
ćajnost, kad kaže, da je Sapfa, premda uronjena u obični 
sviet, ipak uspjela s ovim elementima stvoriti svoj izvorni 
sviet ljepote. 

U svojim pjesmama Sapfa je učenice upozoravala na 
kalokaga+iju. U frg. 49. pjeva: »Tko je liep, bit će za oko 
dobar, ali tko je dobar, bit će zaista liep«. Sapfino stajalište 
o ljubavi vidimo i iz ovoga. Pjesnik Alkej ovako poručuje 
Sapfi: 

— »Čista Sapfo, kosa ti je vienac ljubica, o Sapfo s me¬ 
denim osmiehom, želim ti nešto reći, ali mi stid ne dopušta!« 

Sapfo odgovara: 

—- »Da su tvoje želje liepe i dobre, da tvoja rieč nema 
u sebi grieha, stid ne bi prekrio oči tvoje, kazat bi mi mo¬ 
gao, što misliš.« 

Sapfa obožava život, ali je voiila sklad i skromnost, a 
u ovome je bila učiteljem i kasnijim pjesnicima, koji su u 
njezin riečnik unieli nove slike i dojmove. Tako sto godina 
poslije njene smrti pjeva Ibik: 

»U proljeće, kad cvjetaju jabuke cidonske, vodom ih na¬ 
tapaju potoci gdje su dubrave i gdje plešu vile. Tad rastu i 
grozdovi pod sjenovitim grančicama vinove loze; ali u meni 

Eros nikad, ni za trenutak se ne stišava, nego, kao trački 
sjeverni vjetar, koji provaljuje uz oluju, dolieće od Kipride sa 
nestašnom obiešću, pa mrk i bez straha još od mladosti svom 
snagom Irese srdcem mojim.« 

Sličnim safičkim stilom je i Apolonije sa otoka Rodosa 
opisao srdce zaljubljene Medeje: »Srdce joj u grudima silno 
drhtaše, kao što sunčeva zraka po kući skakuće odrazujući 
se s površine vode, koju su nalili u vedricu drvenu, pa u 
brzom kruženju titra leteći ovamo i onamo, tako se u gru¬ 
dima i djevojci srdce treslo.« — Takovih primjera ima mnogo, 
oli smo ova dva naveli, da bi se vidjelo, koliko je Sapfa po 
prvenstvu svoga izraza bila velika pjesnikinja i kako je zbog 
svoje iskrenosti bila nepravedno oklevetana. Zato je s pra¬ 
vom Sapfo mogla u fragmentu 59. reći za svoje pjesme: 
»Tvrdim, da će se mene i kasnije tkogod sjetiti.« 

I iz pjesme, koju je odkrila M. Norsa, vidjet ćemo Sapfinu 
ljubav prema prirodi i njenu izvornosl: 

— Dodjite ovamo, Krećanke, k hramu 
posvećenom u gaj divni pun jabuka, 
dok se puše na žrtveniku miomirisi sveti. 

Voda hladna tu žubori kroz granje jabuke, 
ružino grmlje u sjenu sve zastire, 
dok sa šuštavog lišća 
can kaplje bez sanja. 

Tamo su livade, pašnjaci konja, 
tu je djetelina u cvatu i tamo 
mirisna biljka kaloper miriše ... 

O Kipris, uzmi vience • sad dodji! 

Nježno u zlatnim peharima 
pomiešaj za vesele svečanosli nektar. 

Podari napitak nam jedan! —« 

Ova pjesma ima veze s fragmentom 5. u kojoj se sjeća 
svježina odmora u prirodi: 

— »Kroz granje jabuka 
sa visine hladna žubori voda, 

vjetrić lišćem se šulja, 
te sanak blagi sliva se na me. 

Nježna ljubav Sapfe prama bratu i njeno meko srdce,, 
jer mu oprašta, što se je od nje otuđio i bio otišao stranpu¬ 
ticom, vidi se u pjesmi koju je sačuvao Dioniz Halikarnaški 
smatrajući je primjerom savršenog oblika. Pjesma glasi: 

— »Ja vas molim, djevojke Nerejeve, 
brata mi kući vratite zdrava, 

Izpunite svaku mu želju 

koju u srdcu nosi! 

Nek griehe nekadašnje opere svoje, 
te svim prijateljima da na radost bude, 
a žalost dušmaninu — a nama 
ne bio nikad takav! 

Nek opet voli sestru svoju, 
da ona staru otjera tugu 
zbog koje nekad ne imadijaše mira, 
a bol mu kidao dušu, 

jer sramota srdce mu živo jela, 
a gradjani slavili slavu sjajnu, 
kad za trenutak sramote nesla, 

jer brzo nam se on opet vrati!« 

O vriednosti Sapfinog pjesničtva najbolje je da citiramo 
ono, što o njoj kaže u jednoj svojoj odi Horacije (11. knjiga, 
13. oda), kad je opisao kako se sretno spasio, dok je lutao 
šumom, a drvo ga, koje je naglo vjetar oborio, nije usmrtilo. 
Da ga je usmrtilo, on bi na drugom svietu slušao Sapfine i 
Alkejeve pjesme, dok se: »Jednom i drugom sjene umrlih dive 
u svetoj šutnji njihovom pjevanju, a svjetina stisnuta rame 
uz rame radi;e sluša pjesme o bitkama i o potjeranim u pro¬ 
gonstvo tiranima. Zar je čudnovato, ako, dok Sapfa i Alkej 
pjevaju, obara crne uši stoglavi Cerber, a odmaraju se zmije 
upletene u kosu osvetnica Eumenida. Što više Prometej i Pe- 
lopov otac zbog sladkog zvuka njihove pjesme zaboravljaju 
svoje kazne, a Orion ne mari goniti lavove i plašljive risove.« 

To pjeva Horacije u ovoj alegoričkoj odi. Njegovom mi¬ 
šljenju ne moramo ništa dodati, budući da Sapfa i u frag¬ 
mentima osvaja još uviek svježinom svog pjesničtva žive obo- 
žavaoce prave pjesničke umjetnosti. 

II. PUSTOLOVINE JEDNOG MOTIVA 

1 . 

Alkman je jedan od osnivača korske zborne lirike. O 
jednoj njegovoj pjesmi, 1 i o motivu u toj pjesmi, mislimo raz- 
pravljati u ovoj našoj studiji. Želimo upozoriti na veliku slič¬ 
nost motiva kao i na njegovo prvenstvo u inačicama lirskih 
inkarnacija kod nekoliko pjesnika. 

Kao pjesnik Alkman je svakako jedan od najranijih indi¬ 
vidualista u helenskoj lirici. Bujno i tiho osjećanje života, 
koje je u sebi nosio Alkman, čini da on unosi posebni ton 
i nijansu boja u ritam same lirike. Osim toga, on prvi od 
helenskih lirika stvara posebnu stazu za helensku erotomorfnu 
sliku svieta. 2 Ovaj put u lirici često je izražen u obliku 
gnoma. 

Alkman je živio u drugoj polovini VII. stoljeća prije 
Krista, t. j. prije Alkeja, a poslije Arhiloha. :j Prema fragmentu 
24 (Diehl) njegovih pjesama rodio se u Sardu. To ne znači 
da je bio Lidjanin, jer je njegovo ime helensko. Prema jednoj 
inačici kao da mu je otac pripadao sardskim metecima he¬ 
lenske rase. Prema drugima bilo bi, da je došao u Spartu, 
kao rob Spartanca Ageside i da ga je taj kasnije oslobodio. 

Sigurno znamo, da je Alkman uživao veliki glas kod 
Spartanaca i da je za njihove religiozne blagdane sastavio 
vrlo mnogo lirskih pjesama, da je umro kao veoma star 
čovjek i da su ga Lakedemonjani prisvojili za jednog od 
svojih narodnih pjesnika. 4 Govornik Aristid naziva ga :6Aa- 
ttedcufioviog noii]T7j g 

Cielo pjesničko djelo Alkmanovo bilo je podieljeno od 
Aleksandrinaca u šest knjiga, a svaka knjiga odvojena prema 
sadržaju obrade. Danas je težko odrediti, kome djelu pripada 
pojedini fragment. 

Alkman je spjevao peane i hiporheme. Atenej 5 govori (XIII, 
p. 600 F.) o Alkmanovoj zbirci Eq(Otix&, koja prema tome 
predstavlja jednu posebnu zbirku. 

Najpoznatiji dio njegovog pjesničkog stvaralačtva sva¬ 
kako je njegova zbirka partenija. Partenija je, vrst lirske 
pjesme koju pjeva zbor djevo|aka. Korsku pjesmu pjeva ili 
cieli zbor ili jedno lice krasnoslovi, a zbor pjeva refren. Broj 
zbornih pjevača kreće se izmedju 7 i 50 osoba. Pjevaju 
mužkarci ili žene, a glasbalo, koje je pjevanje pratilo bilo je 
kitara ili frula. 

Sam družtveni helenski život pun utakmica — agonistike 
— u bilo kojem pravcu pružao je mnogo prilika, da zborna 
lirika dodje do izraza. 

U dugom razvoju zborne lirike, a ova je imala velik 
utjecaj na tragediju, ovdje mislimo na njenu umjetničku 
obradu, na oblik tragičkog dramata — mi možemo odrediti 
tri epohe. Prvu karakteriziraju osnivači: Talet, Alkman i 
Arion. Druga je u značaju usavršenja oblika, predstavnik je 
Stezihor, dok je treća vrhunac sadržaja i oblika u djelima 
Simonida i Pindara. 6 

Zborna lirika u svom sadržaju bila je vezana u glavnom 
za kult heroja i pokojnika. 

Dieli se na dvie grupe: duhovnu i svjetovnu. U prvu 
spadaju pjesme u počast bogova kao: himne, prosodije 
(pjesme za procesije), peani i hiporhemi (poskočnice), diti- 
rambi i partenije, ove posljednje za zborove djevojaka. 7 U 
drugu grupu idu: tren (tužbalica), epitalamija (svatovac), epi- 
nikija (pohvalna pjesma u slavu pobjednika), enkomija (pjesma 
na gostbi, koju pjeva pojedinac ili svi gosti, a onda se zove 
sholija), embaterije (koračnice) i pjesme pri radu u poljima, 
koje je narod pjevao pri žetvi, berbi, mobama i t. d. i na taj 
način stvarao uz rieči i naročite ritmičke napjeve. 8 Partenija 
je bila koralna himna, a izvodila se, pjevala obično u pro¬ 
cesiji. 9 U ovoj lirici bilo je religioznih i profanih dielova. 
Partenije su pisali: Simonid, Bakhilid i Pindar, 10 ali Alkman 
daje parteniji prvi umjetnički oblik. 11 

Jedini veći fragmenat partenije, više od 100 stihova, na¬ 
lazi se na papirosu iz Egipta koji je Mariette 1855. poslao u 
Francuzku, a E. Egger ga prvi put objavio. Sada je papiros u 
Louvru. O samom papirosu pisalo je nekoliko učenjaka, ali 
konačna redakcija još ne postoji. 

Kako je pjesma nepodpuna, mi ćemo iznieti ono, što je 
glavno iz te partenije, i Što nalazimo u kritičkim izdanjima 
helenskog pjesničtva. 12 

Iznosimo drugi, profani dio druge partenije — o kojoj 
smo malo prije govorili — u kojoj Alkman hvali vrline svoga 
djevojačkog zbora. Pjesma je spjevana u čast lakonske Arte- 
mide Ortije. 13 Pjesma glasi ovako: 

— — »Postoji kazna Božja. Srelan je onaj na svietu 
koji u danima svojim živi vedre duše, bez brige i suza. Ja 
vam pjevam sjaj Agidinog lica. Gledam je kao sunce, koje 
pokazuje nama njenu ljepotu. Nju ni hvalit ni korit slavna 
djeva, glava kola, ne da, jer mislim da je samo toliko krasna, 
ko kad netko medju kljusad svoju stavi konja pobjednika 
čilog, koji, kad nogom topoće, svugdje se to čuje, a brz je 
kao lakokrili san. 

Zar ne vidiš da je brz i pasmine venetske, jer bratičine 
moje Hagesihore gle griva kao zlato čisto šija, a lice ko 
od srebra joj je. Pa što ću ti pričati? Što ću ti kazati? — — 
To je ta Hagesihora. Uz Agidu će neka treća po ljepoti kao 
ždriebe skitsko pored lidskog konja plemenitog soja trčat. 
Plejade bojak biju, dok mi Ortiji haljinu donosimo — osva- 
nuše one kao zviezda kad nam Sirije u božanskoj noći 
svane. 

Nigdje grimiza toliko nema, da bi ga takmičući donosili, 
nakita zlatnog u obliku zmijice nema, ni lidske vrpce ni 
ukrasa, ni Ijepokosih djevojaka nema ni kose Nane ni Arete 
lica divnog. Nema nigdje Silake nit Kaesitere. Ni u kolu koja 
se s nama takmiči Enesimbrotinu ne ćeš reći: — Oh! da je 
moja Astafida! Oh! da me Filila gleda, pa i Damareta kao 
i mila Jantemida! Ne! mene Hagesihora čuva. 

Zar nije ovdje Hagesihora sa nožicama krasnim? Nije li 
do nje Agida? Zar s nama ne slavi slavu? Bogovi uslišite im 
molitvu! U vašoj je ruci početak i kraj. Da nam ona kolo 
ne vodi, ja bih uzalud krieštala kao sova na kućnom krovu. 
Ipak vruća mi je želja, da se Aotidi najviše svidim (Artemidi), 
jer nam ona u mukama našim liek dade. Hagesihoro mila 
naša, mir nam djevojački vrati. 

Kolo nek vježba i u muci da ga uvježba, to se konfejki 
našoj sviđa. Mi znamo da je kao mornar kormilara svoga 
slušati moramo. U ove je ljepši glas no u Sirena; to je slova 
velika, kad su božice oko nas. , 

Gle! korifejka vodi deset djevojaka svojih i pokraj drugih 
jedanaest pjeva. Hagesihora sa kosom plavom pjeva, kao 
labud ptica na valu rieke Ksanta.«-— 

Iz ovog prievoda jedva možemo naslutiti ljepotu koralnog 
lirizma u Alkmanovim partenijama. U ovom ulomku već se 
osjeća zamah mašte i vedrina boja, što se sve opet nalazi u 
obilnoj mjeri u Pindarovoj poeziji. 

II. 

Alkman je kao pjesnik, premda je od njegove lirike malo 
sačuvano, svjež u izrazu i izvorno veoma zanimljiv s obzirom 
na svoje nadahnuće. Njegov dobro razvijen lirski stil ima u 
sebi sve vrstnoće pjesnika, koji pjevaju o čežnji i ljubavi, a 
okvir im je u pjesmama uviek priroda u svim svojim ljepo¬ 
tama i promjenama. 

Kao pjesnik istinske inspiiacije Alkman je unio u svoju 
liriku obilje ritmičkih oblika. Osobina njegovih epitrija« 14 
(daktilo-trohejskih kvantiteta) jest u tomu, da stvaraju ritam, 
koji je lak i ugodan. Strofe njegovih pjesama imaju obično 
3—4 stiha. U partenijama egipatskih papirosa strofe imaju 
četrnaest stihova. 

U svojoj reakciji prema shvaćanju života u eposu, epskoj 
poeziji, •— i u svom bujnom individualizmu Alkman osjeća da 
»liepo sviranje uz kitaru ne ustupa pred mačem«. 15 Tako i 

ljubav kod njega je blaga bez neke strasne bujnosti, ali zato 
ipak uvjerljiva. To je ljubav koja oduhovljuje i ulieva opti¬ 
mizam, ona je u jednu rieč, erotomorfna. Nju ovako tumači 

Croiset. »I! etait partout repandu dans l’oeuvre du poete, 
comme une atmosphere legere luminieuse ou son imagination 
aimait a« vivre.« 16 

Alkman se je u svojoj starosti sjetio svog oduševljenja 

za ovu produhovljenu ljubav, pa zato u jednom fragmentu 17 
priželjkuje sebi sudbinu kerila (ptice vodomara i zimorocJa]: 

-»Djevojke, koje slatko pjevate milozvučnim glasom, 

vaše noge ne će me nositi. Oh, da mi je da budem keril ptica 
koji sa halkionom svojom nad pjenom talasa morskih leti 
bezbrižna srca, — ta grimizna proljetna ptica.« 18 On čezne 
za halkionskim danima svoga života, nada se, da će se bure 
života stišati i da će naći svoj žudjeni mir. 

Svi veliki pjesnici nalaze ne samo utjehu, nego i pravi 
izvor za iskreno nadahnuće u prirodi i njenim pojavama, 
Toliko čudnim i toliko sudbonosnim. Tako i Alkman promatra 
prirodu i u njoj nalazi nepresušne izvore za harmoniju srdca 
1 duha. Isto tako je narodni karakter njegovog pjesničkog 
jezika odgovarao jednostavnosti njegove inspiracije. 19 Obilje 
slika i finoća kojom Alkman analizira ove slike, da bi po¬ 
stigao što bolji efekat, vide se i osjećaju naročito iz frag¬ 
menta, 20 koji je predmet naše studije. Pjesma u izvorniku 
glasi : 21 

- „evd ovgiv 5 ' 6 qeo)v Kogvcpai %£ Kal cpdQayy£q } 

jtQ(bov£c ) T£ Kal %d,QadQai 

<pvAa & £Q7i£xd (zoooa) xQ£cpn [ićAaiva yala } 

&fjQ£g OQ£GKWGi Kal y£VOC ) fl£hGGdv 
xal KvebdaZ šv (ttvd'EGGi noQ(pvQ£ag dXo g. 
evdovGiv d’oloivtiv 
€pv%a xavv7ix£q)vy(ov % i - 

Metrički se pjesma čita prema ovom metru: 


Pjesmu prevodimo ovako: 

--»Spavaju planinski vrhovi i bezdani i obale i grebeni 

i (spavaju) gmizavci koje hrani crna zemlja 
i zvjerovi brdski i roj pčela 
i nemani u dubinama purpurnoga moral 
Spavaju vrste krilatih ptica«- 

Ova slikovita personifikacija sna nije ništa drugo, nego 
duboki mir noći, koji je valjda jednom doživio Alkman u 
iajgetskim šumama. Ovu duboku tišinu noći pjesnik je izrazio 
sa malo elemenata, ali zbog spontane proživljenosti, pjesma 

nam jasno govori o tišini noći i nameće osjećanje mira i 
čudnovatog noćnog spokojstva, koje struji prirodom osobito 
u planini i u velikim šumama. 

Na jednaki način znamo, da slikanje priroa’e kod helen¬ 
skih lirika ima naročiti kolorit i nedostižnu jednostavnost. 
Profinjenih opisa prirode imamo i kod Sapfe. Njeno je sli¬ 
kanje tako, da ona s prirodom osjeća i živi, ali ne toliko 
osjetima koliko dušom. Evo kako na pr. ona prikazuje osvje¬ 
žavajuće djelovanje odmora : 2ri 

»Kroz granje dunje 

sa visine hladna žubori voda, 

sliva se na me. 

vjetrić lišće ljulja i sanak blagi 
sliva se na me.« 

IV. 

O mogućnosti kontaminacije motiva i o nekom krasisu 
u pjesničtvu uobće, mi smo već pisali u jednoj našoj studiji. 24 
Istina, sada nije podpuno isti slučaj, budući da će pojava u 
prirodi koju opisuje Alkman — tišina noći — vječita biti izvor 
nadahnuća pjesmama, a kontamanacija motiva kod Iva Voj- 
novića i kod Horacija (Epode I. 16.) samo u odredjenim zbi¬ 
vanjima uspjet će pjesnika približiti ’k istom motivu. 

Zanimljivo je još i to, da ovaj Alkmanov motiv nije mo¬ 
rao biti izravan, recimo kod Goethe-a, ali je u većoj mjeri 
kod Vergila i Tassa, nego U kod našeg Gunduiića. Nije ipak 
obično slučajnost, da se ovaj motiv pojavljuje kod ovih ve¬ 
likih pjesnika. 

Situacija u opisivanju dogadjaja kod Vergilija i Tassa 
skoro je jednaka i taj pasus u Tassovom djelu »Oslobodjeni 
Jeruzolim« gotovo ie prievod iz Vergilija. Isto se ne bi moglo 
reći za Goethea ili za Gunduiića. Činjenica je medjutim, da 
su Goethe i Gundulić dali ovom motivu sasvim drugo i dublje 
značenje, nego li je to slučaj kod Alkmana, Vergilija i Tassa. 

Taj dublji značaj opažamo u dodanoj refleksiji — ovdje 
stihu — a ona produbljuje sami senzitivni opis, koji susrećemo 
kod spomenutih pjesnika. Nije opet rečeno s ovom karak¬ 
teristikom, da sami opis, koji se opet temelji na onomato- 
pejama, koje personificiraju noćni mir u prirodi, nije pun 
duhovnosti. Bar obrnuto, taj opis kod Alkmana, Vergilija i 
Tassa podjednako stvara glasbeni efekat, a ovaj je pun pro¬ 
dornosti i čežnje za harmonijom. Refleksije, koje dodaju 

Goethe i Gundulić nisu identične, kako ćemo se uzpored- 
nim citiranjem uvjeriti. Dok je kod Goethea misao čisto filo¬ 
zofska, dotle je kod Gunduiića religiozna i ima niansu re- 
ligiozno-psiholožke problematike. 

Za trenutak ostavit ćemo ove poredbe i vratit ćemo se 
na one stihove kod Vergilija, koji su jasno nalik na Alkma- 
nove stihove i skoro jednaki u izticanju istog motiva. 

Kakav i koji je bio sadržaj ciele AJ^manove pjesme (Fr. 
65 (10), da li je to dio partenije ili je sama pjesma u origi¬ 
nalu bila takva, to je težko reći Za naše potrebe to nije 
opet bez značaja, budući da bi nam u slučaju, da pozitivni 
znamo cielu parteniju, bilo mnogo lakše tumačenje u uzpo- 
redbi motiva kod njega i Vergilija. 

V. 

Vergilijevo pjesničko djelo dovoljno nam je poznato, te 
prema tome ne ćemo o njemu iznositi podatke, koji bi bili 
suvišni. Ne isti način nije potrebno izticati značaj Vergilija za 
europsko pjesničtvo uobće. U njegovoj poeziji svatko može 
uživati, odkada imamo prievod cjelokunih djela od Tome 
Maretića. 25 

Motiv, koji je kod Vergilija nalik na Alkmanov, nalazi se 
u njegovoj Eneidi i to u IV. pjevanju. 26 Ovo je pjevanje inače 
poznata kao pjevanje u kome je Vergilije dao sadržaj, 
koji' bi se mogao dovesti u vezu sa kasnijim helenskim ili 
srednjevjekovnim romanima. Pjevanje ima sve uslove, da ga 
nazovemo romanom u stihovima ili, ako hoćete, izvrstno obra- 
djenom novelom, ali kudikamo boljom i efektnijom, nego što 
je slučaj s novelama, koje nalazimo u djelu Herodota ili u 
Ovidijevim Metamorfozama. 

Tako ovaj roman u stihovima, koji ima za sadržaj ne¬ 
sretnu ljubav izmedju Didone i Eneja, u svojim bezbrojno 
liepim djelovima 27 ima i motiv koji nalazimo kod Alkmana. 28 

Didona je zavoljela Eneju, iako se zaklela prahu prvog 
muža Siheja, da ne će više drugog čovjeka voliti i stupiti u 
brak. Rieči njene sestre Ane, koja je uvjerava, da joj je brak 
potreban, još više lome njenu i onako slabu odluku, da ostane 
vjerna Siheju. Sve se to dogadja u trenutku, kada Didona 
sestri odkriva svoje srdee. Ana tješi sestru ovako: 

-»Oj milija sestri nego li svjetlost, 

Zar jedina ti da gineš od tuge u mladosti svojoj? 


123 












Zar dragi ne ćeš porod i darove Venere upoznati? 
Misliš, da za to prah ili Mani u grobu mare? 

Kad ne mogoše privoljeti tebe žalosnu prosci 
Niti u Libiji niti u Tiru, jer Jarbasa ti si 
Prezrela ko i druge kralje, koje Afrika zemlja triumfa 
Hrani. Zar ćeš miloj sada prkositi ljubavi? 

Na um ne pada li tebi na čija polja si sjela?«- 

Ove Anine rieči razpale još više srdce Didone i kako 
pjesnik kaže (s. 55 i si.): 

»Nadom joj pamet neodlučna ojača i oslobodi stida je,« 
da bi to dopunio (s. 89): 

Kada se već razidju gos+i i mjesečine kad već nestaje 
I kada zviezde zapadajuć na počinak zovu, 

Didona sama u praznim tuguje dvorimo, 

Na ćilimu leži, on daleko je od nje, 

Ali ga ona udaljenog vidi i čuje.« 

I onda, kada “bogovi podigoše oluju, dok su Eneja i 
Didona bili u lovu i zbog nevremena se sklonili u jednu pe¬ 
ćinu, pjesnik kaže (s. 169 i si.): 

»Prvi to bješe dan veze i uzrok smrti. 

Ne pazi Didona na javnost i dobar glas 
Na ljubav tajnu ne misli ona više: 

Jer brakom grieh zove, tim ga imenom krije.« 

Tek tada, kada je Eneja kao pius morao poslušati glas¬ 
nika bogova, Merkura, da izvrši ono što mu je od fatuma 
bilo naredjeno i kad je morao ubrzati svoje spremanje za 
polazak, osjeti Didona, kako je ugrožena i nezaštićena od 
svoga brala Pigmaliona i Getu'ca Jarbe i drugih nomadskih 
kraljeva. U tim trenutcima Didona očajava i pri prvom susretu 
napada Eneju i naziva ga izdajnikom i krivokletnikom. Ona 
mu izravno upućuje ove rieči (s. 327 i si.): 

»Bar da kakvo čedo od tebe imam, 

Dok još pobjegao nisi, da u dvorištu 
Mome se igra maleni Eneja, 

Koji bi licem nalik na tebe bio, 

Ne bi se prezrenom osjećala posve. 29 

Ali Eneja sluša bogove i Didona napuštena, capta et de¬ 
serta, (330) pomišlja sebi oduzeti život (s. 474 i si.). Zato Di¬ 
dona nagovara sestru, da naprave lomaču i da na njoj spale 
sve ono, što bi je podsjećalo na Eneju. Sestra Ana ne sluteći, 
da osim ovog načina vraćanja Didona nešto drugo sprema, 

pristaje sestru zadovoljiti. Dok sestra sve priprema za ovaj 
obred, Didona je puna briga samoubojice. Te brige nju svu 
obuzimlju naročito onda, kad padne noć. Pjesnik taj kontrast 
izmedju njenog neraspoloženja i noćnog mira u prirodi ovako 
opisuje (s. 522 i si.): 

522 »Nox erat et placidum carpebant fessa saporem 
Corpora per terras silvaeque et saeva quierant 
Aequora, cum medio volvuntur sidera lapsu, 

525 Cum facet omnis ager, pecudes pictaeque volucres, 
Quaeque lacus late liquidos, quaeque aspera 
Rura tenent, somno positae sub nocte silenti 
Lenibant curas et corda oblita laborum, 

At non infe!ix animi Phoenissa, neque unquam 
530 Solvitur in somno oculisve aut pectore noctem 
Accipit: ingeminant curae rursusque resurgens 
Saevit amor, magnoque irarum fluctuat aestu.« 30 

Prievod gornjeg latinskog pasusa glasi: 

»Bila je noć i trudna tjelesa po zemlji u tvrdom snu 
Su spala, šume su počivale i burno more. 

Posred neba zviezde se kretale — trenutak to bješe. 

Kad njiva šuti, stoka i šarene ptice, koje 
Uz bistra jezera i po trnjaku poljskom 
I gustom žive, sve smirene sada spavaju u tihoj noći. 
Dok miruju brige u srdcu i muke se zaboravljaju. 
Naprotiv nesretna Feničanka ne može u san pasti 
Mir noćni ni oči ni grudi joj obuzeti ne može, 

Ljubav opet se pomamna javlja s brigama udvojenim 
U talasu Iju.nje ona se ljulja.« 31 — •*- 
Psiholožko raspoloženje Didone samo je jedna nijansa 
tragičnog razpoloženja, koje je Alkman mogao osjetiti okru¬ 
žen mirom noći na planini Tajgetu. Alkman je, osjetivši taj mir, 
napisao par stihova duboke iskrenosti i jačine bez ulaženja 
u konkretnu analizu daljeg pjesničkog doživljaja. On nije, 
bar u onom koliko nam je sačuvano, konkretizirao pjesmu u 
jednom odredjenijem objektivnom doživljaju, kako to čini 
Vergilije. 

Kod Alkmana je motiv ciela pjesma, a kod Vergilija motiv 
je umetnut kao scena u mraku tragičnog zbivanja, pa se 
dubina i jasnoća njegove reljefnosti toliko i ne osjećaju. 


125 








Mir i tišina u prirodi, jednako se osjećaj'J poslije čitanja 
jednog i drugog ulomka, kako kod Alkmana tako i kod Ver- 
gilija; tišina je iznesena kao muzički doživ!ja| izravno, da 
bi se doživjela bezbroj puta. 

VI. 

Bez dužeg komentara, sad možemo navesti isti motiv koji 
se nalazi kod Torquata Tassa u njegovom epu »OslobocSjeni 
Jeruzalem« (pjev. II; 96), jer on izravno podsjeća na Vergilija. 
Mogli bismo kazati, da je to izravan prepjev, kao što ćemo 
se odmah uvjeriti. Ali, ipak prije togo iznesimo jednu napo- 
menu! 

Tasso na kraju drugog pjevala ostavlja Gctfrida samog 
poslije obavljenog posla, t. j. posiijo razgovora sa Argantom. 
Gotfrid ne može spavati kao i-oak'iii u logoru, jer: 

»tanto in lor cupidig.a e che rilucu 
omai nel ciel l’alba aspettata e lieta, 
perche ii camin lor mostri e I: conduca 
a la citta ch’al gran passaggio e meta: 
mirano ad or ad or se raggio alcuno 
spunti, o si chiari de la notte ii bruno. 32 
Ipak prije ovog očekivanja i nestrpljenja, da se jednom 
ugleda Jeruzalem, pjesnik opisuje noć i tu se približavamo 
Vergiliju i Alkmanu u tom Tassovom opisu noćne tišine. 
Kasniji opis naveli smo prije, da bi iznieli jači kontrast. Ti¬ 
šinu Tasso opisuje ovako: 

-»Era la notre, allor’ ch’alto riposo 

han l’onde e i venti, e parea muto ii mondo: 
gli animai lassi, e quei che’l mare ondoso 
e d ’ I i q u i d i laghi alberga ii fondo, 
e che si giace in tana o in mandra ascoso, 
e i pinti augelli ne lobi i o profondo 
sotto ii silenzio de’secreti orrori 

sopian gli affani e reddolciano i ćori.«- 

Razlika izmedju opisa Tassovog i Vergilijevog nalazi se, 
kako se uvjeravamo iz poredbe, u jednom invertiranom opisu. 
Kod Vergilija miruju ptice, koje stanuju na obalama bistrih 
jezera, a kod Tassa životinje uobće. Kod Vergilija mir ulazi 
u sve što živi, kod Tassa ptice uživaju u sladkom miru i za¬ 
boravljaju na brige. Inače motiv je isti, ali situacija nije ista. 
Kod Tassa je jedina nesigurnost slutnje o pobjedi, a kod 

. Vergilija slutnja o Didoninoj naslućenoj tragediji. Kod Tassa 
u stihovima probija gradacija za oduševljenje, kod Vergilija 
slom svih nada i. uvjerljiva tragična peripetija i anagnoriza. 

VII. 

Po unutrašnjoj suvislosti samog motiva sada moramo na¬ 
vesti poznatu Goethe-ovu pjesmu: »Putnikova noćna pjesma« 
(Wanderers Nachtliea). 33 Pjesma u izvorniku glasi: 

-»Uber allen Gipfeln 

ist Ruh; 

In allen VVipfeln 

spurest du 

Kaum einen Hauch; 

Die Voglein schweigen im Walde. 

Warte nur, balde. 
ruhest du auch.« — — 

-»Vrh svih bregova 

Tišina spi. 

S kruna vrhova 
Daha ti 

Ne čujem pram. 

Cvrkutanje u gori stalo. 

Čekaj još malo 
Usnut ćeš sam.« — — 

Za ovu se pjesmu zna, da ju je Goeli.e 6. rujna 1780. god. 
napisao na daskama lovačke kolibe na Tickelchanu kod 
llmenau. Jednako se zna da je istu pjesmu Goethe pola 
godine pred svoju smrt na istom mjestu čitao s uzbudjenjem. 

Već pri prvom čitanju ove Goethe-ove pjesme čitalac 
opaža sličnost motiva s motivima iz djela pjesnika o kojima 
smo do sada govorili. Taj je motiv gotovo jednak po svojoj 
van|skoj pojavi. Tu su kod Goelhea brda kao i kod Alkmana, 
tu su ptice kao kod Vergilija i Tassa i njima je dana glavna 
uloga u sadržaju pjesme. Ipak misao u posljednjim stihovima 
pjesme unosi u dušu čitaoca nemir da će njegova težnja za 
mirom biti umirena, ali kako i kad? Zar je to jedina utjeha? 
— Goethe govori neodredjeno o miru za kojim čeznemo. 
Tu je mir svakako smrt u njegovoj viziji života i prirode. 

U. Wilamowitz, 34 pobijajući mišljenja filologa, koji su 
smatrali ovu Goethe-ovu pjesmu, kao pozajmljenu od Alkmana, 

prigovara da se oni nisu pitali, da li ju je Goethe-u uobće • 
bilo moguće upoznati, i da li je mogao poznavati Alkmanovu 
pjesmu. S druge strane Wilamowitz dodaje, da u Alkmanovoj 
pjesmi nema ničega, što bi podsjećalo na Goetheov završni 
stih. Mi mislimo da je sporedno, da je li Goethe čitao u 
izvorniku ili prievodu ovu Alkmanovu pjesmu. Za nas ne 
može biti uvjerljivo Wilamowitz-ovo mišljenje, koji veli, da 
Goetheova pjesma nema veze s Alkrnanovom zbog završnog 
stiha u njoj. Uvjerili smo se iz uporedbe samih tekstova, da 
je Goethe-ova pjesma, osim u završnoj pointi, po motivu pod- 
puno slična, iako ne u svim stihovima, Alkmanovoj pjesmi. 
Koincidencija istog nadahnuća i doživljaja sasvim je moguća. 
To uostalom i želimo podcrtati. 

Kod Goethe-a je ovaj motiv mogao tinjati u podsviesti, 
ostavljen u njoj još iz vremena lektire Eneide, bilo u originalu 
bilo u Schillerovom prievodu, 35 a onda je pri jednom^ kon¬ 
kretnom doživljaju buknuo i dobio svoju izvornu boju i ton. 
Goethe-ova je pjesma tako jedna inačica Alkmanovog pri¬ 
marnoga motiva s dubokom filozofskom pointom. Ta završno 
misao u Goethe-ovoj pjesmi ne unosi mir u dušu čitaoca ili 
slušaoca, kao Alkmanov fragmenat, ali ima genetske veze u 
budjenju nemira u čitaočevoj duši s motivom Vergilija i 
Tassa u onom smislu, kako smo to već razjasnili. 

VIII. 

Već rekosmo da motiv, onakav kakav se javlja kod 
Gundulića u svojoj religioznoj misaonosti, ima sve obrise 
religiozno-psiholožke problematike. U tom pravcu moramo i 
tražiti tragove Alkmanovog moliva kod Gundulića. 

Kod Gundulića ovaj je moiiv zaista nastao kao daleka 
uspomena prigodan (prigodom) čitanju Vergilija ili Tassa. U 
svom najboljem djelu — »Suzama sina razmetnoga« — Gun- 
dulić u trećem plaču (Skrušenje) st. 127—133., poslije mnogih 
liepih opisa prirode u prvim dvama pjevanjima, opisuje 
grješnika, koji je već odlučio vratiti se svomu otcu, — kako 
u noći kuka nad svojim jadom zato, što nije shvatio ljubav 
i odanost svog otca. 

Noć je, a njegova duša puna je tjeskobe. Mraz mu bije 
tielo, a savjest unosi nemir u dušu. Tu je sigurno nehotična 
reminiscencija iz lektire Vergilija 36 dopunila psiholožko crtanje 

borbi i očaja u duši grješnika koji najednom, obasjan po¬ 
sebnim unutrašnjim svietiom, osjeća svu težinu grieha na sebi. 

U ovakvom položaju Gundulić je u svojoj stvaralačkoj 
reakciji, prema osjećanju koje je prodiralo izvana, pri uro¬ 
njavanju u bol razbludnog sina, vrlo lako mogao uzeti jednu 
sliku iz Vergilijevog motiva iz IV. pjevanja Eneide. .U grješm- 
kovom odricanju predjašnjeg života Gundulić nalazi za svoju 
osobu mir i konac patnji. To radjanje mira u pjesnikovoj 
duši povezano je s mirom i snom u noćnoj tišmi prirode. Po,- 
vezanost je vrlo uvjerljiva i umjetnički u podpuno dotjeranom 
obliku. Stihovi su lapidarni, oni su puni povezanosti čovjeka 
s prirodom u onom psiholožkom trenutku koji smo naznačili. 37 

— — »Žirno stado u snu dugu 
ostalo se bieše od paše; 
ptica u dubu, zvier u lugu, 
u pokoju sve mučaše. 
s misli u trudu ke ga muče.« 

(»Zapovrnu on plakati 
vapijuć: »Čemu jaoh, nebesa 
. više mene vidim sjati 
sred vječnoga vedra uresa, 
gdi obrah zemlju i tamnosti 
a pogrdih njih svitlosti.«) 

* * * 

Prema svemu ovome, što smo naveli o preobražajima 
Alkmanova motiva, možemo reći. kako pjesnici ne reagiraju 
samo na ono što prodire u njihov duh izvana, nego i iznutra. 

Kod Alkmana noćni mir u prirodi, u tajgetskim šumama, 
stvara reakciju izvana i on tone u tu prirodnu ljepotu unoseći 
neizravno u pjesmu oduhovljenja, koje pojačava timbar nje¬ 
govog doživljaja. 

Kod Vergilija, vidjesmo, da je reakcija u svojoj produk¬ 
tivnosti iznutra, iz duha prenesena na prirodu, stvorila simpa- 
tetičku simfoniju izmedju prirode, pejsaža, ptica i ostalih živih 
stvorova. Slično je i kod Tassa. 

Kod Goethe a i Gundulića reakcija je izvana i iznutra. 
Ona stvara, i kod jednog i kod drugog pjesnika, stvaralačku 
izražajnost i to u jednom dahu. Ovaj je izraz takve prirode, 

da refleksije i misli, koje nas obuzimlju poslije čitanja Goethe- 
ove pjesme i ulomka »Suza sina razmetnoga«, govore jasno 
o ljepoti, jednoj medju bezbrojnim ljepotama, koja je po svom 
primatu i genezi vlastitost starohelenske lirike. 


1 Uzp. Fr. 65 (10) prema Bergk-Hiiier-Crusius: Anthologia 
lirica graeca, Leipzig 1913, str. 178. 

2 Uzp. Fr. 56 (34) i Fr. 44 (26), onda Longos: Daphnis et 
Hloe, II, 3. Plato: Symposion 196. K. Joel: Geschichie der 
antiken Philosophie, I Band, Tubingen 1921, str. 191. 

8 VVilhelm Christ’s: Geschichte der griechischen Literatur 
(Stahlin-Schmidt) — VI. izd. Munchen 1912, str. 207—211. 

4 A. Croiset: Histoire de la literature greccjue, tome II, 
treće izdanje 1913. god., str - 287.—307. Crusius: Realenc 
(Pauly-Wissowa) sub. v. Alkman, str. 1564.—15 7 2 

5 Croiset: op. cit., str. 297. 

6 E. Nageotte: Histoire de la poesie lyrique grecque, 2 
vol. 1888—9. Fraccarolli: I lirici greci Iradotti, vol. I. Elegia e 
giambo (1910), ll. Poesia melica, 19. 3. K. Rac: Antologija 
stare lirike grčke, Zagreb, 191 5, .zdanje Matice Hrvatske. 
HaQ\)'ev£tov, nagd'tviov (pehog). 

8 ) Uzp.: K. Bucher: Arbeit und Rhytmus, Leipzig 1924. 

9 Uzp. dafneforičke ili oshoforičke partenije u čast Apo¬ 
lona ili Dionisa. 

10 Uzpor.: Croiset: op. cit., str. 291. 

11 Idem, str. 291. 

12 Croiset: op. cit., str. 301—302. Vidi za literaturu bilježku 
kod Croiset-a, str. 302 i kod Bergk-Hiller-Crusius. Antologia 
lyrica (graeca) — Leipzig 1913, str. 46 i si. (adnotationes) a za 
tekst pjesme id. op. cit. str. 168—171. Uzporedi i članak u 
Pauly Wissowa s. v. Alkman, str. 1568. 

13 To misli Bergk, a Croiset smatra: op. cit. str. 303—304 
da njegovo mišljenje počiva na sumnjivoj korekturi. Mjesto 
’Ogd'ia Croiset čita ĆQi}Qla ili og&gicu, kakvu nam lekciju daje 
papiros. 

14 Epitrija je metrički oblik koji se pojavljuje u trohejsko- 
jampskom metričkom obrascu, ali se troheji često udružuju i 
sa daktilima i tako se stvara oblik kvantitela: Daktilotrohej- 
ski, koji se opet komplicira u druge oblike. 

Sama rieč inh^iTog znači cjelina i trećina; u stihu stopa 
od 7 mora, jedne kratkoće i tri dužine. Forme epitrita su ove: 
I. /-v/-/, II. /-v/—), III. /--/v-/, IV. /--/-v/. Uporedi Laurand: 

Kod Pindara (vrlo često) daktiloepitriti čine često mješa¬ 
vinu raznih tipova za kvantitet. Uzp.: Principes de metrique 
grecque et latine od A. C. juret, Strassburg, 1938, str. 14; 
Karl Rupprecht: Griechische Metrik, Munchen 1923, str. 48, 94; 
Henri Bernecque: Precis de prosodies et metriques grecque et 
latine, Pariš 1933 i još U. v. Wilamovitz-Moeliendorf: Griechi¬ 
sche Verskunst, Berlin 1921, str. 121, 432 i 588. 

15 Uzporedi cit. Bergk-ovu Antologiju Fr. 60 (14): yaQ 

av ra cndapip t 6 naAibg Y.id'aQi(sd'r i v. 

16 Croiset: op. cit., str. 289. 

17 Vidi istu cit. Antologiju Fr. 8 (12). 

18 Kod vodomara mužjak se zove migtAog a ženka a/invarv 
(lat. alcedo) i dok one grade gniezda i leže na jajima »na 
moru miruju valovi, vjetrove utišava Eol«. (Uzpor. Ovidius: 

Metam. X!, 475 i si.).. . ... , , 

16 Alkmanov pjesnički jezik je starolakonski dijalekat po- 
miešan s epskim elementima. Uzpor.: Buchtfolz-Sitzler: Antho- 
Jogie aus den Lyriken der Griechen 2, Leipzig 1933, str. 4 i 
Croisset: op. cit. str. 299. 

20 Uzporedi cit. Bergk-ovu Anto!ogi|u FK. 65 (IU). 

21 Citiramo prema navedenoj Antologiji. 

22 Rieč (pvAa u trećem stihu kod Buchholza, vidi cihranu 

Antologiju bilj. 20, ima lekciju (pvAAa Bergk i Croiset čitaju 
wvAa Razlika je u značenju rieči ogromna, jer (pvMa znaci 
lišće, a <pvAa znači rod, koljeno, vrstu živih stvorova, ovdje 
u tekstu životinje. Croiset rieč cpvAa prevodi riečju tribus. To 
isto vriedi i za rieč u početku posljednjeg stiha. Na¬ 

ravno je, da pri ovakvoj lekciji prievod Huga Badalica u Ra- 
covoj Antologiji (uzp. bilj. 1) nije dobar prievod, nego vise 
slobodno dotjerivanje, prepjev. Badalić nije preveo točno ni 
rieč cpaoayy£g i 7 iQ(l>ov£g. Osim toga Badalić u posljednji stih 
umeće novi opis »u šumi gustoj« — što sve nije bilo potrebno. 

23 Fr. 5 (Diehl). , ,, w . ., 

24 Problem motiva — o jednom motivu kod Iva Vo|novica 

i Horacija (str. 38.). 

25 Djela Publija Vergilija Marona — preveo i protumačio 
Dr. T. Maretić, Zagreb 1932. Izd. Hrvatske akademije 

26 Uzporedi: Vergilius: Aeneis, ed. W. Janell, Lypsiae 
MCMXX, c IV. vv. 522—532. (Prievodi iz Vergilija kao i ostali 
su naši). 

27 Uzporedi: Buccaroli C.: Virgilio; II libro di Didone testo 
con traduzione a fronte seguiio da ampio commento inter- 
pretativo ed estetico. Milano, 1936. 

28 Vidi stihove u IV. pjevanju Eneide: 522—532. 

29 Uzporedi za ovu tragediju materinstva studi|u lna- 
deusa Zielinskog-a: Virgilio e la tragedia della matermta u 
Zborniku: Conferenze Virgiliane tenute alla universita catto- 
lica del Sacro Cuore in comm. del bimillenario Virgiliano, 

Milano 1931, str. 39—55. ..„ 

30 Mastnija slova u stihovima upozoravaju na sličnost sa 

Alkmanovom pjesmom. 

31 Uzporedi prievod Maretićev On stihove 522 5zo pre¬ 
vodi ovako: 

__— — — — — — »časak 

Bješe kad žuta polja i sloka i šarene ptice, 

Koje po bistrim jezerima žive, po grmlju ko|e 
Poljskom gustom, sve spavaju sad u tihanoj noći. 

Miruju brige u grudma, zaboravljene su muke.« 

Stihovi 527—528 moraju se shvatiti svakako tako, kako se 
može i u originalu vidjeti, da se odnose na pecules volucres- 

uue, a ne impersonalno kako je moguće razumjeti Maretićev 
prievod. Maretić na kraj 527. stiha slavlja točku i stih 528. 
prevodi odvojeno, istina, tu je mala niansa, ali mislimo, da je 
za razumievanje samog štimunga kod Vergilija bolje shvatiti 
da se stih 528 mora doista po smislu povezati s ostalim sti¬ 
hovima. Najvjerojatnije je da se stih 528. odnosi na rieč 
»pecudes«, smo mi preveli. — Uzporedi takodjer i Schillerov 
orievod koji navodimo u studiji malo dalje. 

Torguato Tasso: Gerusalemme liberala, con note di Pio 
Spagnotii e proemio di Michele Scherillo, Milano 1918. 

3,> Pjesma se cesto citira: »Ueber alien Gipfeln«. U izdanju 
cjelokupnih Goethe-ovih djela, po kome citiramo, ta se pjesma 
nalazi izpod pjesme: »Wanderers Nachtlied« i ima naslov 
»Ein gleiches« što znači da je naslov W. N. tačan i najbolji. 
Citiramo prema: Goethes samtliche VVerke neue durchgese- 
hene und ergdnzte Ausgabe in 36 Banden, Erster Band (Ge- 
dichte, Teil I) Stuttgart und Berlin (Cottasche Buchhandlung) 
str. 70. — Uzporedi i prievod M. Ljermontova: Iz Getea u 
»Russisches Lesebuch« mit Glossar von prof. dr. Erich Berne- 
ker, Sammlung Goeschen, 1916, str. 95—96. Vidi: Ukupna djela 
Harambašića, I, Napomene, sir. 235. 

34 Uzp. v. Wilamowitz-Moellendorf: Reden und Vortrage, 
I. Band, Berlin 1925. god., str. 183. 

35 Schillers samtliche Werke in zwolF Banden, I. Bd. (Ge- 
dichte), Stuttgart Cotta Buch, str. 121 (Dido, freie Uebersetzung 
des IV. Buch der Aeneide). Moramo kazati, da je Schiller-ov 
prievod kongenialno uspio: 

»Gekommen war die Nacht, und alle Wesen ruhten, 
Erschopft im sussen Arm des SchlaFs. Tief schv/eigt 
De r Wald, gelegt sich der Zorn der Fluten, 

Zur Mitte ihrer Bahn die Sterne sich geneigt. 

Der Vogel bunter Chor verstummt, die Flur die Herden 
Was sich im Sumpfen birgl und zu der Walder Nacht, 
Virgisst der Arbeil und Beschwerden, 

Gefesselt von des Schlummers Macht.«- 

35 Uzporedi još jedan opis i poredbu iz prirode u Plaču 
prvom s. 270—273 (posebno s. 277—283) šio opet odgovara 
stihovima iz Vergilija pjev. II. s. 304 i si. 

37 Uzporedi: Suze sina razmetnoga (Djela Djiva F. Gun- 
dulića, II. izd. Hrvatska akademija — Korbler-Rešetar), Zagreb 
1938. o pjesnikovoj tristopedesetgoaišnjici rodjenja i tristotoj 
godišnjici smrti — str. 363. Plač treći, stih 127—133 i si. 

Ars poetica 










PJESNIČTVO I ŽIVOT 

I. 

Pjesnici, bilo da pišu u stihu ili u prozi, nisu odvojeni 
od života i načina života u komu svi ostali drugi ljudi 
žive. Ako pjesnik govori o sebi, onda on govori o 
nama samima, o našim doživljajima i našoj sudbini. Ako on 
pjeva o najintimnijem, onda on riečima odkriva ono što nas 
tišti. Prema tomu u nama sve trepti, kad osjetimo, da nas je 
pjesnik razumio, a mi njega, i da naša duša nalazi u njegovim 
riečima utjelovljenje svojih nepoznatih vidjenja. Već sam jed¬ 
nom napisao da pjesnik sintetizira svoja životna izkustva, dok 
prozaist analizira. Ali se obojica slažu, kad doživljuju nadah¬ 
nuće za rad. S njima se dogadja ono isto što i s groždjem, 
ako želimo dobiti vino. Pjesnikova sinteza ima često skromnu 
gradju, odredjeni broj stihova, slogova i t. d. i prozaist je 
isto ograničen u svom bitnom doživljaju, ali ga on može, 
što je isto tako pogibeljno, proširiti, a to je bit analize. Po¬ 
gibelj je u analizi u tomu, što pjesnik-prozaist proširuje zre- 
nike svoje fabule, kao aktivnost i dramatsku katastrofu svieta 
osoba, pa se često razpline. Tad djelo gubi mnogo. Ono gubi 
svoju liniju, kao što nesimetrična zgrada u svojoj masivnosti 
gubi izraz svoje veličine. 

Pjesnik u stihu je intimniji, nego li je ^prozaist u koliko 
ovaj posljednji nij.e lirski slikar zbivanja u životu. Kao što 
je analiza pogibeljna za pjesnika-prozaistu, tako je sinteza 
trnovita staza pjesnika u stihovima. Intuicjn pruža, ako je 
bogata, mnogo. Poslije nje nadahnuće ima svoje razvojne 
faze. Od prvog dodira sa životom, t. |. od prvog poriva 
do ostvarenja jedne pjesme put ie vrlo dug. Važno je da 
dobar sintetik i analitik imaju pri samom raspoloženju 
pisanja plastično pamćenje, osobito, ako sporo stvaraju, 
izvrstni su sintetici u hrvatskoj suvremenoj književnosti: 
Nazor, D. Cesarić, Tin Ujević, Franjo Alfirević i neki drugi, a 
ima utješnih pojava, barem dobrih akcenata i kod nekih naj- 
mladjih. Najbolji naš analitik jest Budak u nekim svojim 

romanima. Dramska analiza jos .a je i jaka u dramama M 
Begovića. 

Ako pjesnik, nastavimo, odmah stvara, bilo u stihu ili 
prozi onda će mu plastično pamćenje kasnije prigodom može¬ 
bitnog popravljanja ili pri novim verzijama istog sadržaja 
pomoći najviše. 

Istina je, koliko pjesnika, toliko i načina stvaranja. Kažem 
stvaranja, jer rieč pisanje može se upotriebiti jedino za stiho- 
tvorce. Neka bude ta razlika u rieči! 

II. 

Goethe je izvrstno uočio, l<ad je kazao, da je pjesma pro¬ 
duktivna stvaralačka reakcija. Izrazom reakcija Goethe ozna¬ 
čuje bit ljudske naravi pjesnika koji doživljuje život, koja 
reagira na sve što prodire ne samo izvana nego i iznutra. 
Kod pjesnika sve se to dogaaja stvaralački, u intimnoj vezi 
sa životom. Goethe, dalje, uviek naglašava prodiranje (pene¬ 
traciju) i fuziju realnog i idealnog, kao i potrebu da se to 
udruži u nerazrješivi lanac duhovnog i materijalnog svieta, 
te da se produži konačno u bezkonačno. 

Stvarnost fizičkog i njegovu pogrebu, drugim riečima zanos 
koji doživljuju duhovne dubine, ako se tjelesno dobro shvati 
liepo je izrazio Tin Ujević u pjesmi: Unutrašnji harem (Oja- 
djeno zvono) ovako: 

»Nikad ne ću reći rdjavo o tielu: 

blagoslov da je njenu, divnom Božjem djelu! 

Ono je izvor radosli, dno je izvor vrlina, 
tielo je baklja svjetlosti posred zemaljskih tmina.« 

Taj himnički značaj Ujevićevih stihova ima u sebi jed¬ 
nake zvukove, kao i himna suncu sv. Franje Asiškog. Spomi¬ 
njemo samo ova dva, a ima i drugih koji su taj zanos prema 
životu izrazili. To je isto izrazio Baudelaire samo s tom raz¬ 
likom, što u njegovoj sintezi tielo nosi zlo, kojeg se težko 
oslobadja, onako, kako je to mislio Platon, ali ga nije negirao, 
budući da nas njegovo djelo uvjerava,, da bez tog zla u tielu 
ne bi mogao doživjeti ponore onih svojih divnih vidjenja. 
Verlaine u svojoj konvertitskoj sintezi ublažuje Baudelairea. 
Slično je i sa hamletizmom našeg Kranjčevića; on je zaista 
bio i suviše blizu života. 

Negdje sam napisao, da su neke pjesme pjesnika Franje 
Alfirevića hedonistički obojene. Kad sam to napisao, mislio 
sam na dubok dah njegovih dugih pjesama, koje, uz svoje 
crtanje vanjskog daju posebnu značajku njegovim pjesmama, 
a one u sebi knju težnju za višim i duhovnijim. Da, one po- 
tvrdjuju u velikoj mjeri, barem one najbolje, da je pjesnik 
duboko ukorienjen u životu. 

ili. 

Pjesnici, veliki pjesnici, nikad nisu bili izvan života. Ho¬ 
mer, Sofokle, Verqil, Dante, Račine, Moliere, Shakespeare, 
Keats, Holderlin i Rilke, pa Gundulić, Mažuranić i Kranjčević, 
da spomenem najmilije, osjećali su život duboko, a biografija 
njihovog opusa ; njegovo trajanje kroz stoljeća, to je filozo¬ 
fija umjetnosti uz djela njihovih drugova slikara, glumaca i 
kipara. 

Onda umjetnost — osobito piesničlvo — nije oslobodjenje 
od stvarnosti i zadovoljština za sva ona siromaštva i nedo¬ 
statke stvarnosti, kako misle psihoanalitičari i ostala gomila 
sličnih tumača, ona je potreba družtvovnog poslanja čovjeka, 
ona je najjedrija mladica na stablu života, a usadjena je u 
našu unutarnju bit. S njome, pomoću njenom, svladavamo 
baš zlo i čovjek se ocikupljuje za vječnost. Što bi se oslo- 
badjali realnosti, kad bez nje nema umjetnosti, bez nje je ona 
slabokrvna. Život, to je hrana umjetnosti, a drugo je pitanje 
njegovih tamnih i negativnih strana, koje umjetnost pobija u 
svojoj sintezi i analizi osobito. 

Jedan je Francuz kazao, da je umjetnost cviet moćne 
(razvijene) osobe. Moraju se neke stvari preboliti, pa onda 
poći svojim putem, to je tajna za pjesnika i odkrivanje sebe 
u svoj duševnoj golotinji, s kojom se postaje iskren. Iskrenost 
je neprijatelj mistifikacije, a ova posljednja često se susreće 
u lirici. 

Život sa svim svojim peripetijama omogućuje umjetniku 
stvaranje stila i naročitog reda pri stvaranju. Prama tomu 
život daje pjesniku priliku, da izpita svoju estetsku savjest. 
Zato je potrebna sa strane čitafelja ili gledaoca umjetničkog 
djela ljubav, da se razumije umjetničko djelo. 

Rekosmo, da život stvara sti! u nekom pjesničkom djelu. 
U estetici, kao u znanosti o liepom koja traži pravila, prema 
kojima umjetničko djelo osigurava sebi prodor i trajnost ili. 

kao što je drugi definiraju kao znanost o intuitivnoj spoznaji, 
— važan je spomenuti stil. Stil je afirmacija sebe kroz umjet¬ 
ničko djelo. Taj stil mora naći svaki umjetnik, mora ga pro¬ 
naći: pjesnik-sintetik i analitik, slikar, glumac i kipar. 

Život u svojim porivima pruža pjesniku mnogostruko gra¬ 
divo. Od tog gradiva umjetnik izgradjuje sebi mogućnosti 
dubljih vizija života i neko tek neslućeno riešenje tajne zbi¬ 
vanja. Pjesničtvo osobito izražava u svojoj biti težnju stva¬ 
raoca za bezsmrtnim. To je glad za vječnim. Taj glad dobro 
su i krvavo osjetili pjesnici, kao što su: Dante, Shakespearfe, 
Sofokle, Leopardi, Gundulić i Tolstoj. 

Ima uz pjesnike i drugih velikih duhova u svakom na¬ 
rodu, pa i u hrvatskom, koji su n. pr. svojom akcijom veliki. 
Tu se pjesnici dodiruju s njima, jer su oni nosili u sebi kao 
i pjesnici temeljne snage stvaralačtva hrvatskog naroda. 

Na drugim mjestima naglasio sam i dokazivao veliku » 
značajnu ulogu našeg pjesničtva u oblikovanju našeg narod¬ 
nog etosa kroz stoljeća. Ta uloga dokazuje, koliko su 
duboko pjesnici bili ukorienjeni u životu hrvatskog naroda 
i kako su vrlo često bili dalekovidni. Odosmo daleko! To je 
labirint, ali se ne ćemo izgubiti. Pjesničtvo je ipak najsigurnija 
Arijadna. 

IV. 

Suvremeni život oko nas veliki je stvaralac. Ima i glumaca 
u njemu. U njemu ima starog i novog. Pjesnici prisluškuju, 
gledaju, kao glumac kroz rupicu zastora na obćinstvo prije 
predstave ili za vrieme odmora izmedju činova. 

Hrvatsko stvaralačtvo u pjesničkom izrazu, to sam više 
puta naglasio, sposobno je i suvremeno izraziti. Pjesnicima 
je potrebna ipak neka perspektiva za oblik, a blizina za do¬ 
življaj. U buci i oluji svietlo u duhu je najglavnije. Glavno je, 
da pjesnici u konglomeratu života osjete i vide, što je zbilja 
vriedno za stvaranje, a što je odpadak. 

Pjesnik u suvremenom životu posjeduje svoju unutrašnju 
dramu. Bliži je životu, nego* li što izgleda. On ima u sebi 
bitnu i potrebnu viziju što više i budućeg života. On je 
sviestan nuždnosti duha, koje se ne mogu ni izbjeći ni mimoići. 
Pjesnik u dodiru sa životom autodefinira sve u svom pjes- 
ničtvu; tomu daje nesviestno obći preobražaj (transfiguraciju).. 

Ipak se često dogadja, da Čitajući nekog pjesnika ne mo¬ 
žemo podpuno odobriti i upiti njegovo tumačenje života, bu¬ 
dući da u njegovom djelu osjećamo toliko sličnosti i jedna¬ 
kosti (analogija) s boljim izrazima, pa onda te »prievode« i 
»prepjeve« tudjeg nadahnuća i izvornosti u pjesničtvu samo 
čitamo i držimo ih za meteorske pojave. To su filmske slike, 
ali ne i doživljaj i uspjeli izrazi. 

Kod pjesnika opažamo vrlo često ove »prepjeve« i 
»prievode« tudjeg, onoga, što su već drugi stvorili. To ja 
zovem prepisivanjem nadahnuća (transkripcijom inspiracije). 
Ovo prepisivanje nastaje zbog dva bitna razloga. Prvi je ne- 
izvornost doživljaja. On se sastoji u ovomu. Može pjesnik 
imati samo u prvoj fazi svog stvaranja moć gledanja, opa¬ 
žanja, ali ne i izraz izvornog. Onda on pozajmljuje, dok 
stihotvorac i krade. Dovoljno da kadkada uzme jednu divnu 
sliku iz djela nekog jakog pjesnika, pa onda on nadovezuje 
svoje. Takav riedko uspije. Ako tako nastavi, ima toga i 
kod nas, onda takav pjesnik bljesne kao meteor, pa nestane, 
uguši ga tudje svietlo, zadavi ga plitkoća poznavanja ^ivotc 
u pravom smislu. Drugi je bitni razlog ne znati sebe ukopčati 
u problematiku duše svog naroda. Biti svačiji, to znači biti 
ničiji. Biti možda i suvremen, ali život vidjeti samo u vanjskom 
izrazu, plitko, znači biti bez veze s grudom. Primjere za ovo 
doživio je svaki ljubitelj pjesničtva. Ti kriomčari u lirici uviek 
se pojave, kad nestane poštovanja prama ukusu i kad kritici 
nemaju u svom tumačenju dubine. 

Spomenutu značajku priepisa nadahnuća najbolje riešava 
vrieme. Ono je najbolji, kako je svima poznato, i najpraved¬ 
niji kritik. Vrieme znači u najviše slučajeva stabilniji i bolji 
ukus, dublju kulturu. Ovaj priepis nadahnuća u sadašnjem 
stanju kulture i dubine jednog kritika nije ipak lako odrediti 
jer takovom stvaranju pomažu i druge činjenice, na prvom 
mjestu negativne. Ovaj priepis jedino je onda pozitivan, ako 
on pomogne nekom pjesniku u stvaranju njegovog vlastitog 
izraza. Priepis nadahnuća može biti zamienjen i prienosom 
pročitanog. To pametni kritik vidi, ali ipak, budući da kritika 
nije umjetničko redarstvo, ona se uz sve ovo bori, ono tumači 
samo izvorno, dok drugo vremenom propada. A ovo se do¬ 
gadja zato što pjesnik nije imao naravne sposobnosti, da 
bude ukorienjen u životu. 

Biti svoj znači samostalno gledati na život. Znači ne do¬ 
zvoliti da drugi misle za pjesnika, a onda da se on samo pri¬ 
bliži nekom pogledu na život i da bude bez svoje sviesti. Biti 
izvoran dalje znači, tumačiti život osobnim izkustvom, a izbje¬ 
gavati, kloniti se onog, što je lažno i što ubija svježinu u 
stvaralačtvu. 

S druge strane svi u životo ne vide sve na isti način. Za 
nekoga je nešto obično, što je za stvaraoca kvas za jači izraz 
o životu. 

Suvremeni život pun je dinamike. Ona može samo trenutno 
smesti pjesnika ali svi njezini oblici, u jednu rieč akcija i pre¬ 
stanak njen = smrt, unose u dušu pravih pjesnika ono vječno 
elementarno. Često je zato u promjeni dimanike suvremenog 
života, možda, baš ono beznačajno i što svi ne vide, iskra za 
pjesmu klica za roman i dramu. 

I na kraju, kad pjesnik u slihu ili u prozi doživi jednu 
organsku cjelinu svojih dodira i tumačenja u životu, pa je 
onda izrazi, on izdaje zbirku pjesama, novela ili roman. 

Sve to mora bi*i izraz ozbiljnog, često dugog i savjesnog 
rada. Onda su ta djela uzko povezana sa životom, tek onda 
možemo reći, da takav umjetnik nastavlja u gradjenju, jer mi 
suvremeni moramo stvarati i stvarati ono, što ]e bitno za tuma¬ 
čenje našeg hrvatskog života. To je poziv i značajka suvre¬ 
menog umjetnika uobće, a pjesnika osobito. Providnost pjesni¬ 
cima u životu daje tužne i rađostoe trenutke kroz koje se oni 
odkupljuju, ali im je ona takodjer darovala i moć da io izraze 
za suvremene, a napose za budućnost i da tim dokažu, kao 
i do sada tokom hrvatske kulturne prošlosti, da su uviek bili 
najsvjetliji nosioci onog što je najbolje u hrvatskom narodu, 
a to je njegova vječna duša, koja živi i koja neumorno stvara. 
Sviestni ovoga pjesnici su kroz pjesničlvo u životu, a ono je 
stvarno, kadkada stvarnije od samog života. 

MEA ARS POETICA 

I. 

Mit o pastiru Marsiji iz Frigije uviek može poslužiti kao 
primjer, kako je umjetnik prisiljen stvarati, kad u sebi nosi svoj 
posebni dar, kad osjeća, da mora i može mnogo toga kazati. 

U mitu o Marsiji pripovieda se, da je božica Atena jednog 
dana izumila frulu. Svirajući u frulu dodje medju bogove i 
božice, ali je njene drugarice, Afrodita i Hera, tako ismijaše 
zbog njenog naduvenog obraza pri sviranju u frulu, da je 
onda, kad je ugledala svoje lice u mirnoj površini vode, bacila 
frulu u travu i proklela svakog onog koji bude na njoj u 
buduće svirao. — — Frulu nadje pastir Marsija. Naučio je 
tako dobro svirati, da je i samog Apolona izazvao na utak¬ 
micu. Različito se pripovieda o konačnoj pobjedi. Jednom se 
u mitu kaže, da je pobiedio Apolon, a drugi put Marsija. 
Neki mitografi pripoviedaju, da je Apolon ipak jednom po¬ 
biedio Marsiju, naime svirao bolje nego li on i da su sudcj 

ismijali pastira, a on izgubio ne samo prvenstvo u frulanju, 
nego i vlastiti život. Apolon ga objesi o granu nekog stabla 
i cdere mu kožu... Ima i drugih varijacija. Svakako je važno, 
što je Marsija izgubio svoj živo! zato, što je vjerovao u svoje 
umjetničko stvaranje. Obično se, školski, misli, da je Malija 
bio loš frulaš, ali ne zaboravimo, da je, prema samom mitu 
on bio pastir, smrtan čovjek, a da je Apolon oio bog, bog 

pjesme i glazbe, bog sunca, onoga sunca, koje svemu daje; 

život. Pa da je Marsija bio slab frulaš, ne bi Apolon pristao 
takmičiti se s njim... iz mita vidimo, da je Marsija shedio 
svoj umjetnički nagon, htio je na svaki način sviranjem u frulu 
izkazati ono što osjeća... Izgubio je život... Bio je pobi- 
edjen ... To ništa ne smeta, jer je slušao svoj unutarnji glas 
i frulao ... 

Marsija je pređstavFao snagu zemlje, a Apolon ideal u 
stvaranju. Verzija o tragičnom koncu Marije frulaša prika¬ 
zana je u mitu i suviše drastično, ali nama dali taj rnit, skoro 


143 







u svim svojim varijacijama kod antiknih pjesnika, slikara i 
vajara govori o unutrašnjoj snazi umjetnika, koji mora stva¬ 
rati i žrtvovati sve za svoje stvaranje. Ta sviest je njegov cilj, 
ta sviest je njegova savjest. Piscu je savjest njegov narod i 
njegov položaj pod suncem nebeskim. Pisac, kao i nadareni 
umjetnik mače, ne smije, on ne može to nikad zaboraviti. 
Pisac može doživjeti i obraćenje, razvoj u svojem gledanju 
na život i ljude, ali nikad ne smije izdati svoju savjest. 

Savjest i pitanja savjesti su prvo i glavno za umjetnika. 
Umjetnik koji stvara može biti vrlo često ispred svog vre¬ 
mena, mogu ga suvremenici i ne shvatiti, mogu ga prokleti, 
ali to sve mora kasnije biti opravdano njegovom sviešću o 
cilju umjetnosti, on tad postaje klasik, budući da je u svernu 
-slušao svoju savjest. 

Istina je, da je savjest često mnogima na ustima. I u 
umjetnosti kao i u cielom životu*, mnogi su pozvani, ali malo 
ih je odabranih. Ti odabrani su i odgovorni. U našoj poviesti 
književnosti bilo je pisaca, koji su sve žrtvovali za svoje djelo 
i ostali čistog obraza. Koliko je tu bilo zamozataje? Koliko 
izkušenja? Koliko ogorčenja?... 

A što je s piscem, ako i doživi metamorfozu, pa šuti, pa 
mu je duh suh; drugim riečima, ako nema hrabrosti... On 
je onda samo čovjek, koji gleda na svoju korist, on nema 
ništa od onoga što je u sebi imao Marsija, on nema savjesti 
i smisla za žrtvu. 

Zar se može godinama slvarati pa nemati savjesti? Bilo 
je toga u drugim europskim književnostima, pa je bilo i kod 
nas. U većini slučajeva kod nas je to bila samo moda i 
ništa drugo. To je sreća, premda je mladež čitala i takve 
knjige, a stvaraoci po modi i sami nisu bili na čistu, da li je 
ono što stvaraju zbilja potreba njihovog duha ... 

Bila je moda... Ali umjetnik ne stvara samo za danas. 
Mi imamo, imali smo i imat ćemo više ciljeve. I zato, što 
su neki stvarali iz mode, mnogi su doživljavali tragedije, bo¬ 
rili se, da bi ostali u tradiciji i težkom mukom čuvali svietlo 
u duši, dok su vjetrovi sa svih strana duhali i htjeli ga ugušiti. 

Čuvali su mnogi svietlo i imali savjesti. To su isto učinili 
i naši umjetnici ... 

Čuvati, da se ne ugasi, čuvati svietlo, to je smisao života. 
Biti Marsija i žrtvovati se, to je cilj... 



II. 


Pisac, koji ima smisla za svoj poziv, stvarat će i nikad 
ne će izdati svoj narod. U svom traženju ljepote ne će zabo¬ 
raviti na kruh svagdašnji svog naroda. To ne znači, da će 
stvarati u tendenciji u najobičnijem smislu rieči, t. j. tenden- 
cioznosti, nego će uviek njegova glavna briga biti narod ... 

Taj narod ima svoju dušu, svoju vjeru i svoje tradicije. Taj 
je narod stvorio tog pisca i pisac je glas tog naroda. Uviek 
su u našoj kulturnoj sredini umjetnici bili nosioci vjere i duha 
u pobjedu dobra i narodne stvari. Ne zaboravimo na vre¬ 
mena, kad smo se mogli jedino kulturno afirmirati. Danas, 
kad se snažimo i politički, uloga je stvaraoca na umjetnič¬ 
kom polju još odgovornija ... 

III. 

Marsija je glas zemlje, glas onog što je, da tako kažem, 
mistično ukorienjeno u nama. To traži žrtve od stvaraoca i 
taj stvaralac ne će odbaciti svoju frulu, svoje dlieto i svoj 
kist, on će poslušati taj glas i stvarati. 

Inače će sablazniti željne ljepote, inače, što će on učiniti 
sa svojom savješću?... 


IV. 

Marsija je primjer za mnogostruka tumačenja o poslanju 
um|etnika. On nas uči, da književnik posjeduje u sebi neku 
unutrašnju dramu. A što znači posjedovati unutrašnju dramu? 
To znači uviek tražiti bitno i imati viziju onoga, što se u 
gorkim časovima samo od sebe kadkad definira. 

Tako na pr. pjesnik može u svojoj epohi, ako su ga 
suvremenici shvatili, biti prisutan, a može biti i odsutan. Pri¬ 
sutan je pjesnik onda, kad ga suvremenici shvaćaju, a odsutan 
onda, kad je stvorio u svojim vizijama ideje budućnosti. 

V. 

Izgleda da su ritam osjećanja ljepote i skladna suglasnost 
života u neprestanom mienjanju, ali Marsija — umjetnik — 
traži uviek sklad zemaljskog i božanskog. Možda je najbolje 
reći, da je pjesničtvo odkupljenje samog sebe pred prolaz- 
nošću i pred problemom zla. 

Traženje smisla života — to su barem približni odgovori 

u dramatici, kao umjetnosti kroz stoljeća, kroz tolika umjet¬ 
nička djela. 

Znamo, da neka umjetnička djela imaju u sebi, u svojoj 
unutarnjoj radnji i razvoju naročiti naglasak i raspoloženje 
(ugodjaj), koje čitaoca vodi do pravilnog unošenja njegovog 
vlastitog duha u neodredjene i neizmjerene dubine duše 
odredjenih lica u koje se mogao jedino pisac spustiti. 

Mirnoća u stvaranju, mirnoća, koju opažamo kao skame¬ 
njenu ljepotu u umjetničkim djelima naših klasika, daje posebnu 
značajku stilu njihovih djela i etičku opravdanost njihove 
savjesti. 

Nije potrebno da pisci u svom stvaranju budu, neki kao 
da to jedino i žele, odraz maglenih prilika i života u komu 
su živjeli i prosuli blago svoga duha u vjetar. 

Mirnoća duha, ovdje se ne misli na bezbrižnost i stoičku 
ravnodužnost, — materijalizirana u nekom umjetničkom djelu 
u estetskom smislu, pravo je nadahnuto stanje, koje na pr. 
neki lirik postizava nakon dugih borba, a na koncu njegov je 
izražaj stalno odredjen, on je (lirik) u liniji mirnoće duha i 
staloženog gledanja na sviet, pa ne uzmiče pred zagonetkom. 
Ova lirska mirnoća, da se tako izrazim, uviek je za čitaoca 
jedan korak bliže shvaćanju umjetnika u njegovom izvornom 
osjećanjb. 

VI. 

Duh prepun ljepote Irenulačno i ne traži izražaj, jer u 
svom besmrtnom odnosu prema vječnosti i smrtnom odnosu 
prema zemlji, ne može naći uviek najpravilniji izražaj. Duh 
neprestano živi od ove ljepote, kao sto tielo živi od hrane 
koju dnevno uzimlje, a ne mogu m jedno ni drugo sami u 
sebi stvoriti i dobiti, te za to jači duhom i potrebniji 
ove hrane nagrću u same sebe potrebnu kvalitetu istine i 
ljepote, da bi je opet u jednom novom ruhu dali i predali 

drugima. . 

Rekoh, da je rad umjetnika sličan težnji za odkupljen|em 
od zla, pa je onda cieli njegov rad svećenička služba ljepoti. 
To je rad u značenju davanja cielog sebe jednom idealu. 

VII. 

Pisac se svega može odreci, kad mu je konačni cilj. koji 
mu je od Vječnosti nametnut i odredjen koji on duboko u 
sebi osjeća, stvaranje. On se jedino toga ne može odreći, 

jer bi se onda odrekao svoje duše, izdao bi svoju savjest \ 
ne bi bio stvaralac. Za to život književnika posebno nije 
sličan ni jednom drugom životu, i u tom smislu književnik je 
slobodan, ali samo onda, ako podpuno nastoji zadovoljiti ili 
zadovoljava svoju svetu strast, svoje stvaranje. 

Stvarati u svojim djelima čuda ljepote za sebe nije ko¬ 
načno cilj umjetnika, on mora stvarati čudesa u dušama 
drugih, on ih mora preko ljepote odkupljivati. On umnaža 
svoje srdce preko srdaca, koja nadahnjuje (Lamartine) te, 
kao antikni pastir i frulaš Marsija, mora vjerovati u svoju 
umjetnost. 

PJESNIK I NJEGOVO DJELO 

Francois Mauriac u razgovoru s kritikom Lefevreom reče, 
da je potreban često veliki napor, da bismo pogodili način, 
kako ćemo ući u veliko djelo i razumjeti ga. U kolikoj to 
mjeri vriedi za pjesničtvo! Tajne čovječjeg i nebeskog sve¬ 
mira pripadaju jednako pjesnicima i znanstvenim radnicima, 
to znači, da nam pjesnici — ovdje ne mislimo strogo samo 
na pjesničtvo u svim njegovim granama, nego i na pjesničtvo, 
koje je posijano i razasuto u romanu, drami i t. d. — omo¬ 
gućuju, da udjemo u bit našeg života. Pjesnik u svojim pje¬ 
smama naročitim jezikom tumači život. Pitanja, koja iznosi 
pjesničtvo, nisu bez primjese pitanja o onome, što nas danas 
najviše muči. Rekosmo, da lirike ima u različitim umjetničkim 
djelima, ali ima neka granica i u tomu, jer svako umjetničko 
djelo za sebe zahtieva odredjeni oblik. Različiti su samo 
umjetnički oblici, te se opet neka misao ne može izraziti u 
jednom obliku, nego u onom, koji joj odgovara. Oluda tež- 
koće pri dramatizaciji romana, novele i tome slično. 

Poznata je činjenica, da neka pjesma može isto tako 
zanieti osjećaj i promieniti mišljenje kod čitaoca, kao drama 
ili roman ili neko mudroslovno djelo, i to ne uviek svojim 
estetskim učinkom. Ipak lirika u svojoj biti ne mora biti u 
vezi s družtvenim prilikama, ona može biti i posljedica či¬ 
stog osamljenog čovjekova doživljaja. Lirik se uviek kreće 
u krugu svoje ličnosti. On može izraziti družtvenu radost i 
tragiku, može jedno i drugo zaniekati, a da pri tom ne trpi 
njegova umjetnost. Bitno je u lirici, da je ona bila kroz vje¬ 
kove neprestano čedo samoće, bola i trpljenja osamljenog 
čovjeka, bolje rečeno, čovjeka-pjesnika, koji se udaljuje u 
svojim viclienjima i doživljajima od obične stvarnosti. 


Susreti s knjigama i piscima 10 

Kad otvorimo zbirku pjesama, mi odmah oživljujemo 
mrtva slova. Ta se gomila rieči malo po malo uredjuje u 
divan sklad napjeva, misli i zanosa. Tad se uvjeravamo, da 
pjesnik nije samo osoban, budući da u njegovu djelu postoji 
i objektivna izražajnost, na primjer ljepota mora, planina i 
drugo. U njemu ima, kako to jednostavno kaže Aristotel, 
mnogo toga mimnetičkog 'mimezis znači oponašanje), ali opet 
nemojmo uzeti doslovno značenje ove rieči. Pjesnik oponaša 
prirodu kao stvaralac. 

Zatim dolazi pitanje, da li ima pjesnika i ne pjesnika, 
mislim ovdje na čitaoce. U biti svi su oni, koji razumiju umjet¬ 
nost, pjesnici, samo nisu stvaraoci. Tu je i odgovor, zašto 
pjesnici pišu. Umjetnik-lirik ima tu sposobnost, da nas uputi 
na osjećanje, ljepotu i misao. Obično je u nekom sonetu ili 
drugom obliku lirike zgusnut cieli roman pjesnika, ili je po- 
miešana tragika tisuća ljudi s pjesnikovim osobnim pa i naj¬ 
kraćim bolnim doživljajem, a ovaj opet nalazi svoj pečat i 
ljepotu izrazitosti u raznim pjesnikom sadržajima. Sve može 
biti predmetom pjesničtva. Schopenhauer veli, da je bitno u 
umjetnosti imati moći, da se nešto umjetnički izrazi. To bi 
bilo za ojesnike, a za nepjesnike bitno je, da nauče sebe, 
kako bi najbolje osjetili i razumjeli doživljeno umjetničko 
djelo. 

Pjesnik prorok — vates još uviek živi. Pjesnik iznosi i 
najavljuje nove misli, ali on u svojim djelima pokazuje i put 
spremanja čišćenja duha i duše, a to je katartični put. Pje¬ 
snik odkriva nove zrenike ili ih naslućuje. On u svojoj sim¬ 
bolici vidi napredak čovječanslva. Sjetimo se ovdje Ovidijeve 
metamorfoze- Dedal i Ikar. Iz te divne bajke čovjek je to¬ 
kom stoljeća crpio uztrajnu snagu, da jednom ostvari izum 
zrakoplova — i ostvario je. Pjesnik uzimlje dielić iz cjeline 
a onda simbolom gleda na obće, na cjelinu kao Goethe u 
Faustu, Kranjčević u Mojsiju i slično. Tu je veza izmedju znan¬ 
stvenog radnika i pjesnika. Pjesnik produbljuje, osjeća, vi¬ 
dovit je, a znanstveni radnik provjerava i odredjuje moguć¬ 
nost točnosti onoga, što postoji. Tu su oni u prisnom dodiru, 
žaro se mnogi znanstveni radnici — učenjaci — oduševljavaju 
pjesničtvom i umjetnošću uobće. I obrnuto nije riedak slučaj. 

Budući da lirika obćenito iznosi u svojim klicama razna 
pitanja, a jer opet moderni roman i pripoviedka — uzmimo 
za primjer Budakovo »Ognjišle« — imaju mnogo elemenata 

lirike, bilo preko opisa, koji su u organskoj vezi s radnjom 
romana ili novele, to možemo reći, da je lirika u svojoj biti 
puna suvremenosti. Zbog toga što lirika zahvata svojim stva¬ 
ranjem i oblikovanjem uobće, lo pjesnik ne može nikad pod- 
puno uroniti u t. zv. aktualizam, t. j. u ono, što čovjeka samo 
trenutno zanima. On uviek vezuje svoje ideale s prijašnjim i 
tim omogućuje vezu duhovnog života, predaje i budućih poto¬ 
maka. Ali zato nije izključivo — što više to mu je dužnost — 
da suvremeni hrvatski pjesnik u svomu zanosu i doživljavanju 
podpune slobode svoga naroda ne podje za onim zvucima 
jerihonskih trubalja, koje ne razgradjuju, nego u zamahu 
grade. 

Kao što je u glasbi potrebna odredjena energija, da je 
produbimo, tako je isto i u lirici. Da dodjemo do jasnog i 
srećom podpunog tumačenja pjesnikovih simbola, moramo 
kadkad prevaliti trnoviti put, kadkad križni put duhovnog 
napora. U knjigama lirike se nalaze rieči, a iza rieči su kao 
i iza nekih tajinstvenih zavjesa tajne doživljavanja i odgo¬ 
netke pune čara i umjetničke ljepote. Tin Ujević liepo kaže 
za liriku: »Ali liriku treba uzeti za ono, što ona u mojem 
slučaju jest: vjera u bolji život čovjeka i gibanje i potres 
vječite mladosti, koja traje i hoće da živi u njemu. Tako i 
sama pjesma biva životno vjerovanje: vjerovanje u vried- 
nosti duha i u prevratnu snagu i sudbonosno trajanje života.« 

PJESNIK I NJEGOV! PREVODIOCI 

Mi nemamo mnogo dobrih prievoda. Uz Maretića, Kolo- 
mana Raca i njihove prievode iz klasične književnosti 
spomenimo Nazora, a za prozu Isu Velikanovića, koji 
su uz druge prevodioce dobro prevodili, ali ipak obćenito 
naša prievodna književnost nije obilna. Sad će se \ na 
tom polju više « bolje raditi jer nam je dodir sa velikim 
i malim prijateljskim narodima i na polju pjesničtva veoma 
potreban, on nam se sam od sebe nameće. Utjecaj pre¬ 
vođenja na razvoj književnosti i književnog ukusa veoma 
je snažan i raznolik. Od Cicerona do naših dana prievo- 
dima se zbližuju narodi. Poznato je, da je latinski jezik 
kroz stoljeća bio duhovna veza i spona medju narodima, 
ali kasnije, kad se izgubila duhovna ravnoteža Europe, prie- 
vodi vrše tu njegovu ulogu, samo i ova pojava u pojedinim 

književnostima stvara velike težkoće. Posebno je pitanje, da 
li uobće prievodi mogu zamieniti originale. Dobri su prievodi 
kod mnogih naroda, dok učenje tudjih jezika nije bilo mo¬ 
guće iz više opravdanih razloga, izvršili veliku kulturnu ulogu, 
osobito kod mladeži, koja tudji sviet može jedino upoznati 
preko dobre prievodne književnosti. 

Pjesnik i prevodilac su u neku ruku povezani. Pjesnik 
i prevodilac su prema zahtjevima stvaralačtva i oblikovanja 
vrlo često jedno. Dobar prevodilac pjesama obično mora 
biti dobar pjesnik, jer tko nema svietla Ijepole u sebi, taj 
ne može ni vidjeti ljepotu. Ako estetici i drugi komenta¬ 
tori svih vrsta moraju, ako pravilno žele govoriti o pjesniku 
i poeziji, imati unutrašnje veze s pjesnikovim djelom, to lim 
više vriedi za prevodioca. U prievodima mora biti bar djelić 
pjesnika, samo taj pjesnik ne mora uviek biti jak stvaralac, 
jer i pjesnik je prevodilac za samog, sebe. Poznato je, da 
je Goethe bio izvrstan prevodilac, ali ne samo zbog tehničkih 
razloga. Ostaje nam još pitanje, gdje je granica izmedju ori¬ 
ginala, parafraze i prievoda? — Za pjesnika, kad prevodi 
drugog pjesnika, sama pjesma ili neko veće pjesničko djelo, 
postaje umjetnički doživljaj. On to djelo doživljuje i u tom 
trenutku 1a doživljenost pjesme u njemu, kao i prvotnom 
stvaraocu, omogućuje, da nadje ne samo dobre rieči, nego i 
da pogodi i ritam u samom djelu. U jednu rieč djelo postaje 
njegovim duševnim dobrom i sad je prievod lak. Pjesnik, kad 
prevedi, onda se mora pri doživljavanju pjesme vratiti u sferu 
onog stadija, kad je pjesma nastala. On prelazi skoro isti 
put kao i stvaralac, budući da stvaralac prevodi i materiali- 
zira u rieči veoma često ono, što ie lek naslutio, da mu je 
moguće izraziti. 

Poznato je, da su prievodi nekih djela — govorimo samo 
o uspjelim prievodima — u svjetskoj književnosti značili pravu 
revoluciju. Klasično je u ovom pogledu ono, što se kao po- 
vjesno točno zna o englezkom pjesniku Johnu KeatS'U (Kitsu), 
|<o|i je, kad je dobio dobar prievod Ilijade, pročitao ga za 
jednu noć. To noćno čitanje sigurno je oblikovalo duh ovog 
pjesnika i omogućilo mu stvoriti one divne ode i sonete, 
kojima je okvir antikni sviet. lako je Maretićev prievod Ho¬ 
mera značio sigurno i za našu književnu sredinu iz kraja 
prošlog stoljeća mnogo. 

Veliko poznavanje jezika, a i naroda iz čije književnosti 
prevodimo, nameće se samo od sebe. Kad to svlada prevo¬ 
dilac, onda je siguran, da će njegov prievod biti barem 
dobra pretvorba onog što je pjesnik-stvaralac naslutio i iz¬ 
razio. Težkoće s kojima se bore naši prevodioci veoma su 
velike, ali su dosadašnji uspjesi pokazali, da je naš pjesnički 
jezik u velikoj mjeri sada toliko dotjeran, da se mogu pre¬ 
voditi djela tudjih pjesnika kojih su književnosti poznatije 
i jače. 

U ovom pravcu treba razviti njegovanje tudjih jezika 
— osobito talijanskog i njemačkog — ali i dotjerati do tan¬ 
čina kult našeg hrvatskog jezika. Poznavanje hrvatske na¬ 
rodne pjesme pomoći će u velikoj mjeri prevodiocima. Pri 
prevodjenju iz svih književnosli, kao iz naše na njemački i 
talijanski, treba raditi po nekom nacrtu, jer bez njega se ne 
može postići prava svrha. Možda bi bilo najbolje da se osim 
antologijskog mjerila uvede i nacrt u prevodjenju prema knji¬ 
ževnim epohama. Za promićbu naše nacionalne kulture i 
njenih vjekovitih veza sa Zapadom, ovi prievodi bit će rje¬ 
čiti dokazi našeg razvijenog umjetničkog života, pa će se 
odkriti, da su Hrvati tokom stoljeća veoma često, uzporedno 
stvarali književna djela, kao i ostali europski pisci, a ova su 
djela značila, te znače i danas mnogo. U ovim prievodima 
starija naša lirika morala bi bih dostojno zastupana, ali bi 
se moglo početi i s najnovijom ili uzporedno, po nacrtu, s 
jednom i drugom. U starijoj lirici imamo, kao i u najmoder¬ 
nijoj, mnogo sjajnih izražaja, koji bi u tudjim književnostima 
bili srdačno pozdravljeni. Istina je, da pitanje samog tehničkog 
prevodjenja nije kod nas podpuno riešeno. Dobrih i obćih 
napomena i savjeta ima, ali to opet nisu konačna mišljenja. 
Mislim, da je ipak najbolje poći tragom i stopama naših do¬ 
sadašnjih dobrih prevodilaca, te će na taj način tehnička 
strana b'ti dobro svladana, a naći će se i novi putevi i 
mogućnosti. 

Zanimanje i oduševljenje za pjesničtvo nastat će u većoj 
mjeri, a odgojna strana prievodne književnosti nije neznatna, 
samo se i tu mora ići uzporedno, po onoj narodnoj, poštuj 
tudje, a svojim se diči. 

Možda će na taj način, kad i tudji kritici budu cienili 
našu liriku i naše čitalačko obćinstvo više cieniti svoju liriku 
i pjesmu uobće. 

PJESNIK I NJEGOVI ČITAOCI 


Duhovni život naše sredine često na žalost i danas gleda 
na pjesnika i pjesničtvo kao na nešto, što je nepotrebno, što 
je bliedi ostatak oduševljenja naših djedova, a pri tome 
se zaboravlja, da su najveći teret u stvaranju hrvatske 
uljudbe ponieli na svojim ledjima upravo pjesnici. Pjesnici 
su bodrili duh, oni su snažili vjeru i stvarali zanose 
slobode, l judi se, zbog čudnog i neutvrdjenog mišljenja, kad- 
kada stide čitati stihove, smatrajući cielo pjesničtvo za neku 
preživjelu romantiku, koja samo smela suvremenom životu. 
Plitkih gledanja na pjesničtvo sigurno će nestati u našem 
novom slobodnom životu. Neslat će sablasnog materijalizma 
i podići će se jedan naraštaj, koji će osjetiti dublji smisao 
pjesničtvo. A ipak su hrvatski lirici budno stajali na duhovnoj 
straži hrvatskog naroda i časno su tu svoju službu vršili. 

Za promičbu pjesničtvo do sada je kod nas najviše učinila 
Matica Hrvatska. Ona je u giavnome bila mecena pjesništva 
i nastojala je svojim izdanjima, da se kult rieči, misli i lje¬ 
pote pjesnika proširi u što šire slojeve hrvatskog naroda. 
Pjesnici ipak vjeruju, da ima dovoljno sviesnih prijatelja pje- 
sničtva i danas. 

Pjesnik nije nikakvo čudnovato biće, koje se slabo hrani 
i koje se opija, kao što se obično misli. On je umjetnik i kao 
takav potreban je družtvu u komu živi. Pjesnikove rieči su 
nešto više nego li simboli, tim više, kad nam je poznato, da 
ono, što on želi opjevati i napisati, nije točan izraz onoga što 
on osjeća, ali je ipak, prema onomu š\o može dati, s njegove 
strane najsavršenije. Izražajna snaga naše lirike napredovala 
je veoma mnogo. Da li su u istom omjeru i čitaoci? Pjesnici 
će odgovoriti, da, na žalost, u velikoj većini nisu. Zašto? — 
Da li su samo i jedino tomu uzrok materialni razlozi? Čini se, 
da su previranja u duhovnom životu Evrope kroz posljednja 
desetljeća naše čitaoce lirike zatekla nespremne. Od Šenoe 
rječnik naših pjesnika toliko se promienio i usavršio, da sam 
često čuo prigovore, koji su jasno govorili, da čitaoci nisu išli 
uzporedno s ovim usavršavanjem. Dd, bilo je slabih pjesnika 
i bit će ih, ali mislim, da je glavna krivnja baš na čitaocima, 
koji se nisu potrudili, da shvale suvremenu liriku, da odkriju 
sredstva i putove, koji vode shvaćanju i razumievanju suvre¬ 
menog pjesničtvo. Lirika je umjetnost, a da bi se umjetnost 

razumjela, treba naučiti, kako se moraju pjesnička djela či¬ 
tati. Obično se misli, da je dovoljno da se zna čitati, pa da 
se govori o lirici ili uobće o književnosti. Sjetimo se, da je 
za razumievanje glasbe potrebito tehničko učenje, a tako je 
isto, ali u manjoj mjeri za pjesničtvo. Kad bi se uložilo malo 
truda u to, onda bi se pjesnička djela kupovala i čitala. Tad 
bi čitaoci osjetili, da za lirika, kao umjetnika i čovjeka, prema 
riečima Tina Ujevića, — »budan duh ima uviek podražaja za 
rad i za stvaranje, on ne smije da zaspe, a mora se čuvati 
i da ne ostari ili zahrdja.« 

Ima u lirici kao i u ostalom pjesničtvu, toliko zlatnih ra¬ 
zasutih zrna, da čitaoci, osim njegovanja ljepote, mogu osje¬ 
titi dah suvremenog života. U pjesničtvu, osim obožavanja ži¬ 
vota i ljepote, susrećemo i tumačenje vječnih problema i 
nalazimo katarsu t. j. očišćenje i oduhovljenje nas samih i 
mogućnost doživljaja osobnog ponovnog stvaranja i uzdizanja 
k ljepoti. Ta katarsa — to čišćenje duše i srca — i nije drugo 
kadkada nego tajanstvena pretvorba, koju uz pjesničko djelo 
doživljuju umjetnik i čitalac. 

Pjesničtvo nam tumači vječna pitanja i pomoću njega mi 
u svom unutrašnjem vidjenju lakše prelazimo preko ponora 
životnih lajna i tragike sudbine. Čitaoci će u svom naporu, 
da bi razumjeli pjesničtvo, nastojati uviek, da u stvaranju 
pjesnika vide njegovu moć izražaja, da mu je želja, da bude 
iskren, da svojim djelom služi ljepoti, da fumači život. Zato 
nam pjesničtvo mora biti drago, a čitaoci će s malo truda, 
uputivši se u teorije i tehniku pjesničtvo, naučiti čitati ne 
samo pjesme, nego će preko pjesnika znati čitati iz knjige 
života i pjesnika će smatrati kao umjetnika ne samo potrebnim 
u životu, nego i tumačem ljepote i vjere u boljeg čovjeka. 

U tom pogledu i kod nas će se sada u slobodnoj do¬ 
movini, u jednoj obćoj promičbi liepe književnosti, dati do¬ 
stojno mjesto pjesničtvu sela i grada, jer se u pjesničtvu kao 
u umjetnosti, koju ljubi i naše selo, zrcali ulomak svemira, a 
taj ulomak tako je kadkad u pjesnikovu djelu snažan, da nas 
ljepota za cio život — ne samo u mladosti, nego u bilo koje 
doba života zanese, da od tada moramo život i svemir gledati 
s dušom, koju oduševljava umjetnost i koja u pjesničtvu naslu¬ 
ćuje dobar putokaz k onome, što smatramo kao najveće, a to 
je istina, ljepota i dobrota. 

PJESNIK U SUVREMENOM ŽIVOTU 


Za pjesnika sve ono što vidi i što u životu nalazi, sve 
mu to omogućuje izraz, sve lo postaje predmet njegovog 
stvaranja. Zato je područje pjesnika odnosno pjesničtva naj¬ 
šire. Naš suvremeni način živola samo na prvi pogled može 
smutiti pjesnika — stvaraoca, budući da je prama svojoj di¬ 
namici taj život u protivnosti s onim što je pjesniku potrebno, 
a to je mir i stanovita perspektiva iz koje on gleda život. 
Medjutim današnji život i prilike traže od pjesnika, da ne 
živi u kuli bjelokostnoj, nego da aktivno sudjeluje. Nutarnji 
obraz pjesnikove duše može biti zamaglljen, u ogledalu nje¬ 
gova duha može biti krvav i u kontrastu opet vedar, ali on 
nama mora izraziti objektivni sadržaj tog svog duševnog 
obraza. 

Pravi pjesnik za razliku od stihotvorca doživljuje svoje 
dojmove i doživljaje vrlo duboko, podpuno intenzivno. Ako 
on, dalje, osluškuje uhom svoje umjetničke auše kucaje bila 
vremena, onda može naći i simbole. Staro se mora preboljeti, 
da bi se novo doživljavalo i da bi se nova hrvatska stvarnost 
izrazila. Tad će pjesnik biti podpuno suglasan s dinamitom 
vremena i ne će, kako se obično misli, biti grubo ukopčan 
u praktično. 

U vrtlogu suvremenog života pjesnici osjećaju obću 
europsku stvarnost, pa i našu hrvatsku. Ta hrvatska stvarnost 
nadoknadjuje najidealnija vidjenja suvremenog pjesnika, te ga 
kao i u vrieme Marulića, Gundulića ili Kranjčevića i Matoša 
može trenutno zbuniti zbog svoje ozbiljnosti i dubine doživ¬ 
ljaja, koje ona nosi u sebi, ali zato pjesnik mora vidjeti u 
našim dušama dalje i točnije, nego li su oni, koje smo citi¬ 
rali, zbog prilika njihovog viemena mogli vidjeti. Neki će 
možda, pomisliti da je za takvo stvaranje potrebna sloboda. 
Samo ti nisu na čistu, što je to sloboda izraza, jer za pravog 
pjesnika sloboda izraza ne dolazi u obzir, kad on osjeća i 
živi sa svojim vremenom. Mašta mu može pružiti bezbroj 
izraza, a poetika mnogo oblika, ali oni koji ocjenjuju morali 
bi imati i nove poglede. 

Suvremeni pjesnici moraju jedno žrtvovali, a to je, da 
zbog životnog hrvatskog okvira ne žive samo u svom unu¬ 
tarnjem krugu, nego da iz tog kruga udju u životni i idejni 
krug, koji je oko nas. 

Nutarnp hrvatski krug to je kultura tradicije, a životni i 
idejni krug je slobodna Hrvatska. Ovu i ovakovu problematiku 
osjećamo kod nekih mladjih i najmladjih pjesnika. Oni su 
sviestni da moraju stvoriti svoj izraz i oni ga kroz katarzu i 
stvaraju. Svaki pojedini od njih u toliko više, jače i dublje, 
u koliko je prebolio ono što nas je prije otudjivalo od glavne 
biti naše književnosti, a to je ukorienjena težnja svih velikih 
hrvatskih pjesnika, da se samo u narodnom pravcu može 
stvoriti izraz, koji bi značio napredak osobito za pjesničtvo, 
a dobitak za obće europske vriednosti. 

A naši pjesnici mogu to izraziti. Može se kazati da neki 
mladji i najmladji u šarenilu života vide, koji je to put, prem¬ 
da maglen. ali zaista najbolji. 

Suvremeni hrvatski pjesnik možda je i pretovaren doj¬ 
movima, možda ga i suviše mnogo toga uznemiruje i odvaja 
od rada, ali, ako želi ostati pjesnik — prorok, poeta vates, i 
odkupiti sebe, on će zagristi i ovaj tvrdi orah. To ne znači 
da se na pr. rodoljubno pjesničtvo može stvarati prama volji 
i nekom odredjenom raspoloženju. Rodoljubno pjesničtvo ima 
širu značajku, nego li se to obično kod nas do sada mislilo. 
Zaista samo umjetnički izražena družtvovna, religiozna i druga 
duhovna pojava, kao i doživljaj u hrvatskom životu, mogu biti 
kamenčići za mozaik hrvatske pjesničke suvremene snage. 

Budući da lirsko pjesničtvo ima najšire polje izražaja, 
pjesnici će moći najbolje u vrieme, kad se novo stvara, uz 
očuvanje stvorenog starog i očuvanog, pokazati svoju snagu. 
Da bi mladji mogli s najmladjima stvarati moraju biti du¬ 
hovno vezani sa starijim naraštajima, ali ipak njihova bor¬ 
benost i želja za novim pjesničtvom, kod mladjih i najmladjih, 
— mora sama spontano nastati, kao što i nastaje. Mladji i 
najmladji pjesnici sazrievaju mnogo brže, nego li njihovi sta¬ 
riji drugovi. Možda će zato stvoriti za budućnost djela, koja 
su bila više uronjena u suvremenost i ne će biti na cieni 
onda, kad se ovo elementarno oko nas i u nama smiri, ali 
će svakai<o ostati ta djela, kao pečat života, koji su znali 
doživjeti, i što je najglavnije izraziti. 

Doživjeti i izraziti! Biti aktivan i slobodno pisati. Ne 
biti uviek zbunjen, nego biti borac na peru, budući da je 
svako borbeno pokoienje i moglo stvoriti nešto velikoa. 
Pjesnik u suvremenom životu, ako sa svojim djelom ostane 

jedino kao onaj, koji je lomio kamenje za hram budućeg 
hrvatskog pjesničtva, bit će veiik, pa ostao i nepoznati junak. 

PRIEVODI HRVATSKIH LIRIKA OD LUIGI-A SALVINIJA 

— »Kroz čitavu vašu književnost od početaka, pa sve do 
suvremenog stvaranja, stanoviti osjećaji daju joj naročitu 
boju. Po mom mišljenju to su: dramatičnost, religioznost i 
jako nagnuće k zemlji. Ovaj vaš karakterističan osjećaj prema 
zemlji jači je od nekog osjeća|a rase i nacije. To je za vas 
tako karakteristično, da taj osjećaj čini upadljivu razliku na 
pr. izmedju vaše i srbske književnosti, u kojoj dominira osjećaj 
prema rasi, prema krvi. Zatim bih vam napomenuo još jedan 
momenat značajan za vas. To je moralni osjećaj za obitelj, 
za intimni krug oko ognjišta, koji je vrlo sličan našem tali¬ 
janskom. Možda je to plod poviestnog razvitka zajedničke 
nam zapadnjačke kulture i vjekovnog djelovanja katolicizma.« 
Tako je, uz druge misli, kratko i jezgrovito Luigi Salvini iznio 
nekoliko zanimljivih opažanja o našoj kulturnoj problematici 
za čitaoce časopisa. »Luč«. 1 Na istom mjestu Salvini je rekao 
još nešto: »Vi se nalazite izmedju dva svieta: mediteranskog 
i germanskog, a to je od presudnog značaja za vas. S jedne 
strane mediteranski osjećaj duboko je uvriežen u vašim lju¬ 
dima, dok s druge strane germanski su utjecaji znatno dje¬ 
lovali na oblikovanje vašeg družtvenog života. Traženje 
ravnoteže izmedju mediteranskog i germanskog svieta od 
kapitalnog je značenja za razvitak vaše originalnosti.« 

Ako se ove misli udruže s Uvodom u njegovu antologiju 
suvremenog hrvatskog pjesničtva, 2 koji je dobra studija o 
oblikovanju pjesničke problematike kod Hrvata, prva — koju 
je napisao jedan stranac s poznavanjem hrvatskog jezika — 
i jednim dielom te studije, koji je tiskan u »Spremnosti«, 3 a 
kasnije u cielosti u Hrv. reviji br. 7, 1942., onda dobivamo 
točnu sliku i tumačenje biti hrvatske lirike, kako se oni 
odrazuju u kritičnom gledanju i ocjeni stranca. Studija nije 
samo informativna, ona je kritična, a već po samom naslovu 
ne smiemo suditi, da se Salvini nije dodirnuo i starijih stru¬ 
janja, iako kratko, u našoj lirici. Za strani sviet ova razprava 
znači mnogo, pa će tako preko nje stranci upoznati estetske 
vriednosti naše lirike i cielo značenje, koje ona ima za našu 
izvornost i za naše, hrvatsko, umjetničko stvaranje. Salvini je 

pokušao iz ove perspektive, u sintezi predgovora bogatog 
mislima, iznieti kriterije, koji bi bili kadri utvrditi estetske 
vrednosti hrvatske lirike. Taj predgovor je tim vriedniji, što 
do sada u nekim našim antologijama nijesmo dobili i imali 
predgovore, a oni bi morali biti, da označe potrebe ne samo 
antologije nego i da predgovori, uz specifičnost izbora pje¬ 
sama, odrede kriterij estetski i književno poviestni, ali opet u 
takvom obliku, koji je vrlo bliz mjerilima suvremene estetike 
i problematike kulturnog života. Ovaj uvod ima mjesta o 
kojima se može razpravljati, koje se mogu produbiti, koja će 
se vremenom morati popraviti. Zato je i zanimljiv. Neizbježive 
omaške oosljedica su zaista same naravi antologijskog zna¬ 
čaja, bilo da se one odnose na sudove i kriterij o izboru 
pjesnika ili na estetsku vriednost imena, koja bi mogla za- 
mieniti druga imena, kao i na utjecaje, koji se ne mogu ili 
bolje ne smiju definirati jedino kao medilercmstvo i huma¬ 
nizam, budući da u našoj suvremenoj lirici ima i drugih utje¬ 
caja iz različitih europskih književnosti, a ovi utjecaji nisu 
negativni, oni su vrlo potrebni, da bi se razumjela stvaralačka 
fizionomija pjesnika. Tako na pr. francuzki utjecaj na suvre¬ 
mene nije u cjelini naglašen, premda je Salvini uspio razjasniti 
težnje nekih pjesnika i pokušao dati njihovu konačnu vri¬ 
ednost. 

Njegova antologija nam nameće uzporedbu s Nazorovom 
antologijom 4 za koju se misli, da je to više njegov osobni 
izbor. Da Salvini cieni Nazorovo poznavanje talijanskog je¬ 
zika dokazom je i to što je njegovu pjesmu: »Cvrčak« donio 
u prievodu samog pjesnika. S druge strane, kako smo to već 
naglasili, značajna je Nazorova zasluga, da je on u svojim 
prievodima dokazao antonomno tumačenje naše lirike na 
jednom stranom jeziku. Ipak namjere jednog i drugog sasvim 
su različite, kao i rezultati. Uza svu vriednost djela Nazora 
i Salvinija, njihovu ljubav u poslu, a naročito, što moramo 
naglasiti plemenitu objektivnost Salvinija, njihovo djelo se 
mora prosudjivati različitim mjerilom. Nazor je učinio neke 
omaške, izostavio mnoga imena i slično, što nije smio učiniti, 
dok je Salvini uz spomenutu Nazorovu pogrješku, koja, vje¬ 
rujemo, nije namjerna — kao stranac prvi na tom polju oz¬ 
biljnog rada. 

Ciela Salvinijeva antologija dieli se na dva glavna diela 
i to na: Predgovor (str. 43.) — suvremena hrvatska lirika — 

i pjesme šestdeset pjesnika od A. G. Matoša do Vinka Kosa. 
Uz svakog pjesnika dodani su sažeti podatci. 

Na kraju svoje studije u Predgovoru Salvini kaže ovo: 
»U jednom obračunu, koji već teži poviesti ne može se voditi 
računa samo o osobnim sklonostima ili o ciljevima koji su 
trenutno postignuti, budući da se književnost procjenjuje ta- 
kodjer i po svom razvitku, a ne samo po svojim konačnim 
plodovima. Kod prevedenih, veli dalje, broj pjesama pojedinih 
auktora ne odgovara samo hierarhi|i vriednosti, radije 
smo sačuvali ritam, nego li rimu, te smo nastojali sačuvati 
ton, koji se u pjesmi ukazuje, kao bitna sastavina. 

Uobće cieli uvodni pravac za procjenjivanje hrvatske li¬ 
rike kod Salvinija teži k poviesti i to nepristranom utvrdji- 
vanju stalnih kriterija odbacujući uobičajene književne podjele 
i pravce za koje jedan njegov zemljak E. Falqui duhovito 
kaže: »Bačeni književni rodovi kroz prozor, vraćaju se kroz 
kućna vrata«. 5 

Budući da Salvini naglašuje, da se književnost procjenjuje 
i po svom razvitku, to je onda morao naglasiti jače reli¬ 
gioznu problemaliku, koja je naglašena u suvremenoj hrvat¬ 
skoj lirici na novi i posebni način. Da smo imali jednu anto¬ 
logiju religiozne lirike, veću nego li je Žankova: »Marijanska 
lirika« i širu po svojoj tematici, onda bi i Salvinijev trud bio 
olakšan, te bi on u svom radu oko suvremene hrvatske lirike 
bio zaista podpuno uspio. Tako bi izbor motiva iz naše lirike 
bio bliži strancima, a izborom spomenute lirike naglasila bi 
se još jedna ilustracija hrvatske narodne duše preko koje se 
ne može preći. Tako ne bi bila izostavljena imena nesum- 
njivih dobrih pjesničkih kakvoća, kao što su: Marin Sabić, 
Izidor Poljak, Milan Pavelić, Cvjetko Škarpa, Aleksandar 
Kokić, Sohačić, B. Klarić, Hrastovec i još neki drugi, dok su 
se druga imena zbog boljih izraza, dublje poetičnosti i obćeg 
značaja kod pjesnika — koji su uz njih prevedeni, mogla 
mirne duše izostaviti i Salvini bi bio u svom kriticizmu nad 
sastavljačima antologija. 

Prevodeći pjesmu Salvini je skrupolozno pazio na ritam. 
Sa te strane zanimljiva je uzporedna s Nazorovim prievo- 
dima.. Mislimo, da su pjesme nekih pjesnika mnogo dobile 
Salvinijevim prevodjenjem, dok su druge prevedene vrlo 
dobro. Proznu lokvenciju nekih pjesnika Salvini je ublažio i 
dao im pjesnički ritam, dvije je pjesme u narječjima preveo 


156 


mletačkim narječjem. Na taj način pokušao im je dati veću 
intimnost. 

Salvini je kao poznavalac hrvatskog jezika uložio pošteni 
trud, da udje u osjećajnost naše lirike od Matoša do danas 
i dosta se dobro i objektivno snašao u prevodjenju — tako 
različitih senzibiliteta i izražaja naše lirske umjetnosti, premda 
mu je na više mjesta pofalio točniji osjećaj samog jezika, 
jer je mnoge rieči krivo shvatio, pa onda i preveo. U uvodu 
dobro je temeljno njegovo tumačenje družtvovnog razvoja 
našeg kulturnog etosa, koji se nije samo izrazio u politici, 
nego i u upornom stajalištu naših lirika u obrani onoga, što 
je duhovno naše i što je kroz vjekove izvorno hrvatsko. Tu 
je Salvini izvoran i taktičan. Za nas će u stranom kulturnom 
svietu to mnogo značiti, vidjet će se da smo se duhovno 
pripravljali, trpjeli i borili pomoću duha i njegovog izraza i 
na polju lirike za svoju slobodu i nezavisnost, koju su knji¬ 
ževnici, kadkada jedini, nosili u svojim sanjama i idealima 
kao doživljenu stvarnost. Što to znači, a o tome smo jednom 
i pisali, opaža svatko tko poznaje ulogu i utjecaj uobće 
umjetnosti na dušu jednog naroda. Naglasimo i ovog puta, 
da nas lirika, kiparstvo, slikarstvo i roman mogu dostojno 
predstavljati u inozemstvu. 

1 »Luč«, br. 3, str. 189. 

2 »Poeti croati moderni« a cura di Luigi Salvini. Izd. tali¬ 
janskog izdavalačkog zavoda Garzanli — Milano, 1942, str. 
XLIII—232. 

3 Uzp.: »Spremnost« od 14. lipnja ov. god.: »Mediteranci 
i humanisti hrvatske lirike«. 

4 Hrvatski pjesnici — lirici croati. Uredio i na talijanski 
preveo Vladimir Nazor s predgovorom u stihovima, biograf¬ 
skim podatcima o piscima — napomene izdavača, — Zagreb 
1942, str. 223, izdanje Nakladnog zavoda A. Velzek. 

5 Enrico Falgui: Ricerche di stile, sir. 232. 

PRIEVOD1 VLADIMIRA NAZORA 


1 . 

Umjetnost prevodjenja nije laka. Znati i umjeti dobro pre¬ 
voditi i prevesti neko prozno ili pjesničko djelo uviek znači 
dogadjaj u onoj književnosti na koje se jezik prevodi djelo 
nekog pisca. Ovo znanje i vještina ne tiče se samo umjet¬ 
ničkih djela, na prvom mjestu pjesama i drugih oblika pje- 
sničtva, onda romana i drama, nego i naučnih djela. Kako 
nije moguće mnogima, naučiti vise jezika, to će pitanje pri- 
evoda, same tehnike, smisla prevodjenja, metode i odgovor¬ 
nosti prevodioca, biti neprestano veliki i odgovorni rad. 

O samom prevodjenju ima mnogo stajališta, ali se može 
kazati, da dobrih i uspjelih prievoda nema mnogo ni jedna 
europska književnost. Zato je i nastala ona poznata poslo¬ 
vica, da je prevodilac obično izdajica. Ipak prievodi su kruh 
svagdnšij u književnostima europskih naroda. 

Činjenica je, da su prievodi kod mnogih naroda izvršili 
veliku kulturnu ulogu. Podsjetimo se barem na Shakespeare- 
ovo dramatsko djelo. Da nije bilo prievoda, njegov bi cieli 
opus mnogo kasnije postao poznat. To je išlo i s antiknim 
piscima, helenskim i rimskim. Kazalište i danas pomoću prie¬ 
voda vrši veliku ulogu i utjecaj u izmjeni ideja i u upozna¬ 
vanju velikih problema, koji zanimaju čovjeka od Eshila do 
danas. 

Posao i trud prevodioca veoma su često nezahvalni, ali 
su zato jako potrebni. Dobri prievodi uviek bogate književ¬ 
nosti onoga naroda na čiji se jezik prevodi neko djelo. Ti 
prievodi, kako smo spomenuli, kadkada znače pravu revolu¬ 
ciju i odkriće. Iza zastora rieči u dobrom prievodu, dobri 
čitaoci osjećaju ljepote izvornika, to ih potiče na učenje 
stranih jezika i na bogaćenje vlastitog duha. 

Izdanje Hrvatskog izdavačkog bibliografskog zavoda u 
svakom pogledu je na europskoj razini. Ono i u vanjskom 
obliku pokazuje prevodiočevu težnju, da se najjači talijanski 
pjesnici predstave publici upravo bibliografski. Istina je, da su 

imena: Carducci, Pascoli i D’Annunzio poznata mnogima, ali 
su se ipak mogle dodati i kratke bibliografske bilješke o 
ovim pjesnicima. 

Knjiga je podieljena na četiri diela. Prvi dio ima naslov: 
Mjesto predgovora od samog prevodioca. Ovaj uvod ima 
vrlo mnogo materijala za poznavanje oblikovanja fizionomije 
samog Nazora kao pjesnika. Ovi podatci bit će dragocjeni 
za buduće Nazorove biografe, kao i one, koji budu pisali o 
njemu e$tetsko-kn|iževne studije i eseje. Predgovor je napisan 
u stilu autobiografske pripoviedke. 

Poslije ovog uvodnika sliede prievodi. Prvi je po redu 
Carducci. Nazor je preveo dvadeset i šest njegovih pjesama 
za koje je, ne samo sam, nego i prema obće primljenom mi¬ 
šljenu;, smatrao, da spadaju medju najbolje. Onda sliede 
pjesme Giovanni Pascolija. Njih ima u prievodu sedamnaest. 
Na kraju su prievodi D’Annunzijevih pjesama, ima ih šestnaest 
na broju. 

Može se reći, da je izbor iz pjesničkog djela ovih maj¬ 
stora talijanskog pjesničtva izniet u antologijskom ruhu. 
Triada: Carducci, Pascoli i D’Annunzio znači u talijanskoj 
književnosti ne samo savršenstvo oblika, nego i sadržaja, 
premda su sva tri pjesnika po svojoj unutarnjoj snazi i fi¬ 
zionomiji, kao i vanjskoj izražajnoj snazi, različiti. Utjecaj 
Carduccija i D'Annuncija na našu Modernu, osobito Tresić- 
Pavičića, Nazora, Begovića i druge nije bio neznatan, dok 
je utjecaj Pascolija bio slabiji i on se je pojavio u novije i 
najnovije vrieme, kad je nastala u problematici lirike jedna 
jača i nova potreba. Sve je ovo karakteristično i za pozna¬ 
vanje same razvojne crte naše moderne književnosti vrlo po¬ 
trebno. Zato će Nazorovi prievodi ne samo svojim sadržajem, 
nego i svojim rječnikom mnogo toga odkriti onomu, koji ljubi 
ili proučava književnost. 

Prema ovim prievodima moći će se vidjeti utjecaj, koji 
je izvršila ova trijada na našu književnost. Osim toga prie¬ 
vodi pjesama ovih korifeja talijanskog pjesničtva su izvrstni 
dodatak dobroj Antologiji talijanske lirike, koju su pred ne¬ 
koliko godina uredili pjesnici Delorko i Niseteo. U ovoj Anto¬ 
logiji ima dosta Nazorovih prievoda, u njoj se nalazi i magi¬ 
stralan prijevod D’Annunzijeve pjesme: »Kiša u boriku« (»l.a 
pioggia nel pineto«). 

Znamo, da su u ovom stvaranju pjesnik i prevodilac 
prisno povezani. »Da se shvali izraz jednog doživljaja, treba 
prije svega slično osjetiti doživljaj ili toliko osjetiti život jedno 
imaginacije, da nam ona i u svojoj složenosti postane pri¬ 
stupačna. Tada sredstva izražaja ne će više skrivati, već 
upravo razotkrivati slike. Sredstva izražaja podredjena . su 
uviek doživljaju. On ih ponajćešće uvjetuje i upravo diktira. 
Što je snažniji taj doživi|aj, bii će i njegov izraz samostalniji 
i jači, a cjelina djela označena izrazitim pečatom original¬ 
nosti i ličnosti.« (Vladislav Kušan: Ars et artifex, str. 219.)- 
Ovo, što je rečeno za slike i kipove, vriedi i za prevo¬ 
dioca, budući da su pjesnik i prevodilac prema zahtjevima 
stvaralačtva i oblikovanja vrlo često jedno. U prievodima, 
barem onim koje je izvršio pjesnik, mora se udovoljiti u biti 
sadržaju i rječniku. Prievod |e često uspjela parafraza. Za 
pjesnika je prevodjenje pjesama umjetnički doživljaj. Prevo¬ 
dilac ovakve vrsti i umjetničke moći pri prevodjenju pjesme 
doživljuje, mnogo puta primarno kao i izvorni stvaralac. Kad 
djelo postane, sonet, pjesma raznog oblika, prevodiočevim 
duhovnim dobrom, onda prievod, kad se svladaju tehničke 
zapreke, postaje lak i uspio. Ne smije se zaboraviti, da do¬ 
bar prevodilac prelazi isti put kao i izvorni stvaralac. 

Sve ove karakteristike, uspjele i poučne, možemo susresti 
u prievodima pjesama talijanske trijade Vladimira Nazora. 
U ovom svom d|elu Nazor je dokazao, da je točna spoznaja, 
da onda, kad bogodani pjesnik prevodi pjesnika, da tad 
prevodiocu pripada skoro isii posao, trud i uspjeh, kao i 
auktoru prevedenog teksta. 

Obično se misli, da se neki veliki pisci ne mogu prevo¬ 
diti. Istina je, da je bolje te pisce čitati u izvorniku, ali sami 
prievodi, osim što približavaju velike pisce širokoj publici, 
oni su neka mjera jzražajne snage jezika književnosti u koju 
se prevodi. Ti prievodi, kao šio je slučaj u ovoj knjizi Na¬ 
zora, pokazuju ne samo bogatstvo našeg, hrvatskog, lirskog 
rječnika, nego nas uvjeravaju u velike mogućnosti nepresta¬ 
nog razvoja leksikona našeg pjesničtva. 

I na ovom putu Nazor je učitelj, 

Poznato nam je, da je Danteovo djelo: »Božanska ko¬ 
medija« nekoliko puta bilo prevedeno na naš jezik. Neka 
pjevanja, osobito peto pjevanje iz »Pakla« preveli su različiti 
pjesnici i to iz različitih epoha. Svaki je prievod ovog pje¬ 

vanja značio neku novost i posebnu interpretaciju. Posljednji 
prievod koji sam čitao i koji mi je najviše dočarao original, 
bio je prievod Kombola. Proučavanje samog prvog pjevanja 
i njegovog prevodjenja odkrilo bi mnogo toga i razjasnilo 
mnogo težkoće i tajne trnovite staze prevodilaca. 

Sad, kad biste uzeli uspjeli koji prievod H. Badalića ili 
drugog našeg starijeg prevodioca, pa ga uzporedili u jezič¬ 
nom izrazu s prievodima Nazora, tek biste se tad uvjerili, 
koliko je hrvatska lirika bogata u svom riečniku, a da ne 
govorimo o drugim njenim čisto umjetničkim kvalitetama. 

Nazorov uvod »Mjesto predgovora« za ovu trijadu tali¬ 
janskog pjesničtva, kako smo prije kazali, veoma je zanim¬ 
ljiv za poznavanje njegovog vlastitog razvitka. Citirat ćemo 
kraj ovog uvoda: »D’Annunzio sam zove učiteljem Carduccija, 
bratom Pascolija, kome u pjesmi »II commiato« takodjer veli, 
da se oni dvojica, svaki na svoj način i na suprotnoj strani, 
penju uz Nevidljivu goru (»Monte invisibile«), da se nadju 
skupa na vrhuncu. 

Jest veza izmedju ta tri čovjeka, koji prave posljednju 
trijadu krupnijih talijanskih pjesnika. Njihov je utjecaj na 
idejni i osjećajni život Talijana, uoči Svjetskog rata, bio jak, 
a osjetio se \ kod nas. 

Mnogo im ja dugujem; a svoj dug priznajem i plaćam ga 
— kako znam i mogu, ovim prievodima ili prepjevima.« 

Posljednja rieč prepjev dokazuje, koliko je Nazor do¬ 
življavao ono što je prevodio i što je uspješno preveo. Ova 
rieč u svojoj dubini krije veliko priznanje i pokazuje, kako 
dobar prevodilac doživljuje pjesničko djelo tajnim putevima 
doživljavanja, kao i sam izvorni stvaralac. 

Još kao dječak, kako Nazor pripovieda u spomenutom 
uvodu, upoznao je odmah poslije Homera i Montija, Carduc¬ 
cija. Tek onda, kad je već bio napisao »Slavenske legende«, 
»Živanu« i u prvoj redakciji »Hrvatske kraljeve«, upoznao je 
kao zreo čovjek blagog pjesnika jednostavnosti i kršćanske 
dubine Pascolija, a malo prije njega »D’Annunzija, čijem se 
utjecaju nije mogao oteti. On ga, D’Annunzio, »s početka 
više omami i smuti nego osvoji ... Bje drugčije tek onda, 
kad sam dobio u ruku njegove Laudi, III. knjigu: Alcione... 
I D’Annunzio golovo u čitavoj toj knjizi kao da hoće prota- 
njiti materiju.« 


Susreti s knjigama i piscima 11 

Sve ove izpoviesti i priznanja ne govore samo o utje¬ 
cajima nego i o auktorima, koji su Nazoru omogućili naći 
sebe, a naći sebe jednako je odkriti u sebi sviestno i pobjed¬ 
nički umjetnika i poći svojim putevima. 

Prema ovom uvodu mi možemo, poznavajući pjesničko 
djelo Nazora, mnogo toga bolje shvatiti, budući da su pje¬ 
snici ove trijade izvrstni mistagozi. Preko ove trijade Nazor 
je mnogo toga odkrio i u svakom pjesniku našao ono, što 
mu je bilo potrebno, jer su ovi pjesnici u sebi imali jake i 
slabije niti pune životnih sokova stvaralačtva. 

Čitajući ove prievode mi se uvjeravamo, da je himna 
životu Carduccija, da je jednostavnosi i slikarska uzvišenost 
Pascolija kao i čista, ljepotom protkana ljepota D'Annunzija, 
uspješno oplodila Nazorovo pjesničko biće. 

Tko poznaje izvornik pjesme: »Kiša u boriku«, taj će u 
prievodu osjetiti dvie činjenice. Prva je, da je Nazor u svo¬ 
joj poeziji razvio kult rieči, a druga je, da je Nazor, većim 
dielom, zahvaljujući svojim uzorima, uspio doživljavati spaso¬ 
nosne preobražaje. Samo jedan ulomak spomenute pjesme 
uvjerava nas, kako je D’Annunzio utjecao na Nazora u nje¬ 
govom kultu rieči. Iz ovog ulomka, koji ćemo navesti, osjetit 
ćemo blistavu snagu hrvatskog jezika: 

»Bor 

ima svoj glas, a mirta 
šum drugi, a smreka 
na svoj način romori: 
i svi su oni, 
po vrsti 

nalik na glasbala razna 
pod dodirom bezkrajnih 
prsti.« — — 

Tu i tamo čitajući prievode iz opusa D’Annunzija sjetit 
ćemo se i Milana Begovića, čija je razvojna crta sasvim raz¬ 
ličita od Nazorove. 

Od Carduccija. koji je veoma težak za prievod mogli 
bismo mnogo toga citirati, ali ćemo ovoga puta citirati drugu 
strofu Pascoli-eve pjesme: »Fides«, koja nam vjerno tumači, 
koliko Nazor duguje upravo ovom pjesniku. Završit ćemo 
s tom strofom: 

»Diete spava, sanja hvoje zlatne 
I stabla zlatna i gajeve zlatne; 

A čempres, u noć, s vjetrom koji huji 
Lomi se, nosi; piače u oluji.« 

Bogatstvo pjesničkog rječnika i ljepota hrvatskog jezika, 
uspjeh su prievoda ove trijade. 

2 . 

Najnoviji prievodi Vladimira Nazora su zaista iznena- 
djenje za našu i talijansku čitalačku publiku. Plod su du¬ 
hovne svježine ovi prievodi hrvatskih lirika, za koje odmah 
u početku moramo kazati, da nisu podpuni i da u njima nisu 
predstavljeni svi hrvatski lirici, koji bi mogli, prema vriednosti 
svoga lirskog djela, ući u jednu ovakovu antologiju. 

Izdanje same knjige je veoma ukusno, ono će u svakom 
pogledu zadovoljiti i talijansku čitalačku publiku. 

Ovu svoju antologiju Nazor je podielio ovako: Neka¬ 
danji, Stariji i Noviji. Uz ove grupe pjesnika, kojih 
ima dvadeset i devet, kao prva pjesma jest prievod naše 
hrvatske himne: »Hrvatska domovina« u cielosti. Prvoj 
grupi pjesnika pod nazivom: Nekadanji, ne bi se imalo što 
bitna dodati, ali drugoj grupi: Stariji, mogli bismo dodati kao 
i grupi: Noviji — nekoliko imena i tad bi ova antologija 
bila u cjelini, ona bi podpuno odgovarala lirskom razvojnom 
zamahu hrvatske lirike i pokazala bi podpuno, da je starija 
kao i suvremena lirika stvorila ne samo svoj riečnik, nego 
da je ta lirika, kao i u ostalim europskim književnostima, 
bila odkrivanje duše hrvatskog čovjeka i da je on upravo 
preko te lirike pokazao svoje jedinstvo kao narod, akoprem 
je živio u svojim pokrajinama pod raznim utjecajima. Pje- 
sničtvo, a pogotovo lirika, nije bilo za hrvatske stvaraoce 
nikakva turris eburnea; ono je najbolje odkrivalo sav nata- 
Joženi |ad i radost naroda, a ovi su našli svoju materijaliza- 
ciju baš u lirici. Pjesničtvo — ovdje mislimo na prvom mjestu 
lirsko — u sažetom obliku izrazilo je umjetničke težnje hrvat¬ 
ske duše i bilo uviek u narodnostnom pogledu činbenik 
prvoga reda. Akcenti misaonosti jednog Preradovića, izvor¬ 
nost Kranjčevićeve borbene i duboko refleksivne muze, re- 
Ijefnost izraza Mažuranića, epska liričnost Augusta Šenoe, 
davorijska svježina Harambašica i toplina Vrazove lirike omo¬ 
gućili su, da se je kasnije hrvatska lirika sve više diferenci¬ 
rala i dobila mnogostruke oblike i izražajne mogućnosti. 

Ne smijemo zaboravili, da naša lirika ne datira samo 
stotinu godina, već skoro tisuću godina, i da je ona u svo¬ 
jim suvremenim izrazima u djelima: Vidrića, samog Nazora, 
Marina Sabića, Izidora Poljaka, Tresić-Pavičića, Wiesnera, 
Ujevića, Sudete, Cesarića, Milana Pavelića, Vladimira Kova 
čića, Olinka Delorka, Dragutina Tadijanovića, Nikole Šopa 
• nekih drugih dostigla razinu lirske vizije i izraza, kojima stoji 
ne samo umjetnički na visini neke europske književnosti, nego 
pokazuje suvislost u potenciji umjetničkog izvornog hrvatskog 
melosa. 

Mi se ne moramo složiti sa kriterijem i antologijskim iz¬ 
borom barda Vladimira Nazora, ali ipak moramo kazati, da 
je njegovo djelo prevodjenja na talijanski |ezik uspjelo. Mo¬ 
ramo reći, da Nazor vrlo dobro poznaje talijanski jezik i 
da je dosta prevodio iz tog jezika profinjujući svoje jezično 
znanje i dotjerujući svoj ukus u biranju rieči i bogateći svoje 
znanje lirskog metaforičkog riečnika. Kroz godine i godine 
gomilano bogatstvo u hrpama omogućila je pjesniku birati 
bisere i dragulje rieči, a kritičko oko razlikovati zdravo i 
jedro zrno od pljeve. 

Nedavno smo, pišući o Nazorovim prievodima izdanim 
u knjizi: Posljednja trijada — prievodima pjesama: Carduccia, 
D’Annunzija i Pascolija — kazali, da su u svom stvaranju pje¬ 
snik i prevodilac tiesno povezani. Rekosmo, da su pjesnik i 
prevodilac prema zahtjevima stvaralaštva i oblikovanja lir¬ 
skog izraza jedno. 

To, što je vriedilo za prievode s talijanskog, vriedi u 
glavnom i za prievode na talijanski. Trud i put stvaranja i 
ovog puta prešao je Nazor, prevodeći na talijanski, boreći 
se s izrazom i doživljujući pjesmu, kao i pjesnik, kad je 
izvorno stvarao. Čitati ove pjesnike u izvorniku svakako je 
bolje, ali, mislim, da je Nazor uviek preveo i pogodio ono 
što je bitno. To će samim Talijanima, kad, kao poznavaoci 
jezika budu prevodili, olakšati posao, pa ih i nadahnuti ne 
toliko za točniji prievod, nego za jasnije lirsko doživljavanje,' 
osobito suvremene hrvatske lirike. 

Značajna je zasluga Nazorova, da smo i u ovom smislu 
mogli stvoriti prievode, koji su dobri i autonomni u svoj svo¬ 
joj težini, koju nameće takav stvaralački rad. 

Dobro je i kritički Nazor učinio što je uzporedno uz 
original donio prievod. Sve teče uzporedno i ujedno odkriva 

njegov savjestni rad. Nije smatrao, da je njegovo djelo: 
monumentum aere perennius, ali je svakako izvorni spomenik. 
U tom svom radu nije Nazor pokazao svoju kulturu, on je 
u svojoj umjetničkoj metamorfozi odkrio još jednu značajku 
svoje bogate pjesničke duše. Dobro je, što su i biografski 
podatci o piscima izneseni na hrvatskom i talijanskom jeziku. 
Knjiga će svakako imati i svoju prakličnu, pedagožku vried- 
nost. 

U grupi: Nekadanji zastupnici su sliedeći pjesnici: 
Mihanović, Vraz, Preradović, I. Mažuranić, Šenoa, Vukelić, 
Harambašić i Kranjčević. U grupi: Stariji su ovi lirici: Be- 
gović, Vidrić, M. Nikolić, Domjanić, Nazor, Matoš, Wiesner, 
N. Polić. U grupi: Noviji su ovi: T. Ujević, A. B. Šimić, 
Krklec, Sudeta, Cesarić, Vj. Majer, Alfirević, Bonifačić, Vlai- 
savljević, Šop, Tadijanović, Delorko i I. G. Kovačić. 

Biografskim podatcima moglo bi se prigovoriti, da su 
na nekim mjestima suhoparni. Značajke lirike pojedinih pje¬ 
snika mogle su biti naglašene i to bi koristilo strancu za bolje 
poznavanje samog razvoja hrvatske lirike. 

O samim prievodima rekosmo, da su uspjeli. Ima pje¬ 
sama u kojima ne osjećamo svježinu i boju izvornika; možda 
kadkada nije izraz tako savitljiv, više je bukvalan, ali zato 
u velikoj većini prevedenih pjesama Nazor nam je dočarao 
svježinu i pečat umjetnikovog izraza u izvorniku. Pjesnici su 
iz raznih epoha, pa nije onda čudo, da kadkada ne osjećamo 
harmoniziranu ljepotu izvornika i prievoda. 

U samom predgovoru — prologu — na talijanskom je¬ 
ziku Nazor se obraća talijanskom čitaocu medju ostalim i 
ovim stihovima: »O čitaoče talijanski, život je ljudski more; 
na njemu su valovi raznih oblika. Kome su Nebesa dala, da 
bi sve te oblike razlikovao i da bi ih svojom ljubavlju za¬ 
grlio? — Jedan val je u tom moru i hrvatski jezik. —« 

I ovaj val neprestano se bori i na svom pjenušavom vrhu 
nosi razpjevanu hrvatsku dušu. U tom svom predgovoru Na¬ 
zor vidi težkoće svoga posla, ali ipak, kad pročitamo Miha- 
novićevu »Hrvatsku domovinu«, »Gazelu« Vrazovu, ulomak iz 
Šenoine Povjestice- »Propast Venecije«, Kranjčevićevu jamb- 
sku pjesmu »Mojsije«, koja je i u prievodu sačuvala svoj iz¬ 
vorni ritam, pa pjesme: Begovića, Vidrićev »Pejsaž«, Domja- 
nićevu »U mistične noći« i »Zdrava Marija«, Nazorov: »Bog 
u šumi« i »Moj san«, Matoševu »Pri Sv. Kralju«, sve Wiesne- 

rove, Ujevićev »Notturno«, osobito Krklečevu »Put kroz noć« 
sa sjajnim aliteracijama, Sudetinu »Čežnja« i »Bolestan mla¬ 
dić«, Cesarićevu »Mrtvačnica najbjednijih«, Majerovu »Moj 
otac«, Bonifačićevu »More«, Tadijanovićevu »Nebo« i savr¬ 
šeno uspjelo Delorkovu pjesmu »Zaboravljeno svietlo«, mi 
ostajemo zadivljeni ljepotom Nazorovih prievoda i uvjera¬ 
vamo se, da nije ovo njegovo prevodjenje bilo samo po¬ 
treba duha, nego i težnja, da se pokaže bogatstvo naše 
lirike, kakvo samo može osjetiti pjesnik kvaliteta, kao što je 
Nazor. 


* Hrvatski pjesnici — lirici croati. Uredio i na talijanski 
preveo Vladimir Nazor s predgovorom u stihovima, biograf¬ 
skim podatcima o piscima — napomene izdavačima i kazalo, 
Zagreb 1942, str. 223. Izdanje Nakladnog zavoda A. Velzek.- 

LICA I NALIČJA STVARNOSTI U LIRICI 


I. 

Odm^ih se moramo ograditi, da ne ćemo obćenito go¬ 
voriti o ^ieloj lirici, jer bi to u ovom obsegu bilo nemoguće. 
Ne ćen>o razpraviti pitanje ciele novije i najnovije hrvatske 
lirike, Već ćemo uzeti kao predmet naše obrade za sada 
samo jednu zbirku pjesama i to zbirku Ive Lendića »Ange- 
lusi«, budući da ie ona karakleristična i po svojoj sadržajnoj 
vriednosti i po naporu i novosH izraza, koje |e pjesnik uspio 
pronaći. Osobe te poezije uglavnom su osobni doživljali 
težko bolestnog pjesnika, zatim trenutci lirskog produbljivanja 
sredine i stvarnosti u koju pjesnik ulazi i nastoji je protu¬ 
mačiti, a ta je sredina sva zadahnuta, kao i lica i naličja 
te stvarnosti u l.endićevoj lirici, slikama, koje je pjesnik pro¬ 
našao ili susreo u dodiru s ljepotom primorja. Pelješac, 
komu pjesnik posvećuje prvi ciklus svoje zbirke (»Poluotok«), 
ocrtan je u lirici Lendićevoj sa svim prirodnim ljepotama, ali 
i sa svojim licima koja, iako se nalaze u ljepoti krasnog 
poluotoka ipak imaju svoja naličja, pa su njihova stvarnost, 
i sva težina suvremenosti izneseni reljefno, a naročito mjesto 
Janjina, pjesnikovo rodno mjesto. Ipak zato Lendićeva lirika 
nije kampanilistička, budući da njemu sredina n. pr. polu¬ 
otoka Pelješca, služi jedino kao realan doživljaj, kao okvir, 
i pruža mu motive, dok u pjesmama iz ciklusa »Poluotok« 
vidimo isto tako obći život cielog primorja. 

Više puta padalo mi je na pamet pitanje, zašto je Ma- 
rulić onoliko ozbiljan i u svojim djelima na oko nepristu¬ 
pačan, kao i pitanje, zašto je Vojnović pun naročite melan- 
holije, a oba su djeca sunca? — Na prvi pogled čini se kao 
da je pitanje na mjestu, da je na nj težko odgovoriti, ali, 
kad se bliže pogleda mislimo, da u njemu nema ništa za¬ 
gonetnog. Upravo ta ljepota mora i sunca i sve one krasote, 
koje su s tim u vezi, radjaju u nama izvjestnu tugu, kad svu 
tu ljepotu uzporedimo s običnim životom i s njegovim kon¬ 
trastima. Pascal je s pravom kazao, da je stvarnost sablast- 

nijcs od najsablastnijih opisa u literaturi. Tako, u tom životu 
na suncu, s jedne strane imamo pjesme u suncu, a s druge 
život s tisuću borbi i naličja, s maskom i bez maske, i tako 
sve to, sav taj splet najrazličnijih životnih pitanja, stvara u 
našem srdcu i duhu, a osobito u duhu pjesnika, malo ana- 
kreontike, a više mistike, bolje produbljene tragike svoje 
vrsti. To je težnja za harmonijom, za spajanjem vedrih i 
tamnih strana života, a iz nedostatka te harmonije nastaje 
sukob u doživljavanju ljepote oko nas i težnje, da se ona 
izrazi u stihu, prozi, na platnu ili kamenu. Melos, prema 
tomu, ne može biti sav u sjaju i bljesku sunca, budući da i 
taj bljesak i sjaj doživljuju svoje sutone. Analogije bismo 
mogli naći i u staroj grčkoj lirici, ali se za sada ne možemo 
upuštati u taj problem; učinit ćemo to drugom prilikom. Sva¬ 
kako postoji jaz izmedju realnih ljepota i izražajnih moguć¬ 
nosti, jaz izmedju liepoga u promjeni i naše težnje, da ta 
liepo vječno ostane More, koje svakoga mora oduševiti, stvo¬ 
rilo je kod Nazora cielu skalu najraznovrstnijih izražaja. Ono 
nije ni na Lendića, kao i Nazcrove predhodnike, moglo utje¬ 
cati drugčije, nego kao simbol borbe i traženja. Osobe su 
Lendićeve lirike težaci s poluotoka Pelješca, zatim pelješki » 
janjinski pejsaži i čak ljepote iz Kraljevice, a onda i reli¬ 
giozni doživljaji, ali ne u uobičajenoj formi, nego novi i po 
motivima i po izražaju. Tako se u njegovoj lirici u većini 
zbirke idealno spaja s objektivnom stvarnošću u dobro uskla- 
djeni ton lirskih doživljaja. Da bismo mnoge njegove pjesme 
razumjeli, potrebno je pročitati posljednju pjesmu u ovoj 
zbirci i onda nam je fizionomija lendićeva vrlo blizu i shvat¬ 
ljiva. Tu je pjesmu mogao pjesnik staviti na čelo svoje zbirke, 
jer je ona u svakom pogledu karakteristična i zbog svoje 
dubine i zbog motiva. Smisao naziva same zbirke najbolje 
se razumije, kad se pročitaju pjesme. Ugodjaji, koje^ proživ- 
!ju|emo, čitajući ovu zbirku, nisu sutonski, oni su nešto više, 
oni su tragični, kao što je tragična u glavnom u sebi svaka 
duboko proživljena umjetnina. Mir angelusa, bilo večernjih 
bilo jutarnjih, unosi u pjesnikove meditacije posebni prizvuk, 
a ovaj nije bez osobite čari. Uobce ovo koncentriranje ciele 
zbirke pjesama oko jednog simbola sve je češća pojava u 
modernoj lirici. Naslovi zbirki nisu samo simbolični, oni su 
u vezi s onim što pjesnik želi izraziti cielom strukturom svoje 
lirike. 

II. 

Zbirka je velika. 1 Na skoro sto stranica teksta imamo u 
njoj 65 pjesama. Pjesme su podieljene na nekoliko ciklusa, 
a svi ciklusi, prema zajedničkom naslovu, čine jednu cjelinu 
života i duhovnih peripetija ne samo pjesnika, nego i svakoga 
pojedinca, koji u sebi ili oko sebe proživljuje sadašnjicu. U 
prvom ciklusu »Poluotok« u pjesmi »Šetam u mraku kroz 
polje«... u stihovima: »Sav sam uronut u svoju dušu, pognuta 
je moja glava / i gledam sav svoj život unatrag. / Vidim, 
da su bolovi dublje nego radosti / zacrtali u mom srcu / 
trag,« osjećamo ugodjaj, koji se opet susreće i provlači 
kroz cielu zbirku. Sumrak i angelusi, bolnica i velika tjeskoba 
osamljenosti unose čudan nemir i traže, da se udubemo u 
same sebe, da bi nam duša mogla osjetiti spiritualiziranje nas 
samih, a vrlo često i stvarnosti oko nas. Pjesnik je sam u 
sumraku. Vjetar noćni putuje. To je taj vjetar, vjetar simbol 
traženja, koji nastaje poslije zapada sunca, kao što sumrak 
unosi nemir u duh, unosi čežnju za utjehom i sutrašnjim 
suncem. Zviezde su ipak simbol onog vječnog, što nosimo u 
sebi; dok je pjesnik uronjen u svoju dušu, on konstatira sam 
u noći »da su bolovi dublje nego radosti« u našem srdcu. Re¬ 
fleksivna lirika, izravna i duboka, susreće se po svojoj 
jačini na mnogim stranicama Lendićeve zbirke. Tu je on vrlo 
bliz pjesniku Sudeti. Na toj se crti Lendić razlikuje od Nikole 
Šopa. U Sudetinim pjesmama nema uobće sunca, nema ve¬ 
drine i, kad se pročitaju neke njegove pjesme, u našoj je duši, 
poslije njegovih sutonskih osjećanja, noć, ali zvjezdana noć. 
Lendić pak kroz melodiku svojih angelusa i meki prizvuk lje¬ 
pote dana i života, stvara, istina — kadkada naivna raspolo¬ 
ženja, koja su ponešto ujednačeno nanizana slično kao u lirici 
N. Šopa. Tako osjećate kao da Lendić, kao i Šop, štedi na 
izrazu, ili ga dovoljno ne produbljuje, u želji, da vas svojim 
motivima ne ukalupi u iste emocije. Ali zato on uspieva da 
svoje osobno bolje., nego Šop odvoji u bezlično, u objektivno, 
da kraće kažemo, u iracionalno. Čini se, da Šopova lirika, 
koja je u svom novom načinu izražavanja, uzgred budi re¬ 
čeno, lapidarna i kadkada djetinjski jednostavna, unosi u duh 
više nemira od Lendićeve, koja je sva uztreptala, ali nalazi 
svoja riešenja u podpunom vjerovanju. Tko će ispuniti ponor 
u duhu? To Lendić nastoji riješiti u mnogim pjesmama u 
svojoj zbirci. Isto čini i Šop (cit. zbirka s. 9): 

»Umoran sjedim na kamenu, kraj puta. 

A granje čudno šumi nada mnom. 

Sprema se nešto u daljini. i 

Niz putove strme ruši se mrak. 

I nosi kuće i svietla i poljem se valja, 
ko crna lava. 

1 nosi oluju u tišini.« 

Taj bol, ta problematika, muče jednog i drugog pjesnika, 
iako je ciela Šopova zbirka nijansirana više bukolički bez 
primjesa romantike, ali u svojim svježim i smjelim metafo¬ 
rama svježa i duboka, dotle je Lendićeva krepuskularna, na 
mjestima barokna. Bol, koji izražava Šop, nije bol čovjeka 
koji je bolestan, privezan uz krevet, njegov je bol odraz ži¬ 
votne nepravde, koju on doživljuje kao dijete i unosi u nju 
čar dubljeg smisla. Ali, kad bolest ruje po grudima, kad nam 
ona ciepa grudi i suši dio po dio tiela, onda su i dodiri sa 
stvarnošću teži, oni više zadiru u srce i ostavljaju dublji Irag. 

I jedan i drugi srh predstavlja dva svieta u pogledu doživ¬ 
ljavanja. Šop je često rezigniran, dok Lendić žudi za životom, 
želi ga doživjeti bez primjesa svoje osobe, on nastoji biti 
manje zabavljen samim sobom, da bi se u ogledalu nje¬ 
gove duše mogle više ogledati radosti i patnje njegovih 
bližnjih u izražaju, on je kadkada nametljivo gord kao pastirče 
na velikoj planini. Šop je vrlo često miran s frulom na ustima, 
jer je već prije doživio i vidio čudnu vrevu života. Lendić na¬ 
stoji ostati u toj vrevi, on želi s ljudima podieliti bol, produ¬ 
biti ga, ali bez mržnje. Tako je ta ljubav prema bolu, to pro- 
dubljavanje smisla dnevne tragike, našlo u najnovijoj, suvre¬ 
menoj prozi svoje dobre pisce. To je napor koji dnevno činimo 
za svjetlije zore, a u svom uzponu, kao osobe Cankarovih 
novela, na brda razpeća, osjećamo tragiku svoga križa ili, kao 
sluga Jernej, bezmislenu iluziju u ideal ljudske pravde. Ti 
napori vezuju oba pjesnika, i njihovoj lirici ne daju samo 
karakter stroge aktuelnosti, nego udaraju njihovim pjesmama 
pečat takve vriednosti da će one, u vezi sa starijom lirikom, 
biti veza izmedju jučer i danas... 

U pjesmama »Staze poluoloka«' Lendić je veoma impre¬ 
sivan : 

»U nizinama stanu ko da su se zbunile, 
što se sve novi i novi brežuljci redaju; 

pa se zatim ohrabre i hitro zavijugaju: 
putovanju se novom predaju. 

Uzveru se često do planinskih vrhunaca, 
zablista tad more s obje strane poluotoka; 
a onda jedva dočekaju kakav hitri obronak 
da jurnu niz strminu poput potoka.« 

Te su staze vanredna slika u I., II. i III. dielu pjesme ži¬ 
vota. One bezbrojne staze i putovi, kao i oputine, koje su 
išarale naše otoke posve su nalik na radosti, čežnje, bolove 
i molitve našeg života. Pjesma je intonirana blago i jedno¬ 
stavno. Nas uznose život i naši planovi, mi jurimo k suncu i 
radosti života, ali onda, kad nas udare prve biede, krijemo 
se, poput staza poluotoka, pod granje i uvlačimo se u same 
sebe. Slika je jednostavna, ali je u svom crtanju Lendić vrlo 
izražajan, kad kaže (II.): 

»Sunce ih žeže, na njima je kamenje, 
život im je tih, bez buke gradskih cesta. 

I kad im dodija uviek ići u suncu, 
zadju pod masline blizu kakvog mjesta.« 

U mnogim pjesmama, kao na pr. u pjesmi »Proljeće u 
janjinskom polju«, Lendić nalazi svoja riešenja za svoje tuge. 
Taj bol, koji je niknuo, kao otrovni cviet iz sudbinskog dodira 
sa stvarnošću, on podkrepljuje naročitom duhovnošću. Zatim, 
pjesme s čisto liturgijskim motivima, kao i one s obćim reli¬ 
gioznim sadržajem, odvajaju se od pjesama u Šopovoj zbirci 
slična sadržaja, budući da je Šopu religiozni motiv i karakteri¬ 
stika Isusove ličnosti više puta samo manira, kalup za izražaj. 
Liepa je Lendićeva pjesma, puna folklora: »Korosanti«. Ba¬ 
lada: »Zaplivala je na daleki put«... puna |e smirenja za 
onoga, koji je daleko od života kao djevojčica koja se uto¬ 
pila, pa ie pjesnik vidi, kako plovi u čistim dubinama mora. 
Ipak, kad Lendić (s. 20) predje u objektivnu simboliku, onda 
je slabiji od Šopa (por. Šop cii. d. s. 25 ili 27). Ima kod Len- 
dića i jedna pjesma čisto sa anakreontskim motivom: »Krtolić 
groždja«. Ta pjesma, u stilu pjesama Papinijevih iz zbirke: 
»Pane e vino«, puna je života i nadahnute jednostavne lje¬ 
pote, kao neka stranica iz lirike starijih dubrovačkih pjesnika. 
Susret pjesnika sa životom i ljepotom skrivenih darova, koje 

ima naš narod u Primorju, traži svoga kompozitora, te bi na 
pr. g. Gotovac dobro učinio, kad bi je komponirao; ona 
odgovara njegovu načinu izraza u melosu, koji je bliz narodu. 

Kad jesen u svojoj ljepoti nadahne pjesnika, onda on 
vidi ne samo ljepotu jednog go'dišnjeg doba, nego i onu 
stranu života, koja se obično u lirici ne vidi. Nema u Piesmi: 
»Jemanje« (berba) bahantskih motiva, budući da seljaci u |e- 
seni od brige ne vide ljepotu: 

»1 ostat će prazne redom sve bačve, 
težaku ostat će gorčina i tuga; 
opet će brašna poželjet naćve, 
platit se ne će duga.« 

* 

To je stvarnost! Bolna stvarnost našeg vinorodnog krša. 

I zemlja pjesnikova rodnog kraja prelazi u tu liriku, ona je 
kao živo biće, a oni koji je najbolje tumače, to su težaci. 
Tako u pjesmi: »Pelješko vino« sva sladkoća toga vina ima 
u sebi djelić srdca težaka, koji ga je gajio, te pjesnik završava 

pjesmu*. v v • 

>;A svakoga svoga znanca obdari tihom cezn|om, 

iz koje se radja kao dah nostalgija laka, 

1o je možda na nj i nehotice prešla tuga 
oelješkog težaka.« 

Idila badnje noći takodjer je nadahnula Lendića jednom 
dobrom pjesmom. Pjesma »Božična noć po štalama« puna |e 
cara nekog srednjevjekovnog crteža, koji prikazuje taj ne- 
izcrpni biblijski motiv. Doživljaj je u pjesmi nježan, prisan. 
Šop na sličan način kroz cielu svoju zbirku vodi Isusa kroz 
današnji život, kao da želi na taj način dati svakoj stvari i 
svome doživljaju čar biblijske realnosti. (Up. pjesme s. 65., 
66. i 67.). Pjesma: »Težakova večer« svakako je jedna od naj¬ 
uspjelijih pjesama u Lendićevoj zbirci. Ona duboko u nama 
pluzi bol. Taj bol je dnevna i vrlo stara stvarnost s naših 
otoka i našeg primorja, te kao da se tragika iznesena u ovo| 
pjesmi nikada ne će popraviti. Pjesma je roman ciele jedne 
obitelji na primorju, koja s puno tragike doživljuje svu težinu 
prirodnog sloma. Slike su u pjesmi jezive i vrlo, vrlo obične, 
ali kad pročitate pjesmu nekoliko puta, vi utvrdjujete, da |e 
nepravda tu i da bi bilo potrebno barem neko riešenje. Scp 

u svojim pjesmama ne ulazi u takvu vrst realizma; on bi se, 
i onako i suviše nježan, izgubio, kad bi nam pred oči iznio 
sliku zimske večeri i nieme, skromne večere u obitelji na 
selu. Dok u prvoj slici pjesnik prikazuje niemu tišinu za vrieme 
večere, kad majka, sinovi i kći sjede za stolom u zognju i 
jedu mršavu večeru, dotle u drugoj, kratkim potezima, crta 
situaciju, kad najstariji sin počne čitati pisma. Jedno |e od 
poreznog ureda, drugo od advokata, a treće od bolestnog i 
nezaposlenog brata u Americi. Bura zavija. Pustimo Lendića, 
da nam završi to težko osjećanje: 

»Dugi tajac. Zatim sjedoše do vatre. 

Sestra suhih cjepanica doprinosi ognju. 

Braća šute. Majka misli na bolesna sina. 

Bura bjesni. Tužno je u zognju.« 

Iz ovog primjera vidi se da u Lendićevoj lirici nema ver- 
•gilijevskog mira i bukoličkih raspoloženja, kao u Šopovoj li¬ 
rici. Tu je stvarnost prikazana i doživljena bez dotjerivanja. 

III. 

Dok je ciklus »Poluotok« s nekim iznimkama opisan 
i bezličan, pun stvarnih slika i duboke tragike napornog ži¬ 
vota težaka s tog poluotoka, dotle je drugi ciklus: »Bolne 
pjesme iz grada« osoban, manje epičan i prepun pjesnikova 
osamljenog bola, on je takodjer pun grozničavih vizija i 
bornih sudara srdca po kojima pjesnikovo pero rije. Već u 
prvoj pjesmi: »Sliepo diete grli majku«... susrećemo pjesnika 
na gradskom pločniku i opažamo, shvaćamo način, kako 
pjesnik reagira na pojedine pojave biede. Ta pjesma nije 
manje značajna nego »Težakova večer«, koju smo malo prije 
spomenuli. U ovom ciklusu ima i takvih pjesama u kojima ima 
vedrine, u kojima je čežnja za životom izazvala vedriju vjeru 
da će budjenje prirodnih Ijepola u nama roditi i naći svoj mir. 
(Pjesme s. 36., 37. i 38.). Tako u pjesmi: «Bolestnik u nedjelju« 
(s. 38.) osjećamo radost pjesnikovu: 

»Ne čuješ li orgulje daleke? Drhće polumrak. 

Sve priča priču o Jobu. 

Oh, raztvori prozor šironf, neka brižne zrak, 
neka sunce poplavi sobu.« 


175 








Nije mi poznato, koliko Lendić poznaje liriku Rilkeovu,. 
ali da u svojoj izražajnosti ima dodirnih točaka s dubokim 
njemačkim pjesnikom, .to je nesumnjivo. To opet ne znači, da 
ga kopira. Nipošto, ta sličnost je samo u jednakoj lirskoj izra¬ 
žajnosti, budući da i vrieme traži svoje odredjene rieči i pjes¬ 
nici stvaraju svoje riečnike preina tome. (Uzp. Rilkeovu zbirku 
»Das Buch der Bilder«). Rilke nije ostavio malo traga u naj¬ 
novijoj lirici hrvatskoj, možda bi bolje poznavanje toga lirika 
i kriticima omogućilo, da sveslranije razumiju noviju našu li¬ 
riku i da je u svojim tumačenima bolje približe čitaocima. 

Lendić operira takodjer i s elementima, koji se do sada 
nisu dovoljno izkorišćavali u našoj lirici. U pjesmi: »Božična 
zvona u mraku« mi osjećamo melodiju božičnih zvona. Ta se 
muzika ne da opisati, u njoj ima takve dubljine, koja odgo¬ 
vara nezajaženoj težnji svih sKrivenih ponora duha u kojima 
ima malo svietla, dok ih srdce i duh žele os vi e ti it i, jer: 

»O, kako misli bole! Kako brzo nastaju, kako nestaju kako 

nagle! 

O, kako su se razvonila zvona, razvonila zvona u mraku.« 

U istom ugodjaju je i pjesma: »Večernja zvona u gradu«. 
Ta zvona zvone kao plač ne samo osamljenom pjesniku, nego 
i onima koji u tim zvonima čuju glas oslobodjenja svoga 
duha, te ih vode kao majka sigurnom rukom kroz magle i 
mećave u bol, u neslućeno svietlo. U posljednjoj pjesmi mi 
čujemo zvuk tih zvona: 

»Zvona se opet sa prašnom uličnom bukom bore, 
i opet to drndanje kola biva sve jače i jače. 

U mozgu, u srdcu, u duši bol se grči i svija, 
u srdcu, u duši u svim kutovima sobe 
Schubert mi plače: 

Ave. Ave Maria ... Ave Maria.« 

Ima mnogo pjesama u Lendićevoj zbirci u kojima je izne¬ 
sena stara, ali uviek aktuelna i nova tragika, tragika osam¬ 
ljenog boiestnika. Pjesme: »Sam, podpuno sam« (s. 47.), »Tuga 
za mojim pustim danima« (s. 48.). A najljepša od svih njih: 
»Vapaj boiestnika milosrdnom Kristu u proljetni sumrak« dje¬ 
luje kao duboki i potresni psalam o kolektivnoj patnji bolest- 


176 


nika i to ne u jednom sanatoriju, jednoj bolnici, nego uobće 
svih boiestnika ovoga svieta. Pjesnik se obraća Kristu: 

»Nemoj nas pustiti same u ove večeri bolne, 
kad pljušte kiše, i vjetar po verandi bjesni i lama; 
crne se spuštaju noći, u kojima strah se već njiha. 

Dodji, veliki Kriste, plaču proljetne kiše, 
večernja su zvona tiha.« 

Ipak i u svojim najobičnijim pjesmama Lendić uspieva 
nas utopiti ne toliko u svoj bol, koliko u obće trpljenje. On 
na taj način nalazi i u bolu smisao, za njega je bol, kao i za 
Dostojevskoga katorga (patnja), koja pomaže duhu, da se pro¬ 
čisti. Taj bol je katarza, a bez te katarze nema za njega ni 
stvaranja u književnosti. Osim Lendića ima i drugih lirika kod 
nas, ko|i su izključivo vezani na jedan predio ili kraj, kao 
što je to u lirici C. Škarpe, Tadijanovića, Izidora Poljaka, 
koji su svu svoju liriku povezali uz romantiku pejsaža; 
van|skih reminiscencija njihovih. Lendić ipak uspieva 
otrgnuti se iz začaranog kruga onih predjela, koji ga jedino 
mogu inspirirati i uzima i druge motive; on čini u stvaranju 
po onoj poslovici: Uzimam svoje dobro, gdje ga mogu naći. 
Opravdanje, koje Lendić daje čitaocima, zašto uzima motive 
iz svoga užega kraja, nalazimo i u njegovoj lirici, kad kaže: 

»Možda je to zbog samoće, što vizije dolaze 
da usreće dušu uzkrisujući dane djetinjske.« 

(»Drug u sumraku pita, zašlo sam tužan«, s. 53.). Poima 
pjesme odakle su uzeti ovi stihovi slična je pointi jednog diela 
zbirke N. šopa, a naročito predposljednjoj pjesmi u njegovoj 
zbirci: »Molitva da već jednom odem« s. 77. 

Kazali smo, da su religiozno-liturgijski motivi zastupani u 
Lendićevoj lirici na osobiti način. Pjesma: »Ave Maria« (s. 
54.) obiluje, ne toliko religioznim ugod|ajem, koliko samim 
glasbenim elementima, da onda, kad čitamo tu pjesmu na glas, 
osjećamo, kao da netko u našoj blizini zaista plače. U toj 
pjesmi pjesnik i bolestr.i radnici u srnatorijj u Kraljevici pro¬ 
matraju sumrak, dok se penje s mora na Učku. Puni su tuge, 
njihova je radost sasvim nosiala, te, dok zvona zvone, pjesnik 
šapće: 

»Sav Kvarner kroz drhtanje sumraka sja, 
zvone zvona, umire još jedan dan. 

Je li sve ovo težak san? 

Gdje sam to ja? 

Majko Božja, Majko Božja.« 

Kad pročitate Nazorovu pjesmu: »Mariš Steiia«,- uvjerit 
ćete se da je taj motiv neizcrpan i da Lendićeva pjesma 
zaista podsjeća na najljepšu kompoziciju »Ave Maria«. Mu¬ 
zika tišine na moru, sumrak ranog proljeća i večernji sjaj 
osvietljeni su aureolom bola potištenih bolestnika, kojih oči 
upravo gore i plamte, zato što je u njihovim grudima jad i 
-čemer. Religiozni motivi, kako rekosmo, naročito su iskreni u 
Lendićevoj lirici. Oni su doživljeni i povezani bez neke sladu- 
njavosti s čovjekom, povezani s njegovim problemom, s nje¬ 
govom tihom problematikom i njegovim tragizmom u onom 
smislu, kako je pjevao M. Sabić, koji do danas nije doživio 
priznanje onako, kako zaslužuje, možda zato što se smatra 
da se s tradicijom mora kidali na taj način, što se prešućuje 
ono što je vriedno. 

IV. . 

U cieloj svojoj lirici Lendić ide crescendo. Osjećate, 
da se zaista krši i lomi jedan život, koji je nalik na hiljade 
drugih mladih života kojih nestaje, koji tonu, ginu, a čijom 
krivicom? Borba tiela i duha u takvu stanju nije mala, ili, 
kako bi kazao Tin Ujević: 

»I da se plače, i da se vjera rekne, 
i svaki uzdah bude Vita nova 
a svaka suza drugi sjajni alem.« 

(»Lelek sebra«, s. 14.) 

Takovih akcenata, ali ne golih oponašanja T. Ujevića ima 
mnogo u »Angelusima«. Nije ni čudo, budući da dubina Uje- 
vićeve lirike nije mala i značaj zbirke »Lelek sebra« a naro¬ 
čito zbirke: »Ojadjeno zvono« (izd. 1933.) za našu liriku 
odskočit će onda, kad se zaborave druge zbirke, kad ta 
zbirka bude uzeta kao kamen temeljac za novu liriku. Jer 
u njoj ima elemenata bola i filozofije, iznesenih na takav 
pjesnički način, to se čitanjem te zbirke, ciele ili jedne jedine 
pjesme u njoj postizava dojam jake i izvorne emotivnosti. 

kao što se dobiva i u osjećanju novosti duboke Ujevićeve 
misaonosti. Tako i Lendić, komu život željeznim plugom pluži 
po srdcu, produbljuje svoja religiozna osjećanja i svoju reli¬ 
gioznost odieva u ruho, koje je od prave svile. Ipak brzo 
stvaranje, skoro grozničavo pisanje kod njega stvara jaku 
navalu emocija, a one se u svojoj širini i dubini ne doživ- 
Ijuju sve podjednako, te se u nekim pjesmama gubi ritam, 
nestaje ga, skoro ga nema. Ta navala emocije primorava 
Lendića, da piše, ali bi tada bolje učinio da piše u prozi. 
Tako bi se neke pjesme mogle prevesti u prozu, a one ni 
tada ne bi izgubile svoje svježine. Usp. »Verande na mjese¬ 
čini«, s. 57, i pjesme na s. 59, 60, 63, 64 i još neka u kojima 
srok ne može nadoknaditi nedostatak ritma. Kolikogod da 
su te pjesme u nekim dielovima liepe, one ipak kao pjesme 
u tom odredjenom obliku osiavljaju dojam, da se pjesnik 
žurio; doživljaj nije proživljen podpuno i nije dobio svoju 
pravu materializaciju u stihu. Tako se čine neke pjesme, dok 
se ne pojave druge (s. 61 i s. 62). 

»Bolnički notturno u Kraljevici« (s. 62) vrvi metaforama, 
koje su zaista divne i savršene po svojoj obradi. Mi mislimo 
da bi bolje bilo da je Lendić, pjesme takve i slične intona¬ 
cije, povezao u jednu cjelinu, budući da bi i zbirka onda bila 
cjelovitija i izražajnija, jer se inače osjeća u lirici nepotrebni 
kontrast, jer se iz jednog doživljenog i obradjenog motiva 
prelazi prilično naglo u sasvim protivne molive i doživljaje. 
Takovo mansiranje lomi karike na lancu jedinstvenog djelo¬ 
vanja, koje bi se svakako moralo izraziti i u pojedinim die¬ 
lovima zbirke. Onda bi i halucinatorske pjesnikove vizije 
imale ne svoj naročiti čar, nego i svoju realnu osnovu za 
izravni dodir pjesnika i čitaoca. Znamo da je klisejski, 
ako se zbirka poprati predgovorom, ali u ovom slučaju mo¬ 
gao se dati, barem u epilogu, ako ne u predgovoru profil 
Lendićeve ličnosti, kad je nezgodno da pjesnik sam o sebi 
piše. Kaže se opet, da nitko te i takve stranice ne čita, ali 
mi mislimo, da se tek onda može bit pjesnikova razumjeti, 
ako onaj, koji uredjuje zbirku, pruži čitaocima ne samo dobre 
pjesme, nego ako i objasni pjesnikov stav, koji svakako po- 
punja njegovu fizionomiju. Pjesnik ne mora pisati komentar 
svojim pjesmama, naročito dobar pjesnik, kao Što je Lendić. 
Ali mi to i ne tražimo od njega, iako bi možda i popratna 
njegova rieč bila koristna ne toliko za čitaoca, koliko za 

kritika. Mi do danas imamo riedke napomene, koje su napi¬ 
sali sami pjesnici o svojim pjesmama, o postanku svojih pje¬ 
sama, a ie bi napomene jednom bile dragocjen material za 
one, koji žele pisati o poeziji, a posebno za one koji bi že¬ 
ljeli napisati poviest ne ciele književnosti, nego poviest sa¬ 
mog razvoja lirike u književnosti. Te napomene bile bi potrebne 
i zbog toga što pjesnik, iako tumači sebe u svojim pjesmama, 
ipak nam u njima okriva putove, koji su ga doveli do 
tog i tog odkrivanja ovih ili onih komponenata jedne ili druge 
problematike. Te putove mogu jedino pjesnici razsvietliti, a 
oni su i jedina pomoć, da se i čitaoci popnu na vrhunce 
pravog pjesničtva. 

U ciklusu »Jutarnji angelusi u bolnici« ima više svietla, 
kao da je nestalo one predjašnje depresije pjesnikove. Pje¬ 
snik je smiren, on kao da bilježi u svojim pjesmama, kao u 
dnevniku, svoje dnevne doživljaje. Kao pauk tka nit patnje 
svoje i svojih supatnika u bolnici finim nitima kroz koje blista 
vedri primorski zrak, more i svietlo Kvarnera, u kadencama 
kadkada prelomljenog ritma, ali uviek sa prizvukom smire¬ 
nosti. Nama se tada čini, da je ljepota Kvarnera potisnula 
tugu bolestnika kojih srdca još požudnije čeznu za zdravljem. 
Kazali smo da izvjesna smirenost gospodari cielim ciklusom, 
što se najbolje vidi iz ovog ulomka (»blagoslov sunca«, s. 86): 

»Soba je obasjana. Sunce je natočilo čaše, 
zasjaše stolni tanjuri, žlice i plitica čista. 

O neka je hiljadu hiljada puta blagoslovljeno 
to sunce koje blista.« 

Ova pjesnikova razpoloženja vrlo brzo nestaju: sunce, 
kao da je prekriveno oblacima, te pjesnik pada u čudnovatu 
rezignaciju, na pr. u pjesmi »Pričest bolestne djece«. Slike, kao 
u ovoj pjesmi, prva, kako se pričešćuju djeca, koja leže u 
gipsu, pa onda druga: parobrod s veselim putnicima, koji 
prolaze uz bolnicu, povezane su dobro auditivnom slikom 
punom jeze, u kojoj kao da čujemo udarce radničkih čekića 
u brodogradilištu. Ritam je ove pjesme jednostavan, gotovo 
spor, ali pada u dušu, kao voda po noći, koju slušamo s neke 
česme, kad bije o hladnu kamenicu. Pjesnik je okupljen ovim 
mirom bolestne djece, njihovom šutljivom patnjom, te u tom 
tonu i završava pjesmu: 

»Oblaci još uviek nizko lete. Kriče galebovi, 
nad pučinom mutnom hranu ištu. 

Tužno zvone radnički čekići 
na brodogradilištu...« 

Ciklus: »Pisma iz Kraljevice« ima dobrih mjesta, osobito 
pjesma: »Bolesnik piše majci pred Uzkrs« (s. 89), iako nije 
sva ujednačena. 

Mnogo je bolja i puna nenametnute izravnosti pjesma: 
»Pismo doma za Božić« (s. 92). Tu se pjesnik osobno izprepliće 
izravno s obćim bolom i ona dobiva posebnu notu iskrenosti. 
U predposljednjoj pjesmi istoga ciklusa ima stihova, koji nam 
jasno govore, da je mnogo toga prešutio, a iz nje, kao i iz 
drugih pjesama, dobivamo dojam, da je traženje smisla bola 
u nama samima i oko nas za Lendića glavno i da se u 
pravilnom riešenju tog bola krije njegovo opravdanje. 

V. 

Osim onoga što smo primietili o razporedu pjesama u 
»Angelusima«, i što smo kazali o nedostatcima nekih pje¬ 
sama, moramo priznati, da je jezik u toj zbirci osim nekih 
rieči savršen. Potrebno je iztaknuti, da u tim pjesmama ima 
novih i veoma izvornih poredaba i uspjelih metafora. Pjesnik 
nije samo izcrpio sve slikarske rekvizite, on se na jednaki 
način služi i glasbenim sredstvima, kao asonancom i naro¬ 
čitom vrstom aliteracije. Pjesme po svom vanjskom obliku 
nisu klišejske. Oblik je harmoničan sa sadržajem, skoro u 
svim uspjelim pjesmama. Ne bi bilo potrebno iztaknuti kao 
manu za Lendićevu liriku, što se neki srokovi često ponav¬ 
ljaju. Onomatopeja ima mnogo i one su veoma liepe. Alite¬ 
racije su nenametnute i često ublažene. 

Na k r aju, pišući o ovoj zbirci, htjeli smo naglasiti pozi¬ 
tivnu stranu pjesama, a što smo iznosili neke paralele, one 
su nam poslužile, da bi na taj način barem donekle iznieli 
glavne elemente, koji su zastupani ne samo u jednoj zbirci, 
nego se javljaju u mnogim drugim zbirkama. Ovaj mali presjek 
kroz zbirku jednoga pjesnika omogućio nam je dati takodjer i 
neke napomene koje zasiecaju u područje pjesničtva uobće. 
Ujedno smo htjeli naglasiti napor mnogih hrvatskih pjesnika 
koji, tražeći nov izraz i jednostavnom svojom izražajnom 

refleksivnošću, znače veliku brazdu na njivi najnovije hrvat¬ 
ske lirike. 

1936. 

1 Ivo Lendić: Angeluci, Zagreb, 1936., izd. naklade 
»Marulić«. 


PJESNIČTVO ĐURE SUDETE 


U mećavi izraza i raznih izama kao i pasatističkih opo¬ 
našanja, koja su nastala krajem drugog desetljeća i počet¬ 
kom trećeg u našem pjesničtvu, Sudeta je sliedeći ono, što 
je bilo najbolje tada u našem lirskom izražaju, nastojao stvo¬ 
riti svoju izvornu i samostalnu lirsku fizionomiju. Za njega 
je stvarati u lirici značilo dati oblik svim onim, pa i najtam¬ 
nijim ugodjajima pepeljaste boje i u tomu proći ovaj slikarsko- 
lirski put. Lirska vizija svieta kod Sudete je od prve njegove 
tiskane pjesme: »Na mutnom nebu oblaci se kreću«, pa do 
posljednjih, a ove su objavljene zajedno sa cjelokupnom nje¬ 
govom lirskom baštinom nedavno, 1 uviek bila puna dramat¬ 
ske borbe izmedju čežnja za zdravljem, sudjelovanjem punim 
žilavosti u životu i religioznim primanjem bola i tumačenjem 
njegova smisla. U jednu rieč, ako podjemo od prvih njegovih 
pokušaja, pa, ako ga pratimo kroz sve njegove pjesme, mi 
ćemo u prvim izrazima naći mnogo toga, što nije sigurno 
ni u izražaju ni u izvornosti, ali ćemo zato kasnije susresti 
mnogobrojne, medju ovima i nepoznate pjesme, koje nas 
preko osamljenih staza vode do obasjanih staza čiste lirike 
u kojoj je religiozno objavljeno krvavim pečatima čovjeka, 
koji je trpio i bio iskren u borbi za svoju samostalnu rieč. 

Sudeta je, kako to možemo osjetiti u njegovoj cjelokup¬ 
noj lirici, nastojao razviti i svoju vlastitu, podpunu osobnost, 
onda ujediniti sebe u neku vrst harmonije sa suvremenim 
životom i zahtjevima biosa uobće, pa tek onda postati jasan 
i podpuno svoj. On je dobro razumio ono, što je Chateu- 
briand jednom kazao: »Ako se bojiš meteža i pobuna u tvom 
srdcu, onda nemoj biti sam!« Sudeta je težko podnosio sa¬ 
moću i bolest, ali su zato njegovi dodiri s prirodom bili ne 
samo slikarski i jedina utjeha, nego je ova samoća u njemu 
razvila franjevačku naivnost stiha i neoromantično rješavanje 
religioznih zanosa i gledanja na sviet. 

Mnoge su njegove boje pepeljaste i sutonske, a naivne, 
kao i talijanskog pjesnika Corrazzinija, ali opet ima pjesama, 

u ko|ima je tematika, premda se ona i ponavljala, bila po¬ 
treba vremena i znači novost i izvornost u našoj mladoj lirici, 
pa ne bila ona do tančina protkana savršenstvom oblika i 
ne bila ona razradjena u svom stvaralačkom razvoju od mo¬ 
tiva do kristalnog oblika. Sudeta je žurno stvarao, u bolu 
pisao. Ognjica je mnoge intuitivne izpoviesti drugačije obojila 
i dala im izražaj trzaja i torza. 

I prije trinaest godina pišući esej o zbirci »Sutoni« na¬ 
glasio sam, da će slika i sud o izvornosti i velikom značenju 
njegova lirizma biti zaokruženija i točnija, kad se izdadu 
cjelokupna njegovih djela. Dobro je, da to mogu danas po¬ 
tvrditi, kao činjenicu, a ne kao nesigurno naslućivanje, kad 
je dr. M. Ujević toliko truda uložio, da nam objavi nepo¬ 
znatog Sudetu. 

Vriednost Sudetinog pjesničtva osjetili su i razumjeli mno¬ 
gi. On, kao i A B. Šimić u svojim pjesmama, nosi sjeme i 
iniciaciju za mnoge kasnije plodne izraze u hrvatskom lirizmu. 
U tome je Sudeta sa svim svojim opravdanim manama pje¬ 
snik, učitelj i prorok. 

Klice mnogih lirskih tumačenja i začeća i to, od rustika- 
lizma, konkretizma do unutarnjih sukoba lirskog podmeta sa 
vanjskim utjecajima, naći ćemo u pjesmama Đ. Sudeta. Osim 
ovoga, on je uz svoje slikarske ugodjaje obilno izkoristio 
u riečima bogatstvo narodnog melosa. Njegove boje i slike 
osjećaju se u mnogim pjesmama. Dodajmo da njegova su- 
tonska razpoloženja uviek imaju u sebi baladni tonalitet 
krajobraza, koji se neriedko gube u kiši i tamnoj noći, a 
ipak često u molitvenoj slutnji za zviezdama. 

Elementi njegovih pokušaja su nostalgije s molivima o 
šumi, kiši, jeseni, sumraku, sumornoj tišini, premda on vidi 
radost i želi je osjetiti. To on na jednom mjestu ovako 
osvietljuje (I, str. 77.): 

»I u duši mojoj nekud sve je tako 
nejasno i mutno ko u jesen šuma; 
pa i jablan onaj pokraj našeg druma 
pod kojim sam često pjevao i plako.« 

Spomenuta radost, bolje smirenje i zaborav u ljepoti 
krajobraza, najbolje se osjeća i prije zbirki: »Osamljenim 
stazama« i »Kućice u Dolu« u nekim pokušajima, kao u pje- 

srnama: »Buna o podne« (I, 67.), »Jesen« (I, 63.), »Veće« (I, 
66.), »Podne« (I, 75), »Hosana« (I, 56.), »Ljeto« (I, 127.). 

Uz gornje elementarne značajke spomenut ćemo Sude- 
tinu borbu i težnju za smirenjem, a one se zrcale ne toliko 
u meditativnoj viziji nejednake borbe tiela i duha, koliko u 
vanjskom izražaju. Ima jedna rieč, koja se stalno ponavlja, od 
prilike u više od trideset pjesama u »Pokušajima«, a u kasni¬ 
jim pjesmama još jedanput toliko, a to je rieč zvona. Ta 
zvona on osamljen, bolestan, duhovno radostan, skrušen ili 
zdvoian čuje u svojoj samoći i bilježi njihove zvukove, oni 
ga odkupljuju i u raznim inačicama bude njegovu lirsku 
maštu. Ti zvukovi su jutarnji, podnevni i večernji, ti zvukovi 
nisu samo angelusi, oni su buajenje onog zapretanog u duhu, 
gdje se čisto lirsko ujedinjenjuje s molitvom. Slično imamo i 
u zbirci Ive Lendića: »Angelusi«. Od tih vanjskih zvukova 
Sudeta ulazi u dubine, pa od Pokušaja do svojih najboljih 
pjesama simbolika se zvona razvija i kroz aliteraciju (II. 180-. 
»Radosno zvone zvonovi«) biaži njegovo bičevanje duha i 
srdca preko tjelesnih patnji. Ta zvona nisu samo ukras, ona 
su potreba, ona u prvim pjesmama ne znače religioznu po¬ 
trebu i poziv, ali sve dalje i dalje ona zvone i prate čitaoca, 
koji tek tako može shvatiti Sudetu i pratiti ga u njegovo| 
katarzi. Slične su rieči: kiša i ure, uz poznatu suton. 
Te rieči su motivski potrebne bile Sudeti. Kroz ove rieči on 
se dotakao i družtvovnih površina, bacio je u more bieli 
kamen i vidio, kako na površini nastaju sve širi i širi kru¬ 
govi, da se izgube. 

Sudetin erotikom ima nekoliko prelaza u svojim bojama, 
ali je u glavnom smiren i dubok, barem u najboljim pjesmama, 
jer nam je sam on sebe u lom smislu definirao stihovima. 
(Carmina vespertina, II. 49 i si.) u prvom sonetu: 

— »Ženo, ja te od djetinjstva svoga 

u duši nosim kao dio sebe, 

sve tajne žića pročitah iz tebe...« 

Ova kitica moći će nam razjasnili i neke druge pjesnikove 
nabacane erotske izraze. 

U Sudetinim intimnim doživljajima dolazi više puta motiv 
majke osobito u pjesmama: »Pisma mojoj majci iz bolnice« 
(II, 2 i si.) u koiai ima mnogo topline, onda: »Kad umrem« 

(II, 107.), koja ima sve značajke antologijskog kriterija ir 
»Umrla je majka« (II, 173.). U samoći je Sudetu uz krajobraz 
nadahnulo i diete. Neke su pjesme ovog sadržaja pune jed¬ 
nakih evokacija, kao neke Milana Pavelića u kojima je on 
opisao svoje djetinjstvo. Te su pjesme: »Djetetu pod prozorom« 
(II, 11.), »Diete« (II, 93.), »Ptice« (II, 124.), pa: »Diete« (II, 185 s 
inačicom završetka kao u II, 93. Narodnu popievku susrećemo 
u više pjesama i za nju se može reći, da je uspjela. Tako u 
pjesmama: »Jesi li, mati« (II, 68.), »Zapjevaj, more Maro« (II, 
167.), »Jesenski ritmi« (II, 168.) i neke druge u dialektu. 

Ono, što je najjače i najbolje u Sudetinim pjesmama 
doista je protkano religioznim vidjenjima u iskrenom i izvor¬ 
nom naglasku, a to možemo naći u obadvjema knjigama nje¬ 
gove lirike, kao na pr. i u dosad neobjavljenim pjesmama: 
»Podne« i »Otkosi šuma«, »Strah«, a ove su u istoj duhovnoj 
crti, kao i baladna pjesma puna čemera: »Ostavite me!« (II, 
207). S njima je organski povezan sonet: »Praznina« (II, 200.), 
a najbolja su molitvena smirenja u ciklusu: »Osamljeniu sta¬ 
zama«, jer od pjesama: »Blagoslov ljeta« (I, 139), »Ave 
Maria« (I, 141 i si.), »Ja molim ti se« (I, 147.), »Tat« (I, 160) 
i druge do onih u ciklusu: »Kućice u dolu« kao: »Smirenje« 
(II, 19.), »Radjanje proljeća« (II, 29), »U veće« (lij 157), »Vječna 
žrtva« (II, 177) i smirene pjesme: »Intimna« (II, 178), da spo¬ 
menemo najglavnije, svugdje se osjećaju stopala Božja. 

Tko bude mogao prodrieti u dubine ovog religioznog Su- 
detinog lirizma, taj će moći shvatiti njegovu pojavu, taj će 
vidjeti da je Sudeta gradio novo, rekao mnogo, a što je naj¬ 
glavnije, on je uz Marina Sabića, Izidora Poljaka i Milana 
Pavelića izraz hrvatske religiozne duše, koja poznaje svoje 
križne postaje, ali zna i za himničke, uzkrsne uzklike. 

1 Djuro Sudeta: Pjesme I., II., Zagreb 1943., str. (I., II.} 
415. Izdanje Hrvatskog izdavalačkog bibliografskog zavoda^ — 
Suvremeni hrvatski pisci — knjiga III. i IV. Uredio i bilježke 
napisao dr. M. Ujević. 

ZNAČAJKE LIRIKE DOBRIŠE CESARIĆA 


Lirska jednostavnost u izrazu, lakoća u ritmu i dubina 
osjećanja života glavne su značajke pjesničkih izražajnosti i 
nenaslućenih ljepota u stihovima Dobriše Cesarića. U težnji, 
da i običnim riečima dade sjaj i aureolu, kao i produhovljenu 
lirsku viziju svieta, on nalazi izraz, koji najbolje odgovara 
riečniku čiste lirike. Simbioza s vanjskim svietom ljepota po¬ 
kazuje skoro u svim pjesmama, da je ono iracionalno i bitno 
u pjesničkom doživljaju prošlo kroz ovu buru njegove raz¬ 
igrane mašte, te da lirizam, obojen mišlju, samo dopunjuje 
Cesarićevu čežnju za harmonijom. U pjesmi: »Molitva za smi¬ 
renje« liepo pjeva u prvom dielu: 

»Budnim sam uhom često vrebo 
Bezkrajne harmonije zvuka. 

A kada mišljah, da ih načuh 
Bogate bile su mi ruke. 

Treperio sam kao list 
Na tvome vjetru iz visina; 

Opijen druge sam opajo 
Iz podruma ti kraduć vina.« 

Cesorić je dao ne samo pregled svog dosadašnjeg rada, 
on može čitaoca uvjeriti, koliko je i kako svojom lirikom 
povezan najprije predajom t. j. s našim najboljim pjesnicima 
a onda, koliko je sam, kao lirik stvorio novoga, prema onim 
značajkama, o kojima smo odmah na početku pii'aTi. Ova 
knjiga Cesarićeve lirike 1 podieljena je na tri diela. U prvom 
dielu je ciklus: Vidici srdca, u drugom ciklus: Obasjani tre¬ 
nutci, a treći dio su megovi prievcdi, prepjevi Rilkea, Carosse 
i Dauthendeya. Zbirka počinje i završava Dvjema pjesmama, 
koje su značajne za njegovo lirsko gledište o pjesmčtvu i 
stvaranju ljepota oko nas: 

»Teče i teče, teče jedan slap; 

Sto u njemu znači moja mala kap? 

Gle, jedna duga u vodi se stvara 
1 sja i dršće u hiljadu šara. 

Taj san u slapu da bi mogo sja 1 !, 

I moja kaplja pomaže ga tkati.« 

(Slap) 

To je u vezi s prvom pjesmom, u vezi s trenutcima su* 
tonskih tišina, koje nosi noć, kad nastaje želja, da se krikne 
stihom, da se dieli srdce med ju druge, te tad: 

»1 krik moj luta, luta, luta, 

A kad srodno srdce prene, 

Da I’ eno sluti, da je pušten 
Iz noći mučne, probdivene?« 

Te probdivene noći, ti »sati sumnje, sati bola« radjaju 
pjesme, koje su trajne. One zanose: 

»A pjesme, razplamsane bolom, 

Gore ko svietla za daljine.« 

Pjesnik je sviestan, da sva lirska vidjenja mora nositi, kao 
njegov oblak u pjesmi »Oblak«, koga vjetar visine njiše i 
vjetar visine raznosi. Lirska vidjenja su odkupljenja samog 
sebe, jer pjesnik može reći u pjesmi: Utjeha, (druga kitica). 

»Spašavam sebe. U stihove stavljam 
Sve svoje blago, da u njima zasja; 

Svu svoju svjetlost u stihove stavljam. 

Neka me jednoć klonula obasja.« 

Život ide dalje i pjesnik osjeća, da se: 

»Od muka, bolova i sumnja 
U mome srdeu stvara zlato.« 

(Spoznanje) 

On teži za trajnom vriednešću stiha i ljepote u njemu, jer 
samo njemu to sve ne pripada, svoje srdce mora umiriti, kad 
u njemu nestane mladosti, onda ono: 

»Sa svojim blagom, slično škrcu 
Nek ne umre, već nek se razda.« 

Blago duha će se razdati, premda pjesnik osjeća, kao i 
ptica u pjesmi: Poludjela ptica, da je u tome misija umjet¬ 
nika i da samo kroz tu prizmu on može saći u dubinu i 
uzlebdjefi u visine. 

Cesarić je, kao i T. Ujević, pjesnik koji obožava i voli 
lirske dubine, samo je bitna razlika medju njima, što je Ce¬ 
sarić mekši i jasniji, dok je T. Ujević u velikoj većini svojih 
pjesama uronjen previše u misao i u oblikovnom pogledu 
kadkada zamršen. Cesarić nastoji biti sintetik i to mu skoro 
u najvećem dielu pjesama uspieva. Sintetik je, kao lirik i T. 
Ujević, ali on lomi lirski ugodjaj mišlju i postaje nejasan. 

Krećući se uviek i dosljedno u svojoj lirskoj sintezi Ce¬ 
sarić, kao i T. Ujević želi biti učitelj. To im i polazi za rukom, 
premda se u biti razlikuju, a oko njih nastaju, jesu i nastat 
će novi lirski izrazi, budući da je lirika takova, da je svaki 
pjesnik na svoj način definira. 

U većini Cesarićevih pjesama osjećamo i vidimo t. zv. 
konkretizam, a ovaj je vrlo značajan za neke stare kinezke 
pjesnike. Takve su pjesme: Željeznicom, Molitva, Ma kako 
uzdiglo se srce, Predjesenji dan, Plesačica, Zidari, šturak, Bez 
oproštaja, Mrtvac, da ne spominjemo one, u kojima je ocrtan 
krajobraz, kao na pr.: Slavonija, Večernji vidik, Voćka po¬ 
slije kiše, kao i neke pjesme u prozi, koje imaju čistu reflek¬ 
sivnu notu na pr.: Orao u zvjerinjaku, i još pjesme, u kojima 
je izražen ugodjaj jeseni. Taj njegov konkretizam uviek je 
obojen običnim u životu, svagdašnjim, ali uz to obično i 
dnevno, pjesniku mašta kroz jednostavne rieči pruža obilje 
skrivenih ljepota. Zato mnogi i mnogi vole njegove stihove, 
onako, kao što mnogi vole Vladimira Vidrića. Uz ovu zna¬ 
čajku nalazimo kod Cesarića i alternaciju misli. Često susre¬ 
ćemo izraze: možda, Bog bi ga znao, ništa nije bilo, ne 
znamo, tako nam se barem čini i si. To se osobito opaža u 
njegovim najboljim pjesmama, kao što su: Oblak, Povratak, 

Poludjela ptica, Trubač sa Seine, Djetinjstvo, Molitva za smi¬ 
renje, Fontana del Tritone, Rana ptica i U svjetlosti. 

Cesarić kroz vidike srdča ide k svietiu, k obasjanim trenut¬ 
cima, k harmoniji i bori se protiv svog mističnog dodajući mu 
rieč možda. Pesimizam lirske volje izbija u pjesmi: Po¬ 
vratak, te to tragično osjećanje života, taj »Iskonski plač« 
postaje blaži i svjetljiji u pjesmi: U svjetlosti, koja u svom 
erotskom obliku nosi u sebi dublji smisao i neko vedro raz- 
po!ožen|e oduhovljenog, budući da mi stvaramo, mi vidimo 
i nosimo uobće u životu bol ili radost. Erotikom Cesarićev je 
stvaran i bolan. U tom smislu on je otišao dalje od Vidrića 
i drugih poslije njega, koji su tuge i zanose razpjevanog 
srdca bojili panpsihizmom. Cesarić u erosu doživljuje schopen- 
hauerovski očitovanje te prirodne sile i tu on ne tone u ne¬ 
gaciju, kao u pjesmama: Tiha bolest, Kad budem trava i 
Pjesma o smrti. 

Misao, bol, a kroz ovo i tragičko osjećanje života reljefno 
su iznieti u pjesmama: Jesenja pjesma, Srdce (I. II.), Utjeha, 
Sakriveni bol, Pjesmo gorka i još nekim drugim, ali uza sve te 
leopardijevski ili, ako hoćete lenauovski, obojene trzaje, mi 
osjećamo čežnje za daljinama i možda ono, što će nam još 
Cesarić stvoriti i što će ga još više odvojiti od relativnosti i 
približiti njegovoj u stihu izraženoj čežnji za harmonijom, 
koja može svladati gorčinu i povesti nas na staze svjetlijih 
vidjenja, premda izražene ljepote bjelodano govore o tom 
trnovitom putu i Cesarićevom velikom umjetničko-lirskom 
daru. 


1 Dobriša Cesarić: Izabrani stihovi, Zagreb, 1942., izdanje 
Hrv. izd. bilol. zavoda, str. 112. 

RUSTIKAUZAM DRAGUTINA TADIJANOVIĆA 


Ekspresionizam, kao književna pojava imao je više ina¬ 
čica u našoj književnosti. On je, kao prolazni pjesnički izraz 
bojio mnoge pjesme i medju naše lirike, možda i sa zakaš¬ 
njenjem, unio i malo zabune, ali je ipak kod nekih pjesnika 
stvorio mogućnost, da se razviju u spoznaji, da je jedna od 
istina u lirici osobito, da znati izabrati i biti feUnostavan stvara 
naslućivanje tajne lirskog izražaja. U ovim borbama i traženju 
lirskog izraza, u jednoj inačici ekspresionizma, a ovaj je opet 
slio u sebe i druge lirske težnje, i Tadijanović je sudjelovao 
i oblikovao se sporo. Ovo se može, uz kasnije njegovo usa¬ 
vršavanje i lirsko priznanje njegovih izvornih pjesničkih zna¬ 
čajki i crta dobro vidjeti, osjetiti i u pregledu kritički od¬ 
mjeriti u knjizi, koja obuhvaća i objavljuje sve njegove do 
sad tiskane pjesme: neke nove sa bogatim bibliografskim na¬ 
pomenama. Istina, ustaljeni lirski oblici, bili su još prije Tadi- 
janovića razbijeni i inačice našeg ekspresionizma impresio- 
nizmom u lirici razvijene, pa je i on ušao u to vrzino kolo 
nadahnjujući se pri prvom traženju svog izraza idiličkim lje¬ 
potama Pjesme nad pjesmama i vanjskim oblikom psalama. 
Onda zavičaj i uzka povezanost, skoro intimni i neprekinuti 
lanac doživljaja s njim, produbljuju prve plodonosne dodire 
s biblijskim piesničtvom. Zatim dolazi i druga lektira, ali čar 
biblijskog bio je jak, te on daje naročiti pečat Tadijanovi- 
ćevoj versifikaciji koja je rečenička i lomi se glasbeno i sli¬ 
karski, kao veslo u vodi ili žlica u čaši vode. Pjesma nad 
pjesmama, kao i psalmi svojim paralelizmima, ako ih čitamo u 
dobrom prievodu P. A. Vaccarija (I libri poetici della Biblia — 
Roma, 1925.), bili su i u hrvatskom prievodu bogata raznica, 
da bi se pjesnik odlučio i pošao svojim putem. 

Ta bcgata riznica i prividno slobodna ritmika bila je 
njemu poriv, da se opet, prema svom osjećanju ritma, odluči za 
slobodno lirsko izražavanje onakvo, kakovo susrećemo i kod 
drugih europskih pjesnika. To je značilo imati oko i osjetiti 
vriednost uzora. Tadijanović je i u gradu nastavio duhovno 

živjeti sa selom, pa se u gradu osjećao osamljen u svin* 
svojim pitanjima siromaštva i borbe, kao njegovo rodno selo 
Rastušje. Idi Iičnost i rustikalizam on je pokušao razbiti čak 
intelektualnim tvorivom. Osjećao je bolno nepravde grada i 
sklanjao se u krilo tragično-socialne ironije u mnogim pjes¬ 
mama. (Uzp. pjesmu: »Gospodin Lamian hrani golubove«,, 
str. 113.). Prama tomu svu je problematiku prekrio metafo¬ 
rama i slikama riečnika bukoličkih pjesnika. 

Geneza njegovih motiva sazrieva poslepeno i na koncu 
u svom olujnom izrazu, koje se opet pomaio smiruje, može 
se shvatiti u simbolu naslova ove knjige sabranih stihova, 
koji glasi- Tuga zemlje. Intonaciju tuge, ublaženu naročitim 
bukolikom, osjećamo od pjesme:»Odlazak« (str. 31.) do pjesme: 
»Slutnje« (str. 205.), naime u pjesmama, koje su nastale kroz 
to vrieme od skoro dva deselljeća, ako izključimo pjesme u 
ciklusu: »Tri ushita«. Naslovna pjesma u ovoj knjizi: Pjesma 
mom srdcu« uvjerava nas osobito u značajke o kojima smo 
do sada govorili, a tako je i sa ciklusom: »Zaljubljeni dječak«^ 
Prva pjesma iz ovog ciklusa. »Ti i moje srdce« sadržava u sebi 
i prama vremenskom razvoju pjesničkog stvaranja jezgru 
pjesnikova erotikona i pjesnikove misli u kadenci bukoličkog. 
Ritam je, kao i unutarnja snaga, s vanjskim dojmom u stilu 
biblijskih pjesama, ali je pointa cerebralna. Uvjerimo se: 

»Te tvoje modre oči, u polju lanovo cvieće, 

Težke i crne kose, oblaci kišni u tmini, 

Zanesoše moje srdce, nenadano, u visinu: 

Ono sad kuca puno miline i novFFi naslada. 

Pomišljao sam zabrinut: 

Umorno je moje biedno srdce 
I tko će da mu daruje snagu 
Novu ? 

Možemo spomenuti sad odmah, da se uz biblijske na¬ 
glaske osjećaju spori, skoro nevidljivi dodiri pjesnika s na¬ 
rodnim melosom, iz čega opet sliedi jednostavnost. Cieli Ta- 
dijanovićev erotikon obojen je više puta ili prigušenom 
borbom ili rousseauvskim osjećanjem oslobodjenja u krilu 
prirode, kao u pjesmama: »Vjetar u krošnjama«, »Lišće, kuku¬ 
ruzno lišće u polju«, »Ona«, četvrti dio iz pjesme »Zaborav¬ 
ljena svjetiljka na vjetru«, »Razstanak u jesen«, »Bez utjehe«^ 

»Lelija« i druge osobito pjesma: »Žene pod orahom«. Ova 
posljednja više puta je prevodjena, ali zaostaje za pjesmom 
»Ona«. Uobće, mnoge bolje njegove pjesme nisu prevedene. 
Možda stranci biraju mjesto estetskog teksta lakši. 

Bježeći od biede grada, a zato što je osjećao pritisak 
uspomena Tadijanović |e u zbirci: »Dani djetinjstva« na svoj 
način oblikovao konkretističko, stvarno osjećanje i lirska 
rješavanja t. zv. stvarnosti u opisu. Stihovima se nečeg sje¬ 
ćamo, osjećanje može biti duboko, ali se u njima prelazi iz 
lirizma u polemiku. Neke pjesme iz ove zbirKc. iskreno su 
napisane, ali je lirsko u njima razplmutc za raz! : ku od pjesme 
u tri diela: »Sunce nad oranicama«. Ono što \t mučilo i izje¬ 
dalo sa svim svojim peripetijama cieli jedan naraštaj, mučilo 
je i Tadijanovića. On je doživio lirsku anagncnzu tek onda, 
kad su se njegovi lirski počelci spojili organski s čistim 
lirskim, pa i tragično ili hladno doživljenim u mnogim pjes¬ 
mama, koje su nastale i prije tematike pjesama zbirke »Dani 
djetinjstva, i poslije nje. 

U suvremenoj hrvatskoj lirici Tadijanović je najbliži šopu, 
koji u svojoj lirici ima naglaske neoromantika, dok je Tadi¬ 
janović u izrazu realniji, u stilu slavonskih prozaista. Obojica 
se dodiruju i riečnikom, ali se razlikuju u unutarnjem pro¬ 
življavahu. Šop je religiozno u zanosu prošao kroz bukoliku 
svog pjesničkog svieta, dok je Tadijanović svoju bukoliku 
protkao čemerom i pritajenim pesimizmom tuge zemlje, šop 
bježi u carstvo neobičnih metafora i slika, a Tadijanović 
pokrenut ruralizmom na svoj način odgoneta sukobe sela i 
grada. (Uzp. pjesmu: »Povratak«, str. 122.) 

U najboljim svojim pjesmama, kao: »Balada o zaklanim 
ovcama«, »Jutarnja zviezda, pozlaćen orah«, »Dugo u noć, u 
zimsku bielu noć«, »Šume snivaju«, »Vraćanje u noć«, »Zemlja 
me zove«, »Noć bez jablana«, »Pjesma mom srdcu« i još u 
nekim drugim Tadijanović je uspio u svojoj borbi za jedno¬ 
stavnost. Kadgod je bježao iz ruralne tematike, onda se je 
izgubio u konkretnom, koje je razumio, ali ga nije izrazio. 
On se neprestano bori, da se ne ponavlja u motivima istog 
sadržaja. To mu uspieva. Dok su ostali prije njega kod nas 
gledali u lirici selo kao idilu, Tadijanović je, kao neki naši 
prozni realisti, razbio tu tematiku i u tomu je njegova izvor¬ 
nost. Tako je on predstavljen po prilici u antologijama, ali 
on ima u svom lirizmu još neke značajke, a ove nisu iztak- 

nute, kao na pr. u pjesmama: »Rano sunce u šumi«, »Pjesma 
o dunji i ptici« i još po nekoj, u kojima je priroda, kao kod 
kinezkih pjesnika, najjači oslon za razvijanje dubine asocia- 
tivnog registra. 

Dodane najnovije pjesme u knjizi pod naslovom »Torzo« 
govore u prilog gornjoj značajci, premda su one slabije od 
citiranih. Kolikogod ova knjiga mnogo daje za shvatanje 
razvoja jednog lirika, ipak bi bilo bolje, da su se izdali iza¬ 
brani najbolji stihovi iz Tadijanovićeve dosadašnje lirike, jer 
ono što služi kritiku i povjeslničaru književnosti, to u estet¬ 
skom oblikovanju i najboljoj ocjeni lirizma može škoditi i 
cieli dojam dobre lirike umanjiti, budući da je težko čita¬ 
telju stvarati antologijski izbor. 

1 Dragutin Tadijanović: Tuga zemlje, pjesme, Zagreb. 
1942., izd. Hrv. izdaval. bibl. zavoda. 


LIRSKA PRIZNANJA VLADISLAVA KUŠANA 




Ernst Jiinger u jednoj bilježci o kristalima kaže ovo: »Ima 
tajnih znakova, koji nas upućuju na kakvoću kristala, a svatko 
je od nas izkusio, barem jednom, kako se u najznačajnijim 
trenutcima ljudi i stvari osvjetljuju i to u takvom stupnju, 
da izazivlju čak neki osjećaj vrtoglavice i drhtavicu straha. 
To se dogadja, kad ugledamo smrt, ali i inače prigodom 
svake značajnije moći, bila lo ljepota ili djelomična istina; 
sve ovo u nama stvara takove drhtaje.« Pjesnik je zaista u 
svom stvaranju i ljepoti izraza sličan stvaranju kristala (le- 
daca) u prirodi. U simetriji ritma i vječno mladoj svježini nje¬ 
govog dodira s ljepotom pjesnik u svom stvaranju doživljuje 
vrtoglavice i drhtavice. Njegove su izpoviesti uviek protkane, 
ako to doživljuje, iskrenošću. Osobito ovo vriedi za pjesnike 
s izgradjenom indiviualnošću, kao što je Vladislav Kušan ko¬ 
jega nova zbirka 1 pjesama u stihu i prozi pokazuje oštrije 
njegov lik, a naglasci lirskog zamaha imaju smjeliju skalu i 
obojenost njegovog lirsko-misaonog priznanja. Kušan je do 
sada izdao dvie zbirke pjesama: »Lišće na vjetru« (1934.) i 
»Ponoćne izpoviesti« (1937.). On radi i kao likovni kritik. O 
njemu su mnogi pisali, a obširnije s tezom jedne definitiv- 
nije estetske ocjene pisao je M. Fotez u »Hrvatskoj reviji« u 
11. broju 1942. Fotez je u glavnom iztaknuo Kušanovu težnju 
i uspjelu realizaciju izražajnih i figurativnih mogućnosti hrvat¬ 
skog jezika, povezujući ove uspjehe s genezom Kušanovog 
pjesničkog oblikovanja. To je ipak samo jedna strana ko¬ 
lajne na kojoj, kao zlatar, Kušan strpljivo i s naporom svoje 
estetske volje urezuje svoje stihove. S oblikovne strane Kušan 
je sebe samo u jednom pravcu disciplinirao, i to u onom 
najboljem, naime njegov je riečnik bogat i on se trudio, da 
pokaže sve glasbene kvalitete hrvatskog jezika, ali onda, 
kad ta skladna glasba rieči prelazi u patetiku, on gubi ravno¬ 
težu, on se strmoglavljuje ikarovski, što sve opet znači, da 
će u budućem radu elemente glasbe popuniti onim elemen¬ 
tima, koje osjećamo i naslućujemo u drugom dielu nove 


195 










zbirke u pjesmama u prozi, koje imaju naslov: »Pjesme koje 
se ne pjevaju«. 

U prvom dielu zbirke, u pjesmama u stihu: »Labirint 
s r d c a«, Kušan reljefno pokazuje u vrlo mnogim pjesmama 
dotjerani nastavak pjesama iz prvih zbirki, koje, naglasimo, 
zbog svoga oblika, t. zv. unutarnjih rima i svojih sadržaja, 
nisu trebale izostati u najnovijoj Salvinievoj antologiji pje¬ 
sničkog hrvatskog osjećaja, a ova ima naslov: »Melograno« 
(izd. Hrv. bibl. izd. zavoda). 

Začarane tmine, kao zbirka odkrivaju granice Kušanove 
misaonosti i osjećajnosti. On u pjesmi: »Tajna« definira skoro 
sve ono, što će majstorski kasnije razviti u pjesmama u prozi, 
jer kaže: 

»Još ne slutiš, zamišljeno diete, 

Što vjetar svira u krunama šuma, 

A jeka nosi od zemlje do neba, 

Da vječno izmedju srdca i uma 
Duša koleba.« 

Kušan bolno i sumorno osjeća, da je razpet, pa zato 
kroz svoja iskrena priznanja upotrebljava rieči koje mogu na 
prvi pogled smutiti. Ali on ih baudelairovski osjeća i piše, 
jer inače one kao simboli ne bi značile pjesnički doživljenost 
i iskrenost, nego igru i uspjelu patetiku. Što vriedi za Baude- 
laire-a, za njegov riečnik, to u izvornosti, u koliko ju je Kušan 
znao izraziti, vriedi i za njegove pjesme u kojima ima obilje 
rieči kao što su: lud, otrov, sulud, blud, nujan, razsulo, ludilo 
jave, razbludna glasba, potajna ognjica, mrtva soba i t. d. — 
Ove citirane rieči, a i druge moramo shvaliti, kao umorne 
simbole tuge, bola kojega je veliki hodočastnik Kušan. Uvo¬ 
dna pjesma: »Pjesnici« u trećoj kitici pokazuje, koliko on do- 
življuje život i koliko mu opet pročitane knjige daju snage, 
da bi izrazio bol života. Njemu pjesnici ostaju borci za vodu 
i slobodu. Voda je simbol istine, a sloboda simbol iskrenog 
izraza. U mnogim pjesmama Kušan, u svom začaranom krugu, 
voli uroniti u estetizam. 

»Da bi bol kroz ova mrtva slova 
Zablistala žarom alemova. 

Drastični izrazi u pjesmama: »Uspavanka srdcu« i »Tajna 
u tielu« pokazuju glasbenu rafiniranost, negiranje bilo kakve 
vedrine i zasićenost. Sve ovo stvara neobične dojmove, otrov¬ 

ne dojmove. Razočaran, on ne ubija sebe u sanjama, on, tako 
ga osjećam, opisuje krvave borbe jednog naraštaja, koji traži 
vedrinu, a ipak zapisuje svoja bolestna stanja. (Usp. pjesme: 
»Balada promašenog života«, »Diptih, i, II«, »Maska«, »Tajna«, 
»Mudraci« i dr.). U nekim pjesmama doživjet ćete, da opi¬ 
sana patetika može izkriviti Kušanovu želju za izvornošću 
rime. Ta njegova savršena rima odvede ga zatvorenih očiju 
i on piše, a ne vidi, da luta i da može zbuniti čitače. Obr¬ 
nuto ima pjesama, kao što su: »Put kroz mjesečinu« i »Ballade 
des noctambules« (Balada mjesečara) — možda najbolje pje¬ 
sme u cieloj zbirci — koje pokazuju smireniji izraz, dublju 
vezu sa onim najboljima iz prve dvie zbirke, a opet su sa¬ 
vršeno izklesane, brušene u sadržaju, doživljaju i obliku. U 
njima je, kao u većini pjesama u prozi, iracionalno lirski 
uvjerljivo doživljeno, tu je patetika simbola umjetnički sa¬ 
vršena. 

Kušan je pjesnik, koji razmišlja, pjesnik, koji se fanatički 
buni, pjesnik, koji pjeva o rušilačkim snagama strasti, ali zna, 
da njegove samoće i smireni izrazi donose neki religiozni 
mir. Tomu ga uči bol, jer (»Pjesma«): 

»Kadikad samo u rnraznoj samoći, 

Dok čekam čudo nad ponorom noći, 

Tiho, mudro, na dnu srdca, 

Pjeva bol.« 

Stihovi: 

»Žute se svjetiljke mute i slute ponore zore«, 
pa iz iste pjesme: 

»Pješćarom godina gaze od puste do mrtve oaze«. 
(Balada mjesečara« str. 24—25.) uvjerljivi su, kažu nam mnogo, 
što nije slučaj sa stihovima na pr. u pjesmi: »Balada proma¬ 
šenog života«, da ne govorimo o pjesmi: »Brodolom srdca« 
koju je Kušan mogao izostaviti, jer u njoj su samo rieči, koje 
ni on intimno ne doživljuje. One su samo rieči, dokaz, a fali 
im srdce i duša, koju u cjelini imaju u izvornoj svojoj koncep¬ 
ciji skoro sve pjesme u prozi. Iz ciklusa: »Pjesme koje se ne 
pjevaju« citiram ove, koje smatram najboljima, a te su: 
»Plima uspomena«, »Tko si ti?«, »Patetično pismo otoku po¬ 
koja«, »Molitva« i najdotjeranija, sa najviše ravnoteže u sa¬ 
držaju i obliku: »Razgovor na gori«. U »Prigušenim vapa¬ 
jima« značajna je treća, a za konture budućeg stvaranja uz 
»Razgovor na gori« puna je simbola i dobrih klica pjesma 

u prozi: »Povratak«, dok »Stvaranje« u biblijskom nadahnuću 
govori s puno glasbe o pjesniku stvaratelju. 

Kušan liepo kaže (str. 87.) da »biti pjesnik donosi mnogo 
utjehe, ali malo radosti« — ja mislim, da velika većina stra¬ 
nica ove knjige donosi utjehu i radost. 

1 Vladislav Kušan: Začarane tmine, Zagreb 1942., izdanje 
Pododbora Matice Hrvatske — knjiga petnaesta, str. 92. Na¬ 
slovnu stranicu izradio Vladimir Mirosavljević.^ Knjizi je dodan 
i portret autora koji je izradio Omer Mujaažić. 

PJESNIČKI IZRAZ ŠESTORICE 


U hrvatskom pjesničtvu, a naročito u lirici, postoji jedna 
razvojna crta keja se, kao značajka, može opaziti, a ta je 
da samostalni pjesnici najbolje i s najviše uspjeha svojim 
djelom, pa i na samom početku svog stvaranja, barem u 
manjoj mjeri, nastoje kroz čistu liriku izraziti tumačenje svoje 
osobe i života izrazom unutarnjeg svietla. Ovaj izraz obično 
je kratkog daha i ne voli opis, jer ga opis umrtvi, a svježina 
riečnika samo je toliko vremena jaka u koliko se bogatstvo 
rieči ne upotrebljava i za onakove izraze, koji sami po sebi 
nisu uviek znak lirske jakosti. Unutarnje svietlo naših lirika 
u glavnom je bilo i jest snaga, kojom su znali i mogli pro¬ 
tkati svoje vizije, a sve su opet bile u zgusnutom obliku, 
bez obzira na pjesničko utjelovljenje, najvjerniji tumač svoga 
vremena. 

Hrvatski lirik, koji se kreće u svom razvoju jedino i samo 
u spoznaji, da ne mora oko sebe tražiti pjesnički sviet, kad 
mu se on sam nameće, u lirici nalazi najbolji način, da pro¬ 
tumači bit života u svim njegovim pojavama. Predaja lirike 
kroz stoljeća stvorila je uz riečnik i najnaravniji put, da se 
duša naroda može očitovati preko pojedinca. U našoj lirici 
bilo je vrlo mnogo opisa i uz opis uviek je uzporedno išla 
refleksija, misaonost posebnog kroja. Opis je samo onda 
dobar, ako je riečnik jednostavan, a oblik pjesama onakav, 
kakav najbolje odgovara duhovnoj fizionomiji pjesnika. 

čuvanje oblika, koji su tokom vremena odredjeni, ne 
znači za izvornog stvaraoca uviek najsretniji način i riešenje, 
da se najuspjelije izrazi. Samostalan stvaralac može preći 
preko svih oblika poetike i stvoriti svoj oblik, budući da mu 
to odredjuje njegova tematika i stil. Manje izvorni i samo¬ 
stalni lirici sliepo se kadkad drže na pr. soneta ili kojeg dru¬ 
gog pjesničkog oblika iz poetike, pa rimama i sličnim vješti¬ 
nama nastoje prekriti svoje nedostatke. Neko vrieme može 
se i tim spašavati ono, što se spasiti u budućem vremenu 
ne može. Samostalnost lirika tek kasnije, ne u velikoj daljini 

duhovnosti jednog i drugog pokoljenja, postane jasna, a onda 
pomiadjena zablista. Tu smo na pragu one istine, da je u 
lirici važno, što se doživljuje i kako se izražava, a ovo »kako« 
ne mora biti u starim oblicima, jer oblici mogu biti novi, te 
samo bitno i ritmički opravdani, ako to ciela tematičnost i 
unutarnje svietlo traži od izvornog lirika. 

Pasatističke (prolazne) struje, kao i oponašanje modnih 
pojava izražajnosti, koje je netko sreo u inozemstvu, samo 
su toliko opravdane u koliko neki pjesnik osjeća potrebu ne 
da bude nov, nego izvoran, te koliko mu ti dodiri s vanj¬ 
skim svietom stvore u duhu porive, koji radjaju novu, ali 
izvornu osjećajnost. 

Izvorni pjesnici ne samo da su samostalni, oni su i osam¬ 
ljeni, jer je izgradjena osoba uviek u svom vremenu osamlje¬ 
na, u toj osamljenosti ona sivara sabrano. Izvornost, dalje, 
znači u već ustaljeni riečnik, možda on izgledao i običan, 
unieti svo|U dušu. U tomu je bogatstvo jednog lirika, da u 
svom duhu pogodi boju i blistavost rieči, koja u običnom, 
svakidašnjem govoru nema toliko sjaja, kao kad je osvietli 
unutarnje svietlo. Tako osvietljen duh može razbiti stare oblike 
i poći svojim putem. Izvoran pjesnik može u toku svog raz¬ 
voja stvoriti i izraz za druge pjesnike, koji za to, što su 
jače naglasili sebe, a ne obće, priguše govor izvornijeg, ali 
ne mogu jakost njegovu umanjiti, naprotiv u razvoju oni sami 
djeluju na priznanje prvenstva onoga, koji je izvoran lirik u 
najboljem i najjačem značenju rieči. Izgradjeni pjesnik nikako 
ne može pokriti mane i pjesničku izvornost onoga, koji je 
tek počeo stvarati ili mu čak oblik pjesme nije onaj u komu 
bi on možda mogao dati najbolje svoj izraz. 

Tako sam mislio, dok sam čitao po drugi i treći put pje¬ 
sme pjesnika u zbirci »Ranjeni g a I e b« 1 . Knjiga pred¬ 
stavlja liriku šestorice pjesnika i to: Krkleca, Vlaisavljevića, 
Alfirevića, Šopa, Balentovića i Alića. Svaki je pjesnik priložio 
po deset pjesama, a deset je pjesama svakako dovoljno, da 
osjetimo i upoznamo novu lirsku stvarnost samog pjesnika. 
Zbirka sigurno nosi naslov prema riečima iz zadnjeg distiha 
Krklečeve pjesme »Hvar«: 

»O noć na moru, nepomično, plava. 

Ranjeni galeb u mom krilu spava.« 

To nas sve može ponukati da naslutimo, kako je Krkle- 
čeva želja bila, da okupi oko sebe neke lirike ne toliko 

programatski, koliko, da se lirski izrazi nekolicine pjesnika 
jače afirmiraju. 

Svaki je pjesnik, kako rekosmo, zastupan sa deset pje¬ 
sama i one čine dio ciklusa, a ovaj ima svoj naslov. Hetero¬ 
genost motiva vrlo je značajna za ovu zbirku, ali ona djeluje 
na čitaoca i tako, da ga uvjerava, da ne postoji u njoj ni¬ 
kakva unutarnja duhovna veza. Sama imena pjesnika unapried 
nam to jasno govore. Za to se može reći, da je nastup šesto¬ 
rice u ovoj zbirci bio potreba samo oblika tiskanja knjiga 
i svladavanje troškova, koji bi za pojedinog pjesnika bili 
velika žrtva. S te strane nastup je zgodan i dobar, ali inače 
nije, jer heterogenost i različito duhovno lice šestorice pje¬ 
snika ne daju nikakvo jedinstvo, oni ne mogu drugačije dje¬ 
lovati, nego odvojeno. Preclpostavjjamo, da su ove pjesme 
nove, pa ćemo tek tako moći reći koju o našim dojmovima 
prigodom čitanja. 

Deset Krklečevih pjesama po obliku je okupljeno u ciklusu 
»Tamnica vremena«. Sve su napisane u rimovanim distisima, 
pet na broju u ritmičnom jedanaestercu. Pjesme dokazuju, da 
je Krklec i u svojoj završnoj pointi stvaranja još uviek svjež, 
ali sumoran. Oblik njegovih pjesama je uvjerljiv. U ovim 
pjesmama Krklec je naglasio sa više sumornosli misaonu notu, 
koja se je prije u njegovoj lirici pojavljivala samo kadkada. 

Vlaisavljević u pjesmama ciklusa »Večeri nad zemljom« 
pokazuje, osobito u pjesmama »Sam«, »Zimski notturno« i 
»Smrt ranjenika« produbljenje svoje, kadkad kapriciozne igre 
riečima. Igra riečima ne stvara uviek izvorne slike i ne može 
nas uvjeriti, da je izvornost mašte takova, da se ne bi po¬ 
navljala. U pjesmama »Sam« i »Zimski notturno« Vlaisavljević 
je jednoslavniji, nije tako artificielan, kao u pjesmi »Trešnji«. 
Poslije čitanja njegovih stihova mi lakše razumiemo napore 
u pjesmama Saliha Alića, koji prilično oponaša Vlaisavljevića 
samo ne u oštrini i dubini rieči, nego samo u vanjskom, de¬ 
korativnom opisu. 

Alfirević u svom ciklusu »Iza spuštenih trepavica« premda 
je trom u slikama i ritmu ipak pjesmama »Spomen na gušte¬ 
ricu«, »Trave« i »Sjećanje na Bosnu« osvježava i traži od či¬ 
taoca strpljenje za koje se može reći, da uviek urodi uspje¬ 
hom. Alfirević je pjesnik, koji svoju izvornost krije u jedno¬ 
stavnosti običnih rieči, a pomoću ovih uspieva dobro izraziti 
svoju duhovnu osobu. Zanimljivo je, da Alfirević u lirici, prem- 

da se hotimično ponavlja, nastoji biti svjež. On je pjesnik,, 
koji je oblikom i sadržajem svoj, samo što mu je često vizija 
zgrbljena i nekako hedonistički obojena. 

U ciklusu »Tat i mjesečina« Šop je stvorio nekoliko pj©: 
sama kao: »Poslije krvave bitke«, »Balada o nedostižnoj«, 
»Oči Veronike« i »Tat pred vratima«, koje spadaju svakako 
medju najbolje u cieloj ovoj knjizi. U drugim pjesmama osje¬ 
ćamo neki umoran tonalitet, kao i uobičajenu Šopovu frazeo¬ 
logiju iz predjašnjih zbirki. U citiranim pjesmama, Šop je iz 
običnih stvari i dogadjaja stvorio pjesme u kojima je raz¬ 
vojni pravac nadahnuća, kao u pjesmi: »Tat pred vratima«, 
jednak ljepoti i onom nedosriživom iz bajki. Za dvie-tri 
pjesme možemo reći, da imaju u sebi onaj svoj stari način 
izraza na pr. iz zbirke: »Isus i moja sjena«, koji ne pokazuje 
ništa novog, a i on je u mnogim pjesmama spomenute zbirke 
bio kopiran. Ipak ukupni dojam Šopovih pjesama i ovog puta 
je značajan, svjež i izvoran, osobito u pjesmi: »Oči Veronike«. 

Ciklus »Jučerašnji dani« kojim je predstavljen Balentović 
kao pjesnik ima jake prizvuke borbe za pjesnički izraz. Mo¬ 
tivi su obični, a neki stvarani po kalupu. Ritam njegovih pje¬ 
sama govori čitaocu, da on može samo pisati u prozi, budući 
da sve pjesme osim, možda, pjesama: »Nad riekom« i »Ve¬ 
černji mir« ne govore lirski, one nemaju lirsku ravnotežu iz- 
medju onoga što se vidi i izražava. Balentović bi morao nje¬ 
govati samo prozu, ali i ona bi morala biti staložena, a ne 
uzvitlana. Sposobnost pisanja u«iek je bolje preniti na drugo 
polje, kad se sigurno na njemu može stvarati. Osim primar¬ 
nog doživljaja postoji u lirici i sviet ostvarenja, a ono se mora 
naročito i duže njegovati. 

Pjesme Saliha Alića u ciklusu: »San iz šume« imadu sve 
značajke većine njegovih pjesama iz zbirke: »Lirski akvareli«. 
Mora se reći, da je Alić proučio lirsku opisnost Vlaisavljevića. 
U svojoj dekorativnosti i trpanju slika, Alić se služi neuvjer¬ 
ljivim uzporedbama, koje su često alogične, a pjesnički ne- 
imaginativne. Skokovi u opisu, traženje neke egzotike po¬ 
slije kratko doživljenog dojma ne mogu opravdati u većim 
pjesama pjesničko, lirsko u njima. Neke se uzporedbe javljaju 
često u riečima, koje je nekad lirika upotrebljavala, kao što 
su rieči: »zračne citre«, »jesenje žice«, »srca zvuci«, »citre 
biele zime«. Onda njegova »licentia poetica« ne poznaje 
granica. On upravo harači riečima, rasiplje ih, ne brine se- 

da li je razvodnio dobro vino svoga nadahnuća. Ima stihova 
i dobrih. Tako pjesma: »Kapljice fontane«, da nema skokova, 
pa je treća kitica mogla izostati. To isto vriedi i za neke 
stihove iz pjesme: »San iz Šume«. Od pjesme: »Snieg« moglo 
se tiskati samo prve dvie kitice, budući da je intonacija dobra 
i slika bi bila poslije dvie kitice poa’puna i uspjela. 

Alić je pjesnik komu će uspjeti u buduće samo pjesma 
kratkog daha, a dotle bi morao raditi i raditi. Morao bi otkriti 
sebe i poslije pjesama u zbirci »Lirski akvareli« poći novim, 
boljim i svojim putem. 

1 Ranjeni galeb — pjesme šestorice, Zagreb 1942. — Iz¬ 
dala naklada »Hrvatski orač«. Tisak Hrv. drž. tiskarskog 
zavoda. 

PJESNIK FRANJEVAČKE DUŠE 


I. 

Za današnjeg umjetnika može se opravdano kazati, da 
se nalazi na razkršću umjetničkih nastojanja. Pjesnici, na 
prvom mjestu, najpažljivije osluškuju bilo našeg života, koji 
tone sve više i više u neku vrst apaiije prema zanosu, tra¬ 
ženju i odgovoru na pitanja o smislu svega ovoga što se 
dogadja oko nas. Tako hrvatska mladja i najmladja poezija 
daje svoje konfesije i odgovore na problematiku oko nas. 
Ona vjerno prati kao najbolji seismograf sva treperenja, kao 
i erupcije naše okrvavljene duše. Zbilja, ima mnogo toga što 
zadaje muku duhu. Jedna je činjenica da upravo u ovakvim 
prilikama, koje doživljavamo u smislu apokaliptičnih privi- 
djenja, obraćamo svoje duhovne oči na prave izvore duhov¬ 
nosti i priznanja; postajemo u jednu rieč filozofi. Samo koiiko 
ideala, koliko zamaha energije mogu porušiti prilike u kojima 
i posred kojih pjesnik kao specifični umjetnik pokušava dati 
odgovor, vrlo često sa svjetiljkom u rukama, na sav djelokrug 
tog tragičnog osjećanja oko nas! Pjesnik fra Gašpar Bujaš 
čini isto ono što je Šenoa pokušao učiniti svojim romanom 
— Diogenes — u kome su prikazane teške prilike Hrvatske 
koja je, razrovana u nutrini svojoj, branila Zapad od Osman- 
lija. Tad, u takovoj Hrvatskoj, gornji slojevi naroda zaborav¬ 
ljaju na svoju pravu misiju: Šenoa, da što boljom simbolikom 
ocrta takove prilike, sjeća se slavnog Diogena, koji je u po 
biela dana sa svjetiljkom u rukama tražio čovjeka. Zgodna 
suglasnost u samom naslovu izmedju zbirke pjesama dalma¬ 
tinskog franjevca i oca hrvatskog poviestnog romana! Samo 
ipak Bujaš nastupa i kao pjesnik i kao svećenik. Svojom ve¬ 
drinom. svojom franjevačkom dušom, nastoji, da protka svu 
svoju poeziju. Elemenat franjevačke jednostavnosti i izrazi- 
tosti daje Bujasovoj poeziji posebnu toniku i raznovrsnost 
boja. On ne želi biti samo Diogen. on želi, da, kroz hrmničku 
prizmu svojih zanosa, ukaže na najbolje riešenje suvremene 
tragike. On kao da govori svom suvremenom bratu: »Preva¬ 
renih nada rana me ne peče. / Trn nepravda starih oproš- 


204 


tenjern cvjeta. / Kroz usjeve patnja potok mira teče. Ostavlja 
me mržnja, očajnost i sjeta. / Spreman sam da svatko muči 
me i sieče.« / (Grm u plamenu). Pjesnik osjeća svu duhovnu 
smirenost odanosti pjesniku »Pjesme suncu«, on zna da u rie- 

šenju problema Boga može naći svoju sigurnu hrid: _ 

»O, da ti me. Bože niesi s puta stradanja / privinuo k sebi, 
uz tvoj žrtvenik / smirena da niesu mladenačka nadanja, — 
/ već bi davno zadnji moj se čuo krik!« (Confiteor). Bujaš želi 
biti takav Diogen, jer on u suvremenoj našoj lirici, medju 
pjesnicima, koji pripadaju Primorju, kao što su Ujević, Delorko, 
Nizeteo, Nikolić i drugi najmladji, ima svoju posebnu fiziono¬ 
miju i može se reći da ima već svoj izgradjeni put. 


Suvremena lirika u glavnom želi izraziti t. zv. novu stvar¬ 
nost, a to znači da u vanjskom životu traži, izvan čovjekova 
ja, svoje doživljaj i motive. Ona, kao da često na svom putu 
ide od iluzionizma i narcisizma prema deluzionizmu, nastojeći 
izraziti dvojnost na svom današnjem putu. Ima toga i u izrazu 
kod Bujasa, samo on tomu daje metafizički karakter odre- 
djenog smisla života. Ta nova stvarnost vrlo često je neod- 
redjena, ona se mnogo gubi u racionalnom traženju smisla 
života odbacujući toplinu lirske iracionalnosti. Raskol u duhu 
modernog pjesnika nije samo izraz općeg stanja u Evropi, on 
je poviestni zadatak umjetnika, iako na oko groteskan, te u 
nemiru traži viši smisao svoga napora u umjetničkom izraža¬ 
vanju. Zato je u prvom poratnom vremenu ekspresionizam 
imao u našoj lirici toliko uspjeha i možda se kod A. B. Šimića 
na jedan način, a kod Krleže na drugi, vide najjači izražaji. 
Pri prvim svojim nastojanjima u izrazu Bujaš se s for¬ 
malne strane dodiruje, onako u prolazu, ekspresionizma, i 
onda ide napried tražeći svoj put. Problemi lirika uobće izra¬ 
žavaju se obično kroz četiri elementa: Bog, priroda, eros i 
smrt. Moglo bi se reći, da se u Bujasovoj poeziji sve kreće 
oko elementa Bog, koji on, na franjevački način, shvaća u 
cieloj njegovoj manifestaciji jednostavno u svojoj kadkada 
paskalovskoj uznemirenosti. Bujaš nastoji takodjer preći u 
svoje objektivno traženje, on čezne, da zajazi svoj indivi¬ 
dualizam pokazivanjem na bolji smisao života. Čitajući nje¬ 
gove pjesme uvjeravamo se, da je naš duh ponor, u koji 
možemo sići samo sa svjetiljkom u rukama. Samo tako ne 

možemo zalutoti,. tamo tada: »Um sferama čistim sad slo¬ 
bodan kroči... / Duša mi je noćas višnjeg Boga puna.« (Grm 
u plamenu). Svu tu svoju smirenost Bujaš vidi u svom him- 
ničkom vidjenju ljepota svoga ideala: »Neprestano šumi u 
mojim dvorovima... / Tama / ko avet po odajama više se 
ne vlači. / Uviek pjevaju, mole — i kada smrači — / dva 
andjela dobra sred mojega hrama.« / Kraj ove pjesme tonski 
je jednostavan, ali karakterističan: »Ave! / Povazdan pjevaju 
usrećeni dvorovi.« / 

Bujaš, reći će se, ide stopama Izidora Poljaka, posebno 
u karakteru svoje himnične poezije, ali ta himničnost svoj¬ 
stvena je donekle i Kranjčeviću, pa onda svakom dobrom pje¬ 
sniku. Ja bih rekao da Bujaš dopunja Poljaka, a razradjuje jos 
jednog pjesnika u smislu dublje duhovnosti, i to Milana Pave- 
lića. Naš fra Gašpar zamienio je erotski elemenat elemen¬ 
tom problematike svećeničtva. On pokušava franjevačkom 
jednostavnošću izraziti svoje ushićenje, svoj kult i svoju kon¬ 
fesiju prema pozivu svećenika u današnjem životu. To mi 
zovemo svećeničtvom. Taj elemenat dosada nitko u hrvatskoj 
poeziji nije bolje izrazio, nego Poljak, Bujaš, Pavelić i Kokic, 
koji su po motivima obilniji i rekao bih samobitniji u svojoj 
intimnosti. Vjerujemo, da je Bujaš mogao naći dobre poticaje 
i u sličnoj suvremenoj francuz’koj poeziji. (Le Cardonnel). 

Životni put svećenika Bujasa pruža obilje motiva, koje će 
on i nadalje — a to bi bila njegova pjesnička značajka, to 
bi mogao biti njegov životni umjetnički put, — produpsti i 
u svojoj doživljenosti vješto iskoristiti. 

Cielu zbirku Bujaš je podielio na sedam ciklusa, koji su 
podpuno odieljeni, barem po naslovu, ali idejno nisu. Možda 
bi bilo bolje da je zbirku podielio na četiri diela, budući da 
su ciklusi: »Zrnca s kolajne djetinjstva« i »Pod krovom 
ognjišta« mogli biti spojeni i dojam bi bio ne samo ujednačen, 
nego i jači i izravniji. Isto tako uvodna pjesma, čisto pro- 
gramatskog karaktera: »Na putu Gospodnjem« mogla je biti 
zamienjena pjesmom »Dar«, koja najuspjelije odražava smi¬ 
renje i životni put svećenika. Ta pjesma izražava jednako 
franjevačku predanost smislu života i svu naivnost svećenika 
na prvom koraku u život: »Sad ja više nemam ničeg svog- 
Na oltar Kristu darovao sam sve: / u prvom cvatu cviet ži¬ 
vota moga, / svu mladost, ljubav, sladke čežnje, sne.« / U 
sličnom tonu, s istom tematikom o svećeničtvu, Bujaš nam 

daje nekoliko veoma uspjelih pjesama kao: »Confiteor« u 
komu je izražena sva mladićka neizvjesnost i prvi sukob sa 
svietom, — onda »U čekanju« jasnije crta svoj poziv, jer 
kaže: »Duša, dok moja u milju za tobom trčeći čezne, / tvog 
srdca sne ovija zlaćana zraka. / Dodji, Gospode, vodi me na 
brdo Svećenstva tvoga. / Pjesma: »Gospodnji dolazak« poten¬ 
cira Bujasovo oduševljenje. On u njoj crta pohod proljeća i 
nenadano budjenje proljeća u vrtu svojih sanja. U drugoj 
strofi tog soneta liepa je vizija spremanja duše, da primi 
pričest: »Procvala su stabla prigibala hvoje. / Slavoluk se vio 
za kraljevski prolazak. / Ruke pune cvieća. Sve je spravno. 
Dolazak / još sam čeko. Straže budno stoje. /« Uz ovu mogu 
se dodati, ali ne uviek s istom uvjerljivošću i istom ljepotom 
izraza, pjesme: »Brodolomac«, »Moj život«, »U tielovsko 
jutro«, »Božji grob« i druge. »Pjesma mojih dvorova« i »Mo¬ 
litva za povratak zalutalog prijatelja« — dopunjuju ovaj 
ciklus, koji smo nazvali ciklusom svećeničtva. Dok |e u prvoj 
pjesmi pjesnik smiren i ponosan na svoje boli, u drugoj moli 
za prijatelja koji odlazi na »izgubljene staze«. Pjesma |e puna 
molitvene iskrenosti i lirske topline. Njen završetak je prava 
prijateljska odanost, onakvog prijateljstva, koje je odredjeno 
ljudskoj duši: »Molimo, o Kriste, / što visiš propet, / povrati 
nam živa / i duše čiste / u svetište opet / našeg dragog 
Iva.« / 

III. 

Uz ovaj elemenat svećeničtva Bujaš daje i retrospektivnu 
panoramu svog djetinjstva u svojim pjesmama punim prisnosti 
domaćeg krova i ognjišta. Rodno mjesto Bujasovo, Šibenik, 
opjevano je u dvie pjesme iz ciklusa »Božić iz djetinjih dana«. 
Pjesma »Alojzijevo« može se smatrali kao uspjela revizija 
Vidrićeve neukusne pjesme. Baladni karakter pjesme: »Na¬ 
pušten dvor« i realistična pjesma »Sliepa« dodiruju se u svojoj 
duhovnosti. Najzad pjesme, u kojima Bujaš opjeva majku, 
mogu se smatrati za najdotjeranije u svom izrazu. Tako su 
one s obzirom na njihov doživljaj pretežno sjećanje na jedno 
siromašno djetinjstvo, u tom je djetinjstvu ta Bogu odana 
majka oblikovala pjesnikovu dušu, te je nisu mogli razrušiti 
ni najgori ratni dani, kad: »Sva ljetina pala. Nad morem, pri 
strani / Noizkopani, pusti vinogradi naši. / II večeri badnje ili 
uskrsni dani: / slast najveća bila u ječmenoj kaši.« (Moja 

mati). Ta majka želi vidjeti sina kao svećenika, ta je majka 
sjajno i portrets^.i iznesena u pjesmi: »Majka u ralnoj tuzi«,, 
stup je Bujasove imaginativne snage. Ova pjesma uz pjesmu: 
»Uljeha žalostnih« i »Na krilu ljubavi« dokazuje Bujasovu svje¬ 
žinu i uspjeh u posebnoj i vlastitoj fizionomiji. Disakord sjenki 
i svietla u velikom gradu dobro izražava već spomenuta 
pjesma: »Na krilu ljubavi.« Tu je izražena objektivna misao 
kršćanske molitve i žrtve po njoj za drugoga. U dvie pjesme 
Bujaš je izrazio i svu težinu svećenikova života u dalmatin¬ 
skom Zagorju. Te su pjesme: »Život za planinom« i »Oluja na 
putu bolesniku«. Ova posljednja pjesma uvjerljiva je dvo¬ 
struko, jer svećenik nije samo prikazan na svom napornom 
putu k bolesniku, tu je i oluja koja lomi ječmenove vlati, tu 
je grad iza koga ne osta ni zrna na čokotu. Pjesnikova vi¬ 
zija bola svećenika — toliko je realna i u mističnom doživ¬ 
ljaju pravog franjevačkog Božića u pjesmi »Betlehem«. 

Iz svoje objektivnosti Bujaš je pošao svojom stazom izraza 
i motiva kroz tematiku svećeničtva i odnosa svećenika- 
franjevca prema životu do himničnosti i vedrag shvaćanja ži¬ 
vota u piesmi- »Dalmatinski krš«, koja izražava, pomalo u 
stilu Nazora, nepresušnu poetsku žicu i zanos za umjetnošću 
umjetnika iz Primorja: »U mirisu smilja, kadulje i vriesa / 
krasni ii su naši bregovi i krši! / Iz njihovih stiena vječni 
kipar sklesa / Dalmatinca, koga bura još ne skrši.« 

1 Fra Gašpar Bujaš: Sa svjetiljkom u rukama — pjesme, 
Šibenik 1940., izd. tiskare »Kačić«, str. 64., 


PJESNIČKI SVIET OMNKA DELORKA 


Lirski put i uzpon Olinka Delorka samo na prvi pogled 
može nam izgledati osamljen i bez veze s tradicijom u hrvat¬ 
skoj književnosti. Ali onaj koji je barem nekoliko puta uzeo 
u ruke djela naših pisaca iz Dubrovnika i iz drugih pjesničkih 
središta na našem Primorju, laj će u njegovoj lirici osjetiti 
čar estetskih i duhovnih veza, koje imamo živeći u dodiru 
sa svim onim, što je najljepše bilo u stvaranju sredozemnih 
naroda. Delorko je osjetio, i možda gorko saznao, da je put 
u stvaranju i izražaju u poslijeratnoj modernoj hrvatskoj lirici 
bio neodredjen, pun oblaka i olujnih vihora, pak je zato, 
tražeći svoj riečnik i svoj put, našao sebe u vezi s predajom. 
Otišao je u renesansno doba, koje je svietlo u hrvatskoj knji¬ 
ževnosti, jer nije bilo duhovnog izražaja u Europi, koji se ne 
bi vidljivo i posebno izrazio i u središtima, koja su danas 
poznata kao mjesta naše renesanse i humanizma. 

Kako je »oblik samo jedna strana sadržaja i samo je onaj 
oblik dobar u kojem sadrža|, doživljaj nalazi svoj najbolji 
izraz« — (A. Barac u studiji »Vidrić«, str. 38.). — Delorko je 
uzeo renesansni oblik, ponegdje ukrase i pozornicu za svoja 
pjesnička stvaranja. U jednu rieč od antike je pozajmio zlatne 
ključeve za razumievanje i traženje ljepote. Dušan Žanko 
pišući o njegovoj zbirci daje reljefnu oznaku Delorkovog hu¬ 
manizma (Hrvatska smotra, — travanj 1941., str. 223): »Ali 
»Razigrani vodoskoci« zrela su humanistička pjesnička poima¬ 
nja i po osnovnoj intonaciji vedrine i sviesnoga zaokreta 
prema duhovnoj ravnoteži čitave ličnosti, i po osjećaju pri¬ 
rode, i po susretanju čovjeka i uživanju u svemu ljudskom«. 
— Islina je, da je Delorko u svom pjesničkom riečniku i pjes¬ 
ničkom obliku u antici i njenoj obnovi u renesansi našao, 
kako veli D. Žanko »duhovnu ravnotežu«, ali je isto tako, na 
mnogo mjesta, naglasio, kao dosljedan sredozemac, kako 
obožavanje prirode i uživanje u njenim ljepotama stvara u 
duši pjesnika osjećaj o tragičnom osjećanju života. To se 
najbolje ogleda u lirskoj viziji »Aristej« u kojoj pjesnik 

u šest slika daje posebno tumačenje poznatog mitosa o Orfeju 
u Euridici. Koliko je glasbenika taj mitos zanio i koliko je 
divnih pjesama iz toga zanosa nastalo! Ipak Delorko smrt 
Euridike opisuje, kao smrt vjerne žene, koja bježi od Aristeja 
komu strast ne da mira. Ova Delorkova invencija svakako 
je veoma uvjerljiva, kao recimo tragedija Euripidova »Fedra«. 
Sukob strasti i vjernosti, sukob životinjskog i etičkog toliko 
je jasno opjevan, da ova vizija ima čar jednog helen¬ 
skog dramata. Takav je Delorko i u mnogim svojim so¬ 
netima. Svugdje ga raspinje težnja za ljepotom, za njenim 
vječnim trajanjem, ali ga zbunjuje i smrt, koja ubija, jer je 
nju na svakom koraku osjećao i vidio veliki umjetnik rene¬ 
sanse Michelangiolo. Ona mu je svugdje bila uklesana. 

Za većinu Delorkovih stihova osjećamo ne samo, da su 
oblikovno dobri, mi naslućujemo, da u sebi imaju sve klicu 
još jačeg budućeg zamaha. 

Od prve zbirke do ove, koja je treća, 1 Delorkov stih i 
sadržaj buja. Sve je jedriji ritam, a misao sve vedrija, dok 
je riečnik protkan novim bojama i mogućnoslima. 

Bujnost života, koju Delorko ne shvaća dionizijski, već 
apolonski, dobija u mnogim pjesmama svoj posebni pečat; 
ona nije izražena samo zvonkom riečju, ona je tako data, da 
omogućuje bogatstvo one slike, onog doživljaja ili one boli, 
koju je pjesnik proćutio. 

Priroda sa svojim godišnjim promjenama, život sa svojom 
stvarnošću i misao sa svojim zahtjevima lome Delorka. U nje¬ 
govim stihovima razlomljen je izraz i za tielo i za duh. Ipak 
ta stvarnost nije drugo nego težnja, kako sam kaže za lje* 
potom, ona je samo sredstvo zanosa i izrazitosti, ona je bo- 
drenje k onomu, što je najsvetije svakom čovjeku, koji kao 
Antej, uviek u dodiru sa zemljom, osjeća sve jaču snagu, jer 
pjesnik kaže: 

»neka te samo gadjaju, ti leti, 
pa ako padneš, padni bar u borbi.« 

(»Boclrenje«, str. 7.). 

Slično u pjesmi »O snago« istr. 81.) pjeva: 

»sve što hoću ja mogu da kažem 
u pjesmama, što su zvučne, uznosite. 

Zamahnem krilom i idem kud želim, 
badava me prati mnoga zlobna glava, 
ja sam sve jači, i vedriji i življi 
i makar gažen — ničem kao trava«. 

Simbol nepresahnulih pjesničkih nadahnuća upravo je u 
toj borbi, u toj čežnji za ljepotom, jer 

»Ljepota tek živi u rieči skrivena«. 

(»Utjeha«, str. 37.). 

Čitajući stihove i pjesme Delorka uviek pomišljam na 
englezkog pjesnika Johna Keatsa, pa tek onda na Rousard-a 
\ Carducci-a. Tako je Iako razumjeti napore Delorka, kad se 
osjete ljepote Keatsovih oda i soneta! Tu ne mislimo na 
utjecaj nego na slične potrebe pojedinih pjesnika, koji traže 
svoj izraz i nalaze ga u onom svietu, koji je obožavao Keats 
— u antici. 

Zanimljivo je dalje, da je Delorko u snazi rastlinstva u 
prirodi shvatio zov Artemide, koja je za njega utjelovljenje 
vedrine u životu, kako sam veli: »Artemido, moja najsladja 
božice, kako sam bliz i dalek životu«. (»Bouffemont«, str. 55.). 
Osjećanje gole stvarnosti Delorko pušta kroz prizmu posebne 
unutarnje svietlosti, čini onako, kako je za tu umjerenu ma¬ 
niru bitnosti kazao još davno Marin Sabić (»Iskra«, 1886., str. 
145): »Jer nema čišćeg, divnijeg pjesničtva od onog koje pro¬ 
dire iz gole stvarnosti; naravno tek onda, kad pjesnikovo 
djelo nije suhoparno nabrajanje, iznošenje stvarnih okolnosti, 
nego iskrena slika stvarnog života, obasjana onom unutarnjom 
svjetlošću, koja prosieva pjesnikovom dušom, kad se zagleda 
u stvarnost, da ju sebi i drugima predoči u umjetničkom 
obliku«. Ima li boljeg tumačenja od ovog Sabićeva za umjet¬ 
nički napor i uspjeh Delorka, koji nije ipak shvatio renesansu 
kao izvor za djelo učenog pjesnika, nego je u brojnim svojim 
sonetima, kao strastni poklonik oblika soneta, izrazio ono što 
je bitno i njemu najpotrebnije za tumačenje ljepote, kad se je 
jednom napio zdrave ljepote na izvorima Homera, Dantea, 
Miltona i Keats-a. Ipak u cielom tom dekoru diše naša rieč i 
to jedra i sočna; ipak u tim sonetima zvuči naša dnevna bol, 
ali nenametljiva i iskrena. Tu je proćućena veza sa Zapadom 
i njegovom kulturom, tu je, osobito u pjesmama: »Moru«, 







»Slutnje«, »Jesen«, »Mjesečev srpe i ti mila zvijezdo«, »Noć« r 
»Bogu«, »Razigrani vodoskoci«, »Šum vjetra«, »Mrtvom ocu« 
duboko naglašena ne samo doživljena kultura Zapada, nego 
i moć našeg duhovnog čovjeka, da doživi Zapad i da nas 
poveže sa zaboravljenom, ali izgradjenom našom tradicijom. 

# 

Erotikon Delorka nije siromašan, ali nije uviek uskladjen 
onako, kao što su druge njegove pjesme, bar, kako osjećamo, 
jer je negdje prikriven, a negdje i ne odražava pjesnikovu 
jačinu. Ipak, ta je ljubav spasiteljica, jer ona pjesnika bodri: 

»Al jednog jutra oko mojih grudi 
zatrepta život, dan prostruji jasan 
i opet nadjoh pui do živih ljudi.« 

(»Moć ljubavi, str. 53.). 

Delorko je i slikar, a to naziremo u mnogim njegovim 
pesmama, kao u pjesmama: »Kroz procvala polja«, »Sjeća¬ 
nje«, »Zemlji«, »Jesen«, »Planine« i drugim. Prva spomenuta 
pjesma vjerno nam slika borbe oblaka s južnim vjerom u pro¬ 
ljeću. Vjetar juri kroz polja, dok kreketanje žaba stvara kako- 
foniju sa strepnjom biljaka. Nebo je crno, prašina se trošnim 
drumom diže i onda se ciela simfonija zvukova i boja za¬ 
vršava : 

— Možda ciela crna pratnja 
tek par kapi kiše slije, 
pa livade orošene 
sinu ljepše nego prije.« 

Zar ljepota jedne prirodne pojave — proljeće i njegove 
česte oluje — ne sliči u svojoj elementarnoj snazi na nutarnje 
mladićeve oluje, kad opet, poslije borbe, sunce sine. Tako u 
pjesmi »Jesen« realizam primorskog sela nalazi svoj izraz i 
kod ove Delorkove pjesme. Jednako pjesma »Zemlja« sva je 
u stilu spomenutog Keatsa. Bukolički opisi kraja isto su snažni 
u lirskoj viziji »Aristej«. Ovdje navodimo i tihu idiličnost 
okruženu slikarskim pojedinostima, koje su nabacane u pjesmi 
»šetnja«. Tu je stvarno prividjenje pjesnikovo majke, koja voz* 
pred sobom dječja kolica u sunčano podne, dok njen dječak 

u perinama leži. Pjesma je napisana u toplom ritmu, ona je 
pjesma materinstva, njen kraj je liep i efektan: 

»Dječak je miran, sklopljene mu oči, 
njegovo je stanje začaranost prava, 
pa dok se oko njeg kreće taman život, 
on brižno pokriven na jastuku spava«. 

Ovako uz renesansnu ljepotu, uz ljepote Orfejeve harfe, 
čežnje za izrazom Zapada i onog što je najboljeg u nama 
već stvoreno, Delorko otvara dveri svog bogatog zaseoka i 
pruža nam ruku da se u igri razigranih vodoskoka sjetimo, 
da je točno ono što je izrazio u stihovima u pjesmi: »Utjeha«: 

— »Homere, još nas tvoja duša grije, 

Ti si samo život, a tlapnja sve drugo«. 

1 Olinko Delorko: Razigrani vodoskoci, Zagreb 1940., I. 
izdanje Pododbora Matice Hrvatske, str. 103. 

ESEJ O HRVATSKOJ DUHOVNOJ LIRICI 


Hrvatski lirik, kao i svaki umjetnik, neprestano u svom 
umjetničkom usavršavanju traži duhovni sviet u komu jedino 
može naći onu pravu ljepotu prolaznog svieta, koja je u 
svojoj božanskoj emanaciji vječita. 

Hrvati imaju veoma staru liriku, a kroz stoljeća ta je li¬ 
rika prepuna uspjelih umjetničko-religioznih izraza. Narodna 
nabožna lirika u svojoj jednostavnosti i izravnosti izražaja 
bogata je religioznim motivima. Tako n. pr. ciela crkvena go¬ 
dina ogleda se u divnim pjesmama narodne religiozne lirike 
od najstarijih vremena do danas. 

Neka od najboljih pjesničkih djela hrv. književnosti pod- 
puno su religiozna i protkana s onim što je najljepše u katoli¬ 
cizmu, u njegovim obredima i u njegovoj unutarnjoj snazi ta¬ 
kove religije, koja ie ne samo univerzalna, nego koja za svako 
vrieme u pomladjenom obliku pruža svakom pojedinom nara¬ 
štaju nove snage i utjehe. Može se slobodno reći, da su 
crkvene pjesme utjecale na prvo oblikovanje hrvatskoga stiha 
i da su ljepote rimskog misala nadahnule hrvatske pjesnike, 
da pišu stihove. 

Ipak se katolicizam osobito u modernoj lirici, ne smije 
shvatiti kao utjecaj estetski, već se mora razumjeti njegova 
posebna problematika i njegova odredjena misija. On na¬ 
dahnjuje Marka Marulića (1450.—1524.), čiji je ep »Judita« 
prvo hrvatsko tiskano pjesničko djelo (godine 1521.). On za¬ 
nosi Ivana Gundulića (1588.—4638.) pjesnika epa »Osman« i 
jednog od najuspjelijih djela stare hrvatske književnosti »Suze 
sina razmetnoga« epa u tri pjevanja, u komu je na dra¬ 
matski način opjevana poznata parobola o razbludnom sinu, 
u komu Gundulić poznaje religioznu problematiku individua 
i života u čemu je sav čar ovog njegovog djela. I djelo Ivana 
Mažuranića, najvećeg pjesnika XIX. stoljeća, da ne spomi¬ 
njemo i druge, »Smrt Smail-age Čengijića« (prevedeno na tali¬ 
janski i druge jezike) ima toliko divnih stranica u kojima se 
religioznost zrcali u posebnoj i folklornoj emotivnosti. 

Svi značajniji hrvatski lirici, pa tako i oni iz XIX. i oni iz 
ranijih stoljeća, zanimali su se za problem religije i svaki 
je napisao bar po jednu pjesmu koju je ona nadahnula. 
Petar Preradović, Kranjčević i drugi daju poseban izraz svoje 
religioznosti, pa do najsuvremenijih kojih religioznost ima svoj 
posebni izražaj religiozne potrebe našeg vremena, da spome¬ 
nemo ime najpoznatijeg hrvatskog pjesnika u sadašnjosti Tina 
Ujevića. 

Ali, ima jedna struja, ili bolje rečeno jedno tumačenje u 
modernoj hrvatskoj lirici, koja nije samo traženje Boga, ona 
je više težnja potreba hrvatske duše, koja želi ostati religiozna 
u najboljem smislu te rieči. Jer, dok je pjesnika u gradu za¬ 
nimalo u glavnom pitanje grada, religiozni su pjesnici htjeli 
očuvati predaju vjere u istoj liniji kao u prošlosti i dati 
mu biljeg onakav, kakav ona ima na pr. u Italiji i u drugim 
zemljama u samoj književnosti. Na tom putu traženja pozi¬ 
tivne duhovnosti oni su uvijek bili iskreno narodni, ali ne 
uviek priznati u umjetničkim krugovima. U sadašnjoj hrvatskoj 
lirici religiozna lirika nije danas neki kontrast, nego samo do¬ 
puna i vjerno tumačenje hrvatskog duha, koji čezne za spi- 
ritualnošću, koju je tako reliefno naglasio Poglavnik u svojoj 
knjizi »Strahote zabluda«. On je dao primat duhu, jednom 
riečju otvoreno je kazao, da je religija onaj duh, koji po¬ 
kreće, spasava i odkupljuje hrvatski narod kroz vjekove, a 
ona mu, kao i uviek, daje snage i danas, kad kršćanstvo 
mora dati u novom redu i svoj pečat. 

Rekosmo, da katolicizam u lirici ima svoj posebni izražaj. 
Taj izražaj nije bio bez impulsa iz inozemstva, ali je imao 
uviek svoju autohtonu boju i posebni smisao. Hrvatski lirik, 
koji je u katolicizmu nalazio nadahnuća, bio je tvrdo uvjeren, 
kao što je to bio i Paul Claudel, da je Crkva velika knjiga u 
kojoj se može školovati. On je osjetio da su Claudelove rie¬ 
či: »Čitanje Službe za mrtve. Službe božične, prizori u Ve¬ 
likoj sedmici, prekrasni Exultet, uz koji su mi i najopojniji 
zvuci Sofokla i Pindara bili dosadni, sve me je to obaralo na 
zemlju puneći moju dušu štovanjem, radošću, zahvalnošću, 
kajanjem, klanjanjeml«... točne, ali je opet isto tako osjećao, 
da je katolicizam vjera njegove grude i da ga veza sa tom 
grudom upućuje na prave izvore nadahnuća. 

Upravo najjači predstavnici religiozne lirike u hrvatskoj 
modernoj lirici od reda su i nacionalistički pjesnici, kao što 

je to i jedan od najjačih: Ivo Lendić. Budući da katolicizam 
obuhvata cielog čovjeka, on traži i dušu i tielo, traži inte¬ 
gralnost. Sve se to odražava u zbirkama hrvatskih religioznih 
lirika u kojima ima strana, koje mogu stati uz bok lirici lirika 
iz stranih književnosti, kako po snazi svoje inspiracije, tako i 
po motivu i izrazu. I ovaj dio suvremene hrvatske lirike vjerno 
i iskreno izražava svoje životno shvaćanje, ali se ne udaljava 
od boli, života, od grude i ljepota života i prirode. Svaki od 
tih pjesnika zna, da je put na Alverno dug i trnovit, ali emo¬ 
cije duha na tom putu unose zanos i ljubav prema čovjeku 
i Bogu. Moramo naglasiti, da medju tim liricima ima svećenika 
i svjetovnjaka. 

Kao uvod u liriku ove vrste čini Marin Sabić, koji kao 
obraćenik u prvom desetljeću XX. stoljeća daje posebni ton 
i mogućnost izraza u iskrenom religioznom duhu u komu se 
osjećaju sva obilježja katolicizma. Njegova pjesma: »Ja sit 
sam uma, Gospode« duboka je i potresna izpoviest jednog 
intelektualca XX. stoljeća razočaranog u suvremenom ma- 
terializmu. Nakon njega sliedi cieli niz pjesnika, koji stvaraju 
svoj duh i daju u svojoj lirici umjetnički credo o potrebi 
religije. 

Spomenimo, da su ovi pjesnici iz raznih krajeva Hrvatske, 
ali ih ista misao i cilj veže, njih nadahnjuje crkvena godina 
i vjera otaca. Pozitivniji oblik i riečnik čiste religiozne, a 
modernog izražaja stvara Ivan Ev. Šarić, onda Milan Pavelić, 
koji, uz Izidora Poljaka i Stanka Pefrova (Milovanova) u sia 
rijoj generaciji, stvara najbolje pjesme i odredjuje pravac reli¬ 
giozne lirike, koja u njemu nalazi majstora jezika i iskrenog 
prijatelja prirode. Pavelić je prvi u hrvatskoj modernoj lirici 
prevodio crkvene himne, izdao latinske crkvene pjesme bre¬ 
vijara i misala u skoro magistralnom prievodu g. 1936. Prevodio 
je i strane pjesnike i izdao antologiju: »Iz duhovne lirike« g. 
1937. Prvi je takodjer u hrvatsku liriku unio Verlainov vjerski 
naglasak i na taj način, poznavajući dobro i modernu tali¬ 
jansku poeziju, osobito Pascolia, uspio dati i osobne izraze, 
koji se odlikuju ljepotom jezika i finom tugom duše, koja 
kroz patnje i ljepote prirode vidi svoje smirenje u Bogu. 
Izidor Poljak — svećenik kao i Pavelić — u svojim olujnim 
registrima odvaja se od njega, on na iskren način izražava 
svoj svećenički ideal, da bude pred Bogom i narodom drugi 
Melhisedek. U njegovim pjesmama ima bujnih tonova i za- 

Tnaha jednog Kranjčevića, ali sa tonom smirenja i bezgra¬ 
nične vjere u Boga. Jedna od njegovih liepih pjesama ima 
ove stihove: 


»Kuda koracam 
Hoću da bacam 
Snopove zlatne svijetlosti«... 

Tako kroz tamu Poljak traži put svietla' i daje u svojoj 
.zbirci: »Sa bielog brda« ne samo nove naglaske, nego i po¬ 
sebni pravac mladjima, kao i franjevac Stanko Petrov. 

Iz Poljakove markantne liričncsti razvija se u jaku ličnost 
Djuro Sudeta (1904.—1927.), pjesnik sutona u stilu Corazzinija, 
koji boji svoju religioznost sumornošću, ali i kršćanskim tuma¬ 
čenjem. Sudeta je izvršio veliki utjecaj na cielu najnoviju li¬ 
riku. U doba ekspresionizma on u hrvatskoj lirici stvara novi 
riečnik i u bogatom svom lirskom djelu, uz izvornost i na¬ 
dahnuće, ide odvojenim putem od Poljaka i Pavelića. Osobu 
povučenog i zatvorenog pjesnika u tihi sviet lirike i oblika 
sone J a nalazimo u djelu Cvjetka Škarpe, koji unosi u reli¬ 
gioznu liriku više profani karakter teže meditativnosti. Njemu 
je mnogo nalik, ali $ bujnijom tematikom Branko Klarić, koji 
je do sada izdao više zbirki, a osobito je značajna njegova 
Missa poetica. Svećenik Jeronim Korner u svojoj antologijskoj 
zbirci: »Obasjane staze« izdanoj zadnje godine, pokazuje ve¬ 
liku emotivnost i kult prirode, ali i jasnu artificjelnost svog 
osobnog artizma. U istom pravcu razvila se i osoba rano pre¬ 
minulog pjesnika-svećenika Aleksandra Kokića. Marko So- 
Ijačić stvorio je pjesme, koje po stilu i po izrazu religioznih 
sadržaja znače novost u suvremenoj lirici. Slično možemo 
kazati i za svježi i patriahalni izražaj Gabriela Cvitana u 
njegovoj zbirci: »Glas zemlje«. Dominikanac Rajmund Kopareo 
1 franjevac Gašpar Bujaš različni su u svojim pjesmama, 
budući da Bujaš nastavlja problematiku Izidora Poljaka i daje 
joj svojom franjevačkom jednostavnošću nove akcente, dotle 
Rajmund Kupareo, prateći lirski crkvenu godinu nalazi u njoj 
izraza svom bolu i riešenie mukama srdca, premda njegove 
najnovije pjesme prikazuju novu ugladjenu i u pristnoj svje¬ 
žini doživljenu osjećajnost. Onda medju najmladjima svojim 
je putem pošao s velikom zalihom intuicije i mašte Serafin 
AAičić. 

Dobrih religioznih pjesama napisao je i Nikola Šop u 
stilu francuzkog pjesnika Francisa Jammesa i u svojoj zbirci. 
»Isus i moja sjena« stvorio originalna tumačenja svoje reli¬ 
gioznosti. Posebno mjesto zauzimlje lirska fizionomija Side 
Košutić, najznatnije pjesnikinje na današnjem hrvatskom Par- 
nasu, koja je u svojoj filigranskoj lirici skupljenoj u zbirci: 
»Osmiesi« stvorila remek-pjesme religiozne lirike. Njena lirika, 
uz zbirku Ive Lendića, izvornog religioznog pjesnika Hrvat¬ 
ske, znači posebnu snagu katolicizma u duhovnom prepo¬ 
rodu Hrvatske. Osoba Ive Lendića svakako zaslužuje po¬ 
sebnu studiju, ali ovog puta samo ćemo spomenuti, da je u 
svojoj zbirci: »Angelusi« (1936.) stvorio dotjerano umjetničko 
djelo u kome su religiozni rilam i problematika naših dana 
sjajno pogodjeni. 

I, kad jednom bude izdana velika antologija hrvatske 
religiozne lirike, onda će se tek vidjeti sva snaga katolicizma 
kao religije u izrazu pera hrvatskih lirika, koji su umjeli 
shvatiti tajnu onog umjetnika, koji piše vječnim perom. 1 

1 Esej je najprije bio tiskan u talijanskoj reviji »La rivista 
illustrata del PopoJo d’ltalia«, u broju od prosinca 1941. Do¬ 
dao sam samo neke manje opazke. Uzporedi još moj članak: 
»Uzkrs u hrvatskoj lirici« tiskan u tjedniku »Nedjelja« od 9. 
svibnja 1943., a to su opet ulomci iz neobjavljene studije: 
»Hrvatska religiozna lirika«. 

STIHOVI CVJETKA ŠKARPE 


Danas se već može sigurno reći, da su se u posljednjem 
deseiljeću samostalnijeg i slobodnijeg razvoja u našoj poeziji 
zapazile dvie činjenice. Jedna je u tomu da su brojni pje¬ 
snici, mnogi, ali ne i izabrani, svojim novotarijama, svojim 
izmima uspjeli unieti izvjesnu zbrku u pravo shvaćanje poe¬ 
zije, a ta neukusna zbrka postoji još i danas. Nije rečeno 
da su svi uztrajali na staroj stazi, jer su mnogi kasnije kre¬ 
nuli pravom stazom donoseći i unoseći svojom lirikom novih 
ugodjaja, koji su osvježavali i Zadovoljavali. Druga je činje¬ 
nica da je malo onih, koji su u svojoj vlastitoj duši doživjeli 
sve one kataklizme i traženja novoga, što su prvi izražavali 
u neukusnom obliku i sadržaju, pa ih onda, kao sredjeniji du¬ 
hovi pokušavali izraziti novim riečnikom i obojiti novim mo¬ 
tivima. — Lirika je bila na razkršću, a danas se to ne mora 
baš kazati, jer iako lirika nije podpuno dala svoje razjaš¬ 
njenje novom vremenu, to ona kao dio cjelokupne književ¬ 
nosti već sada posjeduje par dokaza, da su dosadašnja pre¬ 
viranja, traženja i lutanja izčezla i da se je postigla neka 
ravnoteža u ekspresiji, a sve će ovo sigurno i nov sadržaj 
popuniti • osnažiti. — Dabome da je pitanje oblaka danas 
već potisnuto, jer je većina pjesnika došla do uvjerenja, da 
se oblik stvara postepeno, u jasnom razvoju, kao i sadrža'j. 
Pjesnik intuitivno odabire rieči, a sredjenijim osjećanjem on 
sve dovodi u sazvučje. Jasne poetske slike moraju biti po¬ 
punjene jasnim riečima, a u svemu bi onda čilaoci mogli 
naći ono što je najhitnije u lirici, a to nije lirski ugodjaj u 
širinu nego u dubinu; ne praskave rieči i alogične pojmove 
nego zbijeni sadržaj i logičnu povezanost. Pa, kad se je već 
primilo načelo, da pjesnik mora biti slobodan, to onda on 
mora biti i sviestan svoje slobode, on ne smije mrcvariti 
neizgradjenim bulažnjenjem publiku, on mora svoja previ¬ 
ranja staložiti u svom duhu, on mora u svojoj sviesti kon- 
kretizirati svoja osjećanja i sam za sebe stvoriti podpuno 

jasnu perspektivu svojih nedoglednih pogleda, uzdaha, mo¬ 
litava. 

Lirika, kao umjetnička grana baš kod nas biva najviše 
zlostavljana, a tomu moguće ima i razloga, razjašnjenja, jer 
se mnogi javljaju, a malo je onih, koji bi bili sposobni, da u 
ovoj grani umjetnosti dadu novih, boljih akcenata, nego što 
se je stvorilo do danas. Osim Tina Ujevića malo je onih, koji 
su zbilja doprinieli nešto pozitivnijeg u stvaranju novoga, a 
svi oni koji imadu dobre volje,, koji zbilja pokazuju talenta, 
da će obnoviti našu liriku još se razvijaju, pa na njima je da 
liriku izvedu, bolje povedu sa razkršća, da zapjevaju nove 
melodije, koje uistinu donose novom družtvenom životu ob¬ 
novljeni zanos za tajnom stazom, koja vodi u sfere čiste 
umjetnosti. 

Nebulozna razmetanja, koja se susreću u haosu brojnih sti¬ 
hova u zbirkama, koje dnevno izlaze, nestat će sama od sebe, 
jer se pomalo otvara novi zrenik. Pa ako na tom zreniku i 
nema onoliko vedrine, koliko bi bilo potrebno, da nam duh 
u miru dočeka novo sunce budućih dana, to ipak postoji 
nada, da će nastojanja brojnih naših lirika pomoći da se 
oblačine, natjerane vjetrom revolta psihičkih dispozicija poslie- 
ratnog čovjeka, ostvare u boljem tonu, u boljoj nadi, te će 
pjesnici ostati i u budućnosti proroci i nosioci svega što veže 
čovjeka za zemlju, a njegovo srdce i duh podiže k Bogu. 

Kako je život danas složeniji, a umjetnost, naročito lirika 
prisiljena tražiti novi način svojih manifestacija, to će i 
moderni pjesnici nastojati, neki već nastoje i uspievaju, dati 
izražaj modernog suvremenog života bilo pojedinca, bilo 
kolektiva u svojim pjesmama. — Čijenica je u ovomu. U ko¬ 
liko je danas izražaj teži, on mora biti produbljeniji, a ujedno 
jednostavan, jer izraz nije samo jedino, nego neizravno 
sredstvo. 

Miroslav Krleža sa svojom knjigom »Tri sinfonije« po¬ 
kazao je novi pravac našoj lirici, dok je s druge strane T. 
Ujević nastojao, a to se jasno razabire iz njegovih posljed¬ 
njih dviju zbirki, dati odjeka u lirici ovom novom traženju. 
Gustav je Krklec stvorio u novom ugodjaju, u probranim rie- 
čima desetinu dobrih pjesama, samo što njegova produktiv¬ 
nost nije uviek bila do danas, barem, kako to pokazuje po¬ 
sljednja zbirka »Ljubav ptica«, podpuno pozitivna. — I mnogi 
su drugi izdali zbirke, a mnogi koji još ( suradjuju po našim 

časopisima, počeli su obradjivati druge vrste književnosti, 
većim dielom novelu, dramu, pa i roman, a ova ne 
zncči da su svi izgubljeni za poeziju, ovdje osobito za 
liriku. — Kako je uobće težko dati neku utješljivu ili barem 
približnu ocjenu naše lirike, mi sa svim tim ne ćemo očajavati, 
jer nas sadašnjica uvjerava, da imade pored starijih i dese¬ 
tina mladiih, koji se uspješno razvijaju. Ako usvojimo točno 
mišljenje »da svaka poezija ne može ništa dobiti kao ni 
izgubiti bilo kakvom ocjenom«; pa dalje »da ocjene nemaju 
vriednosti za književno djelo, koje je gotovo«, — to bi 
sliedilo da nam je suvišno tretiranje ovog težkog pitanja 
naše lirike. Ipak mi možemo usvojiti gornje mišljenje samo 
za one pjesnike, koji su završili svoje stvaranje, kojih linija 
umjetničke, ovdje čisto lirske koncepcije, nije drhtava, spi¬ 
ralna, nego uviek pravilna kružnica. 

Uz neke najmladje javljao se i Škarpa, iako riedko, a 
ono uviek s dobrim pjesmama. On pripada kolu onih knji¬ 
ževnika, koji se okupljaju oko »Hrv. Prosvjete«, a do danas 
je uz pok. Đuru Sudetu dao dobrih pjesama, koje mu 
pomažu, da se u skoroj budućnosti još jače afirmira. 
Ova je zbirka značajna s više razloga, a jedan je najglavniji, 
da je zbirka pozitivna i da je ona izmedju riedkih pokušaja, 
težnja, da se dade nešto nova i vriedna. Doduše znamo, da 
je ovo druga zbirka stihova, koju je Škarpa do sada izdao, te 
mi možemo u kratko već i ocieniti dosadašnja nastojanja 
Škarpe.* Škarpa nije emotivan kao pok. Đ. Sudeta, koji je 
bio kod nas iznimka kao pjesnik, jer je zastupao, bolje 
izrazio neki dosad neobradjeni pravac, a taj je u svoje 
vrieme mnogo na Zapadu, poslije simbolizma, vriedio kao 
osnovni ton lirike t. z. »poesia crepuscolare« (Laforgue, Co- 
razzini i dr.). Tim nije rečeno da je Sudeta jedino oponašao, 
on je dao mnogo i mnogo osobnih poteza u svojoj lirici, a 
samo ga je prerana smrt spriečila, da se bolje osnaži i da 
proširi krug svojih gledanja na liriku. — Ovdje možemo samo 
spomenuti, kako je Sudeta i danas još nezapažen, jer nje¬ 
gove pjesme još nisu u cjelini objavljene, premda bi se i 
ovako mogla povoljno ocieniti njegova fizionomija. Svakako 
stoji da je pok. Đ Sudeta prvi dao osnovni pravac mladjoj 
t. zv. katoličkoj lirici. Da li je ovaj naziv opravdan ovdje 
ne ćemo tretirati, jer će ovo pitanje, ovaj naziv, skora bu- 

dućnost riešiti. — Uz njega je pjevao i danas pjevaju: Ivo 
Horvat, Cvjetko Škarpa i neki drugi. Kako su ova dvojica 
izdali svoje zbirke u istoj kolekciji i to »Savremenih pjesnika«, 
koja izlazi u Zagrebu, onda nam je omogućeno, da ih obo¬ 
jicu markiramo kao one koji zastupaju ova| pravac u savre- 
menoj našoj lirici, a mi mislimo da zastupaju čistu neoro- 
mantiku. Zbilja, motivi nas po intensitetu i kvalitetu jednog 
i drugog pjesnika prenose u prošli viek, samo im je riečmk 
savršeniji i misli pristupačnije, produbljenije. Dok je g. Horvat 
pun reminiscencija iz lirike, kao što je Nazorova, Puškinova, 
naročito Ljermontova, Škarpa ovamo i onamo podsjeća na 
Marina Sabića, Leopardia i Pascolija. Škarpi je sigurno ko¬ 
ristilo što je studirao potanje d|e!a i biografiju pok. Marina 
Sabića, pa, premda nije dao podpuno zaobljenu studiju ovog 
dobrog pjesnika, on je uspio u svom studiju izvorno na sa¬ 
mog sebe primieniti mnoge dobre osobine Sabićeve poezije. 
Ova je zbirka dobitak, jedan korak k savršenijem; ona nije 
ponavljanje, već odkrivanje svoje duše i duše drugih ljudi, a to 
Škarpa zna učiniti, te uspieva baš na onim mjestima gdje je 
osobniji, gdje pokušava naći sebe. Njegov je dvanaesterac 
bolji od njegovog osmerca, a on takodjer tu i tamo uspieva 
da bude |asan i dubok. — Po programu je melanholičar ko 
i Horvat, ali je njegova melanholija iskrenija, ona svladava 
tugom jačinu rieči, što to ne čini Horvatova, jer se kod njega 
pretvara u sentimentalnost kojoj teže možemo vjerovati. 
Škarpa je u ovoj zbirci tiskao dosta soneta, pa je pokušao 
s nekoliko skica sonetskog oblika dati u svom dvanaestercu 
bolji zamah; nego li u osmercu, koji mu prieči i ritam i za¬ 
mah. Sve pjesme izražavaju naročito artistički ukus, dotjera- 
nost, a ova u nekim pjesmama nije toliko spontana, ona nam 
kvari dojmove. — Već sama činjenica, da je pjesnik svugdje 
proveo kroz svoje pjesme obilate struje ritma, ukazuje na 
mogućnost još jačeg, bolje izravnijeg izraza emocije, 
razvoja ovog pjesnika. Prva pjesma ove zbirke »Auto¬ 
biografija« pokazuje artističku tendencu te iskreno, pa 
i jasno izražavanje. Zbilja zbirka je povezana, ona 
nam u svim pjesmama zvuči kao priča izpričana u raznolikim 
melodijama primorskih vjetrova, sunca i mora. Zbirka je 
intimna stranica pjesnikovih dana, ona je dnevnik napora i 
koraka kroz život, ali s pogledom na zviezde. 

Nježan je, gubi se kaakada u opisu, a više puta ne 

uspieva mu naći sliku; obojiti svoje emocije, pa je nešto blied 
— kao u ovim stihovima: 

»A dosta da vjetar zanjiše 
Cviet jedan sveo kraj mene, 

Moje se srace 

Uztrese.« (»J a ne znam« — str. 15) 

Sasvim je drugčiji u nekim osobnim potezima: 

»Nestalan sam kao sjena, koja luta: 

Nekad sam veseo, miran i zanesen; 

A nekad se Bog zna po koliko puta 
U sebi ko drvo slomim i uztresem.« 

>Oh, ja svakog dana po toliko puta 

Kip svog ideala podignem u sebi 

Pa ga opet smrskan svega u komade...« 

(»Bog« — str. 16.) 

Na jednom je mjestu toliko intuitivno jak, da je u tom 
takmac Izidoru Poljaku i Marinu Sabiću. Ovu bi pjesmu bilo 
potrebno svu citirati, jer je uz pjesmu »Sv. Nedelja« najdo- 
ijeranija, naitipičnija za Škarpu i za krug njegove lirike: 

»Al nježno osjećam, da me kratkovjeki 
Život uviek veže sa svakim čovjekom, 

O, zato je put moj svih onih, koji 
Znadu, da na putu lom cvieće ne cvati, 

— I kojih se duša, oh, nikad ne boji 
Pred saznanjem, da je stvorena da pati.« — 

(»Moj put« — str. 22.) 

Filozofski ga inspirira posvuda Marin Sabić, gdjegdje 
Nazor, a na više mjesta očito Leopardi. Prvenstvo koje Škarpa 
ima medju svim mladjim jest u tomu, da je stvorio dosta pje¬ 
sama, koje su artistički i sadržajno nešto najdotjeranijega, uz 
pjesme T. Ujevića, koje su dali naši najmladji liričari. Bez pre¬ 
tjeravanja! — Kad se pjesnik oslobodi podpuno deskripcije i, 
kad bude uspio još više produbili sadržaje pojedinih svojih 
emocija, onda će Škarpa uislinu jednom dati dobru zbirku. 
Ne krene li ovim putem, a po posljednjoj se zbirci jasno 
opaža da se u tom pravcu kreće njegova lirika, onda će 

se i on razviti u običnog artistu, koji će se ponavljati^ 
Nadamo se i vjerujemo u protivno, naime u pozitivan 
plod poezije Škarpe, koji će nam sigurno još izpjevati 
mnogo melodija kroz koje ćemo slušati osmjehe na vjetru i 
na moru njegovog Hvara, kao i težki ritam života, a ovaj se 
kreće u zanosnim akordima radosti i nerazumljivim notama 
boli sve brže i brže k onom što je najljepše, a to je Vječnosl 
koje pjesnik Škarpa želi biti, a ne samo bojažljivo diete, kojr 
sve, što proživljava, slieva u sonete! 

I u razvojnom smislu i naporu naše poslieratne lirike 
zbirka Škarpina je dobitak i služi kao putokaz u novom 
traženju. 

1929. 


* Cvjetko Škarpa: »Novi Stihovi«, izd. »Narod. Prosvj.* 
Zagreb. 

MAŠTA SERAFINA MIČIĆA 


Već smo spomenuli, da je Tin Ujević, prigodom svoje 
pedesetgodišnjice, u jednom eseju liepo kazao: 1 »Ali li¬ 
riku treba uzeti za ono, što ona u mojem slučaju jest: 
vjera u bolji život čovjeka i gibanje i potres vječne 
mladosti, koja traje i hoće da živi u njemu. Tako i 
sama pjesma biva jedno životno vjerovanje: vjerovanje 
u vriednosti duha i u preuzetnu snagu i sudbonosno 
trajanje života.« Ove mi rieči vrlo dobro tumače lirsku fizio¬ 
nomiju i lirsku sviest u prvoj zbirci pjesama Serafina Mičića, 2 
budući da je on preko potresa svojih mladićkih zamaha osje¬ 
tio uz vriednost duha i vjeru u život, premda je u njemu na¬ 
slutio zlo i često, u ovoj ili onoj pjesmici, nekako u baladnom 
naglasku, izrazio svježinom svoje mašte neku bojazan, da 
dublje udje u problematiku, koju stvara razlika izmedju nje¬ 
govog unutarnjeg svieta i dogadjaja stvarnosti. 

Mičić, objavljujući svoje pjesme u zbirci, prošao je svoj 
tihi put do sada radeći marljivo na svom izrazu u težnji, da 
svom lirskom osjećanju pruži i svoj vlastiti riečnik. Suradjujući 
u našim revijama pod pseudonimom Ljubo Zordan napisao je 
dosta pjesama, koje zbog svoje izvornosti i svježine zaslužuju 
da se o njima, kad su sad izdane u zbirci, nešto kaže i 
napiše. 

Serafin Mičić, svojom lirikom i svietom koji obradjuje, 
nije osamljen u hrvatskoj suvremenoj lirici, pa baš zato treba 
o teme pisati. U našoj suvremenoj lirici, koja je tako jako 
umjetnički razvila svoj sadržaj i svoj oblik, ima više osjećaja 
i tonova. Ima, moglo bi se reći, svako desetljeće svoje lice 
i svoju problematiku. U toj suvremenoj lirici uz razne izraze, 
kao na primjer ljubavi prema zemlji, koja se manifestira u 
opisu krajobraza, onda u odgovoru na razne družtvovne 
pojave, u ljubavnim nuancea-ma i filozofskim tumačenjima, po¬ 
sebno mjesto zauzimlje i religioznost. Moramo kazati, da su 
izbrojeni aspekti trajni u hrvatskoj lirici od njenog postanka. 
U tomu je i njena snaga i njeno savršenstvo, budući da je 

tokorr viekova bila dobar tumač hrvatske duše. Problem re¬ 
ligioznosti u suvremenoj lirici, osim kod Đure Sudete i Ive 
Lendića, nije izkorišćen od sastavljača raznih antologija. U 
tom religioznom strujanju kao da se sve drugo vidi, a samo 
ne umjetnički izraz, premda nema hrvatskog pjesnika, koji 
nema barem jedne pjesme u loj intonaciji. Taj problem re¬ 
ligioznosti u našoj lirici njeguju i neki suvremeni pjesnici i 
on nije drugo, nego izraz veze s ognjištem i onim etičkim 
vriednostima, koje su vječne u hrvatskom duhu. Od Izidora 
Poljaka, koji je svojoj religioznosti dao posebni akcenat, pa 
preko Đ. Sudete, Cvjetka Škarpe, Jeronima Kornera, Side 
Košutić i Gabriela Cvitana, Lendića, Aleksandra Kokića i 
najmladjih: Gašpara Bujasa, Rajmunda Kuparea i Branka 
Klarića u čije kolo spada i Serafin Mičić, mi vidimo nekoliko 
zajedničkih, a ipak različitih lirskih tumačenja religioznosti. 
Ne smiemo zaboraviti dobar jezični lirski prilog u religioznoj 
tematici Milana Pavelića koji [e, kao pjesnik i kao prevodilac 
religioznih pjesama s latinskog jezika zacrtao svoj put. 

Tri najmladja pjesnika i lirska tumača religiozne proble¬ 
matike u suvremenom hrvatskom pjesničtvu izdali su svoje 
zbirke, koie imaju značajne naslove. Bujasova zbirka sa svo¬ 
jim naslovom: »Sa svjetiljkom u rukama« (1940.) obradjuje 
tematiku svećeničtva, u glavnom put svećenika kroz struje 
života. Kupareova zbirka »Pjesme i psalmi« (1939.) karakte¬ 
rizira vezu svećenika i vjernika sa crkvenom godinom, On 
nije tako vedar kao Bujaš, premda u najnovijoj lirici nalazi 
smireniji put. Bujaš više pazi na oblik, sažet je, dok Kupareo 
epski boji svoj bol i svoju vjeru. 

Mičićeva zbirka: »Aureole« već po svom naslovu poka¬ 
zuje, da je za pjesnika dramatičnost vjerskog zanosa u smi¬ 
renju duše u molitvi i u božjim ljepotama u prirodi. Zbirke, 
kako rekosmo imaju značajne naslove, jer, dok Bujaš sa svje¬ 
tiljkom u rukama ne želi u pjesmi iztaknuti svoju osobu bol, 
a Kupareo svojim psalmima gorko je kao lirik osjetio život, 
dotle Mičić u stilu francuzkog pjesnika Jammesa djetinjski 
gleda ljepote prirode, ali u igri svoje mašte tumači svoje 
osjećaje blago i izbjegava sve ono što je daleko i nepoznato 
njegovim mitskim svjetovima, koje stvara njegova bogata, 
kcndkada djetinjska mašta. Vedar osjećaj života struji Miči- 
ćevom zbirkom, ali samo onda, ako taj život i te ljepote oko 
nas gledamo kroz prizmu duše i srdca, koji vjeruju. I Mičić 

kao lirik vodi nas u svoj sviet u komu ima toliko osmieha 
Božje ljepote, pa od tih osmieha, od tih refleksa ljepote tka 
svoje žice i izprepliće tkivo u tielu svojih pjesama, da bi 
svaka na kraju u svom dojmu u duši čitaoca bljesnula blje¬ 
skom aureole smirenja i vedrine. Mičićeva lirika uviek je u 
nekoj pričesnoj ljepoti i umjerenom zanosu. U tom tvorivu 
jest njezina vriednost. U svemu vidjeti Božju dobrotu i uviek 
poći novim putem i biti u duši odjeven pričestnim ruhom, to 
može u nama stvoriti one vedrine o kojima pjeva Mičić, koji 
je zaista kršćanski optimist, akoprem, kako smo prije napisali, 
ne gleda na zlo zatvorenih očiju, već preko njega prelazi i 
u stilu Ljube VViesnera i daje maha svojoj mašti. U tom tonu 
u pjesmi: »Podji putem novim« pjeva: 

»Ostaneš li tu noć na vrhuncu, cielim bićem u visini, 
blagosivaiući trn na dlanu, prezirući topla, vlažna gniezda, 
oko tebe, kao sveca u bjelini, 
sjati će se jata. zviezda.« 

Mičić je svoju zbirku podielio na Iri diela: Svietlo u žitu, 
Točkovi u rosi i Svojim putem. Prvi ciklus ima najviše pjesama 
— dvadeset pjesama, drugi trinaest, a posljednji samo jednu. 
Prvi ciklus imade pjesama, koje su uspomene na djetinjstvo, 
osobito pjesme: Sestri, Moj korporal i Blagoslov kruha. Iz 
ovih sjećanja, koja nalazimo i u drugim pjesmama, Mičić je 
kao svećenik iztkao lirski čilim svojih zanosa, a ovi pokazuju 
i neku tihu nostalgiju. Svaka pjesma kod Mičića ima neki 
odredjeni sadržaj, ona nije obični i razplinuti lirski doživljaj. 
Taj sadržaj produbljen je bogatstvom mašte, koja će jednom 
popraviti one pogrješke koje ovdje — ondje srećemo u nekim 
pjesmama osobito zbog ponavljanja rima. Rime kao što su: 
rose — bose, rose — nose, rose — kose, vrata — zlata, — 
javljaju se u velikom broju pjesama i stvaraju monotoniju 
čiste ritmičke akustike. U nekim pjesmama zbog dužine stiha, 
naročito u pjesmama: »Brod iz priče u luci« i »Modri vjetrovi« 
dužina lomi ritam i prozni izraz uzimlje maha. Uobće, kad u 
Mičićevim pjesmama mašta sama nadje svoj izražaj, kad on 
ne traži i ne dotjeruje svoj riečnik, onda je lirska vizija uvjer¬ 
ljiva. To ie pjesnik izrazio u mnogim pjesmama, a osobito u 
ovim: Svietlo u žitu. Sestri, Blagoslov kruna, Kad’ dodjem. 
Hljeb i vino, Razcvala grana, Točkovi u rosi. 

Pjesme: Tihi put i Točkovi u rosi pokazuju veliko bo¬ 
gatstvo doživljaja i smisla za dekorativnost, koja ima široku 
mogućnost unutarnjih lirskih boja. Ove pjesme uz ostale zbog 
svoje tematike zahtievaju od njega mnogo, a kao prvi zahtjev 
bio bi, da je za njega velika opasnost, da se ne ponavljaju 
motivi u buduće, već da im dade novi naglasak, da stvori 
drugu i novu nijansu svog lirskog sviela i da u svom lirskom 
tumačenju bude svjež i izvoran. Veliki su ovo zahtjevi, ali 
onomu tko je pjesnik život i njegov duh nametnut će nova 
riešenja i nove, podpuno izvorne mogućnosti izraza. »Aure¬ 
ole« su zaista zbirka, koja ima mnogo izvornosti i Mičić, koji 
pokazuje i spontani kult oblika ne će u buduće, barem vjeru¬ 
jemo u to, nikad obliku žrtvovati svoje nadahnuće. U svom 
filigranskom radu on će sigurno stvarati manje, ali ono što 
stvori, bit će savršeno i umjetnički napisano. Težko je kazati, 
da li Mičića ne sputava oblik u nekim pjesmama, premda se 
u čitanju uvjeravamo, da ga je on svladao. Njemu je odredjeni 
oblik odredio staze mašte, on mu je zaista pomogao, da se 
ne izgubi u retorici. 

Elementi zbirke »Aureole« naslućuju se prema pravcu ci¬ 
klusa: »Svietlo u žitu«. Simbol kruha, klasa i franjevačkog 
mira u težini života obasjavaju mnoge Mičićeve pjesme kojima 
je on dao izvorni pečat. Pjesme posvećene sestri protkane 
su iskrenom lirikom, a svoju ljubav prema prirodi pjesnik je 
uvjerljivo prelio u stihove i slikarski doživio. Njegove su sim¬ 
patije upućene klasu, procvaloj grančici, seoskim kućama, 
zaboravljenim kapelama, tihim putevima i mjedenom pjetliću 
na crkvenom tornju. Na tom svom lirskom putu Mičić je u 
svojoj religioznoj smirenosti često uvjerljiviji, nego li je Šop 
u sličnim pjesmama, budući da on ne bježi od života u sa¬ 
moću baladnim tonom i bojom svog lirskog zamaha, već u 
religioznom tumačenju ljepota u prirodi nalazi smisao svog 
podanja. Slikarski elementi često su pomiešani i čudnom 
igrom mašte, Mičić mora paziti, da ne bi upao u manirizam, 
pa bi morao dublje zahvatiti neke sadržaje, jer bol pluži i 
po njegovom srdcu, a ljepota Božja, kojoj on služi, tražit će 
od njega novih žrtava. 

Kao primjer izvornosti izraza do kojeg je došla pjesnikova 
mašta možemo citirati posljednju kiticu iz pjesme: »Točkovi 
u rosi«. 

Kad se stanu vrtjet kao vjetri iznad ruža, 
vidjet će se kroz njih let i boja ptica, 
dok će vozač osjetiti kako ga visina dira, 
i ko neka tiha svjetlost da mu sja sa lica.« 

Ciela pjesma: »Čaša ljepote« protkana je istom igrom 
-mašte poslije čega u nama dojam stvara razne produbljene 
vizije. Pjesma glasi: 

»U čaši zlatnog ruba srebri se voda, 
očekujuć prve proljetne mace; 

Ona će zaplovit poput svoda, 
kad je iztrošenu meaju cvieće bace.« 

Već prije citirana pjesma: »Tihi put« vidrićeVski je kratka 
u svom liepom tonu, a komponirana je vrlo dobro. Neke 
druge pjesme imaju u sebi boju preludija na orguljama, te na 
prvi pogled očituju dojam, da su stvorene lako, ali koliko se 
toga iza njih krije! — Simbolika nekih stihova, mnoštvo slika 
i zgusnuti dah izraženi su s lakoćom, pa se odvajaju od 
sličnih uspjelih pjesama Vinka Kosa. Imade pjesama, kao što 
je medju njima pjesma: »Kad dodjem«, koje govore ili bolje 
naslućuju nove sadržaje, ali Mičić ne bi smio nikad prekinuti 
dodirne niti svoje mašte s prirodom, uviek bi morao njegovati 
biblijski zanos razpjevanog sra'ca, koje u stvorovima Božjim 
doživljuje aureolu jednu od brojnih u svemiru pjesnika vjekova. 


1941. 

2 


Tin Ujević: Mojih prvih pedeset, Hrvatski narod 9. VII. 
Serafin Mičić: Aureole, Zagreb 1942. 

O PJESNIKU VEDRINE 


Pišući, o suvremenom hrvatskom pjesničtvu naglasili smo 
religiozni izraz ovog pjesničtva i kazali, da on ima svoj 
riečnik i svoje izgradjene pjesnike. U jakom usponu naše lirike 
nije religiozna problematika mogla ostati zanemarena. Istina 
je, da je do sada bilo pokušaja, da se ovakvoj lirici dade 
značaj i tumačenje, ko|i joj nisu podpuno odgovarali. Za nas 
je glavno, da je takva lirika lu, i ako više puta zanemarena 
u raznim antologijama kao Pepeljuga, jer ulazi u dušu i 
uspješno izlazi iz duše hrvatskog pjesnika. Religiozna proble¬ 
matika se ne može zanemariti, ona se sama od sebe nameće, 
ona je dio hrvatske duše kroz stoljeća, od Marulića preko 
Gundulića i drugih dobrih pjesnika do danas, i ona će u 
djelima vječno živjeti i biti dokaz naše duhovne vitalnosti, 
koja cvate i razvija se, budući da je takova klima naše kul¬ 
ture i našeg poslanja. Već smo jednom iztaknuli, da je reli¬ 
giozna lirika potreba duše i ono čudesno i mistično osje¬ 
ćanje veze s djedovima* ona je naš posebni larizam, a ovaj 
će uviek naći svoj kult kod pjesnika koji znaju otići na izvore 
nadahnuća svog naroda. Ovakova religiozna problematika 
jest neki zlatni lanac u našem pjesničtvu, koji ne može biti 
pretrgnut, ona stvara čak neku ravnoiežu u traženju duha i 
svietla baš onda, kad izgleda, da su prigušeni. 

Po ovom trnovitom putu već godinama gazi Branko Klarić. 
On nikad ne pazi, da li su svi njegovi izrazi uviek podpuno 
novi, on se skoro djetinjski opire tamnim doživljajima 1 želi 
neprestano ući u dušu čitaoca barem sa malo euharistijske 
svjetlosti. Krug njegovih motiva ima svoje odredjeno središte 
i zato često daje dojam, da li motivi i sadržaji nisu obilni, 
ali nisu ni zakrabuljeni paučinastom fragmentarnošću. Želi 
biti cjelovit, a ta cjelovitost, ova težnja ža religioznom inte- 
gralnošću doživljaja stvara od njegovih pjesama vrlo često 
neki program njegove vlastite pjesničke umjetnosti. To je 
vrludanje. Ono može biti korisno, ali i opasno, može ukočiti 
duh i presušiti izvore nadahnuća. Klarić je iskren, a to je 

glavno. On vjeruje kao diete i ne želi izaći iz svog kruga 
vjere. Ovdje ondje dodirnuo je u nekom stihu malo zbunjeno 
i tamno dno svojih religioznih vidjenja, ali je onda odmah 
izplivao na površinu. Tu je samo sunce, nad tom površinom 
sjaju zviezde. On ne zna biti skrušen, on je uviek himnički 
raspoložen. 

To odgovara njegovom stvaralačkom zamahu. U pjes¬ 
mama, koje su mu najbolje u zbirkama, koje je objavio do 
sada, a + e su: »Darovi vječnosti« (1939.) i »Sklopljenih ruku« 
(1940.) uviek je blizu onakvog tonaliteta lirskog izraza, ko|i 
osjećamo u njegovoj izvrstnoj himničkoj zbirci: »Missa po¬ 
etica« (1936.). 

Ova himnička zbirka: »Missa poetica« svakako je po¬ 
sebna pojava u hrvatskoj lirici. Dvadeset i jedna pjesma 
organski je povezana i one čine fino predivo za meditacije 
i pjesničke zanose kod slušanja same mise. Klarić je u toj 
svojoj prvoj zbirci izvoran po toplini izraza, već tad nastoji 
stvoriti svoj rječnik. Svagdanjim jezikom osjeća dubinu rieči 
i nizinu veličinu, ako iz nje i kroza nju zrači nešto dublje i 
više. Mislimo, da je Klarić svojom prvom tiskanom knjigom 
rekao mnogo, pa kasnije nije toliko uspio, jer je pisao 
mnogo i gubio se i razplinuo u nehotičnoj retorici. Spašava 
ga to da se nije izživio u svom smislu i sposobnosti da dra¬ 
matski doživljuje sebe i sviet oko sebe. 

Dramatička crta osjeća se u organskoj povezanosti i him- 
ničkom lirskom zamahu u knjizi. »Missa poetica«, ta ista zna¬ 
čajka vidi se u njegovoj najnovijoj knjizi: »Slava katedrale«. 

Paul Claudel mnogo oduševljava Klarića. Cieli njegov do¬ 
sadašnji opus prožet je Člaudelovim shvaćanjem umjetnosti i 
poziva umjetnika. To nije negativno, on je dobro učinio što 
je našao dobar uzor, budući da za sada pokazuje razu- 
mievanje onoga, što je najsvjetlije na brazdama ovog fran¬ 
cuskog pjesnika. Bez obzira, da li su Claudel, F. Jammes ili 
čak sam Tagore vrlo blizi Klarićevoj duši, kao i bez obzira, 
da li su mu oni pomogli, uz druge, da se vine u svoj sviet 
mašte i doživljaja kroz tešku maglu nerazumievanja, on je 
pošao svojim putem. ; 

Na tom putu se trpi, a kadkada u dnu duše, u kutu svoje 
sobe i klone, ali onda opet pejsaž nadahne u vjeri Klarića 
i on pliva u svietlu, možda i nemoćan da se uviek svježe 
izrazi. Kroz sve peripetije slučajnih ponavljanja u motivima i 

riečniku, Klarić je u »Slavi katedrale«, pokoravajući se svom 
dramatsko-lirskom nagonu, stvorio dobar lirski izraz. 

»Slava katedrale« kao vizija u svojoj intonaciji ima bi¬ 
blijsku inspiraciju, ali je prenieta u našu hrvatsku poviest. 
Katedrala je katolicizam, a u cielom ovom djelu evocira se 
pokrštenje Hrvata. Djelo je napisano, to se osjeća, u jednom 
dahu i zato je razumljivo kao zborni recitativ. Kroz svoj 
katolicizam pjesnik vidi u viziji u velikoj katedrali, kako pred 
Žrtvenik dolaze: Borko, Trpimir, Domagoj, Tomislav i Petar 
Krešimir. Uz ovu simboliku Klarić je dodao molitvu trinaest 
posvećenih svjećnjaka, kao simbol trinaest stoljeća pokrštenja 
Hrvata i na kraju viziju »Rasvietljeni zvonici«, koja malo gubi 
na svojoj jačini. Šteta je što osim proznog tumačenja nije 
Klarić svoje djelo i grafifčki podielio, barem brojevima. Vi- 
zuelno bi to bilo bolje, a čitaocu lakše, da se snadje u razno¬ 
likosti pjesnikovog lirizma. 

Pri čitanju ovog Klarićevog djela nama se mogu nametnuti 
razne analogije. Tako je na pr. katedrala kao simbol kod nas 
obradjena i to u čisto religioznoj lirici. Ipak te analogije nisu 
važne, jer je Klarić u ovo svoje djelo umetnuo svoj dramatski 
sadržaj, nije više bio u tom smislu receptivan kao u djelu 
»Missa poetica«. I u ovom djelu ima vrlo izvornih pjesničkih 
metafora skovanih na nakovnju usplamtjeTe pjesnikove mašte. 
Jezik je sočan i trepetl|iv u svom dahu. I bez citiranja još 
ćemo dodati, da djelo osvježuje i zaslužuje, ako ne zbog 
svoga oblika, a ono zbog svo|e unutarnje snage, priznanje. 

Da ne propustimo kazati za oblik samog djela. Do sada 
je napisano u takvom obliku više stvari, ali to Klarića nije 
smetalo da učini, kao što čine pjesnici koji pišu sonete, pa 
stvore sami izvorno djelo, dobar sonet — dobru i doživljenu 
pjesmu i da nam u ovom djelu pruži još jedno tumačenje 
svog pjesničkog svieta. 

PJESNIĆTVO SIDE KOŠUTIĆ 


Ime Side Košutić kao pisca jakih kvaliteta danas je pri¬ 
znato, a njezino djelo ima sve značajke, koje se traže i mogu 
naći, u prozi i stihu, kod jakog umjetnika. Oni koji po¬ 
znaju njeno prozno djelo, oni koji su ga osjetili i doživjeli, 
nisu bili Iznenadjeni, kad su uzeli u ruke njenu zbirku pje¬ 
sama. Mora se odmah spomenuti, da je njena lirika ostala 
na istoj brazdi ljepote na kojoj je i njena proza, ali s tom 
razlikom, što je ova mala i skromna lirika još jedno njeno 
umjetničko tumačenje života, Boga i svih zanosa, kao i patnje, 
koje pralo umjelnika i običnog čovjeka na njegovom putu 
rješavanja problematike, koja nam se postavlja. Ova zbirka 
pokazuje put, može se kazati novi put mogućnosti izraza 
za suvremenog hrvatskog pjesnika. 

Zbirka jednako dokazuje, kako je u lirici glavno kvalitet, 
a ne kvantitet; ona odkriva i piščevu autokritičnost. 

Davno nisam pročitao jednu zbirku, koja bi me ne samo 
oduševila, nego, koja bi mi, uz novost tematike motiva, dala 
snage i poticaja, da je uzmem ponovo u ruke i da se uvjerim, 
kako nas lirika jedina može pomiriti u traženju ljepote, dati 
nam umirenja i jakosti, da ne klonemo u svojim zanosima. 
Čitajući zbirku S. Košutić, čitalac se uvjerava, da je lirika 
zlatni ključ kojim se otvaraju dveri tajne, barem za časak, 
zašto nas pjesnici najlakše i najljepše uvode u ono što zo¬ 
vemo pravom umjetnošću. I prvi pjesnici, sjetimo se ovdje 
Homera, tumačili su i tumače ljudsku dušu i njene zanose za 
ljepotu. Ali, tematika pjesnika kroz vjekove mienja svoju 
fizionomiju, no oni ostaju neprestano jednaki u svom tra¬ 
ženju i svom tumačenju ljepote i Boga. 

S. Košutić osjetila je potrebu, da svoje umjetničke pre¬ 
okupacije izrazi i u okovanom obliku, u stihu. To znači, da 
je samu svoju maštu i cio svoj umjetnički ja osudila na 
borbu s oblikom'. Ta borba urodila je uspjehom. Nastalo je 
trideset i pet pjesama, a sve crne po redu imadu svoj osobni 
pečat borbe i iskrenosti, sve one pokazuju, koliko su duboke 

baš zato što su obradjene u jednostavnom ruhu, ali u spon¬ 
tanom izražaju. Izrazitost ritma, rima i povezanost motiva sa 
gornjim elementima pokazuju, da je klica nadahnuća nošena 
dugo i da je jednog dana našla svoj najbolji i najuspjeliji 
izraz. Tu je možda tajna, izmedju ostalih, umjetničkog us¬ 
pjeha, što pjesnik uzima jedan motiv, a on u zgusnutoj formi, 
pokazuje obćenitu koncepciju i zamah pjesnika, koji govore o 
jačini i vriednosti lirike, kao sigurnog tumača ljudske duše. 

U promašenom carstvu sanja, u neostvarenoj čežnji, da se 
bolu i patnji dade svoje tumačenje, svaki pjesnik doživljuje 
velike napore, a uspjeh, koliki je i kakvog je potencijala, on 
sam i ne naslućuje, jer vjeruje, da je dao ono, što je najbolje 
mogao. Njegov dodir sa čitaocem može kritika omogućiti, 
ali ga može i udaljiti. 

Jednostavnost lirike Side Košutićeve mnoge će u prvi 
mah zbuniti, ali one, koji znaju, što je umjetnost, zaniet će 
kao brza rieka, koja teče dolinama i sutjeskama obasjana 
suncem, ili polja u svojoj vedrini i tihom miru. Najprije će 
unieti malo nemira, onda čudno smirenje, a na koncu i vezu 
s bolom i potrebu, da se pjesme čitaju i da se u njima 
odkriva ljepota, bolje put k ljepoti. 

Pjesnik najbolje za naše tumačenje govori u pjesmici: 
»Pjesma« (str. 4.): 

»Ona iznenada dodje, 

Ni iz zraka, ni sa zemlje, 

I lakim korakom prodje. 

Odjeća joj je od sjaja, 

Pokreti zvuče od zvuka. 

Ne sjeća se zavičaja. 

Bilo je tek neko trpljenje. 

Ljepoti za spasenje, 

Bilo je nekome smirenje.« 

I ovdje se odmah moramo sjetiti jedne pjesme Jeronima 
Kornera, iz njegove najnovije antologijske zbirke, koja je po 
svojoj tematici bliza njezinoj — to je pjesma »Što je pjesma?« 
— zbirka »Obasjane staze«, — ali različita po svom ugodjaju 

i po svojoj uvjerljivosti. J. Korner i S. Košutić slažu se. 
Citiram Kornera: 

»Mnogo je puta potrebna patnja, 
da duša postane sveta i tiha. 

Mnoge su često potrebne noći 
za sjaj i ljepotu stiha«. 

Ipak oba pjesnika uspievaju čitaocima pokazati snagu 
vriednosti lirskog zanosa i potrebu pjesme kao umjetničkog 
izražaja. 

Ovdje možemo spomenuti, da je dobra žetva lirike u su¬ 
vremenoj hrvatskoj književnosti dokaz elana i vitaliteta hrvat¬ 
skog duha i njegove žedje za ljepotom. Kasnije će se vidjeti 
i razumjeti, što su napori i uspjesi pjesnika značili u obliko¬ 
vanju i afirmiranju hrvatske umjetničke snage. 

Uz smirenost i neku stoičku vedrinu — ataraksiju — uz 
»kršćanski pesimizam«, mi bismo radije kazali, da je temeljna 
crta lirike naše pjesnikinje tragično osjećanje života, ali ne 
njegovo tragično odbijanje. 

Već uvodna pjesma intonira poseban ton za cielu zbirku, 
koja je harmonički povezana, u tajnu kršćanskog stoicizma, 
koji vjeruje u mogućnosti cslobodjenja od boli i patnje, jedino, 
ako se s osmiehom smirenja shvaM iragika zla. Ti osmiesi, 
ta smirenost su pjesnikov put k novim stradanjima, ali 
(»Osmijeh«, str. 3): 

»On je svitanje 
Svečane tajne, 

Dok nitko ništa i ne sluti, 

On oplakuje 

Skrivene rane 

Kada izražaj svaki šuti. 

Često jedini, 

često posljednji 

Na putu je suza prevrelih, 

O, taj posmieh 
Čaroban zvuk je 
Melodija nekih prezrelih«. 

S. Košutić u ovoj zbirci izražava iracionalno preko stvar¬ 
nog. Njena je tematika u svojim motivima, kako već rekosmo, 
na prvi pogled jednostavna, ali se upravo u toj jednostavnosti 
nalazi dubina proživljenog i sućuti s prirodom, ljudima i ta¬ 
janstvenim dodirima duše i srdca s Bogom. Pjesma »Bdienje« 
(str. 18.) liepo to kazuje: 

»Tiho, tiho spava noć. 

Ruka piše rime. 

Stravičnih će sjena moć 
Odkrit smislu ime. 

Pjesnikova kob je ta: 

Dirat bolnu ranu, 

Tiho, tiho bdienje tka 
Zlatni povoj danutf. 

Komentar je za jednostavnost pjesme nepotreban. On je 
organski čitaocu nametnut. 

Ako je pjesma izraz osobne pjesnikove katarse u kojoj 
on individualno i malo, kadkada neznatno, izražava kao 
obće, ako je ona dio katarse pjesnikove čežnje za visinama, 
onda svi doživljaji, svi pjesnikovi najtamniji, najnejasniji i 
najsuptilniji zanosi, preko realnosti i mašte, jedino vode u 
pravu sferu lirskog izražajd. S tom stvaralačkom namjerom 
S. Košutić napisala je zbirku, koja nam nameće želju o po¬ 
trebi čitanja njenih stihova. Ta zbirka, te pjesme omogućuju, 
da se osjeti dubina pjesnikovog izražaja i zamah lirike u 
njezinoj jednostavnosti. 

Pjesme kao »Tudjoj ruci«, u kojoj je izražena tako jedno¬ 
stavno istina: 

»Života, vjerujte, 

Najbolji dio 
Ostaje ipak skriven, 

Najdublji smisao 
Nema oblika 
i nije nam odkriven.« 

Onda: »Putovi života«, »Ptica«, »U sjeni mira« pokazuju i 
uvjeravaju, da je tragično osjećanje života tema njenog lir¬ 
skog impulsa. U posljednjoj pjesmi pjesnik pjeva (dvie po¬ 
sljednje kitice): 

»Pred pragom čeka 

Vlastita jeka, 

Da se povrati u dom, 

U sjeni mira 
Spoznaja dira 
I povija svaki lom.« 

Još smo prije spomenuli smirenost i mir stava pjesnika. 
To vam je slično duševnom miru jednog bolestnika, koji se 
raduje barem časovima prestanka fizičke boli, raduje se 
titraju sunca na bolestničkoj postelji ili osmiehu zelenih 
grana u bolničkom vrtu. 

Patnja je temelj i poticaj na uzrujavanje pjesnikovo u 
radosti duha. Ona može, u početku, ostaviti u duhu rezigna¬ 
ciju, ali onda, kao što je u većini njenih pjesama, ona oživ¬ 
ljava i ostvaruje takvu jedinstvenost duševnog potencijala u 
nadahnuću, da omogućuje mir i srdca i duše u stvaranju. 

Pjesme, koje nas, kao neke izpoviesti, u to uvjeravaju 
jesu: »Grana omorike«, »Mlada boleshiica«, »Umorne ruke«, 
»Tišina«, Drage oči«, »U sebi«. Od ovih pjesama »Mlada 
bolestnica« u svojoj tmurnoj atmosferi agonije žene, koja 
boluje zbog neostvarenog materinstva, djeluje duboko i 
potresno. 

Dodir pjesnika s prirodom je izravan, jer priroda u svo¬ 
jim tihim odrazima udahnjuje ono, što je najbliže pjesniku. 
Slikarske ekspresije su veoma jake, one su kamen temeljac 
za pjesnikov stav prema velikoj problematici duha i duše. 
Tako je pjesma »Tamaris«, puna ljepote i profinjenosti, i uvje¬ 
rava čitaoca, kako je pjesnik u toj slici tamarisa u rosi našao 
najbolje rješenje lirske svježine i sukoba čežnje. Morali bismo 
je cielu ofirati, jer je ona nježna i jaka ujedno; ona je, kao 
i neke druge pjesme, takva, da oduševljava u svojoj boji i 
svomu tonu. Dalje, oria je uz druge nova u svom ritmu i 
ljepoti mogućnosti, koje ostvaruje samo pravi umjetnik. Pje¬ 
sma o tamarisu, u svojoj slikarskoj ljepoti, sva je zahvaćena 
ženskim osjećajem ljepote. Četiri kitice pjesme dobijaju svoj 
kraj u odredišnoj pointi, koja vodi u bezkrajno drhtanje 
pjesnikovih čežnja. Navodimo kraj: 

»— Tamaris, tamaris. 

Drhte tvoje kose. 

Nikada smirene 
Nešto tiho prose ...« 

Kadenca ritma, dobre rime i živa otmjenost rieći govore 

bjelodano o velikom umjetničkom užitku, koji dobijamo kad 
čitamo pjesme S. Košutić. Sva ta lirika ima svoje crte, svoj 
put. U cjelini pjesničtvo naše pjesnikinje otvara nove hori¬ 
zonte i pokazuje, kako su snage samog hrvatskog jezika u 
peru dobrog umjetnika veliko blago i riznica, koja se ne 
može izcrpsti. 

Putovi lirike S. Košutić ocrtani su jasno i ciela harmo- 
ničnost u pjesmama upućuje čitaoce, da se oduševe pjesnič- 
tvom ovakve vrste. 

Još ćemo navesti jedan karakteristikon ove zbirke. Ima 
pjesama čiste produhovljene erotike, kao što su: »Gdje si?^, 
»Oprosti« i »Ljubav«, ali ta erotika graniči u svom mističkom 
zanosu sa čistom erotikom, koja je samo obli-, izrcuuja du¬ 
bokih i kadkad nejasnih čežnja duše za ljepotom ljubavi. 
Kako je sve to povezano u pjesmi: »Gd|e si?« koja završava 
sva trzava i drhtava: 

Korak susta od lutanja duga, 

Venu ‘vriesi: 

Znam da te nigdje susresti ne ću, 

Pa ipak — gdje si?« 

Isto tako priroda je produhovljena u pjesmi: »Mjesečina«. 
Svi se ovi iztaknuti elementi ujedinjuju, sve se pjesme pove¬ 
zuju ko bistra voda u vodoskocima i pjesnik nam ipak na 
kraju kaže ovo (pjesma »U sebi«): 

»Što tražiš vani, 

Gdje tudji su dani, 

Čovjek tudjinac na tudjem? 

U mome biću 
Sva jutra sviću, 

Ljepota čeka, da udjem.« 

Ipak poslije tolikog napora, da se vlastito osjećanje lje¬ 
pote što bolje izrazi, što je Sidi Košutić podpuno uspjelo, 
mi želimo, da nam ona još stvori ovako dobrih stihova i da 
nas uvjeri, da će svojim umjetničkim talentom dati nove pje¬ 
sme, koje će imati pečat izvornog i istinitog pjesničtva. Do¬ 
dajmo, da nas slutnja ne vara, zašto je zbirka tako skromna, 
jer ona očituje težnju pjesnika, da objavi ono, što je najbolje 
i što vodi kao umjetničko djelo vrhuncima ljepote. 


1 Sida Košutić: Osmijesi, zbirka lirike, izdanje knjižare 
Radoslava Horvata, Zagreb, str. 37. 

LIRSKI ZAMAH VINKA KOSA 


Odrediti zamah i osobine nekog pjesnika na njegovom 
lirskom putu i izgradjivanju često je vrlo težko, ako u 
njegovom opusu ne nadjemo odmah bitne crte njegove lirske 
osobe. Više puta moramo tražiti te crte, ali uviek spontano 
čitajući i čitajući pjesme, budući da je točno ono što kaže 
talijanski kritik Karlo Bo, »da je pjesma, kad je napisana 
dostigla svoju granicu, ali nije dovršena, ona onako napisana 
počinje, traži novo u samoj sebi, traži novo kod auktora, 
kod čitaoca i u šutnji.« 

Sve ovo vriedi i za novu zbirku pjesama Vinka Kosa, 
koja se dapače mora povezali u svojoj lirskoj fizionomiji s 
prvom zbirkom »Vodopad«. U svojoj prvoj zbirci kao i u 
drugoj Kos je dao mnogo projekcija svoje smirene misaonosti. 
Skoro svaka njegova pjesma ima u sebi pečat iskrene re¬ 
fleksije. 

U svojim lirskim zanosima Kos nastoji uviek naći jezgru 
odgovara za ovaj imperativ, koji ga nuka pisati pjesme. Svi 
ti lirski zanosi i poleti nisu uviek u svojoj jasnoći toliko re¬ 
ljefni, toliko jaki u svom zatvorenom lirskom krugu. Kos na¬ 
stavlja samo u jednom pogledu, s novim izražajnim materia- 
lom ono, što je u novoj hrvatskoj lirici uspješno naglasio 
Kušan, naročito u svojoj zbirci »Ponoćne izpoviesti«. 

Naslovi jedne i druge Kosove zbirke fino su izabrani i, 
kad se jedna i druga pročitaju, onda pod metaforom tih 
naslova nalazimo simbole njegovog lirskog zamaha. Pjesma 
»Kipar« iz druge, kao i pjesma »Ribar« iz prve zbirke jasno 
nas uvjeravaju u pjesnikove lirske meditacije. One nas uvje¬ 
ravaju i u to, da je Kosu više puta uspjelo izaći iz učaranog 
kruga leklire i poći slobodnom cestom, kamo ga je tjerala 
njegova duša u traženju njegovog osobnog i misaonog stava 
i odgovora na sve one nepoznate meditacije, koje su dio 
njegove lirske ličnosti: poleti i lutanja, lirske avanture i čud¬ 
novata putovanja krajobrazima, onda zgusnuta misao, koja 
se javlja medju stihovima, jesu karakteristike Kosovog lirskog 
traženja i odgovora za ono vječno, što nosimo u duši. 

Približiti se mističnom, pa onda poletiti u krilo realnosti, 
biti pijan ljepotama krajobraza, pa se otriezniti jesenjim re¬ 
fleksijama i dati izraze lirski lakonskog* aforizma u većem 
dielu svoga opusa, može se smatrati kao bitni karakteristikon 
Kosovog pjesničtva. 

U pjesmi »Ribar«, koju smo već spomenuli, Kos odkriva 
svoju meditativnost, koja nekima može sličiti pjesničtvu Ta- 
gore-a, ali opet, kad se pročitaju Kosove pjesme nekoliko 
puta, onda se uvjeravamo, da je sva ta misaonost i medita¬ 
tivnost nastala spontano, premda su im dobri učitelji, uz 
Rilkea i Tagore-a, dali više uvjerljive smjelosti, ali je ono 
glavno, a to je pjesnički talenat i pokazivanje svoje osobe, 
glavni izraz individualnosti, koja se javlja i odkriva. Iz onoga 
što znam o Kosu, a to je samo njegovo djelo, — dvije zbirke 
pjesama, — mogu kazati, da je sam život odredio smjer i 
konture njegovog pjesničtva. Sve se to osjeća u prvim stiho¬ 
vima pjesme »Ribar«. 

»Razbij koru i uroni u dubinu, 
probij vanjsko i zadji u sredinu. 

Nije ovo, zemljo, tvoje pravo lice, 
sjeme je unutra, napolju su klice.« 

U tim stihovima osjećamo pečat Ujevića, ali Kos ide dalje, 
on ne želi izgubiti se u lirskoj misaonosti i daviti s mišlju 
kao Ujević, on ne može sada prelaziti opasnije ponore, kao 
osamljeni i meditativni Tin. Da ne bi misao zadavila liriku, 
Kos prelazi u zatvoreni aforizam. Aforizmi su bogati i jasno 
se s njima misao preliva u osjećaj i obrnuto. To muči i lomi 
kadkad ritam, ali čitaoca bez zamora natjera, da pjesmu 
pročita u dobrom smislu volens-nolens nekoliko puta i tek 
tada osvietli aforizam tamu nadahnuća. U tome nizu misli 
odkrivamo sličnosti u pjesmama prve i druge zbirke. Tako 
pjesma »Kipar«, po kojoj se zove ciela druga zbirka, izravno 
dopunjuje pjesmu iz prve zbirke »Šuštanje lišća«. U pjesmi 
»Kipar« izražena je želja za šutnjom, jer stih ne može sve 
kazati, — to je ono što smo naveli malo prije citirajući rieči 
Karla Bo. Osim onoga, što se izrazi, drugim riečima, mora 
uviek ostati nešto, što se ne može samo izraziti, nego što će 
se u tisuću drugih oblika pojaviti kasnije kod drugih lirika, 
budući da je lirika u svom umjetničkom poslanju i u svom 
korienu bez konačne definicije. Svaki je lirik definira na svoj 

način. U tome je, vjerujte mi, njeno bogatstvo, u kome je za 
lirike ona, tvrdi orah. 

Taj tvrdi orah ne lomi Kosu zube. Kos stvara aforizam 
u lirici. Počinje neka pjesma s aforizmom i ta vas misao 
prenese u misaone sfere, uljuljka vas, pa vas opet pusti. Pje¬ 
snik se igra s vama kao vjetar s lišćem, opija vas i triezni, 
pa vas opet prepušta samima sebi: To je svakako najteže, 
i njegov su put i cesta, kao stvaraoca takvi, jer: 

»U službi liepom ostaje se mlad, 
i duša čežnja nikad ne stari.« 

(»Vječna frula«.) 

Bježati pred problematikom sadašnjice se ne može. Afo¬ 
rizam Kosu pruža utočište. Samo bi morao više puta ostati 
samo kod njega, jer nije činjenica, da množina stihova čini 
pjesmu. Opazio sam, da sve kraće njegove lirike imaju bolju 
ritmiku, vrlo često krasne slike i duboku moć prodiranja, nego 
li one duže, u kojima veći broj stihova lomi jedinstvo pjesme. 
Neke duže pjesme su iznimke kao efektna pjesma: »Most 
nad Arnom«. Pjesma »Ljepota pupoljaka«, kao da je za raz¬ 
liku citirane pjesme, prekinuta u svom poletu pri pisanju, 
nije cjelovita. Onaj dio pjesme koji počinje stihovima: — 
»Izadji, doba cvjetno, s košaricom cvieća« — i dalje do kraja 
veoma je uspio i dio za sebe prema stihovima, koji su ispred 
ovog izvrstnog stiha. 

Prema našem mišljenju ova nejasnoća, kidanje ritma i ve¬ 
lika sloboda u skokovima meditativne amplitude u Kosovom 
lirskom zamahu krije u sebi bogati izvor za buduće stvara¬ 
nje, a to je glavno i to je uvjerljiva činjenica, da u svom 
objavljenom lirskom djelu pjesnik Kos odkriva čitaocu bogal- 
stvo skrivenih slutnja i vidjenja novih zre.nika. Inače bi defi¬ 
nirao konačno sebe. Zašto pero baciti u trnje? Ono je liriku 
sveto i ono mu je vrjednije od koplja. 

Djelomični aforizam Tina Ujevića izrazio se je, kako re¬ 
kosmo, u Kosovom aforizmu na naročit i izvoran način. Ima 
nekoliko pjesama u zbirci »Kipar«, koje su sasvim dotjerane; 
u njima lirsko nadahnuće lako prelazi u misao i sve se sliva 
u uspjele harmonije. Citirajmo cielu pjesmu: »Iz duše svake 
stvari«: 

»Iz duše svake stvari 
tvoje podne sja. 


Susreti s knjigama i piscima 16 

na svom te krilu nosi 
pjesma jutarnja. 

Na zemlji tvoje ime 
piše svaki hip, 
i nekome si sjena, 
nekome si kip. 

Ljepota tebe radja, 
a ti radjaš nju, 
i život vode skriva 
tebe na svom dnu. 

Izmori srdce svoje, 
budi njemu krut, 
nek ono samo nadje 
k tebi vlastit put.« 

Pjesma je franjevački jednostavna, ali po svojoj koncep¬ 
ciji podpuno izvorna i što je više čitate, iz nje sve jače sja 
jak ritam i divljenje pjesniku vjekova — Bogu. Ona je ta- 
kodjer jedan od najboljih dokaza, da neka pjesma, proči¬ 
tana prvi put, može osvojiti, očarati bljeskom svoga ruha, a 
kasnije? Zaboravljeno je! Možemo li ovu i druge Kosove 
lirske izražaje i dojmove, koje usišemo iz njegovih pjesama, 
zaboravih? — Dobra vina nisu uviek sladka, put duboke lju¬ 
bavi je posut i obrastao trnjem, misao i duh objavljuju svoju 
snagu gdje žele i gdje se najmanje nadamo. Tako i u lirici 
pravo nadahnuće je skromno, skoro se i ne primieti. Za dobru 
lirsku pjesmu vriedi parabola o sitnom zrnu iz kojega se to¬ 
kom vremena razvije stablo. Izvori svih rieka su skromni, 
bistra barica vode i skroman vodopad, a dalje, ako sliedinio 
tok ove prodorne i nemirne vode, mi doživljujemo osim izne- 
nadjenja i ono nešto, što se ne može razjasniti. 

I nije potrebno uviek pisati, moraju mnoge klice pro¬ 
pasti. Nije samo tome kriv život. Ima u tome jačeg smisla: 
»Ko najveće blago čuvaj stvari nadzemaljske, 
ne puštaj ih vjeru, posjedniče tuge.« 

(»U šum vode«.) 

Pa dalje: 

»Iza svakog uspjeha vi kraj čeznuća / svojih slutite, a na 
zemlji /taj svršetak svaki početak tek je puta novoga.« (»Rieka«) 

Ono što reče Dante: »Incipit vita nova« i ostavi drugima, 
da nastavljaju, razumno je Kos i preuzeo kao breme. 

Šteta je ipak, što Kos u svom hermetizmu gubi spontanu 
izražajnost i boju ritma. Ovaj hermetizam izlazi iz kruga zgu¬ 
snute rečenice t. j. aforizma i kao da mnogo puta krši za¬ 
kone lirske slobode. No, ostavimo to i čitajmo pjesnikovo 
djelo dalje! 

Rekosmo, da kraće pjesme imadu u sebi izravnu doživ¬ 
ljenu uvjerljivost i čar čiste refleksivne lirike. Ljepote prirode 
osvajaju Kosa, i ako samo delalji, a to je odlika Kosovog 
slikarskog sensibiliteta. Njegove slike u svojim pastelnim to¬ 
novima žive, neke su čisle u svom nacrtu i nastavljaju čežnje 
Vidrića. Pjesma »Oblaci« nema kao pjesma »Iz duše svake 
stvari« ritam jamba i težinu slikarskog jamba u smislu, već je 
ona nabacana, fluidna je i nemirna kao naše oči u proljeće: 

»Modrinom jesenjeg neba 
plivaju oblaci sivi, 
zastalo oko u dolu 
i toj ljepoti se divi. 

Rc-stu u grudima čežnje, 
rastu ko jesenje sjene: 
oblaci, primite, sivi, 
sa sobom na put i mene.« 

To je sve. I uspjelo je. Hermetizam je prooijen, njegov 
krug više nije učaran, ali. ako je točno ono drugo- 
»Zar duboko negdje sakrito u srdcu 
»Živi neko biće što nas stalno zove« — 

(»Pratilica«.) 

Uz ove spomenute lirske akcente naći ćemo u nekim Ko- 
sovim pjesmama i psalmičkih zanosa kao u pjesmi: »Proljeću 
hvala«. U tom pravcu možda bi trebalo ići dalje. Poznavanje 
života i slušanje strujanja misli, zanosa i pada onih koji pro¬ 
laze mimo nas, našli su u Kosovoj lirici takodjer izraz. Soci¬ 
jalni motivi ipak nisu u ravnoteži, budući da aforizmi u lir¬ 
skom stilu Tome Kempisa nisu uvjerljivi. Ima jedna pjesma 
koju moramo cielu navesti. Mislim da sličnih nema u cieloj 
hrvatskoj lirici. To je pjesma: »Večernja slika«: 

»Žuto svietlo pada po rubu praznih zdjela 
na stolu. Nakon večere šutnja u sobi. 

Maleno diete na majčinom krilu 
igra se očevom kosom. Odjednom digne 
ručicu sitnu i pokaže sliku Obitelji svete 
na zidu: 

»Ono sam ja, ono si ti, a ono je tata.« 

Dva cjelova sjednu na djetinje čelo, 
svjetiljka jače zasja u sobi, i nastane opet 
mir bez rieči.« 

Ciklus od četrnaest pjesama sa naslovom »Križni put« 
ima novih slika i simbola. U tim je pjesmama obuhvaćen, u 
svakoj posebno, samo jedan detalj iz Križnog puta, a kao fi¬ 
nale u ljestvici simbola je bol majke. Aluzije na majčinu žrtvu 
i ljubav kao i patnju su skrivene, ali i uvjerljive. Mislim, da 
bi se cieli ciklus mogao ovdje ondje dotjerati, potrebni su 
neki retuši. 

Bilanca na kraju je sasvim stvarna. Talenat pjesnika Kosa 
sad je vidniji, jači i pun elana za budućnost. Glavno je, 
da je Kos pjesnik i to od onih koji daju sve svoje na oltar 
Ljepote. To je žrtva, kao što je uobće umjetničko stvaranje, a 
napose lirsko, samo niz žrtava i teške odgovornosti. Biti 
Marsyas uz Apolona, biti umjetnik uz vječnu ljepotu, težko 
je, ali u tom smislu i u toj žrtvi je zalog ne samo našeg umjet¬ 
ničkog doživljavanja i stvaranja, u toj žrtvi i u mnogim žrtva¬ 
ma je smisao lirike i onaj LamarHnovog stiha: 

»Umnožavati svoje srdce srdcima, koja nadahnjujemo«. 


1 Vinko Kos.- Kipar, zbirka pjesama, str. 56, Zagreb. 

LIRIKA STJEPKA TRONTLA 


Poslije objavljenih knjiga svoje proze, Trontl je nedavno 
izdao zbirku pjesama, koja bi morala predstavljati njegovu 
sažetu pjesničku viziju. 1 Zbirku je pisac podielio u tri ciklusa, 
a kao uvod je pjesma: Kaleidoskop u dva diela, koja bi, kako 
pisac hoće, trebala intonirati sadržaj ciele zbirke. Pisac u 
pjesničkom gledanju na ljude i prilike u životu oko sebe traži 
odgonetku zagonetke ne izvan našeg mikrokozma, već u 
njemu. Drugim riečima sreća, \o\ fantom, koji ga progoni u 
traženju smisla života, bila bi samo u nama. Već sam naslov 
zbirke, a još više uvodna pjesma., stvara u čitaočevoj duši re¬ 
fleksivno razpoloženje, koje je obojeno neoromantičkom 
stilskom značajkom. Trontl njeguje, on obožava svoju reflek- 
sivnost, pa upadao zbog toga i u jednoličnu obojenost ritma 
i sadržaja u svojim lirskim izpoviestima. U simbolu kaleido¬ 
skopa, koji promatraču budi neograničene zrenike mašte, 
Trontl smatra, da je gonetanje slike zavisno od sposobnosti 
samog promatrača. Zato bi i njegove pjesme mogle biti, 
prama njegovom lirskom izrazu i snazi tog izraza, refleksivna 
odgonetka onoga, što vidimo i što doživljujemo u kaleido¬ 
skopu života. U većini pjesama naći ćemo ovu njegovu na¬ 
mjeru, ali ne ćemo moći naći organsku vezu lirskog zamaha. 
Ostavimo to, što u mnogim pjesmama osjećamo neku umor- 
nost, skoro stoičku smirenost zbog koje opet strada njegova 
lirska svježina doživljaja, mi opet možemo u nekim pjesmama 
naći pravo lice, a i naličje njegovog pjesničkog izraza. 

Ciklusi: Lice i naličje, Stazama neba i zemlje, kao i ciklus 
Krik u mraku pokazuju, da je Trontl uronjen u prošlost i u su¬ 
vremenost s najvećim potencijalom svoje misli. Njemu isto tako 
uspieva u okviru čiste individualnosti stvoriti sintezu, premda 
bizarnost složenijih slika nije dosta uvjerljva. Ona je doživ¬ 
ljena, ali i razvodnjena. To vidimo u pjesmama: Na ljetovanju, 
Pipanje u mraku, Ogledalo, Za klavirom i drugim. Ako mi¬ 
saonu notu ovih pjesama uzporedimo s izrazom i izvornošću 
pjesama: Leptir u Ilici, Noćni čuvar, Pohod i Mali je bolestan. 

mi odmah naslućujemo u tom kaleidoskopu dublji dah nje¬ 
govog lirskog izraza, koji nije vodoravan, nego je pun života. 
U sonetskom dielu pjesama ima opet na više mjesta kao u 
sonetima: Jezero i ciklusu: Samson (I—III), novih akcenara, ali 
oni nisu tako jaki, kao što su u malo prije citiranim pjesmama, 
Neke pjesme obojene su jakom Kran|čevićevom patetikom. 
Misli su istinite, ali u obliku i izrazu su umorne i razplinute. 
One bi u lirskoj prozi dobro stajale, Trontl bi ih, vjerujemo, 
sa više sadržaja i ljepote izrazio. Njihova stvarnost sva je 
sažeta u manjoj pjesmi: Ustaški grob. Pjesma dubljeg daha, 
ali u kojoj se izgubila intimnost doživljaja jest: Sirena. Ona 
uz neke druge živo podsjeća na stare oblike, premda djeluje 
kao trzaj i gubi ipak u opisnom riečniku svoju svježinu. 

Značajno je ipak, da Tronlla nije opisnost podpuno ugu¬ 
šila, on se otimlje i to mu uspieva. Rekosmo da Trontl obožava 
svoju misaonost, ali on je isto tako uronjen u prošlost; iz 
svojih gorkih uspomena nastoji stvoriti lirski sadržaj. Tipična 
je za to pjesma: Za klavirom, a i vrlo dobra: Pohod. Spo¬ 
menuta pjesma: Pipanje u mraku, a osobito pjesma: Na lje¬ 
tovanju silom su uklopljene u lirski oblik. Pjesma: Na ljeto¬ 
vanju bila bi dobra kao humoreska, jer u njoj još vlada blaga 
ironija, a ne verbalistički sarkazam, kao u pjesmama: Golu 
Čovjeku, ili: Naš Parnas i Stada nomada. Trontl je stvaralac 
koji ima srdca i koji dublje vidi neke stvari, nego li to vide 
neki najmladji lirici, samo mu je riečnik na više mjesta arhai- 
zircrn, pa nas se ne doimlje njegova gorka patetičnosi. Spome¬ 
nimo još da u nekim pjesmama ima značajki crtičarstva, pa 
i one gube u spontanosti svoju ravnotežu. Onda, u pjesmama 
opažamo veliku borbu za rimu, a nemar za silabičnost stiha. 
To dobro odgovara stilu njegove misaonosti i tu je on 
s uspjehom stvorio u nekoliko pjesama, koje smo naveli, lirski 
novu svoju fizionomiju. Dalje, Trontl dobro opaža, njegove su 
simpatije na strani zanemarenih stvari. Pročitajte pjesme: 
Noćni čuvar i Sirena, pak ćete se uvjeriti. Onda on ima smisla 
i za ona pitanja, koja nas žulje, samo ih je naša lirika neko 
vrieme drugčije gledala. 

Tu mislim na rodoljubni izraz Trontla. On je težak, lirski 
možda sapet, ali stvaran. To možemo pročitati u ciklusu: 
Krik u mraku. Drugo je pitanje, da li je u tim pjesmama izraz 
jednak nataloženim mislima kroz godine. Soneti: Juda i tri 
o Samsonu su u tom smislu najbolji, premda su pozajmljeni 

od romantičara: oni su i u Trontlovoj neoromantičkoj viziji 
donekle osvježeni. Ti su izrazi dokumenat jednog čovjeka, koji 
je sa puno srdca gledao na stvari oko nas. Umjetničkoj nji¬ 
hovoj stvarnosti možemo mnogo toga prigovoriti, ali te izraze 
ne smijemo odbaciti. 

Ovo je obće. Pojedine pjesme smo citirali. Sad želimo 
ipak naglasiti svježinu i izvornost slika i izraza u pjesmama: 
Pohod, Leptir u Ilici i Mali je bolestan. Pjesma: Leptir u Ilici 
je jednostavna i pointilistička, ali u njoj je, kao i u pjesmi: 
Pohod i trećoj: Mali je bolestan, jezgra Trontlove lirike. Leptir 
u Ilici je u svom simbolu dubok, kao i pjesma Pohod, koja 
sjećanje na majku reljefno u nama izazivlje. Pohod, kao 
pjesma je sjećanje i u svom klimaksu sjećanja izvrstna je. 
Njezin završetak, treća kitica, pokazuje svu bol nečega, što 
se ne može vratiti ni nadoknaditi. Ona glasi: 

— Dodju mu časovi da vrisne i svisne, 
te stiska zube i pati. 

I duboko sagiba siedu glavu, 
kad mu se javlja mati.« — 

Pjesma: Mali je bolestan prikazuje otca i smrt nejakog 
sina. Ta doživljenost je jaka i opet sažeta u tri kitice. Diete 
umire, otac se stisnuo do uzglavlja i plače, a pjesnik do te 
slike, do tog čina tragedije, u početku, u prvoj strofi pjeva: 

— »Po bielom jastuku kosa mu pala, 
oči u rupe duboko utonule, 
nos tanak, uvele usne, 
ruke — ko tudje klonule.« — 

Ove tri pjesme razblažuju pjesnikovu sumornu misaonost 
i traže, da se i one druge čitaju. 


1 Stjepko Trontl: Kaleidoskop, zbirka pjesama, Zagreb 
1942. Izdanje Pododbora Matice Hrvatske. 

OSVRT NA LIRIKU NAJMLADJIH 


Suvremena lirika ima u svojoj biti posebne zadatke i svoj 
sviet. Ona, kao i svaki umjetnički izraz niče iz života, pa se 
opet vraća životu, ako pjesnik i poslije lutanja uspije naslutiti 
i naći svoj put, na komu osjeti, da nije sve protkao svojom 
izvornom snagom. I kod najmladjih opažamo, kako je vrlo 
često osobna izvornost slabija, ali je zato ona, pretočena 
lektirom u vlastite spoznaje, opet iskrena, koliko kao takova 
može biti. Uz nestalnost osjećaja ritma i životnog izkustva, 
dok oblik ostavljamo sa strane, jer on nije tako važan, budući 
da ga uz svoj riečnik više ili manje svaki pjesnik sam nadje, 
mi susrećemo u pjesničtvu najmladjih mnogo opisa, koji je 
opet nastao iz nametnute refleksivnosti. Lutanje i traženje 
novog uviek će biti potreba u lirici, a naročito u našoj, koja 
je u zadnja dva desetljeća stvorila dosta svojih izvornih iz¬ 
raza, a mnogi su pjesnici uz izvornu tematiku stvorili svoje 
oblike, riečnik i naglasili potrebe svog tumačenja. Kod naj- 
mlad|ih, koji su do sada izdali svoje zbirke i pokušali tako 
dati jednu lirsku cjelinu i svoju lirsku izpoviest, mi ne možemo 
više puta razlikovati, što je lirika, a što je pjesničtvo spo¬ 
menara. Računati s dojmom i nekim ugodjajem, koji je po¬ 
zajmljen iz lektire, a na komu se uvjeravamo, da |e prepi¬ 
sivanje nadahnuća (transkripcija inspiracije) na dnevnom redu, 
kao i da se bježi od prisnog doživljaja stvarnosti, a ione u 
maglu obćih, davno obradjenih, i to bolje, motiva u kojima 
vino i masnija erotika igraju veliku ulogu, to onda sve ovo 
ne znači, da smo se maknuli napried, da se osjeća bilo vre¬ 
mena i da se stvara novo. Samo nekoliko zbirki pokazuju 
novi put, novi riečnik i što je najvažnije veliku izvornost 
mašte, kao što je slučaj sa zbirkom Serafina Mičića: »Aure¬ 
ole«. U časopisima u zadnje vrieme susreo sam i pročitao 
dosta pjesama od nekih najmladjih, koje pokazuju zanimljivo 
•lirsko tumačenje života i vlastitosti auktora. To su pjesme 
Brodnjaka, Katalenića, Nade Kesterčanek, J. Ercegovića i VI. 
Kolbasa-Lidova. Slično sam osjetio u rano objelodanjenim sti¬ 
hovima Tomice Penavića: »Na stazama života«, jer je auktor 

vola, koje ne nalazimo u zbirkama Ivana Raosa, Andrije llića 
ove zbirke iznio neke naglaske svog lirskog tumačenja ži- 
i Zyonka Kuhara, a to su naglasci lirskih vidjenja, u kojima 
ima topline prema zemlji i novom oblikovanju hrvatske stvar¬ 
nosti. Ima toga i kod Brodnjaka, kod Kolbasa-Lidova, a i u 
zbirci Dražena Panjkote: »Uštap u magli«. Kod nekih od ovih 
ima iskrenosti, ima uvjerljivosti. Sviet njihove mašte je bujan, 
ci riečnik nastoje samostalno brusiti, bogatiti. Pitanje je samo, 
dok izdadu zbirke, hoće li dojam biti zaobljen i jak, kao što 
je u zbirci Mičićevoj. Glavno je, da je njihova duša uzbur¬ 
kana i da ne žele poći putem lektire, već svojim i novim. 

Raos će jednog dana sigurno prieći na prozu i u stalo¬ 
ženom okviru njegovati liriku u proznom obliku; možda će 
Tim putem poći i Katalenić, koji ima smisla za njegovanje 
okusa, dok će drugi ostati pri lirici. Uz ovu kratku značajku, 
spominjući najizrazitija imena, moramo spomenuti Branka Kla- 
jića koji je osobito pjesnik vedrine, svietla i izvornih boja 
s religioznom značajkom, a ovu on tumači na izvoran način. 
Klarićevo rodoljubno pjesničtvo ima dobrih poteza i on će 
jednog dana sam za sebe stvoriti neku simbiozu, koju on 
traži, koju on barem za sada, nesviestno nosi u duši. Njegove 
pjesme su ipak izraz ravnoteže u najmladjoj lirici, budući da 
on nastupa kao izgradiena unutarnja osoba, a ’rzraz, oblik i 
ritam pun boja već će doći. Mnogo obećaje lirika Stj. Jakševca. 

Dražen Panjk.ota sa svojom zbirkom, koja za samu unu¬ 
tarnju i vanjsku snagu lirskog traženja najmladjih ima naslov 
pun simbola htio je pokazati, kako on lirski gleda i osjeća 
život oko sebe, premda je kroz cielu zbirku nastojao dati 
zatvoreni krug. Ovo znači, da je ovom razkošno opremljenom 
knjigom, u kojoj ima previše crteža, koji nisu u velikoj većini 
bili potrebni za onoga, koji ima lirsku maštu i uho, jer se 
kadkada ciela zbirka doimlje kao neki spomenar na finom 
papiru, — Panjkota pokušao definirati svoje lirske pretenzije, 
a ove opet nisu podpuno sazrele, već su ukalupljene. Crteži, 
drugim riečima sudjelovanje pjesnika i slikara moraju poka¬ 
zati mjeru i ukus, što u ovoj knjizi nikako nije. Zbirka bi i 
sa svojom vanjštinom dobila više, da se pazilo na ukus i 
umjetničku mjeru. Od naslovne strane, pa do mnogih drugih 
crteža sve to otežava čitaocu lirski obujam i sapinje mu maštu. 
'Slikar ima svoje polje pri opremi knjige i ne smije ilustrirati 
ono, što se ne može i što nije potrebno. 

Zbirku je Panjkota podielio na ove cikluse uz uvodnu 
pjesmu; »Moj put«; zaključnu: »Uoči povratka«: 1. »Priče iz 
moje uvale«, II. »Lopoči na vodi«, III. »Htio bih pričati o Ma¬ 
riji« i IV. »Tuga prognanika«. 

Panjkcta je, nadahnut lektirom nekih mediteranskih pjes¬ 
nika, osobito španjolskog pjesnika Federica Garcia Lorca 
(čit. Ljorka) u talijanskom prievodu (Uzp.: Liric* spagnoli — 
tradotti da Carlo Bo) kojega oponaša u svojim pjesmama na,' 
ročito u refrenu, prenio Lorcine ugodjaje i u svojoj najboljoj 
pjesmi: »Djeca na livadi«, a pogotovu u pjesmama: »Granada« 
i »Zelene oči kraj zelenog vodoskoka«. Tipične su to trans¬ 
kripcije inspiracije; one se mogu vrlo Iako uočiti i one po¬ 
kazuju s druge strane, da je Panjkota bio na dobrom putu 
da tiska takve pjesme u časopisima, ali ne isto tako da ih 
objavi, kao izvorno svoje. Vanjski oblik je mogao usvojiti, 
ali je tematika mogla biti svježija, jer ono, što pripada špa¬ 
njolskom pjesniku to je sadrža| i oblik, kao i lakoća njegove 
iskrene i nenametljive naivnosti. Refren je najdublja značajka 
pjesničtva Španjolca Lorce, a ovaj refren nije u vanjskom 
obliku, nego u unutarnjem ritmu, u unutarnjim slikama doživ¬ 
ljaja, koje opet dobivaju svoj pečat i svježinu prefinjene Lor¬ 
cine duše i njegovog samostalnog izraza. U drugim pjesmama 
opažamo odraze dobrih lirika Cesarića i Tadijanovića, da 
ne spominjemo lutanja izmedju izraza poput Ungaretti-a i 
drugih. U ciklusu: »Lopoči na vodi« ima erotskih akcenata i 
traženja, kao u pjesmi: »Pjesma o tvojim očima«, da se kroz 
aliteraciju spasi ritam. Slično u pjesmama ciklusa: »Htio bih 
pričati o Mariji« i pjesmi: »Pjesma čovjeka, koji je izgubio 
sebe« u kojoj samo jedna strofa (str. 97.) znači lirski izraz, a 
drugo je naivno razbacivanje riečima. Spomenuta pjesma: 
»Djeca na livadi«, onda »Mrtva uvala«, »Nostalgija«, »Da sam 
iščupan iz uvale rodne« i »Tišina kraj jezerskog bilja«, s ne¬ 
kim stihovima iz ostalih, pokazuju težnju Panjkote, da se 
lirski izrazi, premda je u većini pjesama, kao u: »Igrali smo 
leptira slomljenih krila«, »Jesen«, »Pismo iz Madrida«, »U 
noći kamenih duša«, »Sudbina« (1, 2), »Drvored tuge«, a oso- 
bilo u »Notturno« u istoj razvojnoj crti riečnika i lirskih rje¬ 
šenja, kao što su u svojoj lirskoj fizionomiji Ivan Raos i neki 
drugi. Ciklus: »Tuga prognanika ima svoju tematiku, ali je 
osim u dvie pjesme razbiien, dok je ciklus: »Htio bih pričati 
o Mariji« morao biti dotjerivan i spašen od proznOg ritma. 

Stih je u tom ciklusu suvišan. Mogli sjJ liepo ©stati kao pjesme 
u prozi, a tad bi one u očima samog auktora doživjele više 
autokritičnosti. 

Unutarnje disonance u zbirci su veoma jake, no one po¬ 
kazuju Panjkotinu lirsku narav, koja sporije zrije, pa je zato 
morao još počekati s objavljivanjem zbirke i osloboditi se 
onih pogrješaka, koje se ne mogu opravdati nikakvim po¬ 
četkom, kad mi imamo izgradjenu lirsku izražajnost i dotjerati 
lirski rječnik. 

Tako je Panjkota morao malo pripaziti i na jezik, jer kad 
on piše »Htio bih utonuti u večernjoj muzici mora« (str. 21.), 
kad ne zna još, kad se piše zamjenica ju i je (str. 59.), kad 
glagol nahrupiti, mjesto da ide s akuzativom, on ga vezuje 
s dativom, onda glagol »spomenuti« se upotrebljava po svojoj 
volji, piše »supijan«, a u pjesmi: »Drvored tuge« (str. 101.) 
pjeva: »leći u naručju«, mjesto u »naručje«, što se ponavlja 
na str. 117.: »niemo ću u tvom krilu leći« ili, kad piše: (str. 
111.): »Ili si možda zanesena za uvalom tihom«, a stih pjesme: 
»Suze« (str. 103.) počinje ovako: »Otvoreni prozori djevojkama 
mirišu«, a glagolu »kapati« daje prielazno značenje, onda to 
nije licentia poetica, nego nemarnost u vanjskom obliku jezika, 
koja se mora izbjegavati. Opet kažem, da je kult rieči u 
našoj lirici vrlo razvijen, a to je ipak dokaz profinjenog osje¬ 
ćaja za ritam, koji je ono glavno i bitno u pjesmi. 

Ovo su mane, koje umanjuju, jako umanjuju lirska nasto¬ 
janja Dražena Panjkote, koji ima talenta, ali po biti uspjelih 
pjesama ove zbirke on mora još mnogo raditi i izgradjivati 
sebe, pa će jedino tako sporim zrienjem moći naći svoj izvorni 
izraz i put, a ovaj se jedino može odkriti u samoći svoje lirske 
prii ode, kad se svladaju sirenski glasovi uzora i kad se bude 
prema sebi nemilosrdno kritičan, što je opet značajka pravog 
stvaraoca bez obzira, da bi laskavci to mogli uništiti. 

Njiva je tu, ali plug treba skovati. 

